
PRATARMĖ 
Traudl Jungė 


i knyga nėra pavėluotas savęs teisinimas ar kaltinimas, 

be to, nenorėčiau, kad ji būtų suprasta kaip gyvenimo 
išpažintis. Tai greičiau bandymas susitaikyti, bet ne su ap- 
linka, o su pačia savimi. Aš neprašau supratimo, bet noriu 
padėti kitiems suprasti. 

Dvejus su puse metų aš buvau Hitlerio sekretorė. Mano 
gyvenimas, išskyrus šį faktą, prabėgo be didelių sensacijų. 
1947/48 metais užrašiau tada dar labai šviežius atsimini- 
mus apie savo gyvenimą tarp artimiausių Adolfo Hitlerio 
žmonių. Tai buvo laikai, kai „mes visi“ žiūrėjome tik į 
priekį, stebėtinai sėkmingai sumenkinę, atsižadėję ar net 
išstūmę savus išgyvenimus. Kai ėmiausi šio darbo, norėjau 
užfiksuoti to meto svarbiausius įvykius ir epizodus, kol dar 
nenublanko arba visai nenugrimzdo užmarštin įdomesnės 
detalės. 

Po daugelio dešimtmečių vėl perskaičiusi savo užrašus, 
išsigandau ir susigėdau pamačiusi, kaip nekritiškai ir šališ- 
kai ėmiausi šios užduoties. Kaip galėjau būti tokia naivi ir 
lengvabūdė? Bet tai tik viena priežasčių, dėl kurios aš iki 
šiol neišdrįsau savo tėvynėje išleisti šių užrašų. Man atro- 
dė, kad palyginus su begaliniu literatūros apie Hitlerį ir jo 
„Tūkstantmetį Reichą“ srautu mano likimas ir pastebėji- 
mai buvo nepakankamai svarbūs. Be to, bijojau susilaukti 
plojimų 1š priešingos pusės ir būti apkaltinta sensacijų vai- 
kymusi. 


Aš niekada neslėpiau savo praeities, o pokario metais 
susidarė palankiausios sąlygos nustumti ją užmarštin, — at- 
seit, buvau jauna, nepatyrusi ir tada dar negalėjau perpras- 
ti savo šefo, po kurio miesčioniška išore slėpėsi žmogus, 
beatodairiškai siekiantis valdžios. Tokios nuomonės buvo 
ne tik denacifikacijos komisija, pripažinusi mane kaip 
„jauną pasekėją“ nekalta, bet ir visi mano pažįstami, paty- 
rę panašius dalykus, — ne tik tie, kurie buvo įtariami ben- 
drininkavimu, bet ir režimo persekiotieji. Man šis išteisini- 
mas buvo labai priimtinas, juk kai sugriuvo nacionalsocia- 
listinė Vokietija, buvau ką tik atšventusi savo 25-ąjį gimta- 
dienį ir norėjau tik vieno — gyventi. 

Nuo šešiasdešimtųjų metų vidurio aš pamažu vėl pradė- 
jau grįžti prie savo praeities, nes jutau vis didėjantį kaltės 
jausmą. Per paskutinius 35-erius metus tai virto kankinan- 
čiu procesu, varginančiu mėginimų suprasti save ir tuome- 
tinius motyvus. Aš jau neneigiau to fakto, kad 1942-iais 
būdama 22-ejų metų troškau nuotykių, žavėjausi Adolfu 
Hitleriu, nes jis man buvo malonus šefas ir tėviškai rūpes- 
tingas draugas. Aš sąmoningai nesiklausiau perspėjančio 
vidinio balso ir iki pat liūdnos pabaigos mielai leidau laiką 
su juo ir šalia jo. Po šio žmogaus nusikaltimų demaskavi- 
mo iki paskutinės mano gyvenimo akimirkos manęs nebe- 
apleis bendrininkės kaltės jausmas. 


Prieš dvejus metus susipažinau su žurnaliste Melisa Miu- 
ler. Ji apsilankė pas mane norėdama užduoti man, kaip to 
meto liudininkei, porą klausimų apie Adolfą Hitlerį ir jo 
domėjimąsi menu. Po to mes susitikom dar daugelį kartų, 
kalbėjomės apie mano gyvenimą ir ilgalaikį bendravimo su 
Hitleriu poveikį. Melisa Miuler — antrosios pokario kartos 
atstovė, jos požiūrį suformavo žinios apie Trečiojo Reicho 
nusikaltimus. 

Ji nepriklauso tiems, kurie, praėjus daugeliui metų, de- 
dasi viską žiną. Melisa Miuler sugeba išklausyti, ką mes, 
Hitlerio pakerėti laikmečio liudininkai, pasakojame, ir tik | 
po to bando išsiaiškinti įvykio priežastis. 

„Savo praeities mes nebegalime pakeisti ir turime su ja 
gyventi. Bet mes galime keistis patys.“ Ši Rainerio Kuncės 
mintis iš jo „Vienerių metų dienoraščio“ man yra labai 
svarbi. „Nebūtina viešai muštis į krūtinę,“ — toliau rašo 
Kuncė — „Yra dar ir nebyli gėda, pasakanti daug daugiau ir 
todėl kartais garbingesnė.“ Pagaliau Melisa Miuler mane 
įtikino leisti publikuoti šį rankraštį. Pamaniau, jeigu man 
pavyko perteikti, kaip lengva buvo pasiduoti Hitlerio žave- 
siui ir kaip sunku gyventi suvokus, kad tarnavau masinių 
žudynių organizatoriui, tai gal ir skaitytojai tai supras. Aš 
bent to tikiuosi. 


Praeitais metais Melisa Miuler supažindino mane su An- 
drė Heleriu, mano nuomone, ne tik nepaprastai įdomiu 
menininku, bet ir labai aktyviu, morališkai bei politiškai 
tvirtu žmogumi. Po intensyvių pokalbių su juo aš nu- 
sprendžiau nutraukti savo santykius su mergaite Traudl 
Humps, kuriai seniai buvau paskelbusi karą. Daugelis 
mūsų pokalbių buvo filmuojami. Iš šių įrašų Andrė Hele- 
ris ir Ofhmaras Šmidereris sukūrė dokumentinį filmą 
„Nematomame kampe“, kuris bus rodomas iškart po kny- 
gos pasirodymo. 


Šioje knygoje kalbasi dvi Jungės - jaunoji ir senoji. Jauną- 
ją Jungę, tarsi po mirties, išleisti savo ankstyvuosius užra- 
šus paskatino tebekylantis vadinamųjų „insaiderių“ domė- 
jimasis nacių režimu ir viltis, kad šis tekstas daug ką paaiš- 
kins. 

Senoji Jungė, nors ir nėra moralusis apaštalas, pasinau- 
dojusi proga, pateikia keletą ne tokių jau banalių, kaip at- 
rodo iš pirmo žvilgsnio, minčių: graži išorė dažnai apgau- 
linga, — visada pravartu žvilgtelėti, kas slypi už jos; žmo- 
gus privalo įsiklausyti į savo sąžinės balsą; pripažinti savo 
klaidas ir iš jų pasimokyti nereikia tiek daug drąsos, kaip 
atrodo; žmogus gyvena šiame pasaulyje, kad mokydamasis 
keistųsi. 


Traudl Jungė 2002 metų sausis 


VAIKYSTĖ IR JAUNYSTĖ 
VOKIETIJOJE 


Melisa Miuler 


| O 4 -tieji metai, Miunchenas — epochų sankirtoje. 

FP „sąjūdžio sostinės“ teliko griuvėsių krūva. 
Nuo bado ir šalčio išsekę žmonės mėgina pradėti viską iš 
pradžių. Apgailėtinas skurdas ir besaikis gyvenimo dži- 
augsmas žengia greta.Traudl Jungei 27-eri. Ji linksma, gy- 
venti trokštanti moteris. Denacifikacijos komisija pripaži- 
no ją nekalta dėl jos jauno amžiaus. Dirbdama sekretore, ji 
dažnai keičia darbo vietą, gyvena šia diena. Ji laikoma ge- 
ra sekretore. Tuometinėje darbo charakteristikoje ypač ak- 
centuojamas jos nuovokumas, geras laiškų stilius ir ypatin- 
gi stenografijos ir spausdinimo rašomąja mašinėle įgū- 
džiai. Vakarais ji nuolat lankosi mieste pridygusiuose ka- 
baretuose ir varjetė. Trūksta pinigų, maisto produktų ir ci- 
garečių. Draugai ir kaimynai padeda vieni kitiems ir dali- 
nasi tuo, ką turi. Traudl Jungei prieš akis visas gyvenimas 
ir ji viliasi, kad jos laukia didelė meilė ir didelė laimė. 
Konkrečių planų neturi, bet tiki ateitimi. 


Pjūvis. 
1947-tieji metai, Miunchenas. Iš „sąjūdžio sostinės“ teliko 


griuvėsių krūva. Traudl Jungei 27-eri. Ji jau trečius metus 
našlė. 


Paskutinis darbdavys, anot jos, „maloniausias iš visų, 
buvusių iki jo“, miręs, daugelis artimiausių kolegų iš karo 
laikų dingę be žinios. Ar jie išvežti į rusų lagerius, ar nusi- 
žudė — ji nežino. Daugelį mėnesių pati kentėjo rusų nelais- 
vėje, persirgo sunkia ir varginančia difterija, kol pagaliau 
jai pavyko pabėgti iš Berlyno į Miuncheną. Traudl sugrįžo 
kankinama įvairiausių jausmų, apimta baimės, kad bus vie- 
šai pasmerkta ir visi jos vengs. Ji neslepia, kad dvejus su 
puse metų buvo Hitlerio sekretorė, ir su palengvėjimu kon- 
statuoja, kad niekas jos praeitimi nesidomi. Net jos mama 
nenori nieko konkretaus žinoti. Sensacijų ištroškusieji vis 
dėlto gana dažnai jos paklausia: „Sakyk, ar Hitleris tikrai 
miręs? “. Tačiau niekas nesidomi detalėmis, juo labiau ban- 
dymais išsiaiškinti ar pasiteisinti. Migloti savęs kaltinimai, 
kad tarnavo tautžudžiui, taigi yra nusikaltimų bendrininkė, 
kitų labai paprastai išsklaidomi: ,, Tu juk buvai dar tokia 
jauna...“ 1947 metais tiek nusikaltėlių, tiek bendrininkų ir 
aukų labui jau buvo prasidėjęs visuotinis užsimiršimas. 


Viena pagrindinė herojė, du scenarijai ir abu teisingi. 

Pirmaisiais pokario metais Traudl Jungė gyvena dvie- 
juose pasauliuose. Viename — slegiantys, bet niekam ne- 
įdomūs prisiminimai apie nerūpestingai praleistą laiką tarp 
Adolfui Hitleriui artimų žmonių. Kitame — kasdienybės 
griuvėsių vargai ir džiaugsmai, kuriais ji dalinasi su drau- 
gais, pažįstamais, motina ir seserimi. 

Sprendžiant iš Traud! Jungės atsiminimų, jai gana grei- 
tai, beveik iškart po Trečiojo Reicho žlugimo, pavyksta iš- 
sivaduoti iš Hitlerio traukos jėgos. Galbūt tai padaryti bu- 
vo lengva todėl, kad, anot jos, dvejus su puse metų ji Žavė- 
josi tėviškai draugiška Hitlerio asmenybės puse, bet visiš- 
kai nesidomėjo nacionalsocialistinių režimu, jo ideologi- 
nėmis peripetijomis ir žiaurumu. 

Jos atmintyje praeitis iškyla iš psichologiškai neapdoro- 
tų minčių, gražių asmeninių įspūdžių ir tik po karo iš nuo- 
trupų suvokto kraupumo. Traud! Jungė atsitiktinai pateko į 
Hitlerio aplinką, ir tos aplinkos, — šiandien ir jai pačiai sun- 
ku tai paaiškinti, — ji nesiėmė vertinti. Buvimas šalia Hitle- 
rio glostė jos savimeilę, o visa kita jos nedomino. Naivu- 
mas? Ignoravimas? Pasipūtimas? Patogus patiklumas? 
Įskiepytas paklusnumas? 1947 metais Traudl Jungė šių 
klausimų sau nekelia. Ji išliko gyva ir, kaip pati sako, sten- 
gėsi iš visų jaunystės jėgų pamiršti praeitį. Tie klausimai 
ima kankinti tik nuo šešiasdešimtųjų metų. 

1947 metais Traudl Jungės draugas Heincas Baldas su- 
pažindina ją su savo rėmėju, turtingu verslininku. Šis, su- 
žavėtas jos praeities, paskatina ją užrašyti savo atsimini- 
mus apie su fiureriu praleistą laiką. Heinco buvusi žmona, 
Vokietijos žydė, po skyrybų nuo 1930-ųjų gyvenanti JAV 
ir vis dar palaikanti su juo gerus santykius, žadėjo pasiūly- 
ti šį tekstą vienam amerikietiškam laikraščiui. Traudl Jun- 
gei ši mintis patiko ir ji neužilgo ėmėsi darbo. Dabar ji sa- 
ko, kad ir pati norėjusi užfiksuoti tą lemtingą laikotarpį, 
kol atsiminimai dar nebuvo išblėsę. Kitas motyvas — įvai- 
riausi ją pasiekiantys gandai apie Hitlerio mirtį. Atnaujin- 
tos apklausos atveju ji būtų galėjusi pasiremti savo tekstu. 

Per kelis mėnesius vakarais ir savaitgaliais ji parašo 
mašinėle apie 170 rankraščio lapų. Rašyti jai patinka. Ta- 
čiau tekstas vis dėlto nepublikuojamas, — jai paaiškinama, 
esą 1949 metais „tokios rūšies istorijos skaitytojų nedomi- 
na“. Bet Traudl Jungei šis užsiėmimas prilygsta katarsiui. 

Užrašuose ji retai kada analizuoja savo išgyvenimus, ta- 
čiau nieko neslepia ir nebando teisintis. Ji tik fiksuoja at- 
skirus epizodus, subjektyvius įspūdžius ir tarsi užverčia šį 
savo praeities puslapį, o jos užrašais ilgą laiką niekas nesi- 
domi. 

Ir iš tikrųjų Traudl Jungės nuomonė apie Hitlerį pir- 
maisiais pokario metais, — bent jau tokia išvada peršasi 
skaitant jos užrašus, — dar nėra iki galo susiformavusi. 
Todėl šiandieninį skaitytoją jos tekstas gali kartais ir šo- 
kiruoti. Po kelių dešimtmečių skaitydama savo užrašus ji 
gėdinosi ištisų pastraipų, — tiek jose buvo naivumo ir ne- 
objektyvumo. Kaip ji pati sako, — jos tekstas banalus, to- 
nas lengvabūdiškas ir kiek stačiokiškas, jai nesupranta- 
ma jo istorinė vertė, o betarpiškumas ir natūralumas ją. 
pačią glumina. Ji nesuvokia, kad būtent šie iš pirmo 
žvilgsnio nekalti Hitlerio biurgeriškos kasdienybės Volf- 
šancėje ir Berghofe aprašymai yra Hanos Arend daug 
kartų cituotos tezės apie blogio banalumą patvirtinimas. 
Jai nerūpi, kad šis tekstas gali pakeisti žmonių, įsivaiz- 
duojančių Hitlerį ir jo artimiausius padėjėjus pabaisom 
be jokių žmogiškų bruožų, nuomonę. Jai šie užrašai pir- 
miausia yra lengvabūdiškai praleisto laiko liudijimas, 
tam tikra prasme patiklios jaunystės gana pavojingoj ap- 
linkoj palydėtuvės. 


Gertraud Humps, visų vadinama Traudl, į šį pasaulį atėjo 
1920 metų kovo 16 dieną Miunchene. Likus vienam mėne- 
siui iki jos gimimo, vasario 24 dieną, Adolfas Hitleris ir 
Antonas Dreksleris, Vokietijos Darbininkų Partijos (VDP) 
įkūrėjas, pirmo didelio masinio NV DP (Nacionalsocialisti- 
nės Vokietijos darbininkų partijos) susirinkimo Miuncheno 
Hofbrojhauze metu paskelbė kitataučių atžvilgiu priešišką 
partijos programą. Šis faktas vertas dėmesio, nes pareiški- 
me kreipiamasi „į kenčiančią tautą“. 

To meto daugelio žmonių socialinė padėtis iš tikrųjų 
buvo apgailėtina, kėlė nepasitenkinimą ir politinius pro- 
testus. 

Vien tik nuo 1918 metų gruodžio mėnesio iki 1919 me- 
tų vasario vidurio bedarbių skaičius mieste išaugo nuo 
8 000 iki 40 000. Trūko butų, maisto produktų ir kuro. 

Traudl tėvas Maksas Humpsas, gimęs 1893 metais, alu- 
daris meistras ir atsargos leitenantas, vadinamas „žavingu 
vėjavaikiu“ ir vyru, „nelabai tinkamu vedybiniam gyveni- 
mui“. Motina Hildegarda Cotman, trejais metais jaunesnė 
generolo duktė, taigi, ištekėjusi ne pagal luomą. Jaunoji 
pora persikrausto į Švabingą ir apsigyvena palėpėje esan- 
čiame bute. Tačiau tuoj po Traudl gimimo tėvas, gimęs Že- 
mutinės Bavarijos Rėgeno mieste, netenka darbo Lioveno 
alaus darykloje. Iškilę ekonominiai sunkumai dar labiau iš- 
ryškina sutuoktinių charakterių skirtumus. Hildegarda me- 
lancholiška, bet labai jausminga, griežtos pasaulėžiūros ir 
tvirtų moralinių nuostatų moteris. Maksas — „laviruojan- 
tis“, į gyvenimą su humoru žiūrintis vyras. Ant jo negali 
pykti, bet pasikliauti juo neįmanoma. 

Bičiuliai ir vadinamieji sporto draugai jam svarbesni už 
tariamą šeimos idilę. 

Plaukdamas per gyvenimą be orientyrų, kaip ir daugu- 
ma to meto bedarbių, jis prisijungia prie „Oberlando sava- 
norių korpuso“, vienos politinės dešiniųjų formuotės, jun- 
giančios antirespublikoniškas, nacionalistines ir antisemi- 
tines pasaulėžiūras. Griežtai organizuota nacionalistinė ka- 
rinė formuotė, savo gretose vienijanti daug narių iš Bava- 
rijos Oberlando, buvo įkurta 1919 metų balandžio mėnesį 
kovai prieš Miuncheno Tarybų respubliką. Ji aktyviai ver- 
buoja naujus narius ir yra populiari tarp nerandančių savo 
vietos to meto vyrų. Karo pralaimėjimas ir sprendimo dėl 
Versalio sutarties vilkinimas, sparti moterų emancipacija 
ir jų išsikovota rinkimų teisė bei ekonominė krizė yra šios 
už uniformų besislepiančios ir demonstratyviai savo gin- 
klais ir ordinais žvanginančios vyrų grupuotės stiprybė. 

Bavarija tiesiog traukte traukia dešiniąsias grupuotes, nes 
nauja dešiniosios pakraipos Bavarijos vyriausybė jas tole- 
ruoja. 

Po 1919 metų gegužės mėnesio žygio į Miuncheną, sie- 
kiančio nuversti Tarybų respubliką, savanorių korpusas 
1920 metų balandį pakyla į kovą prieš komunistų organi- 
zuotus sukilimus Rūro srityje ir nuo 1921 metų gegužės iki 
rugpjūčio kovoja prieš Lenkiją dėl Aukštutinės Silezijos 
sienų. Maksas Humpsas dalyvauja šturmuojant Anabergą 
Aukštutinėje Silezijoje. Po šio šturmo savanorių korpuso 
autoritetas konservatyviuose sluoksniuose išaugo. Makso 
žmoną ir dukrą išlaiko uošvis generolas, o pats Maksas na- 
mie retai bepasirodo. Kai 1921 metų vasarą sąjungininkai 
priverčia išformuoti visas karines grupuotes, dalis „Ober- 
lando savanorių korpuso“ įkuria „Oberlando sąjungą“ su 
centru Miunchene. Iš jos įstatų aišku, kad propaguojama 
„kova prieš vidinį priešą“, o tuo pačiu ir prieš respubliką. 
Naujasis jų vadas Frydrichas Vėberis pradeda artimai ben- 
dradarbiauti su NVDP. 1923 metų gegužės 1-ąją ginkluotos 
„Oberlando“ ir smogiamųjų būrių formuotės puola Miun- 
cheno Obervyzeno lauke demonstruojančius socialdemok- 
ratus ir komunistus. Rugsėjo mėnesį „Oberlando sąjunga“ 
priimama į naujai įkurtą, Adolfo Hitlerio vadovaujamą „Vo- 
kietijos kovos sąjungą“ (,„Deutscher Kampfbund“). 

Daugelis „Oberlando sąjungos“ kuopų dalyvauja 1923 
metų lapkričio 8-tą ir 9-tą dienomis vykusiame Hitlerio pu- 
če. Maksas Humpsas taip pat žygiuoja jų gretose ir apdo- 
vanojamas už tai NVDP Kraujo ordinu (Blutorden). Po to 
jų sąjunga uždraudžiama, nors ir toliau veikia pasivadinu- 
si „Vokietijos šaulių ir keliautojų sąjunga“. 

Neaišku, ar Maksas Humpsas Hitlerio pučo bandymą 
rėmė dėl politinių įsitikinimų ar neturėdamas ką veikti. 
Galbūt jis iš tikrųjų tikėjo, kad Hitleris sugebės pagerinti 

kai nusiteikusių landsknechtu, kuriam patiko žygiuoti kar- 
tu su savo draugais, tarp kurių buvo ir vėlesnysis esesinin- 
kų šefas Sepas Dytrichas, ir skanduoti nacionalistinius šū- 
kius. Pučui žlugus, jis nesuimamas, nes suvaidino labai ne- 
reikšmingą vaidmenį. Maksas kaip ir anksčiau neranda 
nuolatinio darbo, jo žmona ir vaikai, - 1923 metų gruodį, 
praėjus vienam mėnesiui po pučo bandymo, gimė antra 
duktė Ingė, - labai vargsta. Dažnai motina nežino, ką duos 
vaikams valgyti kitą dieną. 

1925 metais Humpsas išvyksta į Mustafos Kemalio Pa- 
šos (vėliau Kemalio Atatiurko) valdomą Turkiją. Šiai Eu- 
ropos kaimynei trūksta specialistų iš Vakarų patirties. 
Maksas Humpsas pagaliau vėl dirba pagal specialybę — 
aludariu meistru. Šeimą jis palieka Miunchene, ir tada 
trūksta Hildegardos Humps kantrybė. Ji nebenori nieko 
apie vyrą girdėti ir su vaikais grįžta į tėvų namus. Kitos iš- 
eities, būdama namų šeimininke ir vieniša motina be pra- 
gyvenimo šaltinio, ji ir neturi. Turkijoje šiek tiek prakutęs 
Maksas Humpsas keletą kartų bando parsikviesti į Smyrną, 
šiandieninį Izmirą, savo šeimą, tačiau Hildegarda atsisako 
pas jį važiuoti ir pareikalauja skyrybų. 

Traudl suėjo penkeri metukai, kai ji liko be tėvo, nors 
ir anksčiau, tais retais atvejais, kai jis būdavo namie, jis 
nebuvo tas tėvas, už kurio jautiesi kaip už mūro, ir išliko 
jos atminty kaip mielas draugas ir išradingas žaidimų 
partneris. | 

1926 metais Traudl pradėjo lankyti konfesinę mokyklą 
Luizos gatvėje Miunchene. Ją gali lankyti įvairaus tikėji- 
mo vaikai. Jos motinai, kuri nebuvo itin tolerantiška, bu- 
vo patogu, kad mokykla buvo netoli senelių buto Sofijos 
gatvėje, prie Senojo Botanikos sodo. Traudl pakrikštyta 
evangelikų bažnyčioje, bet nėra itin pamaldi ir vaikystėje 

nepraleisdavo progos išsisukti nuo sekmadieninių pamal- 
dų vaikams. 

Beveik poniškame penkių kambarių bute Sofijos gat- 
vėje viešpatauja 1852 metu gimęs senelis Maksimilja- 
nas Cotmanas. Traudl akyse jis rūstus autoritetas ir pe- 
dantas, iki smulkmenų apgalvojantis kiekvieną dieną, 
labai vertinantis drausmę bei tvarką ir visai neturintis 
humoro jausmo. Toks negali pakeisti tėvo. „Geriau auk- 
lėk savo pasiutėles“, kiekvienąsyk priekaištauja jis mo- 
tinai, kai tik Traudl ir Ingė šiek tiek garsiau susijuokia. 
Tačiau kol gyva močiutė, jų vaikiško pasaulio dar ne- 
temdo debesys. 

Agata Cotman — geroji namų dvasia. Traudl dievina 
Leipcige gimusią ir Bad Reichenhalio kurorte su savo vy- 
ru susipažinusią močiutę. Vėliau ji apibūdina ją kaip nepa- 
prastai supratingą ir mielą moterį. Susižavėjusi Traudl 
klausosi pasakojimų apie senelės jaunystę Leipcige, todėl, 
kai mokykloje reikia parašyti rašinį apie „Svajonių kelio- 
nę“, Traudl nedvejodama pasirenka Leipcigą, nors jos 
draugėms tuo metu terūpi Havajai ir Himalajai. 

1928 metais Agata miršta. Aštuonerių metukų Traud!l 
tai labai skaudi netektis. Po močiutės mirties senelis tam- 
pa tikru tironu ir šykštuoliu. Jis įsijaučia į vėlyvojo vien- 
gungio ir jaunos šokėjos Tėjos „mielojo tėtušio“ vaidme- 
nį, 0 namuose šeimininkaujančiai dukrai nepraleidžia 
progos priminti, kad ji ir jos vaikai gyvena iš jo kišenės. 
Kai Traudl 1930 metais pereina į Luizos mergaičių licė- 
jų, Motina prašo sumažinti mokestį už mokslą, nes iš ne- 
didelio šeimos biudžeto — keturių su puse markių per die- 
ną — ji neišgali sumokėti viso mokesčio. Prieš bendras 
mokinių išvykas Traudl dažnai „suserga“, nes mama ne- 
žino, iš kur gauti pinigų išlaidoms. Tačiau Traudl nema- 
no, kad jos vaikystė ir ankstyva jaunystė nelaiminga. Mo- 

tinos ir dukrų situacija nelengva, tačiau visos trys laikosi 
kartu. Nors Hildegarda Humps nėra itin švelni, vaikus 
glamonėjanti ir prie širdies glaudžianti moteris, dukros 
jaučiasi mylimos ir suprastos. Su mama saugu, o jos auk- 
lėjimo metodai atitinka to meto idealus, — svarbiausia už- 
augti padoriais žmonėmis, nemeluoti, būti paslaugiomis, 
sąžiningomis ir kukliomis, mokėti nusileisti ir nesikišti į 
ne savo reikalus. 

Sugebėjimo atjausti mergaitėms ypač tenka mokytis ta- 
da, kai atsikrausto jaunesnysis mamos brolis Hansas — la- 
bai gabus, architektūros studijas baigęs jaunas vyras, deja, 
sergantis šizofrenija. Jį apnikusi persekiojimo manija, o 
painios idėjos mergaitėms dažniausiai kelia juoką, tačiau 
kartais ir įgrįsta. 

Matydamos, kaip dėl brolio absurdiškų idėjų ir kaltini- 
mų kenčia motina, mergaitės pasijunta nejaukiai. 
Apie1930-ųjų metų vidurį Hansas Cotmanas su kitais ma- 
žiausiai 360 000 vokiečių, esą dėl genetinių sutrikimų, per 
prievartą sterilizuojamas. Namie apie šią operaciją nekal- 
bama, bet manoma, kad būtų labai neatsakinga Hansui su- 
kurti šeimą. 

Mergaitė Traudl džiaugiasi gyvenimu. Ji myli gamtą ir 
žvėris, namuose visada yra šuo arba katės, ji mielai lanko 
mokyklą, nors ir nėra labai ištroškusi mokslų, bet jai pa- 
tinka klasės kolektyvas ir ji gerai sutaria su draugėmis. 
Vėliau ji save apibūdina kaip „bandos gyvulį“. Traudl ne- 
mėgo vienatvės, neišsiskyrė originaliomis idėjomis, bet 
kolektyve jautėsi saugiai ir troško pripažinimo bei harmo- 
nijos. Jos Žinios vertinamos gerais pažymiais, mėgsta- 
miausi dalykai — piešimas ir fizinė kultūra, gerai sekasi 
anglų ir vokiečių kalbos. Ji — judrus vaikas, ir kai savo 
temperamentu kelintą kartą neviltin varo senelį arba ma- 
mą, vakare nuoširdžiausiai meldžiasi: „Prašau, padaryk, 

kad būčiau geresnė“. Labiausiai nenori skaudinti mamos, 
nes mato, kokia ji nelaiminga. ŠiaipTraudl linksma ir ne- 
rūpestinga. Į pabarimus: „Ach, Traudl, jei tu tik nebūtum 
tokia pasiutusi“, jau šešiametė šelmiškai atsikirsdavo: „Ką 
aš galiu padaryti, jei ponas Dievas taip nori.“ Šis sakinys 
šeimoje virto sparnuotu posakiu. Jos vaikystę praskaidrin- 
davo reti apsilankymai kine ir vasaros atostogos. Bilietas 
į Bogenhauzeno kino teatrą kainavo 70 pfenigų. Traudl ir 
Ingė kiekvieną kartą gerą valandą eidavo pėsčiomis iš 
Švabingo į Bogenhauzeną ir atgal. Vasaros atostogas jos 
praleisdavo Bavarijos Alpių papėdėje, kur senelis išsinuo- 
modavo medžioklės plotus. Iš pradžių tai būdavo Ašaue, 
vėliau Zėone ir paskiausiai prie Amero ežero, kur būda- 
mas aštuoniasdešimties metų jis nušovė paskutinį savo 
stirniną. 

1933-iej1 metai jau trylikametei Traudl visokeriopai įsi- 
mintini. Pirmiausia mokykloje, kaip didelis įvykis, šventiš- 
kai pažymimas Hitlerio atėjimas į valdžią. Traudl vertina šį 
faktą kaip perversmo ir ekonominio suklestėjimo pradžią. 
Ji dar nepamiršo siaubą keliančių, nuskurusių ir įtartinai at- 
rodančių vyrų niūriais veidais, besibūriuojančių Zendlin- 
gerio vartų aikštėje. Jai buvo paaiškinta, kad tai bedarbiai. 
Dabar tai turėtų pasikeisti... 

Be to, 1933 metais vėl pasirodo Maksas Humpsas. 
Kaip „kovos laikų“ sąjungininkui ir Kraujo ordino kava- 
lieriui jam pasiūloma gera vieta NVDP valdyboje. Duk- 
ros nedomina, kokios tėvo pareigos, nes ji jau seniai nu- 
traukė su juo visus ryšius. 1934 ar 1935 metais ji vieną 
vienintelį kartą, nors mama ir nebuvo tuo sužavėta, ap- 
lanko tėvą jo darbe Barerio gatvėje. Penkioliktame name 
įsikūrusios „Reicho organizacijos vadovybė“, taip pat 
„Centrinė karo aukų tarnyba“ ir „Centrinė sveikatos tar- 
nyba“. Smogiamųjų būrių (SA) vadovybė tuo metu rezi- 

duoja „Marienbad“ ir „Union“ viešbučiuose, taip pat Ba- 
rerio gatvėje. 

Maksas Humpsas saldumynais ir kitokiais meilės įrody- 
mais visaip stengiasi prisivilioti Traudl, tačiau ši ir toliau 
nusiteikusi priešiškai ir su juo nesusitikinėja. 1932 metų 
gruodžio mėnesį, tėvui neatvykus į teismą, jo santuoka su 
motina nutraukiama. Traud! gerai atsimena mamos kančias 
šio žeminančio proceso metu. Maksas Humpsas be jokių 
skrupulų ir su stebėtina fantazija visą kaltę dėl skyrybų su- 
vertė savo žmonai. Generolui Maksimilijanui Cotmanui 
buvo tiesiog nepakenčiama turėti išsiskyrusią dukterį, kuri 
pagal to meto šeimos teisę dar ir būtų pati kalta dėl skyry- 
bų. Todėl ji buvo priversta atsisakyti materialinės paramos 
ir alimentų, kad tik jos vyras prisiimtų visą kaltę dėl sky- 
rybų. Taigi ji ir toliau liko priklausoma nuo tėvo pašalpos. 

Proceso metu advokato žydo ginama motina turėjo ma- 
žiau šansų, nei Kraujo ordinu apdovanotas Maksas. Nuo 
1932 metų liepos pabaigos NVDP kurį laiką buvo stipriau- 
sia partija šalyje, todėl peršasi išvada, kad bylą nagrinėjęs 
teisėjas buvo jai prijaučiantis. 

Šiaip ar taip, teismo nuosprendis patvirtino Hildegardos 
įsitikinimą, kad jau 1923 metais „tas Hitleris“ sugriovė jos 
santuoką. Po Hitlerio atėjimo į valdžią ji dažnokai užsime- 
na apie tai, ir tai nervina Traudl. Traudl mano, kad mamos 
nuosprendis nediferencijuotas, ji gina fiurerį ir paaugliškai 
svajoja vieną gražią dieną išgelbėti jam gyvybę. Ji pasiry- 
žusi dėl jo aukotis. Tais metais vienąkart ji net matė Hitle- 
rį, važiuojantį savo automobiliu į „Rudąjį namą“ Brynerio 
gatvėje. Pakilus jausmas apima ją net prisiminimuose. Hit- 
lerio padarytą įspūdį penkiolikmetė išreiškia paprastai: 
Fiureris — tai kažkas didinga... Ji didžiuojasi Vokietija ir 
vokiečių tauta, žavisi „tautos vienybės“ idėja — „Vienas už 
visus ir visi už vieną“. Kai tik suskamba Vokietijos himnas 


Deutschland Deutschland iiber alles..., jos akys prisipildo 
ašarų. Nei tuo metu, nei vėliau, mokykloje ar namie, nie- 
kas jos politiškai neauklėjo. Luizos licėjaus mokytojai mo- 
kinių politiškai neangažuodavo, Traudl nereikėdavo rašyti 
propagandinių rašinių, ko kitose mokyklose reikalaudavo 
stropūs mokytojai. Žinoma, buvo nagrinėjami Niurnbergo 
įstatymai, o tokios sampratos, kaip „žydų klausimas“, „ra- 
sinė higiena“ , „rasinė gėda“, buvo užfiksuotos kaip faktas. 
Bolševizmą — didžiausią civilizuoto pasaulio priešą, ke- 
liantį pavojų kultūrai, ji taip pat įsisąmonina kaip siaubą 
keliantį ir nenuginčijamą faktą. Tautiškų nacionalsocializ- 
mą ugdančių leidinių ji neskaito. Ant spintelės prie jos 10- 
vos guli „Užsispyrėlis“ ir „Pagrandukas“, vėliau Štormo 
novelės ar Agnės Giunters bestseleris „Šventoji ir jos juok- 
darys“. 

Namuose neaptarinėjami nei nacionalsocializmas, nei pa- 
saulėžiūros klausimai. Nors mama dėl asmeninių priežasčių 
ir niršta ant Hitlerio, jos visai nedomina jo politinės pažiū- 
ros. Ant senelio rašomojo stalo stovi 1912 metų princo Luit- 
poldo paveiksliukas su asmeniniais palinkėjimais šešiasde- 
šimtmečio proga. Atminimas iš senų laikų. Geresnių? Mak- 
similijano Cotmano nuomone, reikia pripažinti išrinktą val- 
džią, o nacionalsocialistinė sistema jam, kaip ir kitiems „pa- 
prastiems vokiečiams“, realios grėsmės nekelia. Būdamas 
skaitytojų klubo narys, jis skaito vienintelį žurnalą — „Vokie- 
čių medžiotojas“. Knygos jo nedomina. Kiekvieną dieną su 
aktualiu laikraštyje spausdinamu romanu į namus atkeliauja 
„Naujausios Miuncheno žinios“. Per detektorinį radijo imtu- 
vą šeima klausosi pageidavimų koncertų, vakarais su ausi- 
nėmis ir tekstais sėdi prie stalo ir klausosi tiesiogiai iš ope- 
ros telefonu transliuojamo spektaklio. Kiekvieną kartą, kai 
skambutis kuriai nors mergaitei sutrukdo klausytis translia- 
cijos, senelį ištinka įniršio priepuolis. 

1933-ieji Traudl Jungei įsimintini dar ir todėl, kad paju- 
to aistrą šokiui. Per savo seserį Ingę ji susipažįsta su sese- 
rimis Erika ir Lore Klopfer, mergaitėmis iš „geresnių na- 
mų“. Jų tėvas dirba juristu BMW koncerne, gyvena pra- 
bangiai įrengtame bute Arciso gatvėje, laiko namus aptar- 
naujantį personalą. Mama Klopfer skatina savo, kaip pati 
sako, „šiek tiek išlepintų vaikų“ draugystę su stačiokiška 
Inge. Užrašiusi savo mergaites į Lolos Fasbender vaikų šo- 
kio mokyklą, lavinančią taisyklingą laikyseną ir grakštu- 
mą, ji užmoka ir už nepaprastai gabios Ingės kursą. Repe- 
ticijų metu Traudl stovi prisiplojusi prie stiklinių durų ir 
seka kiekvieną žingsnį. Kai mokytoja jos pagaili ir pakvie- 
čia šokti kartu, Traudl atrodo, kad atsiveria rojaus vartai, ir 
ji pasineria į ritminę gimnastiką. 

Traud! ir Ingė tik 1936 metais, kai Erika ir Lorė emig- 
ravo į Niujorką, sužino, kad jos buvo žydės. Iki tol ir pa- 
čios seserys to nežinojo. Erika Stoun, mergautine pavarde 
Klopfer, pasakoja, kad tėvai pakrikštijo jas protestantiškai, 
o iš mamos lūpų ji dažnai girdėjo, jog tikėjimas turi būti 
širdyje. Nors ponia Klopfer santūriai reaguoja į mergaičių 
susižavėjimą „nacionalistinės masių propagandos prašmat- 
numu ir puošnumu, marširavimu bei dainomis“, apie jų Žy- 
dišką kilmę ir kylančią grėsmę žydams Vokietijoje atsi- 
sveikinimo skausmo iškankintoms mergaitėms ji papasa- 
koja tik prieš pat išvykimą. 

Per trejus draugystės metus Traudl net nepastebėjo, kad 
draugių tėvui Klopferiui buvo uždrausta dirbti pagal specia- 
lybę, kad šeima atleidžia savo aptarnaujantį personalą ir per- 
sikelia į žymiai mažesnį butą Tengo gatvėje. Ji pavydi mer- 
gaitėms nuotykingos kelionės į Ameriką, o šios savo ruožtu 
pavydi Traudl Vokietijos merginų sąjungos uniformos. 

Apytikriai nuo 1935 metų Traudl yra Vokietijos merginų 
sąjungos narė. Pinigus rudai uniformos liemenei motina 

sunkiai sutaupo iš namų ūkiui skirto biudžeto, ir Traudl ne- 
apsakomai didžiuojasi, kai pagaliau užsivelka išsvajotą ve- 
liūrinį rūbą. Ji vadovauja šešių savo klasės mergaičių gru- 
pei, pasivadinusiai „šešios gracijos“. Licėjaus terasoje jos 
mokosi rikiuotės — dešinėn, marš — ir skanduoja „Sieg — 
Heil“. Traudl šaukia — „Sieg“, jos globotinės atsako — 
„Heil“. Sieg! — Heil! - Sieg! - Heil! Šiaip iš Vokietijos mer- 
ginų sąjungos veiklos jai nedaug kas išlieka atminty, nebent 
nuobodžios vakaronės, stovėjimas rikiuotėje įvairiausių 
renginių metu, pirmos darbininkų gyvenvietės Ramersdor- 
fe atidarymo iškilmės, kurių metu ji su draugėmis šoka liau- 
dies šokius, pagalbos žiemai akcija, išvyka su palapinėmis 
į Volfratshauzeną, laužas ir - Herta. Kai Traudl šešiolikos ar 
septyniolikos metų mokėsi prekybos mokykloje, Herta aiš- 
kindavo mergaitėms, kaip Trečiasis Reichas supranta meną 
ir literatūrą, moko jas muzikos ir atskleidžia idilišką žygių 
romantiką. Traudl ima iš jos pavyzdį. Kartą, kai svečiuoja- 
si pas ją viena, Herta apkabina ją ir atsisveikindama pabu- 
čiuoja į lūpas. 

Švelnumo trokštanti Traudl, tada dar vyrais nesidomin- 
ti, lieka giliai sužavėta tokio širdingumo. 

1938 metais Traudl ir jos didžiai gerbiamos vadovės ke- 
liai išsiskiria. Atsiranda įdomesnis užsiėmimas: Traudl 
įstoja į naują Vokietijos merginų sąjungos viduje veikian- 
čią organizaciją „Tikėjimas ir grožis“, skirtą jaunoms, nuo 
aštuoniolikos iki dvidešimt vienerių metų „ariškoms“ Rei- 
cho moterims. „Merginų sąjungos užduotis — auklėti mer- 
ginas nacionalsocialistinės pasaulėžiūros reiškėjomis. Jų 
kūnas turi būti lavinamas kartu su dvasia ir siela, kad ši 
sveiko kūno ir dvasios pusiausvyra, prilygstanti grožio to- 
bulybei, įrodytų, jog žmogus — Dievo kūrinys“. Sąjungos 
tikslus suformulavo Juta Riūdiger — nuo 1937 metų Vokie- 
tijos merginų sąjungos vadovė. „Mes norime ugdyti išdi- 

džias, vėliau savo likimo palydovais kovotojus pasirenkan- 
čias merginas. Mums reikia moterų, kurios besąlygiškai ti- 
kėtų Vokietija bei fiureriu ir šį tikėjimą perduotų savo vai- 
kams. Tik tada nacionalsocializmas, o tuo pačiu ir Vokieti- 
ja gyvuos per amžius“. 

„Tikėjimo ir grožio“ sąjungoje, beje, kaip ir daugelyje 
kitų Trečiojo Reicho jaunimo organizacijų, apie politiką 
šnekama mažai, daugiau smagiai sportuojama ir šokama, 
kad išryškėtų „moteriškosios linijos“ ir būtų išvengta mer- 
ginų „suvyriškėjimo“. Iš tikrųjų, choreografinė gimnastika 
— tai tik partijos ir valstybės įrankis pritraukti kuo daugiau 
jaunų moterų ir padaryti jas savo rėmėjomis. Žinoma, tie- 
siai šviesiai to niekas nesako, ir Traudl Jungė pirmą kartą 
apie tai sužino tik praėjus dešimtmečiams po karo. Menas 
to meto mergaites turi išauklėti „solidariomis, į kolektyvą 
įsijungusiomis asmenybėmis“ ir atitolinti nuo ankstyvos 
motinystės ir vedybų. Jos privalo būti įsipareigojusios tik 
„Tiureriui, tautai ir tėvynei“. Kiek vėliau kai kurios „Tikė- 
jimo ir grožio“ sąjungos merginos perėmė moterų vado- 
vaujamus postus Vokietijos merginų sąjungoje ir Reicho 
darbo tarnyboje. 

Nors pagal įstatus „Tikėjimo ir grožio“ organizacija tu- 
rėjo rūpintis ir „gyvenimo būdo klausimais“ bei „politiniu- 
dvasiniu auklėjimu“, Traudl to nepajuto ar bent jau nebe- 
gali prisiminti. Trečiasis Reichas žavi ją savo sensacingais 
masinės kultūros renginiais, mat „sąjūdžio sostinė“ (Miun- 
chenas) — šventinių eitynių miestas. Ji sužavėta 1937 metų 
liepą „Vokietijos meno dienos“ metu rengiamos pompas- 
tiškos daugiau nei 3 kilometrų ilgio procesijos, skirtos „du- 
tūkstantmetei Vokietijos kultūrai“. Tokios eitynės buvo 
rengiamos ir 1938 bei 1939 metų liepą. Ne mažesnį įspū- 
dį jai palieka ir nuo 1936 iki 1939 metų Niumfenburgo 
pilies parke kasmet organizuojama „Amazonių naktis“. 

Nacių koncepcija apie emocionaliai ir pasaulėžiūriškai 
vienijančią saviraiškos galią paveikia Traudl, kaip ir tai, 
kad „Vokietijos meno dienos“ programoje dalyvauja ir jos 
sesuo: ji šoka „Sabinerių pagrobime“, Kleinheselojerio 
ežero vadinamojo Angliškojo sodo scenoje. Nacių kultūri- 
nėje programoje nedidelį vaidmenį suvaidino ir Traudl. Ji 
buvo statistė „Amazonių nakties“ spektaklyje, o kai jai bu- 
vo penkiolika metų, ji pozavo šveicarų skulptoriui ir ma- 
rionečių drožėjui Valteriui Oberholceriui fontano figūrai — 
bronzinė mergaitė, metanti kamuolį vandenį purškiančiam 
faunui. Deja, figūrai prireikė tik grakštaus Traudl kūno, bet 
ne veido. 1937 metais šis kūrinys eksponuojamas Vokiečių 
meno namuose. 

Dabar būtų labai sunku pasakyti, kiek paauglių ir jauni- 
mo ir iš viso Vokietijos gyventojų buvo už arba prieš Tre- 
čiąjį Reichą. Kad ir kaip Traudl žavėjosi masinių renginių 
estetika, kad ir kaip audringai džiaugėsi vokiečių sportinin- 
kų laimėjimais Olimpinėse žaidynėse ir Hitlerio pasieki- 
mais užsienio politikoje, šiurkšti partijos komunalinės po- 
litikos pusė jai buvo tiesiog atgrasi. Kaip pati sako, „perdė- 
tas nacizmas“ ir „pasipūtimas“ jai atrodo „proletariškas“ ir 
„biurgeriškas“, tačiau kaip ir daugumai bendraamžių jai 
net į galvą neateina dėl to suabejoti vyriausybe. 

Nors ir juokiasi iš apie Hitlerį sklandančių anekdotų, o 
antisemitinės karikatūros Štiurmeryje jai atrodo svetimos ir 
kokčios, ji vis tiek nesuvokia, kok pavojus gresia politi- 
niams priešininkams ir žydams. Traudl licėjuje kartu mo- 
kosi trys žydaitės. Per visą mokykloje praleistą laiką, iki 
pat 1936 metų, nei mokytojai nei mokiniai jų neišskyrė, o 
žydiškumas jeigu ir būdavo paminimas, tai tik kalbant apie 
religiją. Netrukus jos visos trys prapuola iš akiračio. Apie 
vieną kalbama, kad ji su tėvais emigravo, o kas atsitiko ki- 
toms dviems, Traudl iki šiol nežino. 1938 metų lapkričio 

pogromas, apie kurį kitą dieną „Naujausios Miuncheno ži- 
nios“ praneša kaip apie „susidorojimą su žydų parduotuvė- 
mis“ (daugumos buvo išdaužyti visi langai, padegtos sina- 
gogos ir savavališkai suimta šimtai žydų vyrų), aštuonio- 
likmetės Traudl lieka beveik nepastebėtas. Nors jai ir drau- 
gams nepatinka po pogromo sklandantys gandai apie nacių 
žiaurumą, tačiau jie ramina save, kad tai daugiau nebepa- 
sikartos. Pagaliau jų visai nedomina žydų prioblemos: 
1933 metų balandžio 1-4 dieną valstybės paskelbtas pirma- 
sis žydų boikotas, atsiranda užrašai „žydams draudžiama“; | 
nuo 1939 metų pradžios ekonomikos „valymas nuo žydų“, 
o nuo 1941 metų rugsėjo žydams privaloma nešioti gelto- 
nas žvaigždes. Traudl prisimena tik vieną vienintelį susiti- 
kimą su tokia pasmerkta moterimi, — trumpas epizodas, 
apie kurį ji giliau nesusimąsto. Tai puikus pavyzdys, kaip 
gerai veikia psichinės gynybos machanizmas — atmetimas. 

Traudl, kaip ir daugelis to meto vokiečių jaunuolių, po- 
litika nesidomi. Jai bent taip atrodo. Tai tik dar kartą pa- 
tvirtina, kokia gudri buvo režimo taktika ugdant partijos 
ideologijai ištikimą „valstybės jaunimą“. 

Žaliam jaunimėliui buvo palikta tam tikra laisvė, ir 
jiems atrodė, kad jie tikrai laisvi ir niekieno nestebimi. 

Tais metais Traudl itin domisi ritmine gimnastika, 0 jos 
karščiausia svajonė — tapti šokėja kaip jaunesnioji sesuo. 
Apie kokią nors kitokią, žemiškesnę specialybę ji net negal- 
voja. 1936 metais su vidurinio išsilavinimo pažymėjimu ji 
nenorom palieka licėjų, nes reikia kuo greičiau susirasti dar- 
bą ir paremti motiną. Jai patariama metus pasimokyti preky- 
bos mokykloje, kad po to galėtų dirbti sekretore. Vienos 
draugės draugė dirba Alijanse ir galėtų parūpinti jai vietą su 
teise gauti pensiją, — judriai Traudl vien apie tai pagalvojus 
darosi bloga. Į Alijansą ji, aišku, nenori, be didelio entuziaz- 
mo baigia prekybos mokyklą, per prievartą išmoksta aklai 

spausdinti mašinėle: „Gal kiti ir gabūs šiam dalykui, aš tai 
tikrai ne!“ — skundžiasi ji motinai. Stenografija ir buhalteri- 
jajai sekasi geriau. Po mokyklos baigimo ji ima ieškotis dar- 
bo, bet iškelia vieną sąlygą: turi likti pakankamai laiko šo- 
kiams. Pagaliau ji įsidarbina Vokietijos suvienytųjų metalo 
gamyklų Miuncheno filialo kontoroje. Neužilgo ji jau vado- 
vauja grąžtų sandėliui ir reguliariai daro inventorizaciją. 
Darbas visai neblogas, jei ne firmos vairuotojas, sekiojantis 
iš paskos po sandėlį ir po nosimi kaišiojantis pornografines 
nuotraukas. Traudl nemato kitos išeities ir savo noru išeina 
iš darbo. Savo šefui ji nedrįsta pasakyti tikrosios priežasties, 
todėl sugalvoja kitą. Vėliau ji kurį laiką dirba senojo patarė- 
jo Dilmano notarinėje kontoroje, 1939 metais pereina į Pa- 
noramos leidyklą Omo gatvėje ir tampa „Panoramos“, spe- 
cialaus leidinio siuvėjoms, vyr. redaktoriaus asistente. Kai į 
kariuomenę pašaukiamas vyr. redaktoriaus pavaduotojas, jo 
užduotis perima ir sąžiningai, kartais net su noru atlieka 
Traudl, nors ir šventai įsitikinusi, kad vis tiek mes šį darbą, 
kai tik išlaikys baigiamąjį šokių egzaminą. 

Traudl darbas — tik priemonė tikslui pasiekti. Ji mielai 
leidžia laisvalaikį su draugais: eina į kiną, vasarą — į basei- 
ną, iškylauja ir, progai pasitaikius, kelia linksmas puotas. 
Tačiau daugiausia laiko 1938-1941 metais ji skiria šokių 
studijoms. Mokytoja iš „Tikėjimo ir grožio“ laiko ją pakan- 
kamai gabia, skatina intensyviau užsiimti choreografine 
gimnastika ir padeda užsirašyti į Hertos Maizenbach mo- 
kyklą Miunchene, Franco Jozefo gatvėje. Kadangi Traudl 
neišgali sumokėti mokesčio už kursus, mokytoja jai pasiū- 
lo asistentės vietą. Kai pati nešoka, Traudl sukiojasi meni- 
ninkų sluoksniuose. Nuo trisdešimtųjų metų vidurio Miun- 
chene apsigyvena ir baleto trupę suburia žymus baletmeis- 
teris Helgė Pėtersas-Pavlininas. Lolos Fasbender šokių mo- 
kykloje jis atranda tuo metu keturiolikmetę Traud! seserį In- 

gę ir išmoko ją puikiai šokti. Ingė priimama į jo „Roman- 
tiškojo baleto“ ansamblį, meta mokyklą, išvyksta su trupe į 
turnė ir anksti užsidirba pinigų. 1940 metais ją pakviečia į 
„Vokietijos šokių sceną“ Berlyne. Dabar Traudl irgi turi aiš- 
kų tikslą — keliauti paskui gabesnę seserį į sostinę. 


Vienu ryškiausiu savo jaunystės bruožų Traudl laiko suge- 
bėjimą prisitaikyti arba, tiksliau pasakius, pasidavimą kitų 
įtakai. Bet kas gi tie žmonės, paveikę jos mąstymą ir elgesį? 

Jos tėvas, taip akivaizdžiai besipelnyjantis iš nacional- 
socializmo? 1936 metais jis paskiriamas Dornyro gamyk- 
los Liudvigshafene saugumo direktoriumi ir antrą kartą ve- 
da. Per vasaros atostogas Traudl su Inge aplanko jį ir „te- 
tą“ tarnybinėje viloje prie Bodeno ežero. Ši viešnagė 
Traudl labai nuvylė. Jai trūksta tėvo, kuris patartų, tačiau 
saviškis jai nebėra autoritetas. 

Jos geriausios draugės? Traudl ir jos geriausios draugės 
Trudl Valėncės keliai išsiskiria, kai Traudl buvo šešiolikos 
metų. Vėl abi susitinka tik praėjus daugeliui metų po karo. 
Trečiojo dešimtmečio pabaigoje ir ketvirtojo pradžioje jos ge- 
riausia drauge tampa Ula Kares. Jos abi žavisi Ufos kino stu- 
dijos žvaigždėm — Renata Miuler, Heincu Riūmanu bei Han- 
su Albersu — ir dievina Harį Kuperį. Ula jau nuo 1938 metų, 
kai ją, šviesiaplaukę grandininkę, netikėtai pašalina iš Vokie- 
tijos merginų sąjungos, paaiškėjus, kad jos mama — „ketvirta- 
daliu žydė“, ima kritiškai vertinti režimo planus. Ji pabėga iš 
gimtojo Eseno į Miuncheną, o jos geriausia draugė Traudl, tik 
praėjus daugeliui metų po karo, sužino, kad Ula — „aštuntada- 
liu“ žydė. 1943 metais Ula įsimyli savo būsimą vyrą, „pusiau 
žydą“. 1944 metais jis priverstinai įdarbinamas Vokietijos kari- 
nėje pramonėje. 1945 metais Hansui Rafui pavyksta pabėgti, 
iki karo pabaigos jis slapstosi pas Ulą. Traudl sužino tai tik po 
karo, nes kai persikrausto į Berlyną, ryšys su drauge nutrūksta. 


Draugas? Ankstesnis meilužis? Vyrais ji susidomi vėlai. 
Pati mėgsta pajuokauti, esą jaunesnioji sesuo jau žaidė su 
berniukais, o ji vis dar žaidė su lėlėm. Seksualumas — mo- 
tinos draudimų dėka — jai ilgai „kėlė abejonių ir atrodė 
koktus“. Ji pasiryžusi laukti savo išrinktojo. 

Būdama maždaug aštuoniolikos metų Traudl su seseri- 
mi prisijungia prie užsieniečių studentų ir menininkų būre- 
lio, kuriame daugumą sudaro graikai. Beveik visi jie susi- 
poravę, tik Traudl ir Ingė neturi partnerių. Būrelio požiūris 
į Trečiąjį Reichą dar laisvesnis nei jų pačių. Jie pasakoja 
naujausius anekdotus apie nacius, klausosi uždraustų už- 
sienio radijo stočių ir kartais net kritikuoja režimą. Tačiau 
iš tikrųjų juos domina tik meno ir teatro pasaulis. 

Traudl Jungė pati pamini du žmones, kurie nuo trisde- 
šimtųjų metų vidurio iki išvykimo į Berlyną turėjo jai Ie- 
miamos įtakos. Pirmas — tai baletmeisteris Pavlininas, for- 
muojantis jos gyvenimo stilių ir kreipiantis ją į „šventą“ ir 
nuo tikrovės nutolusi teatro pasaulį. Antra — Tila Hechtl, šo- 
kėjos Lotės, Traudl sesers kolegės, mama. Tila, kaip ir Hil- 
degarda Humps, vieniša motina, tačiau emancipuota, labai 
atkakli ir spontaniška moteris, turinti humoro jausmą, pasi- 
žyminti kandžia ironija, originaliom idėjom ir ryškia anti- 
patija nacionalsocializmui. Abi moterys artimai susidrau- 
gauja. Tila stengiasi išmokyti individualumo ir nepriklauso- 
mo mąstymo ne tik Traud su Inge, bet ir Hildegardą. Žmo- 
nės, kuriems terūpi vadinamosios visuomenės normos, o ne 
asmeniniai interesai, jos nuomone, neverti pagarbos. Tokie 
banalūs nurodymai, kaip „taip nedaroma“, jai negalioja. La- 
bai greitai žodį „biurgeriškas“ Humpsų šeimoje ji paverčia 
keiksmažodžiu.Traudl atrodo, kad jos įtakoje šeima prade- 
da laisviau bendrauti ir labiau pasitikėti savimi. 

1941 metų vasarą Traudl laiko choreografijos egzaminą. 
Charakteriniu šokiu ji turi perteikti „maldos“ temą. Jos ke- 


liai virpa iš susijaudinimo, bet dramatiškam pasirodymui tai 
nepakenkia. Traudl egzaminą išlaiko. Pagaliau ji galėtų įgy- 
vendinti savo svajonę ir išvažiuoti į Berlyną, bet pasiprieši- 
na jos šefas. Remdamasis nacionalsocialistų nustatytu „dar- 
bo paskirstymu karo sąlygom“, jis neatleidžia jos iš darbo. 
Kaip jai pavyksta 1942 metų pavasarį ištrūkti po ilgus mė- 
nesius trukusių derybų, tarpininkaujant šokėjai Beatai Eber- 
bach, sesers kolegei ir Hitlerio asmeninės kanceliarijos va- 
dovo Alberto Bormano brolienei, ir „vykdant darbo prievo- 
lę“ persikelti į Berlyną, sužinosite iš jos užrašų. 

Persikėlimo į Berlyną džiaugsmą temdo tik tai, kad ma- 
ma Miunchene pasilieka visai viena. 1941 metais mirus se- 
neliui, ji išnuomavo vieną kambarį ir gyvena iš šių pajamų 
ir to, ką atsiunčia jaunesnioji duktė iš Berlyno. Situacija 
pasikeitė: dabar jau Traud! jaučia atsakomybę už tiek daug 
metų „savo vaikams pasiaukojusią“ mamą. Dar prisideda ir 
sąžinės graužimas, Vokietijoje jau dvejus su puse metų pa- 
skelbta karinė padėtis, o mama palikta viena. 


Sąjungininkams pakeitus karo eigos kryptį, Traudl gyvenime 
prasideda naujas etapas. 1941 metų gruodį Vokietija paskel- 
bė karą JAV, atšiauri 1941/42 metų rusiška žiema sustabdė 
vokiečių armijos veržimąsi į priekį, o sovietai pasirodė at- 
kaklūs priešininkai, be to, nepaisydami politinių prieštaravi- 
mų, sugebėjo susitarti su JAV ir Anglija dėl antrojo fronto 
vakaruose. 1942 metų kovo mėnesį anglai subombarduoja 
Liubeką. Tai pirmas kartas nuo karo pradžios, kai bombar- 
duojamas vokiečių miestas. Žinoma, nacionalsocialistinės 
propagandos mašina pasistengia, kad civiliai Vokietijos gy- 
ventojai apie tai sužinotų kuo mažiau. Pavyzdžiui, Liubeko 
aukų skaičius sumažinamas nuo 320 iki 50-ties. 

Po netikrumo ir nežinios karo pradžioje Traudl priprato 
prie karo kasdienybės: priešlėktuvinės gynybos pratybų, 

užtemdytų langų bei maisto kortelių. Kaip ir dauguma Vo- 
kietijos gyventojų ji aklai tiki Hitlerio tvirtinimu, kad Vokie- 
tija buvo užpulta ir karas — tai tik gynyba. Kadangi apie Hit- 
lerio ekspansijos planus ji nieko nežinojo, tai ir pranešimai 
apie pergales karo pradžioje visai nedžūgavo. Ji nori, kad 
viskas kuo greičiau pasibaigtų, ir net nenujaučia, kokiomis 
sąlygomis ir kaip betarpiškai jai teks visa tai Berlyne išgy- 
venti. 


Leidėjo pastaba 


1947/48 metų Traudl Jungės užrašai — tai subjektyvūs jos 
atsiminimai, publikuojami autentiška forma. Tekstas pa- 
rengtas bendradarbiaujant su ponia Junge, nežymiai pa- 
keistos rankraščiui būdingos silpnos vietos (nevieninga or- 
tografija, klaidinga tikrinių daiktavardžių rašyba, pavieniai 
praleisti žodžiai ir pan.). Tos kelios išbrauktos vietos teks- 
te atitinkamai pažymėtos. 


MANO GYVENIMAS ŠALIA 
ADOLFO HITLERIO — 
1947-UJŲ METŲ UŽRAŠAI 


Traudl Jungė 


aprastai sekretorių apie jų buvusius šefus per daug ne- 

klausinėjama, tačiau manęs po to, kai aš trejus metus 
pabuvau Hitlerio sekretore, klausia ir klausia: „O koks jis 
buvo iš tikrųjų?“ Ir beveik kiekvieną kartą tuoj pat paklau- 
sia antrą klausimą; „, Ir kaip tik jūs patekot pas tą žmogų“. 
Dažniausiai visus mano atsakymai nuvilia arba bent jau 
nustebina, nes aš nemačiau nei garsiųjų jo įniršio priepuo- 
lių, nei kaip jis kandžiojo kilimą, ir jo sekretore tapau ne 
dėl išskirtinių nuopelnų nacionalsocializmui ar aukštos pa- 
dėties partijoje, bet per atsitiktinumą. 


Tikriausiai aš niekada nebūčiau tapusi Hitlerio sekretore, 
jei nebūčiau svajojusi tapti šokėja. Manau, kad šis mano 
teiginys reikalauja išsamesnių paaiškinimų. Taigi kartu su 
savo jaunesniąja seserimi aš nuo ankstyvos jaunystės lan- 
kiau gimnastikos ir šokių mokyklas ir net neabejojau, kad 
kada nors mano specialybė bus susijusi su šokio menu. De- 
ja, sunki šeimos finansinė padėtis privertė mane, kaip vy- 
resniąją dukrą, po mokyklos baigimo kuo greičiau pradėti 
dirbti. Aš buvau tokia naivi, jog maniau, kad būdama raš- 
tinės tarnautoja užsidirbsiu tiek pinigų, kad galėsiu apmo- 
kėti ir savo šokių studijas. 


Tačiau paaiškėjo, kad ne taip jau lengva rasti tokią fir- 
mą, kur pakankamai užsidirbtum, ir dar liktų laisvo laiko 
asmeniniams poreikiams. Pagaliau aš susiradau vietą, kuri 
man nors ir nepatiko, bet atitiko keliamus reikalavimus. O 
šiaip aš buvau įsitikinusi, kad neužilgo galėsiu visiems lai- 
kams atsisveikinti su rašomąja mašinėle. Reikėjo tik išlai- 
kyti šokių egzaminą. Tačiau tuo metu prasidėjo karas, ir 
pamažu kiekvienas savo kailiu patyrė įvairius apribojimus 
ir prievoles. Taip ir aš buvau priversta suvokti, kad egzis- 
tuoja dar ir valstybės interesai. Kai 1941 metais aš pagaliau 
išlaikiau choreografijos egzaminą ir triumfuodama para- 
šiau pareiškimą atleisti mane iš darbo, jau buvo pradėjęs 
veikti įstatymas dėl profesinio orientavimo ir darbo vietos 
keitimo apribojimo!'. Paprasčiausiai nebebuvo galima tapti 
tuo, kuo nori, ir privalėjai daryti tai, kas buvo svarbiausia 
valstybei. Sekretorės ir stenografistės buvo labiau reikalin- 
gos nei šokėjos. Šokėjų iš viso nebereikėjo. Bet man jau 
buvo 21-eri, ir jau ėmė aiškėti, kad karas vis dėlto nebus 
„Žaibiškas“, ir gali užsitęsti ilgam. Po poros metų sustings 
mano taip sunkiai išmiklinti sąnariai, ir sudie, šokėjos kar- 
jera, visiems laikams. Galbūt apimta nevilties aš buvau ne- 
objektyvi, bet visą savo neapykantą nukreipiau į firmą ir 
savo šefą, nesutikusį atleisti manęs iš darbo. Apkaltinau jį 
egoizmu ir sugriovus mano gyvenimą. Jeigu jis būtų suti- 
kęs, aš būčiau galėjusi mesti darbą. Nė už ką nebenorėjau 
jo matyti ir pasiryžau bet kokia kaina išeiti iš firmos.Taip 
pamažu ėmė kauptis lavina, kuri 1945 metais Berlyne ma- 
nęs vos neužgriuvo. 

Mano sesuo Ingė tuo metu gyveno Berlyne ir šoko Vo- 
kietijos šokių scenoje. Viena jos kolegė buvo Alberto Bor- 
mano“, vieną gražią dieną pakvietusio mane dirbti fiurerio 
kanceliarijoje Berlyne, giminaitė. Nors ta aplinka ir parei- 
gos manęs nesužavėjo, vis dėlto gundė mintis pagaliau iš- 

vykti iš namų, pamatyti sostinę ir išbandyti kažką nauja 
gyvenime. Be to, darbo sąlygos atrodė labai palankios, tai- 
gi aš greitai apsisprendžiau ir išvažiavau į Berlyną. Jau pa- 
ti kelionė miegamajame vagone buvo jaudinanti. Tačiau 
įžengusi į galingą „Naujosios Reicho kanceliarijos“ labi- 
rintą pristatomajam pokalbiui, suabejojau savo apsispren- 
dimu. Bet nenorėjau apsijuokti, ir kelio atgal nebebuvo. 
Mane pasitiko*Albertas Bormanas, reichsleiterio Martino 
Bormano* brolis. Jis buvo labai mielas ir simpatiškas. Ma- 
ne priėmė į „Fiurerio kanceliarijos“ skyrių, į kurį suplauk- 
davo, buvo rūšiuojamas, perduodamas toliau arba atsako- 
mas fiureriui skirtas paštas. Mano pareigos buvo labai ne- 
kaltos, todėl darbo turėjau nedaug. Fiurerio kanceliarijos 
šefas Albertas Bormanas buvo kartu ir Hitlerio adjutantas 
ir Berlyne lankėsi retai. Kartais aš pati savęs klausdavau, 
kokiu tikslu kaip darbo prievolininkė buvau pakviesta spe- 
ciailiai iš Miuncheno čia sekretoriauti. Šiame milži- 
niškame prabangiame pastate aš nuolat pasiklysdavau, čiu- 
žinėjau per išblizgintą marmurinį vestibiulį ir spėliojau, 
kaip pasikeis mano tolimesnė veikla. Netrukus pasklidus 
gandams, kad Hitleriui reikalingos naujos sekretorės, ku- 
rias jis ruošiasi išsirinkti iš Reicho kanceliarijos personalo, 
mano ramiam gyvenime papūtė nauji vėjai. 

Ši žinia nepaprastai sujaudino visas sekretores, stenog- 
rafistes, praktikantes ir raštinės darbuotojas. Buvo paskelb- 
tas stenografijos ir mašinraščio konkursas, kuriame daly- 
vauti privalėjau ir aš. Tuo metu jau buvau perkelta į „As- 
meninę fiurerio adjutantūrą“. 

Šis skyrius buvo tame pačiame pastate, tik parko pusėje. 
Konkurse dalyvavau be didelio entuziazmo, nes nemačiau 
prasmės, o ir nelaikiau savęs tinkama būti Hitlerio sekreto- 
re. Kai pamačiau, kokiu greičiu kitų merginų pirštai laksto 
po klavišus, praradau bet kokį pasitikėjimą savimi. Tačiau 


gal būtent dėl to paskutiniame rate aš mažiausiai jaudinau- 
si, padariau mažiausiai klaidų ir patekau tarp geriausių. Ir 
vieną gražią dieną man į rankas buvo įspraustas bilietas su 
nurodymu kitą dieną greituoju diplomatiniu traukiniu vykti 
į fiurerio vyriausiąją būstinę, kur kartu su kitomis devynio- 
mis merginomis turėsiu prisistatyti fiureriui. 


Tuo metu Hitleris turėjo tris sekretores, kurių jauniausia — 
ponia Kristijan* — ištekėjo ir išėjo iš tarnybos. Kitos dvi da- 
mos — panelė Volf ir panelė Šrioder“ — sekretoriavo ir ly- 
dėjo jį visur jau dešimt metų. Nuolatinės kelionės ir amžius 
atsiliepė ir jų darbingumui. Vieną dieną Hitleris įsigeidė 
kažką padiktuoti. Tuo metu panelė Volf sirgo, o panelė 
Šrioder buvo Berlyno teatre. Hitleris baisiai įtūžo, kad pri- 
reikus neturi laisvos sekretorės. Adjutantas Bormanas bu- 
vo negražiai išbartas ir gavo įsakymą nedelsiant pasirūpin- 
ti, kad daugiau tai nepasikartotų. Buvo liepta priimti jaunų 
kadrų ir palengvinti darbą veteranėm. Paskutinėmis 1942 
metų lapkričio dienomis dešimt apyjaunių merginų buvo 
nusiųstos pas vyriausiąjį kariuomenės vadą. Vakare Berly- 
ne mes įsėdom į greitąjį diplomatinį traukinį. Kelionės 
tikslas mums buvo nežinomas, ant traukinio tebuvo užra- 
šyta — „Galinė stotis“. Kitą rytą įvažiavome į Rastenburgo 
stotį Rytų Prūsijoj. Ant šalutinių bėgių fiurerio vyriausio- 
sios būstinės svečių jau laukė motorinis vagonas, nugabe- 
nęs mus į miško glūdumą. Pagaliau sustojome prie neiš- 
vaizdaus stoties namelio be jokio užrašo. 

Mus pasitiko grupenfiureris Albertas Bormanas, moto- 
rinis vagonas nuvažiavo toliau, o išlipę keleiviai dingo ap- 
snigtame miške. Mes nematėme jokių namų, nors jau bu- 
vome fiurerio vyriausioje būstinėje. Bormanas palydėjo 
mus iki laikinojo būsto. Tik dabar pastebėjome, kad ant an- 
trųjų bėgių stovi dar vienas traukinys. Ten mes ir apsigyve- 

nome. Mums buvo paaiškinta, kad esame už vyriausiosios 
būstinės draudžiamosios zonos ribų ir kad šitas visą laiką 
netoliese stovintis ir bet kuriuo momentu pajudėti pasiruo- 
šęs fiurerio traukinys bus laikina mūsų pastogė iki susitiki- 
mo su juo ir jo apsisprendimo. 

Tikrai verta smulkiau aprašyti tą traukinį, nes jis buvo 
įrengtas taip, kaip geras viešbutis su visais patogumais. Bet 
aš padarysiu tai vėliau, pasakodama apie bendras keliones 
šiuo traukiniu. Kol kas kiekviena mergina gavo kupė sve- 
čių vagone, puikiai prižiūrimame aukštos klasės Mitropos 
personalo. Šiaip mes laukėme didelio įvykio — pristatymo 
fiureriui. Tačiau laikas bėgo, o niekas nesikeitė. Mes eida- 
vome pasivaikščioti po mišką, kol prieidavom pakeliamą 
šlagbaumą, spygliuotą vielą ir ginkluotus sargybinius. Šie 
reikalaudavo iš mūsų pasų ir slaptažodžio. Deja, pasų mes 
neturėjom, o slaptažodžio nežinojom, tiesą sakant, ir neke- 
tinom prasiskverbti į uždraustą teritoriją, tik šiaip išėjom 
pasidairyti, kaip atrodo fiurerio vyriausioji būstinė. Netru- 
kus tarp medžių ir krūmų pastebėjom daug užmaskuotų ba- 
rakų ir mažų bunkerių. Miške buvo nutiesti gerai prižiūri- 
mi takai, ir buvo aišku, kad čia gyvena nemažai žmonių ir 
visi jie uniformuoti. Šios viešnagės metu pasakiškame, ge- 
per atostogas, puikiai leidom laiką ir beveik pamiršom, ko 
čia atvažiavom. Mažoje vagono-restorano virtuvėje buvo 
laikoma gerų gėrimų, o dailiosios lyties atstovių seniai ne- 
matę padavėjai mus lepino ir vakarais pavaišindavo geru 
likeriu. 

Mes nenujautėme, kad didysis momentas ateis tada, kai 
mažiausiai to tikėsimės, — būtent vidury nakties. Buvome 
ką tik sugulusios, kai iš fiurerio bunkerio atvyko du pasiun- 
tiniai su įsakymu palydėti mūsų draugiją pas fiurerį. Kilo 
panika. Plaukų suktukai vėlėsi plaukuose, kažkur dingo 


batai, pirštai taip drebėjo, kad buvo sunku užsisagstyti sa- 
gas. Dar reikėjo greitai išsivalyti dantis, nes visiems buvo 
žinoma, kad vokiečių moterims nedera rūkyti ar net išsi- 
duoti nikotino kvapu. 

Pagaliau mes tamsoje nuklampojome per mišką. Abu 
sargybiniai pravedė mus pro kontrolinį punktą, kur buvom 
apšviestos akinančių žibintų ir gavome laikinus leidimus 
įeiti į uždraustą zoną. Mes niekaip negalėjom suvokti, kaip 
tie abu vyrai aklinoj tamsoj nepasiklydo. Tik retkarčiais 
tarp medžių sušvytėdavo neryški lemputė, o jie sugebėjo 
nenukrypti nuo kelio. Tikriausiai tie du kareiviai nebuvo 
taip susijaudinę kaip mes (Nė viena iš mūsų dar nebuvo 
mačiusi Hitlerio iš arti, nors žinojom, kad šimtai tūkstan- 
čių grūsdavosi Berlyne ar kur nors kitur, norėdami bent iš 
tolo jį pamatyti). Visa tai dar labiau kaitino atmosferą. Juk 
ne kiekvieną dieną tenka stoti prieš valstybės vadovą! 

Pagaliau priėjome sunkias geležines duris, iš už kurių 
skverbėsi ryški šviesa. Neaiškiai galėjau atpažinti žemo, 
nedidelio bunkerio kontūrus. Prie įėjimo budėjęs sargybi- 
nis įleido mus be jokios kontrolės. Matyt, nestikėjo rasti 
pas mus ginklų ar sprogstamųjų įtaisų, nes netikrino ir mū- 
sų gana didelių rankinių. Tikriausiai mūsų sumišę veidai 
viską išdavė. Mano nuomone, mes buvom panašios ne į 
džiaugsmingo įvykio laukiančias, o greičiau į egzekuciją 
vedamas mirtininkes. 

Pro žemas duris įėjome į siaurą ryškiai apšviestą beto- 
ninį koridorių su daugybe durų, kaip dideliam laive, ir iš 
karto per pirmas duris kairėje pusėje patekome į laukiamą- 
jį kambarį. Ši beveik trijų metrų ilgio ir keturių metrų plo- 
čio patalpa kartu buvo ir Hitlerio tarnų ir ordonansų poil- 
sio kambarys. 

Hitlerio tarnas pasiūlė prisėsti ant patogių vasarnamio 
stiliaus kėdžių prie apvalaus stalo ir paaiškino, kad reikės 

dar truputį palaukti, nes Hitleris šiuo metu šeria savo šunį. 
Žinoma, mes pasiteiravom, kaip pasveikinti fiurerį. Tarnas 
atsakė, jog Hitleris pirmas mus pasveikins, o mes turėtu- 
mėm atsakyti: „Heil, mano fiureri“. 

Dar norėjom sužinoti, kaip kelti ranką — ištiestą ar su- 
lenktą, bet čia pasirodęs Albertas Bormanas paragino mus 
sekti paskui jį, - Hitleris jau laukiąs mūsų savo darbo kam- 
baryje. Mums patarė jaustis laisvai ir nesivaržyti. 

Už poros posūkių siauru koridoriumi praėjome nedide- 
lę kavinukę ir sustojome priešais aukštas suveriamas darbo 
kambario duris. Tarnas Heincas Lingė? pasibeldęs atidarė 
duris ir pranešė: „Mano fiureri, atvyko damos iš Berlyno“. 

Mes įėjome į didžiulę patalpą ir sustojome priešais ra- 
šomąjį stalą. Hitleris šypsodamasis priėjo prie mūsų, ne- 
skubėdamas pasveikinimui iškėlė ranką ir kiekvienai iš ei- 
lės paspaudė dešinę. Tada giliu ir sodriu balsu kiekvienos 
pasiteiravo, kuo vardu ir iš kur kilusi. 

Aš buvau pati paskutinė ir vienintelė iš Miuncheno. 
Manęs jis dar paklausė, kiek man metų, dar kartą šyptelė- 
jo, peržvelgė visas savo žymiuoju skvarbiu žvilgsniu, vėl 
pakėlė ranką atsisveikinimui ir mes išėjom, net nesuspėju- 
sios išrėkti: „Heil, mano fiureri!“ 

Lauke pagaliau dingo įtampa ir pasileidom be paliovos 
tarškėti apie tai, kaip Hitleris spaudė ranką, apie jo kerintį 
žvilgsnį, figūrą ir kitas tokiems reikšmingiems susitiki- 
mams svarbias smulkmenas. 

Bormanas, patenkintas pagaliau įvykdęs savo užduotį, 
ta proga mus pavaišino šampanu ir palydėjo į už kelių 
žingsnių esantį kareivių kazino. 

Kareiviai ir karininkai labai apsidžiaugė mūsų apsilan- 
kymu, mes suvalgėme kelis sumuštinius, nes susijaudinus 
pakyla apetitas, po to Bormanas liepė parvesti mus į ypa- 
tingąjį traukinį. 


4] 


Kitą rytą prasidėjo spėlionės, kuri iš mūsų Hitleriui Ia- 
biausiai patiko. Manėme, kad jis pasirinks pagal išvaizdą, 
ir buvome gerokai sukrėstos, kai Bormanas mums kitą die- 
ną paaiškino, jog viskas ne taip paprasta ir mūsų dar laukia 
bandomasis diktavimas. Fiurerio traukinio personalas ir 
kai kurie aplink traukinį besisukiojantys svečiai iš uždraus- 
tos zonos, žinantys, kad čia gyvena dėmesio vertos mote- 
rys, tvirtino, jog aš turiu daug šansų tapti Hitlerio sekreto- 
re, nes Hitleriui patiko Miunchenas ir miunchenietės, be to, 
esu panaši į Evą Braun. Aš pati daug vilčių neturėjau, nes 
esu linkusi per egzaminus susikirsti, o čia dar laukė bando- 
masis diktavimas. 


Vietoj planuotų kelių dienų prabėgo keletas savaičių, ir vis 
dar buvo neaišku, kada Hitleris ras laiko bandomiesiems 
diktavimams. Turėjome laukti tam tikros progos. Tuo me- 
tu senesnės sekretorės mus kartais pasikviesdavo pagalbon 
ruošti kalėdinių dovanų ar perrašyti finansinės paramos 
sąrašus. Kartais lipdydavom senius besmegenius, kuriuos 
kitą dieną fiurerio būstinės komendantas nugriaudavo, nes, 
jo nuomone, besmegeniai netiko prie šios rimtos aplinkos. 
Tada mėtydavomės sniego gniūžtėmis. 

šlapiais plaukais sėdėjau savo kupė, gavau lemtingąjį pa- 
kvietimą. 

Diktavimui mus iškvietė kartu su kolege — smulkia švie- 
siaplauke mergaičiuke taip pat iš fiurerio adjutantūros. Vėl 
tas pats sąmyšis, tas pats kelias į fiurerio bunkerį. 

Man teko pirmai „šokti į šaltą vandenį“, o panelė Biot- 
cher turėjo mane pakeisti, jei kartais susikirsčiau. Po kelių 
minučių Lingė, pranešęs Hitleriui apie atvykimą, vėl paly- 
dėjo į darbo kambarį, tik šį kartą, durims užsivėrus, aš li- 
kau viena su fiureriu. 

Krito į akis tai, kad šįkart Hitleris buvo su akiniais. Sena- 
madiškais, pigiais akiniais nikeliuotais rėmeliais. Gal tie rėme- 
liai buvo ir platininiai, bet patys akiniai atrodė labai prastai. 

„Jis vėl paspaudė man ranką ir palydėjo prie stalelio su 
rašomąja mašinėle greta savo rašomojo stalo. Kol aš nar- 
pliojau mašinėlės dangtelį ir dėjau popierių, jis nuramino 
mane draugiškai ir maloniai kaip fotografas vaiką: „Jūs ne- 
sijaudinkite, diktuodamas aš pats pridarau tiek klaidų, kiek 
jūs ir norėdama nepadarysite!“ 

Aš užtikrinau, kad visai nesijaudinu, tačiau rankos ma- 
ne išdavė, nes Hitleriui pradėjus diktuoti pirmą sakinį, jos 
taip drebėjo, kad nepataikiau nei vienos reikiamos raidės. 

Pasibaisėjusi spoksojau į pirmą eilutę, labiau panašią į 
kinišką tekstą, ir mėšlungiškai stengiausi nepamesti min- 
ties ir nuraminti rankas. 

Tuo momentu pasigirdo beldimas, ir įėjęs tarnas prane- 
šė apie ambasadoriaus Hėvelio“, Hitlerio ir Ribentropo? ry- 
šininko, atvykimą. Hėvelis, trumpai šnektelėjęs su Hitle- 
„ tiu, paskambino Ribentropui. Kai pamačiau, kaip laisvai ir 
natūraliai Hitleris kalba telefonu ir elgiasi kaip koks eilinis 
ponas Miuleris, ponas Šulcė ar vienas iš mano ankstesnių- 
jų šefų, aš nusiraminau ir atgavau dvasinę pusiausvyrą. To- 
lesnis diktavimas nesukėlė sunkumų ir praėjo sklandžiai. 
Beje, šiandien aš negalėčiau pasakyti, kokį dokumentą 
man tada padiktavo. Manau, kad tai buvo koks nors nepub- 
likuotas aiškinamasis raštas. 

Kai baigiau, lapus sudėjau į krūvą ir padaviau fiureriui. 

Mane jau anksčiau perspėjo palikti didesnius tarpus tarp 
eilučių, kad fiureriui būtų lengviau taisyti. Patikinęs, jog 
atspausdinau puikiai, jis atsisveikino ir sėdo prie savo ra- 
šomojo stalo. 

Palengvėjusia širdimi išėjau iš kambario ir tapdury 
susidūriau su grupenfiureriu Bormanu, kuris visą laiką 


nervingai žvilgčiodamas į laikrodį laukė manęs ant kėdės 
už durų ir tikėjosi, kad nepadarysiu jam gėdos. Kai prane- 
šiau, kad viskas praėjo gerai, jis atrodė laimingesnis net už 
mane, lyg būtų nuveikęs milžinišką darbą. Vėliau sužino- 
jau, kad jis labai bijojo apsijuokti, nes jo brolis ir didžiau- 
sias priešas taip pat norėjo parinkti Hitleriui sekretores ir 
taip priversti jį pasitraukti. 

Nors panelė Biotcher ir vylėsi, kad reikės mane pakeis- 
ti, vis dėlto kartu pasidžiaugė mano sėkme. Mes dar sėdė- 
jom laukiamajame ir šnekučiavomės apie išbandymą, kuris 
laukė mano kolegės, kai staiga tarpdury pasirodė Hitleris, 
prisėdo prie mūsų, paklausinėjo manęs apie šeimą bei pra- 
eitį ir dar sykį patvirtino, kad labai gerai parašiau. 

Patyliukais galvojau: „Kai padiktuosit kitoms sekreto- 
rėms, pats pamatysit, kad tai niekai“. Aš net nenujaučiau, 
kad nebus jokio kito diktavimo ir mano likimas jau nu- 
spręstas. 

Hitleris visai nesiruošė kviesti kitų sekretorių. Jo nuo- 
mone, aš gerai susidorojau su užduotimi ir esu tinkama. 
Taigi, kitą dieną devynios merginos grįžo į Berlyną, o aš 
pasilikau „Vilko irštva“ vadinamoje būstinėje. 

Iš spec. traukinio persikrausčiau į sekretorių bunkerio ka- 
biną, gavau nuolatinį pažymėjimą, leidžiantį vaikščioti po 
zoną, ir gyvenau vos už šimto metrų nuo fiurerio bunkerio. 

Tačiau naujoji buveinė man visai nepatiko.Trūko švie- 
sos ir oro, be to, mirtinai nekenčiau bunkerių atmosferos. 
Nors mano darbo kambarys buvo su mažais langeliais, 
miegoti turėjau nejaukioje belangėje kabinoje, gal ir 
didesnėje negu jauki traukinio kupė, bet žymiai atgrasesnė- 
je. Grynas oras patekdavo per lubose įtaisytą ventiliatorių. 
Kai jį išjungdavai, atrodė, kad uždusi, o kai įjungdavai, — 
oras ūždamas švokštė į vidų lyg sėdėtum lėktuve. Tikriau- 
siai dėl to abi kitos sekretorės — panelė Volf ir panelė Šrio- 

der — nusprendė miegoti darbo kambariuose, ant sofų. Prie- 
kinėje bunkerio dalyje su langais, kur didesnės ir švieses- 
nės patalpos, jos įsirengė kombinuotus gyvenamuosius ir 
darbo kambarius. Greitai pasekiau jų pavyzdžiu ir, Borma- 
nui leidus bei padedant, jaukiai įsirengiau butą-biurą. Aš 
juk privalėjau pasilikti neribotam laikui. 

Kiekvieną kartą, kai Hitleris išsikviesdavo mane dikta- 
vimui, aš siaubingai jaudinausi, nes nežinojau, ar tai nauji 
išbandymai, ar jau iš tikro esu priimta į darbą. 1943 metų 
sausio 30 dieną vėl buvau iškviesta pas Hitlerį. Įėjusi pa- 
mačiau abi sekretores ir iškart supratau, kad fiureris nieko 
nediktuos. Pamaniau, jog dabar bus kažkas panašaus į pri- 
saikdinimą arba oficialų priėmimą į darbą, ir mane apėmė 
keista nuotaika. Hitleris pareiškė esąs manimi patenkintas, 
ir abi jo patyrusios darbuotojos taip pat galvojančios, jog, 
aš tinkama šiam darbui; ar aš norėčiau pas jį pasilikti? Ne- 
galėjau atsispirti pagundai, - man buvo 22-eji, visiškai ne- 
sigaudžiau politikoje, o man pasiūlė tokį ypatingą postą. 
Žodžiu, aš sutikau. 

Tačiau tuo mūsų pokalbis nepasibaigė. Hitleris pradėjo 
kažką sakyti, bet, atrodė, neranda tinkamų žodžių. Paga- 
liau šypsodamasis ir šiek tiek sutrikęs išdėstė, jog aš esu 
dar gana jauna, o čia tiek daug vyrų, kurių dauguma retai 
"kada sugrįžta į namus, taigi, o kareivius itin traukia amži- 
nas moteriškumas, žodžiu, man reikėtų elgtis santūriai ir 
būti atsargiai. O jeigu kas nors neduos man ramybės ar per- 
sekios, visai nesvarbu kas, turiu bet kuriuo momentu jam 
apie tai pranešti. Toks buvo mano prisaikdinimas! 

Nemaniau, kad viskas tuo ir pasibaigs ir vis laukiau, ka- 
da turėsiu įrodyti savo partiškumą, ištikimybę nacionalso- 
cializmui ir sugebėjimą saugoti paslaptis. O Hitleriui rūpė- 
jo mano dorovė. Galėjau lengviau atsikvėpti ir ramia sąži- 
ne nuraminti jį bei nuoširdžiai padėkoti už globą ir rūpestį. 

Jis nusijuokė ir paliko mane su vyresniosiomis kolegėmis. 
Taip aš tapau Hitlerio sekretore. 

Nuo to laiko, išskyrus kelias savaites atostogų, buvo tik 

kelios dienos, kai aš nesimačiau su juo, nesikalbėjau, ne- 

dirbau ar kartu nevalgiau. 


II 
„Vilko irštvoje“ 


Šiame naujame svetimame pasaulyje apsipratau palyginus 
greitai, beje, labai padėjo gamta, miškas ir kraštovaizdis. 
Nebuvo įprastos biuro atmosferos ir nustatyto darbo laiko. 
Galėdavau dažnai eiti pasivaikščioti ir mėgautis mišku. Vi- 
sai nepasiilgdavau didmiesčio. 

Nors Hitleris ir tvirtino, esą jam parinkta pati nedėkin- 
giausia, pelkėta, klimato atžvilgiu netinkamiausia vietovė, 
kur pilna uodų, man čia labai patiko. Bent jau žiemą šis 
Rytų Prūsijos kampelis buvo neapsakomai žavus. Niekada 
nepamiršiu apsnigtų beržų, giedro dangaus ir plačių lygu- 
mų su išsimėčiusiais ežerais. 

Tiesa, prasidėjus vasarai, turėjau bent iš dalies pripažin- 
ti, kad mano šefas buvo teisus, nes mūsų krauju imdavo 
maitintis nesuskaičiuojama daugybė uodų. Buvo tvanku, 
drėgna ir kartais duslu. Tokiu oru Hitlerį būdavo sunku iš- 
judinti kasdieniniam pasivaikščiojimui. Jis užsidarydavo 
vėsiame bunkeryje ir tik dėl mylimos kalaitės Blondi po 
pusryčių apsukdavo ratą tam reikalui prie bunkerio aptver- 
toje nedidelėje aikštelėje. Čia vilkšunė turėdavo pade- 
monstruoti savo sugebėjimus. Šeimininkas išauklėjo ją 

vikriausiu ir nuovokiausiu šunimi, kokį man kada nors te- 
ko matyti. Hitleris nepaprastai džiaugdavosi, kai Blondi 
pavykdavo keliais centimetrais aukščiau iššokti ar pora 
sekundžių ilgiau išsilaikyti ant siauro buomo, ir tvirtino, 
kad bendravimas su šunimi jam esąs geriausias poilsis. 

Blondi gabumai buvo tikrai neįtikėtini. Ji šokinėjo per 
padangas, juokais įveikdavo dviejų metrų aukščio medinę 
sieną, lipdavo kopėčiom, o viršuje ant nedidelės platfor- 
mos gražiausiai stovėdavo ant užpakalinių kojų. Būdavo 
smagu stebėti, su kokiu atsidavimu šuo vykdydavo šei- 
mininko komandas. 

Aikštelės pakraštyje rinkdavosi žiūrovai. Pirmomis sa- 
vaitėmis ir man tai buvo vienintelė galimybė susitikti su 
fiureriu. Mane pamatęs, jis draugiškai paspausdavo ranką 
ir pasiteiraudavo, kaip man sekasi. 

Diktavimui manęs nekvietė. Per pirmąjį mėnesį mano 
pagrindinis užsiėmimas buvo būti visada pasiruošusiai, 
kiekvieną rytą pasiteirauti, koks darbas manęs laukia, ir 
pas budintį tarną arba centrinėje telefonų stotyje palikti Ži- 
nutę, kur mane bus galima surasti. 

Pasinaudojau proga susipažinti su Hitlerį supančiais 
žmonėmis. Pirmieji, su kuriais susipažinau, buvo tarnai 
Heincas Lingė ir Hansas Jungė“?, kas antrą dieną pasikei- 
čiantys tarnyboje. Abu jie buvo parinkti iš SS dalinių ėjo 
svarbias bei atsakingas pareigas. 

Tiesą sakant, jie buvo ne tik tarnai tiesiogine šio žodžio 
prasme, bet ir namų valdytojai, kelionių palydovai ir patar- 
nautojai visiems kitiems reikalams. 

Tarnas turėdavo rytais pažadinti Hitlerį, t. y. pasibelsti į 
jo miegamojo duris, pasakyti tikslų laiką ir pranešti rytines 
naujienas. Taip pat turėjo sudaryti meniu, nustatyti pietų 
laiką, perduoti nurodymus į virtuvę ir prie stalo patarnau- 
ti fiureriui. Jis vadovavo visam pulkui ordonansų, kurie 

prižiūrėjo Hitlerio garderobą, tvarkė patalpas bei rūpinosi 
įranga. Jis pakviesdavo dantistą ar kirpėją ir rūpinosi šuns 
priežiūra. 

Niekas taip gerai nepažino šefo asmeninių ypatybių, 
įpročių, nuotaikų ar kaprizų kaip sumanusis ir apsukrusis 
Lingė. Be to, jis buvo ramybės įsikūnijimas, niekas nega- 
lėjo išvesti jo iš kantrybės, turėjo sveiko humoro jausmą, 
pagelbėjusį ne vienoje situacijoje. Nieko keisto, kad net 
aukšto rango ponai ir Hitlerio bendradarbiai prieškambary- 
je Lingės dažnokai paklausdavo, ar tinkamas momentas 
Hitleriui pranešti blogas naujienas. Tarnas kartais patarda- 
vo verčiau palaukti, kol po pietų miego Hitlerio nuotaika 
pagerės. 

Sekretorės nori nenori turėjo palaikyti glaudžius ryšius 
su tarnais, nes tik iš jų sužinodavome, būsim reikalingos, 
ar ne. Kartu jie papasakodavo mums ne vieną istoriją apie 
Hitlerį ir jo įpročius, kuriuos perpratome daug vėliau, už- 
simezgus glaudesniems ryšiams. 

Be tarnų fiurerio bunkeryje buvo tik vienas nuolatinis 
gyventojas — Hitlerio šefadjutantas, grupenfiureris Julius 
Šaubas". Istorikų jo asmenybė nedomina, tačiau manęs dar 
ir šiandien dažnai paklausia, kodėl šalia valstybės vadovo 
visą laiką sukiojosi ir net tokį atsakingą postą pelnė būtent 
šitas žmogus. Pabandysiu paaiškinti, nors ir man pačiai 
daug kas liko neaišku. 

Gerasis Julius laikė save nepaprastai svarbia ir reikš- 
minga persona. [...| Dar jo nepažinojau, kai išgirdau vieną 
trumpą istoriją. Tiesą sakant, negaliu šimtu procentų ga- 
rantuoti, kad ši istorija neišgalvota, bet ji jam tokia būdin- 
ga, jog būtinai turiu papasakoti. Šaubas jau nuo pat ištakų 
buvo partijos narys, ir jo partinio bilieto numeris buvo la- 
bai mažas. Kartą jo paklausė, kas iš tikrųjų vadovauja na- 
cionalsocialistinės darbininkų partijos politikai. Julius 

Šaubas, tuo metu valęs Hitlerio batus ir jam patarnavęs, at- 
sakė: „Taigi aš ir Hitleris“, ir trumpai pasvarstęs dar pridū- 
rė: „tt Vebėniai“*“ [5] 

Pasauliniame kare Šaubas susiluošino abi pėdas, vėliau 
įstojo į NVDP, kur buvo Hitlerio pastebėtas, nes nenuilsda- 
mas lankė visus susirinkimus ir šlubčiodamas su ramentais 
nepraleisdavo nei vieno Hitlerio pasirodymo. Sužinojęs, 
kad dėl narystės NVDP partijoj Šaubas neteko darbo, Hit- 
leris priėmė jį tarnu. Dėl savo atsidavimo, patikimumo ir 
prieraišumo jis pamažu iškilo iki adjutanto ir pagaliau tapo 
šefadjutantu, nes buvo vienintelis kovose dalyvavęs seno- 
sios gvardijos narys, galėjęs su Hitleriu dalintis bendrais 
įspūdžiais. Jam Hitleris buvo patikėjęs tiek asmeninių pa- 
slapčių, kad paprasčiausiai nebegalėjo jo atleisti. 

Taigi, ponas Šaubas buvo tarsi sekretorių viršininkas. 
Mes turėjome tvarkyti ir jo paštą, perrašyti jam adresuo- 
tus prašymus, dažniausiai gautus iš Hitlerio pažįstamų, 
kuriuos jis ruošėsi pateikti šefui, taip pat tvarkyti asmeni- 
nės adjutantūros adresu gaunamą ir išsiunčiamą kores- 
pondenciją. 

Suprantama, mes nė vieno laiško negalėjome parašyti 
taip, kaip jis mums padiktuodavo. Iš pradžių turėjom išsi- 
versti jį iš bavarų tarmės į vokiečių kalbą. Šiaip, Julius 
Šaubas buvo nepaprastai geros širdies, tik labai smalsus. 
Norėdamas per pusryčius palinksminti fiurerį, jis rinkdavo 
visokiausias naujienas. Kiekvieną rytą pas stovyklos kirpė- 
ją išgirstą anekdotą jis papasakodavo savo ponui be jokio 
sąmojo. 

Iš meilės fiureriui jis jau seniai metė rūkyti, bet neatsi- 
spyrė vienintelei aistrai — alkoholiui. Šaubo pasiekimai šio- 
je srityje buvo tikrai stulbinantys. Iki gilios nakties jo kam- 
baryje degdavo šviesa arba jo balsas atsklisdavo iš kazino 
ar kokio kito bunkerio, kuriame kai kurie ponai prie butelio 

aptarinėdavo svarbius tarnybinius reikalus. Tačiau keis- 
čiausia buvo tai, kad iš pat ryto jis, šviežiai nusiprausęs, 
jau sėdėdavo pas kirpėją, po to apeidavo stovyklą, kad pa- 
sirodytų, kaip anksti atsikėlė ir galėtų išbarti miegalius. Tik 
daug vėliau aš jį perpratau, — pasirodo, po savo rytinio pa- 
sivaikščiojimo, kai visas stovykla įsitikindavo, kad ponas 
Šaubas jau atsikėlęs, jis vėl patenkintas guldavosi į lovą ir 
parpdavo iki pietų. 

Anksčiau Hitleris pietaudavo kazino kartu su artimiau- 
siais bendradarbiais ir generolais. Kadangi jis nepaisė nu- 
statyto laiko, be to, nenorėdavo ir prie stalo kalbėti tik apie 
tarnybinius reikalus, jau keletą mėnesių pietavo vienas sa- 
vo bunkeryje. Tik jeigu apsilankydavo Himleris, Gėringas 
ar Gėbelsas arba koks kitas retas svečias iš aukštesniųjų 
sluoksnių, jis kartu su svečiu valgydavo savo kambaryje. 

Mūsų stovyklos virėjas gamino labai gardžiai, bet, deja, 
neįvairiai. Jis buvo kilęs iš Berlyno ir gamindamas bavariš- 
kus patiekalus pasikliaudavo gerais patarimais ir savo fan- 
tazija. Jo tikroji pavardė — Giunteris, bet ne daug kas tai ži- 
nojo, ir net Hitleris jį vadindavo pravarde „Kriūme- 
lis““(,„Krūmel“ vokiškai reiškia trupinėlis). Virš virtuvės 
durų puikavosi didelis plakatas: „Kas negerbia trupinėlio, 
tas nevertas pyragėlio!“ Mažasis Kriūmelis virė visai už- 
draustos zonos komandai. Iš savo milžiniškų puodų kiek- 
vieną dieną jis pamaitindavo beveik du šimtus žmonių. 
Nieko keisto, kad tokiais kiekiais ir ilgus metus tik karei- 
viams gaminęs virėjas ne itin rūpinosi ekstravagantiškomis 
vegetaro užgaidomis. Jis iš visos širdies nekentė vegetarų, 
tiesą sakant, jis juos tiesiog niekino. Tačiau šiap ar taip jis 
turėjo virti ir fiureriui, nes buvo vienintelis virėjas, o Hitle- 
ris — svarbiausias asmuo, todėl jis nuoširdžiai stengėsi suda- 
ryti ir vegetarišką valgiaraštį. Turiu pripažinti, kad maisto 
požiūriu, — vėliau galėjau tuo įsitikinti ir Berghofe, — Hitle- 

ris buvo angeliškos kantrybės ir neturėjo jokių pretenzijų ar 
ypatingų reikalavimų, nors kartais pasiskųsdavo, kad patie- 
kalai labai vienodi, jam kažko trūksta, nes patiekiamas vien 
tik garnyras. Kriūmelio nuomone, žmogus negalįs gyventi 
be mėsos, todėl virdamas sriubą ir į kitus patiekalus jis įpil- 
davo bent truputėlį mėsos sultinio arba kiaulienos riebalų. 
Dažniausiai fiureris pastebėdavo apgaulę ir, žinoma, tvir- 
tindavo, kad dėl to jam sustreikavo skrandis. Pagaliau 
Kriūmelis buvo priverstas virti tik avižų arba ryžių nuovi- 
rą, bulvių košę ir kitus patiekalus, į kuriuos negalėjo įmai- 
šyti mėsos sultinio. Žinoma, kad dėl to jo valgiaraštis neta- 
po įdomesnis. 

Visa tai po truputį sužinojau iš pokalbių su Linge per 
pietus kazino, pasivaikščiojimus po stovyklą ir pan. 

Po keturių savaičių, 1943 metų sausio 30 dieną, paga- 
liau vėl buvau pakviesta pas Hitlerį diktavimui. 

Turiu prisipažinti, kad kai per pietus kazino prie mano 
stalelio netikėtai priėjęs ordonansas pranešė, jog mane 
kviečia fiureris, susijaudinau kaip ir pirmąjį kartą. Vidurys 
šviesios dienos buvo labai neįprastas laikas diktavimui! 
Tuoj pat atsistojau nuo stalo ir nuskubėjau į priešais esantį 
fiurerio bunkerį. Tą dieną budėjęs Jungė pasakė, kad fiure- 
ris nori diktuoti proklamaciją valdžios perėmimo dešimt- 
mečio proga. Kadangi šia proga Hitleris visada sakydavo 
kalbą, apie tai visai nepagalvojau! Šį kartą jis nenorėjo kal- 
bėti mitinge ir ruošėsi kalbą perskaityti per radiją bei pub- 
likuoti ją spaudoje. 

Jau po kelių minučių mane palydėjo į darbo kambarį. Šį 
kartą turėjau laiko geriau apžiūrėti patalpą. 

Buvo nepaprastai malonu po žemų, ankštų ir dirbtinai 
apšviestų bunkerio kambarių per dideles suveriamas duris 
patekti į darbo kambariu vadinamą barako priestatą. Tarnas 
pranešė apie mane, aš pasveikinau fiurerį. 


51 


Jis mūvėjo garsiom juodom kelnėm, uniformos spalvos 
dvieiliu švarku, sniego baltumo marškiniais ir buvo pasiri- 
šęs juodą kaklaraištį. Niekada nemačiau jo kitaip apsiren- 
gusio. Švarkas buvo su sidabrinėm sagom, bet be jokių pa- 
puošimų ar apvadų. Tik kairėje pusėje ant krūtinės buvo 
įsegti auksinis partijos nario ženkliukas, geležinis kryžius 
ir juodas sužeistojo ženklelis. 

Kol Hitleris davė tarnui dar keletą nurodymų dėl netru- 
kus įvyksiančio karinės padėties aptarimo, aš dairiausi po 
kambarį. Pro penkis didelius langus su margom valstietiš- 
kom užuolaidom į patalpą liejosi dienos šviesa. Beveik per 
visą sieną palei langą stovėjo didelis ir platus stalas, ant ku- 
rio stovėjo keli telefonai, lempos ir mėtėsi pieštukai. Taip 
pat gulėjo išskleisti žemėlapiai su karine padėtimi, kurią bu- 
vo ruošiamasi aptarti. Vietoje kėdžių — kelios nedidelės me- 
dinės taburetės. Kambario gale, priešais duris, įstrižai stovė- 
jo Hitlerio rašomasis stalas. Tai buvo paprastas ąžuolinis sta- 
las, kokį gali pamatyti ir šiuolaikiniame biure. Nors ant sta- 
lo stovėjo laikrodis, Hitleris į jį niekada nežiūrėdavo ir visa- 
da klausdavo savo palydovų, kelinta valanda, nors kelnėse 
nešiojo savo auksinį kišeninį laikrodį. Sienoje, priešais lan- 
gą, buvo įmūrytas platus židinys, priešais kurį stovėjo dide- 
lis apvalus stalas su aštuoniais patogiais krėslais pintom sė- 
dynėm ir atramom. Siaurąjame kambario gale, priešais rašo- 
mąjį stalą, dar buvo spinta plokštelėms susidėti ir kukli 
ąžuolinė sieninė spinta. Besidairydama aš pasiruošiau rašo- 
mąją mašinėlę ir įsidėjau popieriaus lapą. Tarnas pasišalino. 

Hitleris priėjęs prie manęs paklausė: „Vaikeli, ar jums 
ne šalta? Čia labai žvarbu“. Aš per savo lengvabūdiškumą 
atsakiau neigiamai, dėl ko netrukus teko gailėtis, nes dik- 
tavimo metu suragojau į kaulą. 

Hitleris susidėjęs rankas už nugaros, nuleidęs galvą, di- 
deliais žingsniais vaikštinėdamas po kambarį pradėjo dik- 

tuoti savo kalbą. Turėjau labai susikaupti, kad nieko nepra- 
leisčiau. Jis diktavo nesustodamas, beveik tokiu pat tempu, 
kaip ir sakydamas kalbą, ir be jokio rankraščio. Tiesa, val- 
džios perėmimo tema jis nieko naujo ir nepasakė. Balso to- 
ną pakėlė tik pabaigoj, kai pradėjo kalbėti apie pergale pa- 
sibaigti turinčią nuožmią kovą, ir aš puikiausiai girdėjau, 
ką jis sako, nors ir buvo atsukęs man nugarą ir stovėjo ato- 
kiausiame kambario kampe. Maždaug po valandos jis bai- 
gė diktuoti, aš jam padaviau perrašytus lapus ir prisipaži- 
nau, kad ne viską galėjau išgirsti teisingai. „Nieko baisaus, 
viskas bus gerai“, draugiškai šypsodamasis tarė jis ir iš- 
tiesė man ranką. 

Kai išėjau, kojos buvo šaltos kaip ledas, o galva karšta. 
Priėjusi prie tarno paklausiau, kodėl darbo kambaryje taip 
šalta. Termometras rodė tik vienuolika laipsnių. 

Nejaugi valstybės galva nenusipelnė geresnio apšildy- 
mo? Juk visuose pastatuose veikė centrinis šildymas ir vi- 
sur buvo šilta. Man tuoj pat buvo paaiškinta, kad Hitleris 
geriausiai jaučiasi būtent prie tokios temperatūros ir nelei- 
džia smarkiau šildyti. Dabar supratau, kodėl generalinio 
štabo karininkai ir generolai po kiauras valandas trukusių 
karinės padėties aptarimų visada grįždavo paraudusiomis 
nosimis ir pamėlynavusiomis rankomis ir tuoj pat tarnų 
kambaryje arba kazino išlenkdavo po taurelę šildančios 
degtinės. Generolas Jodlis“ per tokius aptarimus gavo 
chronišką reumatą. 

Pamažu susipažinau su svarbiausiais siuskis 5 žmonė- 
mis ir pastatais. Viename barake buvo įrengtas kino teatras. | 
Juk reikėjo pasirūpinti, kad šie miške nuo viso pasaulio at- 
skirtai kareiviai iš nuobodulio neprisigalvotų kvailysčių. 
Todėl kiekvieną vakarą aštuntą valandą buvo rodomas 
koks nors filmas. Šia pramoga beveik visi labai džiaugėsi, 
ir netrukus patalpą teko išplėsti, nes ji pasidarė per ankšta. 


Tik pats Hitleris kine niekada nesirodė. Jis vienas sau 
pasižiūrėdavo savaitės apžvalgą ir cenzūruodavo įrašus, 
bet niekuomet nedalyvaudavo nei vokiškų filmų premjero- 
se, nei paprastuose seansuose“. Lankydamasi kine susipa- 
žinau su daugeliu Hitlerį supančių ir jo ratui artimų ponų, 
nors šiaip reikalų su jais neturėjau. Tai buvo fiurerio asme- 
ninis gydytojas profesorius Morelis'“ bei retai pasirodantis 
profesorius Brandtas''- chirurgas ir fiurerį lydintis gydyto- 
jas, vėliau — Reicho sveikatos apsaugos komisaras. 

Šie abu ponai buvo didžiausios priešingybės. Norėdama 
atskleisti jų asmenybes turėsiu paskirti tam visą skyrių. Be 
jų kine dažnai lankydavosi ir spaudos atstovai: į pelėną pa- 
našus ir į akis nekrentantis Reicho spaudos šefas Dytri- 
chas'* ir jo bendradarbis Heincas Lorencas" — žurnalistas iš 
pašaukimo, sąmojingas, žavus, aštrialiežuvis ir dažniausiai 
nevilkintis uniformos. Rečiau lankydavosi generolai, tuo 
metu dažniausiai dalyvaujantys karinės padėties aptari- 
muose. Retsykiais pasigirsdavo sodrus ir skardus Martino 
Bormano juokas. Nors jis pasirašydavo visus stovyklos or- 
ganizaciją ir tvarką lemiančius įstatymus bei nurodymus, 
pats retai kada pasirodydavo. Šis kresnas vyras jaučio 
sprandu buvo vienas žymiausių ir didžiausią baimę vi- 
siems keliančių Reicho žmonių, nors beveik visą laiką pra- 
leisdavo savo bunkeryje, prie rašomojo stalo, ir nuo anks- 
tyvo ryto iki vėlyvo vakaro užsispyręs dirbdavo prie fiure- 
rio įsakymų. 

Ypač simpatiškas buvo ambasadorius Valteris Hėvelis, 
pirmą kartą mano dėmesį kine atkreipęs nuoširdžiu ir nuo- 
taikingu juoku, užkrėtusiu visą draugiją. Vėliau jį dažnai 
sutikdavau fiurerio kompanijoje ir dar turėsiu progos arti- 
miau pristatyti. Kartą žiūrėjom sentimentalų vokišką filmą 
„Motinos meilė“. Jis buvo perdėm jausmingas, todėl dau- 
giau kėlė juoką, o ne ašaras. 


54 


Labai nustebau filmo pabaigoje pastebėjusi du užsiver- 
kusius pagyvenusius vyrus, kurie iš pažiūros visai neatrodė 
tokie minkštaširdžiai. Šalia sėdinčio Heinco Lingės paklau- 
siau, kas tie sentimentalūs karininkai, ir sužinojau, kad tai 
saugumo tarnybos vadovas, SS oberfiureris Ratenhuberis*? 
ir kriminalinis patarėjas Hėglis?'. Jų užduotis buvo rūpintis 
stovyklos ir fiurerio saugumu, tačiau man susidarė įspūdis, 
kad juos neturėtų būti sunku sugraudinti iki ašarų. Šiaip ar 
taip, lankydama kiną susipažinau su daugeliu malonių žmo- 
nių ir pietų metu ar geriant kavą kazino man netrūko pašne- 
kovų. Keisčiausia buvo'tai, kad jie niekada nekalbėjo apie 
politiką ar kitus Vokietiją ir pasaulį jaudinančius dalykus, o 
pokalbiui pakrypus apie karą visi tvirtai pareikšdavo tikį 
pergale ir visiškai pasikliaują fiureriu. Jie tikrai tikėjo tuo, 
ką sakė. Tikriausiai tai buvo Hitlerio įtaka. 

Aš į šią aplinką patekau be išankstinio nusistatymo ir 
mane supančią teigiamą atmosferą siurbiau kaip kūdikis 
motinos pieną. Po karo dažnai sukau galvą, kaip galėjau 
tuomet taip nevaržomai ir gerai jaustis tarp tų žmonių. Da- 
bar suprantu, kad už užkardos ir spygliuotos vielos manęs 
nepasiekė jokie gandai ar politinės abejonės ir aš neturėjau 
su kuo palyginti tvirtai nusistovėjusių nuostatų. Jau tarny- 
bos pradžioje, iškart po pirmojo diktavimo, Julius Šaubas 
man uždraudė su kuo nors kalbėti apie savo darbą, ir aš Ži- 
nojau, kad šis draudimas griežtai galioja ir visiems kitiems 
bendradarbiams nuo ordonanso iki feldmaršalo. 


Praėjo du mėnesiai, aš greitai apsipratau ir net užmezgiau 
kelias pažintis. Laikas tekėjo ramiai ir vienodai, kol vie- 
ną dieną iš pat ankstyvo ryto pastebėjau neįprastą subruz- 
dimą. 

Iš fiurerio bunkerio šen ir ten bėginėjo ordonansai, 
po stovyklą zujo mašinos, ir netrukus fiurerio bunkerio 

ordonansas pakvietė mane pas Julių Šaubą. Man įėjus, jis 
elgėsi labai paslaptingai. 

Paaiškinęs, kad fiureris turįs skristi į Rytų frontą ir tai 
slapta informacija, jis man perdavė kelionės plano rankraš- 
tį. Labiausiai jam būtų patikę, jei būčiau galėjusi perrašyti 
jį net neskaitydama. Išskubėjau spausdinti svarbaus doku- 
mento, kuriame buvo nurodymai automobilių kolonoms ir 
lakūnams bei visiems lydintiems asmenims.?? 

Taip sužinojau, kad Hitleris planuoja skristi į Rytų fron- 
tą Vinicoje ir aplankyti tenykštes kariuomenės grupes. Su 
savimi jis ėmė tik nedidelį būrelį palydovų: vieną tarną, du 
ordonansus, asmeninį gydytoją, atskirų vermachto dalių 
adjutantus ir dar keletą kariškių, kurių nebeprisimenu. Ma- 
nęs sąraše nebuvo. 

Po pietų fiurerio bunkeris ištuštėjo. Visą stovyklą, apė- 
mė keista ramybė, tarsi kas būtų išjungęs variklį. Tuomet 
pirmą kartą pajutau [...] Hitlerio asmenybės poveikį vi- 
siems šiems žmonėms. Lėlių teatro aktorius staiga paleido 
rankose laikytas marijonečių virveles. 

Šiandien žinau, kad tik nepaaiškinamai susiklosčius ap- 
linkybėms, jis vėl galėjo paimti tas virveles į rankas, nes 
lėktuve, su kuriuo Hitleris grįžo iš Rytų fronto, buvo padė- 
ta bomba. Jei ji būtų sprogus, būtų į tūkstančius gabaliukų 
sudrąskiusi lėktuvą. 

Kai trečios dienos rytą pabudau, visa komanda vėl bu- 
vo namie, o Hitleris taip niekada ir nesužinojo, kad skry- 
džio metu jo gyvybė kabojo ant plauko. 

Gyvenimas Volfsšancėje vos keletą dienų tekėjo senąja 
vaga. Netrukus vėl turėjau spausdinti kelionės planą, tik šį 
kartą į sąrašą buvau įtraukta ne tik aš, bet ir abi mano ko- 
legės, nes visas štabas turėjo kraustytis į Berchtesgadeną 
Oberzalcberge, kur Hitleris Berghofe norėjo pailsėti ir tuo 
pačiu surengti keletą valstybinių priėmimų. 

Taip paskutinėmis 1943 metų kovo dienomis kartu su 
nuojama pasilikti daugeliui savaičių, ir tiesiog neįtikėtina, 
kaip sklandžiai ir ramiai per labai trumpą laiką viskas bu- 
vo suruošta. 

Mes, sekretorės, krovėmės savo asmeninius daiktus ir 
su savimi turėjome pasiimti kelioninį biurą. Fiureriui ir ke- 
lionės metu galėjo šauti į galvą ką nors užsirašyti, todėl net 
ir traukiny turėjom būti pasiruošusios. Kadangi Berghofe 
rašomųjų mašinėlių nebuvo, mes į specialias dėžes supaka- 
vome dvi „Silenta“ rašomąsias mašinėles, dvi mašinėles 
didžiosiomis raidėmis ir vieną stenografijos mašinėlę, ra- 
šančią maždaug centimetro didumo raidėmis, kad būtų 
lengviau perskaityti kalbos rankraštį. Į mažus didelio laga- 
mino stalčiukus ir lentynėles sudėjom popierių laiškams ir 
kitas kanceliarines priemones. 

Stengėmės įsidėti visų rūšių popieriaus, kad neatsitiktų | 
taip, jog prireiks būtent tokio, kokį būsime pamiršusios. 
Vienokį popierių Hitleris, kaip valstybės vadovas, naudo- 
davo asmeniniams laiškams — baltus lapus su viršutiniame 
kairiajame kampe įspausta auksine valstybės emblema 
(erelis su svastika) ir užrašu po ja — „Fiureris“. Kitokį, bet 
labai panašų popierių jis naudojo privataus charakterio 
laiškams. Jis skyrėsi tik tuo, kad po valstybės emblema di- 
džiosiomis raidėmis buvo užrašyta „Adolfas Hitleris“. Dėl 
visa pikta turėjom pasiimti ir popieriaus su reljefo ženklais 
partiniams reikalams bei keletą paprastų lapų kariniams 
raštams. Nors mums niekada neteko rašyti partinių ir kari- 
nių raštų, nes šiuos reikalus tvarkyti Hitleris pavesdavo 
Bormanui, Keiteliui* ar kitam kariuomenės vadui, tačiau 
galėjo atsitikti, kad kelionėje prireiks ir šito. Šiaip ar taip, 
kiekvienas rūpinosi pasiimti savo darbui reikalingus daik- 
tus, dokumentus ir bagažą. 

Daugiausiai darbo turėjo jauni SS-adjutantai Fricas 
Darges“ ir Otas Giunšė“. Jie rūpinosi visa kelionės orga- 
nizacija — automobilių paruošimu, bendra informacija; 
sudarė traukinio planą, paskyrė kelionės laiką, davė pas- 
kutinius nurodymus pasiliekantiems. Viskas turėjo vykti 
slapta ir kaip galima greičiau. Be perstojo skambėjo tele- 
fonai: apie mūsų atvykimą reikėjo pranešti Berghofo val- 
dybai, Hitlerio sutikimui paruošti fiurerio butą Miunche- 
ne ir pagaliau ilgai kelionei su tiek keleivių parengti ne- 
toliese stovintį ir bet kada pajudėti pasiruošusį Hitlerio 
spec. traukinį. 

Išvažiuoti turėjome 21 valandą 30 minučių. Nustatytu 
laiku susirinko visa komanda. Kiekvienam buvo praneštas 
vagono ir kupė numeris, tada privažiavo Hitlerio vagonas 
su tarnais, palydovais bei šunimi, ir, įlipus fiureriui, trauki- 
nys iš karto pajudėjo. Buvo giedra ir švelni žiemos naktis, 
kai mes paslapčia ir tyliai išpūškavome iš šventiškai ap- 
snigto miško. Stovėjau savo kupė prie tamsaus lango ir 
žiūrėjau į ramų ir tylų peizažą. Buvo net truputėlį graudu 
su juo atsisveikinti, be to, su nerimu žvelgiau į ateitį, kur 
vėl manęs laukė nežinomybė. 

Išėjau į koridorių. Traukinys važiavo taip tyliai ir ra- 
miai, kad beveik nesijautė. Ir šiaip, mes tarsi niekur neke- 
liavom, paprasčiausiai būstinė su visa atmosfera persi- 
kraustė į traukinį. 

Kai laukdama prisistatymo pokalbio pas Hitlerį gyve- 
nau mažoje kupė svečių vagone, visą laiką jaučiau, kad gy- 
venu stovinčiame traukinyje. Dabar mano maža kabina 
staiga virto paprastu kambarėliu, tik prabangesniu už bet 
kurį kitą! Lovą dienomis galėjau paversti modernia sofa su 
nuostabiai patogiais minkštais ss Apmušalai bu- 
vo šilkiniai ir kiekvienoje kupė vis kitokios spalvos. Mano 
buvo smėlio spalvos su margom gėlėm, sienos buvo iškal- 

tos gražiu poliruotu medžiu, iš krano bet kuriuo paros me- 
tu tekėjo karštas ir šaltas vanduo. i 

Ant mažo staliuko prie lango stovėjo žalvarinė lempa, 
lovos galvūgalyje kabojo sieninis telefonas, kuriuo galėjau 
susijungti su kitomis kupė, ir skaitymui patogi lemputė. Vi- 
sų vagonų grindys buvo išklotos veliūru. 

Abu svečių vagonai buvo prijungti prie karininkų kazino 
pakeitusio vagono-restorano. Po jo sekė vagonai, kuriuose 
gyveno aptarnaujantis fiurerio personalas, palydovai, radis- 
tai ir telegrafistai, apsauga ir ordonansai. Už jų — kaip kon- 
ferencijų kambarys įrengtas svetainės vagonas. Čia prie di- 
delio stalo iš brangaus medžio vyko karinės padėties aptari- 
mai. Kėdės apmuštos raudona oda, aplink — įmantrūs švies- 
tuvai. Anksčiau šiame vagone buvo surengtas ne vienas pri- | 
ėmimas, o valstybės svečiams jį rodė kaip pasididžiavimą. 
Čia taip pat stovėjo patefonas ir radijo aparatas, tačiau, kiek 
aš dirbau pas Hitlerį, niekas jų niekada nebuvo įjungęs. 

Kitame vagone buvo asmeninė Hitlerio kupė. Ir nors 
traukinyje buvo atskiras maudymuisi skirtas vagonas su 
dušo kabinomis ir sėdimomis voniomis, fiureris turėjo sa- 
vo vonią. Asmeninėje Hitlerio kupė man neteko nei pabu- 
voti, nei apžiūrėti. 

Nors anksčiau, norėdama prastumti laiką, ir ėjau į žval- 
gybą, mano žygiai baigdavosi prie Hitlerio kupė, už kurių 
buvo valgomasis ir bendrasis priėmimų kambarys. Kiek 
miglotai prisimenu, kad tarp jo patalpų ir garvežio buvo li- 
kę keli vagonai geležinkelio darbuotojams ir zenitinės arti- 
lerijos įgulai. Traukinys buvo ginkluotas lengvom zeniti- 
nėm patrankom žemai skraidančių lėktuvų antpuoliams at- 
remti. Kiek žinau, išskyrus per pratybas, iš jų nebuvo pa- 
leistas nė vienas šūvis. 

Taigi, tą naktį riedėjom skersai Vokietijos su visais trau- 
kiny įmanomais patogumais. Pabandžiau įsivaizduoti, kaip 


atrodė kiti tuo pačiu metu per Vokietijos žemę dundantys 
traukiniai: šalti, be šviesos, pilni vienas per kitą besigrū- 
dančių alkanų žmonių. Staiga mane apėmė nemalonus 
jausmas.“ Lengva kariauti, kai nereikia patirti to nuosavu 
kailiu. Aš pati iki tol, net ir taikos metu, nesimėgavau tokia 
prabanga. Ir kai stebėdavau tuos valdžios, generalinio šta- 
bo ir Hitlerį supančius ponus, gerai nusiteikusius ir paten- 
kintus savo gyvenimu, su cigarete ar taurele rankoje lei- 
džiančius laiką, turėdavau tik vieną norą, kad jų pastango- 
mis kuo greičiau pasibaigtų karas. Man atrodė, kad vienin- 
telė priežastis, leidžianti jiems ramia sąžine mėgautis gy- 
venimu, ir yra jų nuoširdžios pastangos šioje srityje. Buvau 
pasinėrusi į panašius apmąstymus, kai į kupė duris kažkas 
pasibeldė. Kyštelėjęs galvą pro duris fiurerio bunkerio or- 
donansas perdavė Hitlerio kvietimą vakarienės. 

Prieš tai lyg ir buvau labai išalkusi, bet apetitas staiga 
dingo. Pašokusi nuskubėjau į gretimą kupė, pas panelę 
Volf. Norėjau sužinoti, ar ir ją pakvietė. Tai patvirtinusi ji 
paaiškino, jog kelionių metu fiureris dažniausiai valgąs ke- 
leto ponų ir damų draugijoje. Žinoma, aš susirūpinau dėl 
savo garderobo ir pasiteiravau, ką tokia proga derėtų apsi- 
vilkti. Turėjau beveik vien tik sportinio stiliaus drabužius, 
megztinius ir kostiumėlius. Ji mane nuramino, esą galiu 
būti ir taip apsirengusi, ir iš viso nėra ko taip jaudintis, nes 
nėra čia nieko baisaus. 

Sugrįžusi į savo kabiną nusiploviau rankas, skubiai pa- 
sipudravau nosį, net truputėlį pasidažiau, kad į akis nekris- 
tų mano nervingas blyškumas, ir kartu su abiem kolegėm, 
panele Volf ir panele Šrioder, nuskubėjau į fiurerio vagoną. 
[...] Galima mane suprasti, kodėl aš, tuo metu nekalta ir 
drovi mergina, į pirmąją oficialią vakarienę spec. traukinio 
koridoriumi tipenau drebančiom kojom. 

Fiurerio svetainės vagone buvo padengtas nedidelis sta- 
las šešiems asmenims. Paties Hitlerio dar nebuvo. Apžiū- 
rėjusi stalo įrankius ir nepastebėjusi nieko neįprasto nusi- 
raminau. Man nepažįstamų įrankių nebuvo. Kadangi žino- 
jau, kad Hitleris vegetaras, buvo smalsu, ar ir visi kiti turės 
valgyti patiekalus be mėsos. Jau norėjau to paklausti pane- 
lės Šrioder, kai pradėjo rinktis kiti svečiai. Ką tik tarpdury 
pasirodžiusiam profesoriui Moreliui įeinant iškilo tam tik- 
rų sunkumų. Kaip ir visų traukinių, taip ir fiurerio spec. 
traukinio durys buvo numatytos vidutinio kūno sudėjimo 
žmonėms, 0 čia spraudėsi tokių milžiniškų gabaritų asmuo, 
kad atrodė, jog subyrės durų stakta. Iš toli asmeninį Hitle- 
rio gydytoją buvau mačiusi dažnai, bet man niekad neatro- 
dė, kad jis toks storas. 

Paskui jį įėjęs ambasadorius Valteris Hėvelis taip pat 
buvo ne iš plonųjų, bet užtat taip gražiai nuaugęs ir propor- 
cingai sudėtas, kad malonu buvo pažiūrėti. Hėvelis savo 
nerūpestinga laikysena išsklaidė ir mano drovumą. Jis pa- 
pasakojo kelis reiniškus anekdotus, uždegė daugiau šviesų, 
kad, kaip pats sakė, geriau matytumėm, ką valgysim, ir vis 
pokštavo, kad, jei Hitleris tuoj pat nepasirodys ir nepradės 
vakarienės, jis valgysiąs savo atsineštus sumuštinius. 

Mes visi stoviniavome laisvame plotelyje, greta stalo. 
Už stalo buvo labai ankšta.Tarnai, norėdami praeiti, turė- 
jo spraustis už kėdžių. Buvau ordonanso beklausianti, kur 
mano vieta, kai pasirodė Hitleris su Šaubu ir reichsleiteriu 
Bormanu. Kadangi su ponais jis buvo matęsis anksčiau, 
rankas paspaudė tik mums, damoms. Hitleris pakvietė už 
stalo. Pats atsisėdo siaurajame stalo gale, jam iš dešinės — 
panelė Volf, iš kairės — panelė Šrioder, tada ponai Hėvelis 
ir Bormanas, tarp jų buvau pasodinta aš, ir pagaliau var- 
gais negalais kitame stalo gale, priešais Šaubą, įspraudė 
Morelį. 

Viskas vyko laisvai ir nevaržomai. Netrukus nešini pa- 
dėklais su pilnais dubenimis ir lėkštėmis atėjo ordonansai 
ir Lingė. Jis patiekė fiureriui bulvių košės su kiaušiniene ir 
pastatė stiklinę „Fachingerio“ mineralinio vandens. Hitle- 
ris visa tai užsikando džiūvėsėlių duona. 

Ką ordonansai atnešė mums, aš nebeprisimenu, nes bu- 
vau per daug užsiėmusi — viskas man buvo labai smalsu. 
Šiaip ar taip, aš valgiau nedaug. Užtat profesorius Morelis 
kirto su kūno matmenis atitinkančiu ir visiems ne tik gerai 
matomu, bet ir girdimu apetitu. 

Vakarienės metu dominavo bendri, nereikšmingi pokal- 
biai, kuriuose aš, kol niekas tiesiogiai į mane nesikreipė, 
nedrįsau dalyvauti. Damoms Hitleris buvo labai mielas ir 
svetingas namų šeimininkas. Jis prašė mūsų nesivaržyti, 
klausė, gal dar ko nors norėtumėm, linksmai su humoru 
pasakojo apie ankstesnes keliones šiuo traukiniu ir apie sa- 
vo šunį, neužmiršdamas patraukti per dantį ir savo bendra- 
darbių. 

Mane labai nustebino pokalbio laisvumas. Ypač švelnus 
bei draugiškas buvo Bormanas. Jis nė iš tolo nebuvo pana- 
šus į galingą, baimę keliantį vadovą, kokį aš jį įsivaizdavau 
iš pasakojimų. Fiureris kalbėjo tyliai, prislopintu balsu ir 


po vakarienės liepė išjungti lubų šviestuvus, nes jo jautrios. 


akys nepakentė ryškios šviesos. Liko degti tik viena stali- 
nė lemputė.Traukinys tolygiai siūbavo, ir profesorius Mo- 
relis nepastebimai užsnūdo. Mano nuostabai nebuvo galo. 
Gana vėlai buvo atnešta kavos su sausainiais. Hitleris gė- 
rė, jo nuomone, nuostabaus skonio kmynų arbatą. Panelei 
Šrioder su meile buvo pasiūlyta paragauti, bet panelė buvo 
neperkalbama. Dar ilgai sėdėjome kartu. Gaudžiau kiek- 
vieną Hitlerio žodį, tačiau nebegaliu prisiminti, apie ką ėjo 
kalba. Nuo tada teko dalyvauti daugybėje pokalbių ir ne- 
mažai sėdėti su Hitleriu už vieno stalo, todėl nebprisimenu 

jokių smulkmenų. Šis vakaras buvo ypatingas tik tuo, kad 
buvo pirmas. Įstrigo ne tai, ką Hitleris kalbėjo, o tai, kaip 
kalbėjo ir kokiu būdu reiškėsi jo asmenybė. 

Kartais traukinys trumpam sustodavo vienoje ar kitoje 
stotyje. Tada ryšių tarnybos karininkai stropiai imdavosi 
darbo prijungdami telefono linijas svarbiausiems ryšiams. 
Retsykiais tarnas ar vienas iš vermachto adjutantų praneš- 
davo kokią nors žinią. Fiureris neužmiršdavo savo šuns ir 
liepdavo Lingei kurioje nors stotelėje išvesti Blondi pa- 
sivaikščioti. Tiesa, į savo bendradarbius Hitleris kreipda- 
vosi nepaisydamas jų laipsnių ir tik pavarde. Pavyzdžiui: 
„Linge, išveskite Blondi pasivaikščioti“. Po kurio laiko 
klausė: ,„Bormanai, kiek valandų?“ Buvo beveik pusė dvie- 
jų nakties. Jis dar sykį perklausė Šaubo, kada kitą dieną at- 
vyksime į Miuncheną, ir paskambino tarnui. Pokalbis bai- 
gėsi, reikėjo skirstytis. Lingei dar buvo liepta pasidomėti, 
ar būta antskrydžių. Jam grįžus su neigiamu atsakymų, 
Hitleris pakilo, kiekvienam paspaudė ranką ir pasišalino. 

Staiga visai nebejutau nuovargio. Kava mane atgaivino. 
Grįždami į savo kupė vagone-restorane surūkėme po ciga- 
retę, ir aš dar kurį laiką pasėdėjau kartu su Hėveliu ir Lo- 
rencu. Tada nuėjau gultis ir miegojau, kol pažadino korido- 
riuje kaukšintys žingsniai. Kai atitraukiau langų užtemdy- 
mą, apsnigti medžiai buvo nušviesti saulės. Buvo devynios 
valandos, o apie dvyliktą turėjome būti Miunchene. 

Greitai apsirengiau ir nuėjau pusryčiauti. Prie stalo bu- 
vo kalbama apie Berghofą ir Evą Braun. Miunchene ji tu- 
rėjo įsėsti į traukinį ir kartu važiuoti iki Berchtesgadeno. 
Žinoma, ji ir jos santykiai su Hitleriu mane labai domino. 
Jungė, su kuriuo aš labai gerai sutariau ir mielai kartu val- 
gydavau, paaiškino, kad Eva — Berghofo šeimininkė ir visi 
svečiai ją be išlygų pripažįsta. Ir šiaip, aš turėčiau nusiteikti, 
kad svečiuosimės fiurerio valdose ir kartu su juo pietausime. 

Tiesa, tik jam artimiausi žmonės. Visi kiti štabo nariai bu- 
vo apgyvendinti gretimuose pastatuose ir Berghofo apylin- 
kėse, o Reicho kanceliarijos ir vermachto valdžios tarny- 
bos būstinės. buvo Berchtesgadene. 

Bet prieš tai praleisime dar vieną dieną Miunchene. Ne- 
begalėjau ramiai nusėdėti. Jau artėjome prie miesto, ir aš 
nepaprastai laukiau susitikimo su savo šeima. Namie nebu- 
vau ištisus pusę metų. Pagaliau įvažiavome į Miuncheno 
stotį, ir traukinys be jokio virptelėjimo, tyliai ir ramiai, 
kaip ir kelionės metu, sustojo. Pirmasis traukinys, išvykęs 
iš vyriausios būstinės Rytų Prūsijoje pusvalandžiu anks- 
čiau, tuščias ir apleistas stovėjo ant šalutinių bėgių. Juo at- 
važiavo dauguma štabo darbuotojų. Iš mūsų traukinio išli- 
po svečių vagono keleiviai ir praėjo pro užtvarą. Fiurerio 
niekur nesimatė. Jis pats pirmas išlipo iš traukinio, greitai 
sėdo į mašiną ir išvažiavo. 

Daugiau nebuvo jokių užtvarų, jokių sargybinių ir jo- 
kių smalsuolių minių. Hitleris nuvyko į savo butą Princo 
Regento aikštėje, o aš nuskubėjau pas mamą, nes labai 
knietėjo išsipasakoti savo nuotykius. Tačiau mamai jie 
nepadarė jokio įspūdžio. Man atrodo, jai būtų labiau pa- 
tikę, jei būčiau pasilikusi savo kuklioje darbovietėje 
Miunchene ir nepatyrusi visų tų stresų ir nuotykių. Jos 
motiniškas instinktas nujautė ne tik moralinę grėsmę, bet 
ir pavojų mano gyvybei. Aš apie tai negalvojau ir kaip tik 
troškau nuotykių, todėl mečiausi į šį sūkurį ir džiaugiausi 
pasitaikiusia galimybe palikti monotonišką sekretorės gy- 
venimą. 

Diena greitai pralėkė, vakare vėl turėjau būti stotyje. 
Sutemus tyliai išvažiavome. Kol atvykome į Lichterį, ne- 
didelę vietovę netoli Zalcburgo, fiurerio daugiau neteko 
matyti. O ir nuvykus tesuspėjau pamatyti tik Oberzalcber- 

jį važiavo ilga kolona mašinų, kur sėdėjom ir aš su kole- 
gėm. Kelias vedė link kalnų viršūnių, ir netrukus ėmėme 
kilti į viršų vingiuojančia ir apsnigta kalnų gatve. Apgrai- 
bomis į tūkstančio metrų aukštį šliaužė ilga žibintų gyvatė. 
Pagaliau pasirodė Berghofas. Didysis pastatas skendėjo 
tamsoje, sniege blankiai atsispindėjo tik vestibiulio stiklas. 


III 
Pirmieji įspūdžiai Berghofe 


Hitleris, atvykęs prieš mus, jau buvo dingęs savo kamba- 
riuose.Vestibiulyje, ant pakabos, kabėjo jo paltas ir kepurė. 
Mus pasveikino Berghofo ekonomė, ponia Mitlštraser“ — 
nedidelio ūgio, simpatiška, energinga ir, kiek teko girdėti, 
labai stropi iš Miuncheno kilusi moteriškaitė. Ji parodė 
naujai atvykusiems jų kambarius. Plačiu bei erdviu korido- 
riumi mus palydėjo iki nedidelių laiptelių, vedančių į ma- 
no ir panelės Šrioder kambarius. Mus apgyvendino dvieju- 
ose palėpėje įrengtuose svečių kambarėliuose. Vachenfel- 
do namas anksčiau priklausė Hitlerio seseriai“ ir buvo pir- 
masis Berghofo pastatas. Po to viskas buvo modernizuota 
bei perstatyta, ir manęs laukė žavus, nedidelis, šviesiai mė- 
lynai ir baltai įrengtas kambarėlis damai, kuriame stovėjo 
tualetinis staliukas su veidrodžiu, nedidelis sekreteras ir 
“ daili lova. Panelė Šrioder gyveno gretimame, šiek tiek di- 
desniame, raudonai įrengtame kambaryje. Priešais mūsų 
kambarius buvo bendra vonia, šalia jos gyveno viena tar- 
naitė. Šias patalpas apžiūrėjau dar tą patį vakarą. 

Aš labai džiaugiausi, kad pagaliau galėsiu iš arti pamatyti 
kalnus. Nors pati buvau iš Miuncheno, anksčiau nepasitaikė 

progos nuvažiuoti į kalnus. O kai kitą rytą nubudusi pašo- 
kau, norėdama pasigrožėti taip išgirta vietove, ir skubiai 
atitraukiau užuolaidas, labai nusivyliau pamačiusi tik tirš- 
tą rūką ir debesis — kalnų nebuvo nė ženklo. Deja, netrukus 
įsitikinau, kad tai šiai vietovei būdingas gamtos reiškinys, 
bent jau kol mes ten viešėjom. 

Nusprendžiau apžiūrėti Berghofą iš vidaus. Kažkur tu- 
rėjo būti padengti pusryčiai. Niekas manęs neperspėjo, kur 
ir kaip čia pusryčiaujama. Taigi, tais pačiais laiptais, ku- 
riais vakar nerūpestingai užlipau į viršų, dabar leidausi že- 
myn. Laiptų vidury pamačiau dar vienas duris, už kurių 
girdėjosi vermachto valdybos štabo viršininko, generolo 
Šmundto* balsas. Dar keli posūkiai, ir mediniai laipteliai 
baigėsi holu pirmame aukšte. Kairėje — stiklinės durys, de- 
šinėje — šalutinis išėjimas į kiemą. Pravėrusi stiklines du- 
ris, išvydau valstietišką svetainę su didžiuliu žalių koklių 
židiniu. Pusryčiais ten nekvepėjo, todėl vėl jas uždariau. 
Niekur nebuvo matyti jokio žmogaus, ir man pasidarė tru- 
putėlį nejauku. Be to, bijojau netyčia pakliūti į Hitlerio 
darbo kambarį ar kur kitur. Holas susiaurėjo ir virto plačiu, 
per langus krintančios šviesos nulietu koridoriumi. Pasu- 
kau už kampo ir vėl atsidūriau didžiajame vestibiulyje. 
Kairėje pastebėjau dideles pusapvales suveriamas duris. Iš 
visko sprendžiant, už šių durų turėjo būti man iš atviručių 
pažįstama salė. Platus koridorius pro marmurinius laiptus 
nuvingiavo tiesiai iki kitų durų, už kurių pagaliau išgirdau 
balsus. Niekas net nepagalvojo, kad aš čia pirmą kartą, to- 
dėl turėjau pati ieškoti kelio į valgomąjį kambarį. 

Kairėje nuo įėjimo pusėje buvo ilga patalpa, užimanti 
didžiąją kairiojo priestato dalį. Šis fligelis buvo pristaty- 
tas kiek vėliau, kai Berghofas buvo perstatomas į repre- 
zentacinį pastatą. Visa plačioji pastato pusė buvo įstklin- 
ta didžiuliais langais, pro kuriuos atsivėrė nuostabus 

Zalcburgo žemės gamtovaizdis. Viduryje stovėjo ilgas 
stalas su krėslais. Prie jo galėjo tilpti maždaug 24 žmo- 
nės. Priekyje patalpa išplatėjo į pusapvalų erkerį, kuriame 
stovėjo dar vienas didelis, apvalus, pusryčiams padengtas 
stalas. Vienintelė valgomojo kambario puošmena buvo 
graži kedrinės pušies mediena, kuria buvo apkaltos sie- 
nos. Baldai, mediniai sietynai virš stalo ir net sieninės 
lempos buvo pagaminti iš tos pačios kedrinės pušies. Į 
sieną priešais langus buvo įmontuotos sieninės spintos su 
stiklinėmis durimis. Pora brangių vazų pagyvino vienodą 
geltonai auksinį foną. 

Prie pusryčių stalo buvo susirinkusi nedidelė draugija. 
Mano kolegė panelė Šrioder jau sėdėjo savo vietoje ir su 
tyliu priekaištu paaiškino, kad jau papusryčiavo. Regis, aš 
per vėlai atsikėliau. Tačiau manęs niekas nepažadino ir ne- 
supažindino su šių namų tvarka. Prie stalo dar sėdėjo gene- 
rolas Šmundtas, Jūrų laivyno adjutantas kapitonas fon Put- 
kameris““ ir vyriausioje fiurerio būstinėje už fotoreportažus 
atsakingas Valteris Frencas.?! Ir daugiau nieko. Galėjai ger- 
ti arbatą, kavą, kakavą arba sultis. Ir duonos buvo didelis 
pasirinkimas: džiūvėsėlių duona, duona iš rupiai maltų 
grūdų ir paprasta juoda duona; tik balta duona buvo saugo- 
ma skrandininkams. Kiekvienam ant lėkštutės buvo padė- 
ta po mažą 10 gramų sviesto gabaliuką. Be to, dar buvo uo- 
gienės. Kadangi fiurerio patalpose buvo draudžiama rūky- 
ti, kompanija labai greitai pakilo ir pasišalino pasimėgauti 
tradiciniu pusryčių cigaru ar cigarete. Po to su panele Šrio- 
der ir Otu Giunše nusprendėme susipažinti su nauja aplin- 
ka ir sąlygom. 

Iš pradžių plačiais laiptais užlipome į antrąjį aukštą. 
Norėjau sužinoti, kur gyvena fiureris. Labai platus korido- 
rius buvo panašus į salę — ne tik dėl didelių langų, bet ir 
dėl sienas puošiančių brangių paveikslų. Senųjų meistrų 


darbai, gražios skulptūros, egzotiškos vazos ir užsienio 
valstybių atstovų dovanos buvo sukomponuoti tarsi muzie- 
juje. Viskas buvo nepaprastai gražu, bet svetima ir oficia- 
lu. Jei stori kilimai nebūtų slopinę mūsų žingsnių, būtume 
ėję ant pirštų galiukų. Viešpatavo kapų tyla, nes Hitleris 
dar miegojo. 

Pirmos durys kairėje pusėje, prie laiptų, buvo į mažą, 
dviejų kambarių su vonia patalpą, kurioje gyveno budintis 
tarnas ir vairuotojas, dešinėje koridoriaus pusėje buvo 
Evos Braun tarnaičių lyginimo kambarys. Prie kitų durų, iš 
kairės ir dešinės, lyg iš bronzos išlieti, tupėjo du juodi ško- 
tų terjerai, namų šeimininkės durininkai. Štazis ir Negis 
nejudėdami tupėjo savo vietose ir laukė, kol jų šeimininkė 
pabus, kad galėtų ją pasveikinti. Toliau buvo Hitlerio mie- 
gamasis. Tarp šių kambarių dar buvo didelis vonios kam- 
barys, tačiau įėjimo iš koridoriaus į jį nebuvo. Toliau kori- 
dorius pasibaigė. Siauresnėje pastato pusėje, už suveriamų 
durų, buvo Hitlerio darbo kambarys. Tą dieną aš į vidų nė- 
jau, tik prasliūkinau ant pirštų galiukų pro šalį. 

Laipteliais priešais Evos Braun kambarį [...] buvo gali- 
ma patekti į perėjimą iš pirminio namo į didijį Berghofą. 
Perėjimo gale vėl nusileidom laiptais žemyn ir patekom į 
svetainę, kurioje šį rytą jau pabuvojau trumpam apsilan- 
kiusi. 

Išskyrus pora kažkokiais reikalais užsiėmusių ordonan- 
sų, nesutikome nė gyvos dvasios. Atrodė, kad name niekas 
negyvena. Sužinojau, kad tai Hitlerio pirmoji svetainė. Ji 
buvo įrengta biurgeriškai ir niekuo nesiskyrė nuo turtingo 
miestiečio svečių kambario. Tiesa, tai buvo vienintelė jau- 
kumu dvelkianti patalpa. Žalias koklių židinys su dideliu 
suolu taip ir kvietė ten pasilikti. Kampe, prie plataus lan- 
go, stovėjo keturkampis stalas su mediniu suolu. Staltiesė 
buvo iš tokio paties margo valstietiško lino, kaip užuolai- 

dos ir suolo apmušalai. Iš kitos lango pusės stovėjo dide- 
lė knygų spinta. Knygų pasirinkimas buvo negausus: ke- 
letas enciklopedijos tomų, pora svarbiausių, rodos, dar vi- 
sai neskaitytų pasaulinės literatūros veikalų, Vilhelmo Bu- 
šo albumai, keletas kelionių aprašymų ir, žinoma, „Mein 
Kampf“ („Mano kova“) odiniais viršeliais. Šia biblioteka 
naudotis galėjo bet kas, draudžiamų knygų čia nebuvo. 
Svetainę nuo salės skyrė sunkios aksominės užuolaidos. 
Pakako už jų žvilgtelėti, kad pasitvirtintų iš atviručių su- 
sidaręs įspūdis: daug vietos ir erdvės, monumentalų, kaip 
ir visi Hitlerio statiniai, tačiau nei stori kilimai, nei nuosta- 
būs gobelenai, nei įvairios sienas ir baldus puošiančios 
brangenybės nesuteikė šiai vietai šilumos. Ir vėliau, kai ne 
vieną naktį žvakių šviesoje sėdėjau prie židinio, manęs ne- 
apleido šis jausmas. Manau, kad patalpa buvo per didelė, 
0 joje gyvenantys žmonės per maži, kad būtų galėję ją už- 
pildyti. 

Užtat žiemos sodas, per kurį reikėjo pereiti, norint iš gy- 
venamojo kambario patekti į terasą, man labai patiko. Čia 
buvo daug gėlių, šviesūs, gilūs ir minkšti foteliai bei sofos 
su mažais staliukais. Visa patalpa tebuvo trijų metrų ilgio 
ir trijų pločio. Dvi sienos buvo stiklinės. 

Berghofo puošmena - terasa: didelė kvadratinė aikštelė 
su akmenine tvorele, išklota Zolnhoferio plytelėmis. Išsi- 
sklaidžius rūkui, tolumoje, ant kalnelio, buvo matyti saulės 
apšviesta Zalcburgo pilis, kitoje pusėje — apsuptas Vacma- 
no, Aukštojo Gėlio bei Šteinerio Jūros viršukalnių, slėnyje 
plytėjo Berchtesgadenas. O priešpriešiais stirksojo Žemu- 
tinis kalnas. Giedru oru ir plika akimi buvo matomas jo 
viršūnėje pastatytas kryžius. Terasa tęsėsi palei visą žie- 
mos sodą, iki pat svetainės lango ir baigėsi mažame, akme- 
nimis grįstame kiemelyje, kuris rėmėsi į kylančią uolėtą 
kalno sieną. 

Per galinį Berghofo išėjimą arba terasą galėjai patekti į 
adjutantūros biurą. Vakarų pusėje, prie pat centrinio pasta- 
to, prisišliejęs prie uolos stovėjo mažas dviejų aukštų 
valstietiškas namelis. Pirmame aukšte buvo nedidelė tar- 
nybinė patalpa spaudos atstovams ir Hėvelio pasiunti- 
niams. Antrame aukšte, žavinguose valstietiško stiliaus 
trijų kambarių apartamentuose, gyveno vienas iš budinčių 
šefadjutantų: grupenfiureris Bormanas arba obergrupen- 
fiureris Šaubas. Į antrą aukštą galėjai užkopti senais medi- 
niais laiptais iš lauko pusės. Jie buvo labai gražūs pažiū- 
rėti, bet lyjant lietui ar sningant buvo labai lengva nuo jų 
nusiversti ir nusisukti sprandą. Prie namelio buvo pridur- 
tas ilgas neaukštas medinis pastatas su keliom tarnybinėm 
patalpom. Čia buvo ir mūsų biuras — nejauki, nemaloni ir 
skurdžiai įrengta patalpa. 

Man taip ir liko neaišku, kodėl būtent ši patalpa buvo 
taip be meilės įrengta. Gal todėl, kad Hitleris čia niekada 
nebuvo nė kojos įkėlęs. Be to, viduje dar buvo ir labai tam- 
su, nes visą pastatą iš išorės juosė atvira medžiu dengta sto- 
ginė. Nors kolonos ir gėlių vazonai tarp jų atrodė labai gra- 
žiai, pro juos į kambarius neprasiskverbdavo joks saulės 
spindulėlis. Prie biuro buvo ir stomatologo kabinetas. Pri- 
reikus jame karaliaudavo profesorius Blaškė* iš Berlyno su 
ta moderniausia stomatologinė aparatūra, mat Hitleris savo 
viešnagės kalnuose metu dažnai pasinaudodavo proga susi- 
taisyti dantis. Tame pačiame pastate įsikūręs kirpėjas tenki- 
nosi kuklesne įranga. Toliau buvo didelė miegamoji patalpa 
sargybiniams, už kurios — į svečių namus atsiveriantys SO- 
do tvoros vartai. Prie vartų stovėjo sargybinis ir iš visų įei- 
nančių ir išeinančių griežtai reikalaudavo dokumentų. 

Pačioje Berghofo papėdėje vingiavo plati, serpentinu į 
viršų kylanti gatvė. Ji vedė iki pat restorano „Pas turką“““, 

„Platerhofo““*, Bormano namų ir kareivinių. Kitoje gatvės 
pusėje plytėjo nuostabios kalvos. Gražesnio parko už šį 
gamtos sukurtą kampelį su pievom, mišku ir šaltiniais ne- 
būtų įrengęs joks sodininkas. Tik gerai prižiūrėti takeliai ir 
nedidelė gatvelė išdavė, kad ir žmogus čia prikišęs ranką. 
Šią vietovę Hitlerio aplinkos žmonės vadino „fiurerio pa- 
laima“. Už medžių pasislėpusi ir iš Berghofo nematoma 
stovėjo nedidelė arbatos pavėsinė, kurioje Hitleris lankėsi 
beveik kiekvieną dieną. [...] 

Nors visos šios grožybės mane tikrai žavėjo, Berghofe 
aš jaučiausi nejaukiai. Su mumis elgėsi kaip su svečiais, ta- 
čiau mes viešėjome ne savo noru, o buvome tarsi tarnybo- 
je. Štabo persikėlimu į pietus džiaugėsi tik tie ponai, kurie 
galėjo pasiimti ir savo šeimas arba Berchtesgadene ar bent 
jau kaimynystėje apgyvendinti savo žmonas. Bet ir jų lai- 
mę drumstė tai, kad nors jų šeimos ir buvo netoliese, jie be- 
veik neturėjo laisvo laiko asmeniniams reikalams. Tik tie, 
kuriems buvo nustatytos darbo valandos ir kurie nebuvo 
tiesiogiai susiję su fiurerio dienotvarke, galėjo visa savo 
esybe mėgautis Berghofu. Visi kiti priklausė nuo nepasto- 
vaus, varginančio ir vis dėlto labai nuobodaus Hitlerio die- 
nos režimo. 

Prieš pietus pastatas būdavo tuščias ir skendėjo tyloje. 
Gyvenimas virė tik ūkinėse patalpose bei adjutantų pasta- 
te. Artėjant pietų metui padėtis pasikeisdavo. Tada gatvė- 
je pasirodydavo mašinos, — į karinės padėties aptarimą at- 
vykdavo generolai ir karininkai. Uniformuoti vyrai, neno- 
rėdami atsisakyti cigaro ar cigaretės, mieliau būriavosi 
lauke arba glaudėsi terasoje. Nedideliame žiemos sode su 
pilnais planų portfeliais laukdavo karininkai ordonansai. 
Be perstojo skambėdavo telefonai. Pasirodžius Hitleriui, 
visi sueidavo į namą. Didžioji salė, kuri, atrodė, buvo skir- 
ta vakaronėms ir sąmojingiems pokalbiams, ūmai virsdavo 

garsių barnių, blaivių išskaičiavimų ir žūtbūtinių sprendi- 
mų arena. 

Pamažu pradėdavo rinktis pietų laukiantys ir nieko ben- 
dra su karinės padėties aptarimu neturintys žmonės. Iš sve- 
čių namo ateidavo Dr. Dytrichas ir Lorencas, taip pat pasi- 
rodydavo gydytojai Morelis ir Brandtas bei antrasis lydin- 
tis fiurerį gydytojas Dr. fon Haselbachas“*. Po kelių dienų 
šią grupelę pagyvino prisijungusios damos, nuolatinės 
viešnios — ponia Brandt, oro pajėgų adjutanto žmona ponia 
fon Belov, Evos Braun draugė ponia Šneider ir Evos sesuo 
Greta Braun. 

Padėties aptarimo metu buvo draudžiama užeiti į svetai- 
nę ar į salę, todėl tekdavo stumti laiką kur nors lauke arba 
lindėti savo kambaryje ir laukti pakvietimo. Tačiau Hitle- 
riui, matyt, buvo svetimas alkio jausmas, nes neretai jis Vi- 
sai pamiršdavo, kad turi visą būrį alkanų svečių, kurie, no- 
rėdami nuraminti maištaujančius skrandžius, lenkė vieną 
vermuto taurę po kitos. Kartais reikėdavo laukti iki trečios 
ar ketvirtos valandos, kol išeidavo paskutinis uniformuota- 
sis ir išvažiuodavo paskutinis automobilis. 

Tada Hitleris iš salės palypėdavo laiptais į svetainę, kur 
laukdavo praalkusi draugija. Dažniausiai tuo pačiu metu 
pasirodydavo ir Eva Braun. Kad ateina būtent ji, galėjai 
suprasti iš dviejų ją lydinčių šunų lojimo. Priėjęs prie jos 
Hitleris pabučiuodavo ranką. Visus kitus, kurių nebuvo 
matęs per aptarimą, pasveikindavo rankos paspaudimu. 
Tokiomis aplinkybėmis aš pirmą kartą pamačiau Evą 
Braun ir buvau jai pristatyta. Ji buvo puikiai apsirengusi ir 
susitvarkiusi, į akis krito jos natūralumas ir laisvumas. 
Eva visai neatitiko Vokietijos merginų sąjungos plakatuo- 
se reklamuojamo arba moterų žurnaluose vaizduojamo 

pašviesinti, gražūs bruožai buvo nors ir smarkiai, bet labai 

skoningai paryškinti. Eva Braun buvo nedidelio ūgio, bet 
nepaprastai dailios figūros. Ji puikiai mokėjo pasirinkti jai 
tinkantį stilių — neperkrautą, harmoningą, saikingai papil- 
dytą brangiais papuošalais. 

Kai pirmą kartą ją pamačiau, vilkėjo Nilo vandens ža- 
lumo suknele iš Sunkios vilnos. Suknelės viršus buvo 
prigludęs prie kūno, o platėjanti apačia papuošta plačia 
Ieopardo kailio juosta. Nuo jos grakščios eisenos sijonas 
minkštai ir švelniai banguodavo. Suknelės rankovės bu- 
vo ilgos ir siauros, širdies formos iškirptę prilaikė du 
aukso spalvos, — nežinau, ar jie buvo tikro aukso, — sagu- 
čiai. Į ją buvo kreipiamasi „brangioji panele“, damos ją 
vadino „panele Braun“. Atrodo, kad ponia Brandt ir po- 
nia fon Belov buvo jos artimesnės pažįstamos, nes Eva 
su jomis iškart pradėjo moterišką ir nuoširdų pokalbį 
apie vaikus, madą, šunis ir kitus asmeninius išgyveni- 
mus. 

Ponia Šneider, Evos vadinama Herta, buvo sena draugė 
iš mokyklos laikų, ir visur, net ir Miunchene, jos stengda- 
vosi būti kartu. Eva Braun taip dažnai fotografuodavosi su 
ponios Šneider mažosiomis dukrelėmis, kad kai kurie žmo- 
nės galvojo, jog tai jos vaikai. 

Lūkuriuodami pietų laisvai šnekučiavomės apie šį bei 
tą. Hitleris bendravo su Eva, erzino ją, vadindamas jos šu- 
nis pašluostėmis dulkėms valyti, o Eva atsikirto, kad Blon- 
di — ne šuo, o veršis. Labai nustebau, kad ką tik iš karinio 
pasitarimo atėjęs vyras visas rimtas ir tarnybines mintis pa- 
liko už sunkių salę nuo svetainės skiriančių užuolaidų. Jis 
buvo panašus į gerai nusiteikusį, savo viloje svečius pri- 
iminėjantį biurgerį. 

Pagaliau pasirodė Lingė ir, priėjęs prie ponios Brandt, 
tarė: „Gerbiamoji ponia, fiureris palydės jus prie stalo“. Vie- 
nas ordonansas apie stalo tvarką informavo kitus svečius. 


Tada Lingė raportuodamas kreipėsi į fiurerį: „Mano fiure- 
ri, stalas padengtas!“ 

Hitleris, kaip buvo pasakyta, pasūlė ranką poniai 
Brandt, Eva Braun įsikibo reichsleiteriui Bormanui į pa- 
rankę, — ši tvarka niekada nesikeitė. Po to visos poros pla- 
čiu koriduriumi pasuko į už kampo esantį valgomąjį. 

Fiureris sėdėjo plačiojoje stalo pusėje, priešais langą, 
per patį vidurį. Jam iš kairės —- Eva Braun, toliau reichslei- 
teris Bormanas. Priešais Hitlerį ir Evą Braun sėdėdavo gar- 
bės svečias arba aukščiausią laipsnį turintis pareigūnas su 
savo dama. 

Mano stalo kaimynas buvo reicho spaudos šefas. Jis vil- 
kėjo civiliais drabužiais ir su tamsiai mėlynu kostiumu bu- 
vo dar neišvaizdesnis nei su uniforma. Tikėjausi turiningo 
pokalbio, o jis manęs paklausė: „Ar jau esate buvusi ant 
Oberzalcbergo kalno?“ Kai atsakiau, kad visai nepažįstu 
kalnų, bet aš ir esu kilusi iš Miuncheno, ši žinia jį taip pri- 
trenkė, tarsi būčiau pasakiusi, jog atvykau iš mėnulio.. 

Tada jis išsamiai išgyrė apylinkės grožį, paminėjo dau- 
gybę vietų pasivaikščiojimams, nors nieko apie jas nebu- 
vau girdėjusi, todėl jos taip ir liko man neaiškios. Šio ne 
itin įdomaus pokalbio metu bent jau turėjau progą stebėti 
pietų ceremoniją. 

Ilgo stalo viduryje stovėjo graži gėlių puokštė. Vyriau- 
siosios būstinės patalpose fiureris neturėjo nieko panašaus 
į gėles ar kitus augalus. Berghofe buvo justi moteriška ran- 
ka. Stalas buvo serviruotas baltu Rozentalio porcelianu su 
rankomis išpaišytomis gėlėmis. Abiejuose jo galuose sto- 
vėjo po komplektėlį su actu, aliejumi, druska, pipirais ir — 
dantų krapštukais. Prie kiekvienos lėkštės buvo padėtas | 
popierinis maišelis su vardu ir servetėle. 

Vos tik susėdome už stalo ir išsilankstėme servetėles, 
kai atsidarė durys ir į svetainę įžengė išsirikiavę ordonan- 

sai. Du iš jų nešė po kalną lėkščių, kiti lėkštes nuiminėjo 
nuo stalo ir keitė jas pašildytomis. Netrukus buvo patiektas 
ir valgis. Jungė įnešė padėklą su fiurerio patiekalais, po du 
ordonansus iš kiekvienos stalo pusės padėjo didelius dube- 
nis su įvairiomis salotomis ir pradėjo serviruoti nuo vidu- 
rio į abi puses. Kiti du tarnai pasidomėjo, kas ką gers. Pa- 
našu, kad salotos buvo šaltas užkandis, nes visi iškart pra- 
dėjo valgyti. Netrukus buvo atneštas ir antrasis patiekalas: 
marinuotas jautienos kepsnys su bulvių koše ir šparaginė- 
mis pupelėmis. Pirmąjį Berghofo meniu įsiminiau todėl, 
kad bijojau, jog visiems reikės valgyti Hitlerio dietinius 
patiekalus. Nežinau, kokia liga turėčiau susirgti, kad savo 
noru valgyčiau avižų nuoviro sriubą, sėmenų nuovirą, 
miūsli ir gerčiau daržovių sultis. Prie stalo fiureris dažnai 
užsimindavo, kaip sunku rasti gerų vegetariškų maisto pro- 
duktų. Jis skundėsi virškinimo sutrikimais, bet vėliau aš 
supratau, kad beveik visi jo negalavimai buvo nervinio po- 
būdžio. Čia, ant Oberzalcbergo kalno, Hitleris mėgavosi 
Cabelio sanatorijos dietiniais patiekalais. Profesorius Ca- 
belis vadovavo gana garsiai Berchtesgadeno sanatorijai ir 
tiekdavo panašų į šveicarų profesoriaus Bircher-Benerio 
gaminamą maistą. Kai Hitleris atvykdavo į Oberzalcbergą, 
iš sanatorijos būdavo specialiai jam pakviesta viena virėja. 
Fiureris jautė keistą potraukį neapdorotam sėmenų aliejui, 
pavyzdžiui, pasimėgaudamas valgydavo keptas bulves su 
varške, ant viršaus užsipildamas sėmenų aliejaus. 

Eva Braun į tokį maistą žiūrėjo su panieka ir užuojauta. 
Tikriausiai niekas nebūtų galėjęs priversti jos paragauti 
fiurerio patiekalų. Ji taip pat skundėsi skrandžio sutriki- 
mais, valgė labai mažai ir tik lengvai virškinamą, neriebų 
maistą. Kartais po pietų ji išgerdavo vieną taurelę karčio- 
sios. Geriau ją pažinusi supratau, kad ji tausojo savo liekną 
figūrą. Eva nekentė storų moterų ir labai didžiavosi savo 


smulkiu sudėjimu. Kartais fiureris ją paerzindavo: „Kai sų 
tavim susipažinau, buvai tokia apvalutė, o dabar jau net per 
liesa. Sakoma, esą moterys nori būti gražios vyrams, bet da- 
ro viską priešingai. Jos tvirtina, viską aukojančios, kad tik 
jam patiktų, o iš tikrųjų paklūsta tik madai. Mada — stipriau- 
sia ir vienintelė jų valdžia, o autoritetingiausia publika — ki- 
tos moteriškosios lyties atstovės. Visos moterys trokšta tik 
vieno — sukelti draugių pavydą“. Nors ir smarkiai protes- 
tuodama Eva vis dėlto pripažino, kad nė už ką pasaulyje ne- 
norėtų sustorėti. 

Pokalbiai prie stalo dažniausiai buvo paviršutiniški ir 
linksmi. Hitleris pasakodavo apie savo išdaigas mokyklo- 
je ir kovų partijoje metu, neretai per dantį patraukdavo sa- 
vo bendražygius. Tam ypač buvo tinkamas Valteris Hėve- 
lis, tuometinis Užsienio reikalų ministerijos pasiuntinys. 
Pagal savo rangą jis buvo dar palyginti jaunas (maždaug 
keturiasdešimties metų) ir nevedęs. Hėvelis žavėjo visus 
savo reinišku nuoširdumu. Jis daugelį metų praleido Indi- 
joje ir galėjo be perstojo pasakoti daugybę įdomių istori- 
jų. Hitleris jo paklausė: „Kada jūs pagaliau parašysite 
knygą Nuo žagrės iki diplomato durklo? Bet gi jūs ne di- 
plomatas! Jūs panašesnis į diplomatišką stambų kaubojų!“ 
Aukštas ir stotingas Hėvelis tik nuoširdžiai nusijuokė ir 
atsakė: „Jei nebūčiau diplomatas, mano fiureri, negalėčiau 
tarpininkauti tarp jūsų ir Ribentropo“. Ir Hitleris turėjo tai 
pripažinti, nes puikiai pažino sunkų užsienio reikalų mi- 
nistro charakterį. Bet tai, kad Hėvelis iki šiol dar nebuvo 
vedęs, tapo kasdienių pasišaipymų priežastimi. „Jūs, tik- 
riausiai, ieškote kokios nors indiškos beždžionėlės iš me- 
džio“ — šmaikštavo Hitleris. Jis savo mylimiausiam pa- 
siuntiniui rimtai ieškojo tinkamos moters. Visiems aplin- 
kiniams atrodė, kad jis mielai supirštų jį su Evos seserimi 
Greta Braun. Bet, panašu, kad Hėvelio šis pasirinkimas vi- 

sai nežavėjo. Vėliau jis buvo taktiškai suvestas su Ilzebile 
Todt, mirusio architekto“ dukterimi. Hitleris pasakojo, 
kad Ilzebilė — nuostabaus grožio mergaitė, ir labai nusivy- 
lė, kai Hėveliui to nepakako. 

Dažnai fiureris mėgindavo sugadinti apetitą už stalo 
valgantiems mėsiškus patiekalus. Gal ir nenorėjo paversti 
visų vegetarais, tačiau nei iš šio, nei iš to pradėdavo pasa- 
koti apie skerdyklos baisumus. „Kai vyriausioji būstinė 
buvo dislokuota Ukrainoje, kartą mano žmonėms teko ap- 
silankyti moderniausioj ir didžiausioj tenykštėj skerdyk- 
loj. Tai buvo visiškai modernizuotas fabrikas (nuo kiaulės 
iki dešros), kur buvo perdirbami kaulai, oda ir net šeriai. 
Visur buvo labai švaru ir tvarkinga, o gražios merginos su 
ilgais guminiais batais iki blauzdų braidė po šviežią gyvu- 
lių kraują. Kad ir kaip būtų keista, ne vienam ponui mėsė- 
džiui pasidarė bloga ir jie išėjo net visko neapžiūrėję. Man 
taip nebūna. Galiu be niekur nieko žiūrėti, kaip rauna ro- 
pes ar kasa bulves, iš tvarto atneša kiaušinių ar melžia kar- 
ves“. 

Nors daugelis jau buvo pripratę prie tokių jo kalbių ir 
niekam dėl to nedingdavo apetitas, vis dėlto viena Hitlerio 
auka — sentimentalusis Reicho spaudos šefas — išbalęs pa- 
dėdavo į šalį peilį ir šakutę pareikšdamas, kad jau pasisoti- 
no. Kartais po tokių kalbų dar būdavo trumpai pafilosofuo- 
jama apie žmonių bailumą. Žmonės daug ko negali patys 
padaryti ar net žiūrėti, kaip tai daroma, bet vis tiek ramia 
sąžine naudojasi tokių veiksmų rezultatais. 

Dažniausiai pietūs užsitęsdavo apie valandą. Po to fiu- 
reris pakildavo ir eidavo ruoštis pasivaikščiojimui. Mažoji 
arbatinė tarp kalvų jam patiko labiau nei pasivaikščioji- 
mas. Nors iki jos tebuvo tik dvidešimt minučių kelio, blo- 
gu oru jis verčiau važiuodavo „Folksvagenu“. Tarnai ir or- 
donansai kiekvieno svečio paklausdavo, ar nenorėtų eiti 

kartu. Buvo galima atsiprašyti ir paraleisti laiką savo nuo- 
žiūra. Kadangi trūko dailiosios lyties atstovių, pirmomis 
dienomis damos visada būdavo pageidaujamos. Vyrai iš 
padorumo turėdavo lydėti jas, kad būtų po lygiai. Reich- 
sleiteris Bormanas beveik visada pasiteisindavo turįs neati- 
dėliotinų darbų. Šis darbinis arklys buvo įsitikinęs, kad pri- 
vatūs pokalbiai, kurių metu neužsimenama apie tarnybi- 
nius reikalus, buvo tuščias laiko leidimas. 

Tačiau Eva Braun buvo aistringa sportininkė ir mėgo 
pasivaikščiojimus. Tuoj po pietų ji persirengdavo, pasiim- 
davo abu savo šunis bei draugę Hertą ir aplinkiniais keliais 
pėsčiomis patraukdavo per apylinkes, kol vėliau arbatinėje 
prisijungdavo prie draugijos. 

Fiureris užsidėdavo savo minkštą kepuraitę su snapeliu 
— vienintelį galvos apdangalą, kurio neužsimaukšlindavo 
kaip puodo, užsivilkdavo ant uniformos ilgą juodą ap- 
siaustą nuo lietaus arba lietpaltį, pasiimdavo lazdą bei 
šuns pavadį ir sų vyrais iškeliaudavo. Likusi draugija el- 
gėsi kaip norėjo. Dažnai fiureris eidavo taip lėtai, kad vė- 
liau išėjusieji jį net aplenkdavo. Vargšė Blondi turėjo pė- 
dinti už pavadžio, nes šis žemės lopinėlis buvo paukščių ir 
žvėrių rojaus kampelis. Stirnos, kiškiai ir voveraitės buvo 
beveik prijaukintos. Jie ganėsi pievoje ir nekreipė dėme- 
sio į praeivius. Matyt, jautė, kad jiems negresia jokie šū- 
viai, o žmogus juos globoja ir žiemą pašeria. Juodieji 
Evos Braun lojikai kartais viauksėdami pasileisdavo aukš- 
ta žole nuo kalvų, o ten besiganančios stirnos stebėdavo 
juos su gailesčiu ir tik jiems visai priartėjus, stryktelėdavo 
į šalį. 

Arbatinė stovėjo šiaurinėje pusėje, ant nedidelės stačios 
uolos. Tai buvo kartu ir savotiškas apžvalgos bokštas. Gi- 
liai apačioje smarkiai vingiuodama tekėjo Acho upė, ant 
jos krantų išsimėtę nameliai buvo panašūs į mažas degtu- 

kų dėžutes. Iš čia tarp kalnų buvo matyti Zalcburgas, tik 
kairėje pusėje vaizdą užstojo Šteinerio jūros kalnas. 

Šis milžiniškas uolinis gigantas taip pat buvo vietinė 
įžymybė. Tie, kas gražiu oru ateidavo pirmi, likusios drau- 
gijos laukdavo lauke, ant medinio suolo. 

Eva Braun dažniausiai atsinešdavo fotoaparatą arba 
siaurajuostę kamerą ir stengdavosi į kadrą pagauti fiurerį. 
Nors ji vienintelė galėjo jį fotografuoti kada panorėjusi, vis 
tiek buvo labai sunku nutaikyti gerą momentą. Fiureris tu- 
rėjo būti fotografuojamas nepastebimai ir natūraliai. Ta- 
čiau geru oru ir šviečiant saulei jis visada būdavo su kepu- 
re, kuri ant veido mesdavo šešėlį, ir nė už ką nenorėdavo 
jos nusiimti, nes ryški šviesa jį akino, arba net užsidėdavo 
akinius nuo saulės. Bet Eva buvo tokia aistringa ir kantri 
fotografė, kad vis dėlto jai dažnai pavykdavo geros nuo- 
traukos — geresnės už jos buvusio mokytojo ir darbdavio 
Heinricho Hofmano.“ 

Arbatinė buvo apvalus, iš išorės labai negražus akmeni- 
nis pastatas, labiau panašus į elektros pastotę ar elevatorių. 
Viduje, be virtuvės ir poilsio kambario sargybiniams, 
prieškambario ir šalutinės patalpos, buvo vienintelė didelė 
apvali patalpa, į kurią buvo galima patekti tiesiai iš lauko 
arba per gražią priemenę iš ūkinės dalies. Priemenėje sto- 
vėjo keli patogūs gėlėm išmarginti minkšti foteliai ir maži 
staliukai. Čia buvo ir telefonas. 

Didžioji apvali patalpa buvo tikras architektūros šedev- 
ras, šiek tiek išgaubtomis lubomis ir auksu apvedžiotomis 
marmurinėmis sienomis. Pro vienos sienos šešis langus at- 
sivėrė nuostabus peizažas. Vakarinėje dalyje puikavosi di- 
delis atviras židinys ir paradinės durys. Didžiulis žemas 
apvalus stalas užėmė beveik visą patalpą. Aplink jį buvo 
pakaitom sustatyti maždaug dvidešimt gilių smėlio ir mo- 
lio spalvos minkštų krėslų. Prie židinio riogsojo fiureriui ir 

Jo garbės svečiams skirti keturi labai dideli foteliai aukštais 
atlošais. Personalui būdavo iš anksto pranešta apie fiurerio 
atvykimą, ir kavos aromatas pasklisdavo po visą patalpą. 
Stalas buvo padengtas, ir vos tik mums įėjus, iškart buvo 
serviruojama. Hitleris įsitaisė savo fotelyje priešais židinį, 
jam iš kairės - Eva Braun. Kitiems nustatytos stalo tvarkos 
nebuvo, ir Hitleris pasiūlė poniai Šneider sėstis jam iš de- 
šinės. Visi kiti kaip pakliuvo susėdo už stalo, kur dažnai 
likdavo ir tuščių vietų. 

Dauguma po pasivaikščiojimo džiaugėsi puodeliu pu- 
pelių kavos, kiti gėrė juodą arbatą. Pats Hitleris negerdavo 
nieko išskyrus obuolių žievelių arba kmynų arbatą. Prie ar- 
batos valgydavo šviežiai keptą obuolių pyragą, retsykiais 
dar paimdavo kelis sausainius. Visi kiti buvo vaišinami 
Berchtesgadene pirktais mieliniais sausainiais, tarp kurių 
pasitaikė ir pasenusių bei sužiedėjusių. 

Buvo sunku palaikyti bendrą pokalbį. Turėjai labai gar- 
siai kalbėti, kad kiti išgirstų, nes paprastai visi šnekučiuo- 
davosi mažomis grupelėmis bei poromis, o kitoje stalo pu- 
sėje buvo tylu. 

Eva Braun stengėsi pradėti kalbą apie lengvus ir pra- 
blaškančius dalykus. Ji papasakojo teatro ir kino naujie- 
nas, pabandė įkalbėti Hitlerį pasižiūrėti vieną tikrai gerą 
filmą. „Pagalvok, tu juk puikiausiai gali jį pasižiūrėti sa- 
lėje. Tai labai rimtas, o ne koks lėkštas filmas, — juk tai ir- 
gi menas. Tu juk klausaisi plokštelių... Vokiečių tauta tik- 
rai nebus prieš, jei fiureris pasižiūrės kokį filmą. Žmo- 
nėms labiau patiktų, jei tavo bendražygiai nesitrankytų 
pasipūtę ir išgėrę po apylinkes, o dažniau nueitų į kiną“. 
Kaip visuomet Hitleris pasiteisino: „Karo metu, kai liau- 
dis taip aukojasi, aš turiu priimti svarbius sprendimus ir 
neturiu kada žiūrėti filmų. Be to, tausoju savo jautrias akis 
žemėlapių studijavimui ir pranešimų iš fronto skaitymui“. 

Nusivylusi Eva daugiau nelietė šios temos ir staiga pri- 
siminė priemenėje mačiusi nuostabių vilnonių pledų su ža- 
viais škotiškais langučiais; iš jų būtų galima pasiūti puikų 
moterišką paltą, o jos siuvėja turinti nepaprastai gražų to- 
kio palto modelį. „Tie pledai ne mano, jie — Bormano“, — 
išsisuko Hitleris. Bormanas ir Oberzalcberge buvo visaga- 
lis valdovas - piktasis nykštukas, kalnų dvasia. Jis vadova- 
vo Platerhofui ir visai Berghofo teritorijai, taip pat buvo at- 
sakingas už techninius ir priešlėktuvinės gynybos įrengi- 
mus bei statybas. Netoli Berghofo Bormanas turėjo pavyz- 
dinį ūkį, kuriame be daržininkystės ir obuolių sulčių fabri- 
ko dar buvo veisiamos kiaulės ir arkliai. Ir nors jis kartais 
būdavo geraširdis ir linksmas, niekas jo čia nemėgo ir net 
bijodavo. Eva Braun pledų savo paltui negavo. 

Hitleris tvirtino siaubingai blogai miegąs, o užmigti ga- 
lįs tik absoliučioje tyloje. Tačiau suvalgęs paskutinį pyra- 
go gabalėlį ir išgėręs paskutinį arbatos puodelį, jis šnekėjo 
vis mažiau, užsimerkė, neva jį akina atsispindintys langai, 
ir netrukus ramiausiai užsnūdo. 

Niekas nekreipė į jį dėmesio. Pokalbis tyliai tęsėsi, Eva 
pasisuko į stalo kaimyną ir į visą draugiją. Jauni adjutan- 
tai, neva būtinai turintys kažkam paskambinti, išskubėjo į 
lauką įtraukti nikotino į savo stiprius ir atsparius kūnus, o 
jūrų laivyno adjutantas admirolas fon Putkameris, ir šiaip 
beveik niekuomet nesiskiriantis su cigaru, jau seniai su ei- 
liniais sėdėjo virtuvėje ir skendėjo tamsiame dūmų debe- 
syje. 

Hitleris nepastebimai nubudo, pramerkė akis ir tuoj pat 
įsijungė į pokalbį, tarsi iki tol buvo nugrimzdęs į apmąsty- 
mus. Visi apsimetė, kad nieko nepastebėjo. Tada jis pa- 
klausė: „Šaubai, kiek valandų?“ Šis net nežvilgtelėjęs į 
laikrodį, nes skaičiuodavo minutes, atsakė: „Lygiai še- 
šios, mano fiureri, ar iškviesti mašiną?“. Po to neįtikėtinu 

greičiu, nors ir suluošintom kojom, iššlubavo į lauką vyk- 
dyti įsakymo. 

Berghoto teritorijoje Hitleris važinėdavo „Folksvage- 
nu“ — specialiai jam pagamintu, juodai lakuotu kabriole- 
tu su odinėmis sėdynėmis. Be fiurerio ir vairuotojo kartu 
važiuodavo tik tarnas ir Blondi. Kitiems svečiams taip 
pat būdavo iškviestos mašinos, bet dauguma ėjo pėsti. 
Paskutinės 1943 metų kovo dienos buvo nepaprastai gra- 
žios, ir po ilgo sėdėjimo buvo gera pasivaikščioti tyrame 
ore. 

Kai iš pasivaikščiojimo į Berghofą sugrįždavo paskuti- 
niai svečiai, Hitleris jau būdavo pasitraukęs pamiegoti iki 
„vakarinio aptarimo“. Kiekvienas svečias turėjo laisvo 
laiko. Aš dažniausiai savo kambaryje rašydavau laiškus ar- 
ba dirbdavau įvairius buitinius darbus, pavyzdžiui, skalb- 
davau ir siūdavau. Kartais nusileisdavau į Berchtesgadeną 
aplankyti ten apgyvendintų draugų, kurie patys negalėjo 
ateiti į Berghofą. 

Kol Hitleris miegodavo, Eva Braun savo kambaryje 
peržiūrėdavo pačios siaurajuoste kamera nufilmuotą me- 
džiagą. Ji pasikviesdavo ir visus ponus ir ponias iš Hitlerio 
palydos. Iš pradžių manęs ten nekviesdavo. Tačiau rūsy, 
kur buvo įrengtas kėgelbanas, ji dažnai visam Berghofo 
personalui demonstruodavo paprastus vaidybinius ir pla- 
čiajai visuomenei uždraustus užsienietiškus filmus. Fiure- 
rio vyriausiosios būstinės tarnyba tiesiai iš Propagandos 
ministerijos gaudavo filmus, tarp kurių buvo ir ne vienas 
vėliau uždraustas vokiškas filmas. Mes turėjom progos pa- 
matyti juos dar prieš cenzūrą. 

Kiekvienam svečiui telefonu buvo pranešama, kada va- 
karieniausime. Dažniausiai apie aštuntą valandą. Tada vėl 
prasidėdavo ta pati ceremonija kaip ir prieš pietus. Pama- 
žu visi rinkosi į svetainę. Vyrai dažniausiai vilkėjo civiliais 

drabužiais, o moterys — savo gražiausiais rūbais. Man bu- 
vo labai sunku prie jų prisiderinti. Nors nė viena nevilkėjo 
ilgos vakarinės suknelės, Eva Braun vis tiek puošėsi ele- 
gantiškiausiais apdarais Kaip madų šou. 

Prieš karą turėjau nedaug progų pasipuošti, todėl mėgau 
sportišką stilių. Ir čia mano garderobas smarkiai skyrėsi 
nuo kitų. Eva beveik niekada nebuvo du kartus per dieną 
apsivilkusi tos pačios suknelės. Net kai mes kelias savaites 
gyvenome Oberzalcberge, nė karto nepasitaikė taip, kad 
per vakarienę ji būtų apsirengusi taip pat kaip per pietus ar 
arbatinėje. Mane vis stebino jos geras skonis ir sugebėji- 
mas išryškinti savo privalumus. Dažniausiai ji pirmenybę 
teikdavo tamsiom spalvom, o mėgstamiausia buvo juoda. 
Hitleriui labiausiai patiko į apačią platėjanti suknelė iš sun- 
kaus juodo šilko, per taliją prigludusi ir be rankovių, tik su 
dviem plačiomis tamsiai rausvomis juostomis per pečius. 
Gilioje stačiakampėje iškirptėje susidarydavo dvi tokios 
pačios spalvos rožės. Prie suknelės ji dar vilkėdavo trum- 
pą bolero švarkelį ilgomis siauromis rankovėmis. 

Hitlerio požiūris į madą buvo gana keistas. Eva aistrin- 
gai ir su meile rūpinosi savo garderobu ir išvaizda. Jai bū- 
tų buvę labai sunku, jei neturėtų vis naujų ir ir vis kitokių 
drabužių. Hitleris toleravo šį jos įgeidį, bet sakydavo: 
„Niekaip negaliu suprasti, kodėl jūs, moterys, visą laiką 
keičiat rūbus. Jei man patinka kokia suknelė, tai norėčiau, 
kad ta moteris visą laiką tik ja ir vilkėtų. Ji turėtų visas suk- 
neles siūdintis iš tokios pačios medžiagos ir pagal tokį pa- 
tį modelį. Tačiau vos tik pripratusi prie gražaus rūbo ir dar 
nesuspėjusi juo atsigėrėti, ji jau ieško naujo“. 

Eva negalėdavo keisti ir savo šukuosenos. Kartą ji šiek 
tiek tamsiau nusidažė plaukus ir atėjo juos aukštai susišu- 
kavusi. Nusiminęs Hitleris sušuko: „Kokia tu pasikeitusi ir 
svetima. Tu visai kita moteris!“ Jam tai visai nepatiko, ir 

Eva Braun kuo skubiausiai grįžo prie senos šukuosenos. 
Nelikdavo fiurerio nepastebėti ir kitų damų išvaizdos po- 
kyčiai, kuriuos jis girdavo arba kritikuodavo. Ponia Šnei- 
der vieną gražią dieną taip pat pasirodė aukštai sušukuo- 
tais plaukais ir sulaukė Hitlerio pritarimo. Ši permaina 
jam patko. 

Vakarienės eiga buvo panaši kaip ir pietų. Dažniausiai 
buvo patiekiami šalti užkandžiai su salotomis, „hopelpope- 
lis“ — keptos bulvės su kiaušiniais — ir mėsa arba makaro- 
nai su pomidorų padažu ir sūriu. Hitleris dažnai valgė du 
keptus kiaušinius su bulvių koše ir pomidorų salotom. 
Šviežius vaisius ir daržoves visus metus tiekdavo pavyzdi- 
nio Martino Bormano ūkio daržininkystės šiltnamiai. Dar- 
žo gėrybėmis jis aprūpindavo ir fiurerio vyriausiąją būsti- 
nę. Iš Bavarijos į Rytų Prūsiją jos būdavo atgabenamos 
lėktuvu. Hitleris manė galįs suvirškinti tik šviežią maistą, 
bet nenorėjo naudotis kitų daržovių augintojų paslaugo- 
mis. Žinoma, šios siuntos iš Oberzalcbergo buvo skirtos tik 
Hitleriui, bet Berghofe jau kovo mėnesį visa draugija galė- 
jo mėgautis šviežiais agurkėliais, ridikėliais, šampinjonais, 
pomidorais ir žaliomis salotomis. 

Hitleris valgė greitai ir gana daug. Kai vieną kartą sėdė- 
jau priešais jį, jis stebėjo, ką aš deduosi į lėkštę. „Vaikeli, 
jūs per mažai valgote, ir šiaip esate per liesa!“ Eva Braun 
pažvelgė į mane paniekinačiu žvilgsniu, nes palyginus su 
ja buvau tikra „Bavarija“ (sveikai įmitusi). Hitleris iškart 
pasinaudojo proga pradėti pokalbį apie lieknumą. „Neži- 
nau, kas čia gražaus, kai moterys liesos it berniukai. Juk 
būtent dėl architektūrinių skirtumų mes ir mylime moteris. 
Anksčiau viskas buvo kitaip. Mano laikais baletas buvo 
tikras malonumas, nes šokėjos buvo gražios ir apvalių kū- 
no formų, o dabar scenoje kaulais barškina vieni skeletai. 
Anksčiau Gėbelsas vis tempdavo mane į šokių koncertus. 

Buvau kelis kartus nuėjęs, bet labai nusivyliau. Gerai, kad 
kai tapau fiureriu, bent jau gaunu pakvietimus ir nereikia 
mokėti už bilietą“. Suprantama, jis smarkiai perdėdavo, ta- 
čiau sunku buvo nuginčyti, kad jam labiau patiko moteriš- 
kos formos, o ne berniukiškos figūros. 

Už stalo Hitleris dažniausiai pirmenybę teikė lengvoms 
ir nepolitinėms temoms. Jis mokėjo labai žavingai ir links- 
mai pasakoti apie savo jaunystę, bet labiausiai mėgo 
šmaikštauti su damomis. Ant Evos servetėlės pastebėjęs 
raudoną lūpdažio atspaudą, jis pradėjo nagrinėti šios gro- 
žio priemonės sudėtį. „Tiesą sakant, ar žinote, iš ko pada- 
rytas lūpdažis?“. Mes manėme, gal iš amarų, nes ponia 
Šper“" minėjo kažką panašaus. Eva Braun pareiškė naudo- 
janti prancūzišką lūpdažį, kuris tikrai pagamintas iš pačių 
tauriausių medžiagų. Hitleris su užuojauta nusišypsojo: 
„Jei moterys žinotų, kad būtent Paryžiuje lūpdažiai gami- 
nami iš nutekamojo vandens riebalų, tikrai daugiau nė vie- 
na nebesidažytų lūpų! Bet mes tik šyptelėjom. Jo išve- 
džiojimai mums buvo gerai pažįstamai iš teorijų apie „mė- 
sėdžius“. Jis tik norėjo sukelti pasibjaurėjimą tuo, ko nega- 
lėjo uždrausti. Visos moterys, išskyrus Martino Bormano 
žmoną, pas savo fiurerį ateidavo rūpestingai pasidažę lū- 
pas. 

Vakarienė ėjo į pabaigą. Adjutantai pakilo pasitikti į ka- 
rinės padėties aptarimą atvykusių ponų. Pamažu nutilo ir 
kalbos. Buvo girdėti privažiuojančių mašinų burzgimas, 
vestibiulyje, ant akmeninių plytelių, kaukšėjo kareiviški 
batai. Pagaliau pasirodė Giunšė ir fiureriui pranešė, jog ap- 
tarimui viskas paruošta. Hitleris pakilo ir tarė: „Sėdėkite, 
aš ilgai neužtruksiu“. Ir išėjo, panarinęs galvą, bet tvirtu 
žingsniu. Jis nenorėjo, kad jo svečiai, ypač moteriškos ly- 
ties atstovės, susitiktų su karininkais. Berghofe labiau nei 
kur kitur jis gyveno dvilypį gyvenimą. Vieniems jis buvo 

savo dvare besiilsintis, malonus, svečius priiminėjantis na- 
mų šeimininkas, kitiems — valstybės vadovas ir vyriausias, 
visuose frontuose kariaujantis kariuomenės vadas. Bergho- 
fe kartais vien dėl patalpų būdavo sunku suderinti šiuos du 
vaidmenis. Name nebuvo privačių ar oficialių patalpų, o 
Hitlerio darbo kambarys buvo tame pačiame koridoriuje 
kaip ir Evos Braun miegamasis. Taigi, vykstant svarbiam 
pasitarimui, svečiams būdavo pranešama, kada išeiti. 

Po vakarienės mes turėdavome šiek tiek laisvo laiko. 
Kartais išeidamas iš valgomojo Hitleris perspėdavo: „Pa- 
laukite manęs čia, šiandien aptarimas neužsitęs.“ Mums 
būdavo aišku, kad neatvyko nei reicho maršalas, nei šiaip 
koks aukšto rango karvedys, ir laikėme tai geru ženklu, o 
bendra Vokietijos karinė situacija atrodydavo bent jau pa- 
tenkinama. Panelė Šrioder ir aš, abi budinčios sekretorės, 
eidavom į adjutantūros biurą užbaigti susikaupusių darbų. 
Dažniausiai reikėdavo fiureriui aiškiai perrašyti iš visos 
Vokietijos telegrafu atėjusius pranešimus apie lėktuvų ant- 
skrydžius. Be to, paskutinėmis kovo dienomis jau gauda- 
vom fiurerio gimtadieniui skirtus pirmuosius sveikinimus 
ir dovanas. Nors dauguma jų iš karto keliaudavo į Berlyną, 
kai kurie siuntiniai pasiekdavo ir Berghofą arba būdavo 
persiųsti iš Berlyno adjutantūros. 

Jei tarp pasivaikščiojimo į arbatinę ir vakarienės likda- 
vo per mažai laiko, Eva Braun po vakarienės pareikalau- 
davo turimų filmų sąrašo ir kartu su likusiomis damomis 
bei aptarime nedalyvaujančiais vyrais išrinkdavo kokį 
nors filmą. „Prašau man pranešti, kada baigsis aptarimas“ 
— paprašydavo ji ordonansų ir su nedidele aštuonių ar de- 
šimties asmenų grupele nusileisdavo į rūsį kritiškos ir iš- 
rankios publikos akimis pasižiūrėti filmo. Prisijungdavo ir 
virtuvės personalas, kambarinės bei kareiviai, ir jei pasi- 
sekdavo, buvo galima net iki galo pažiūrėti filmą. Tačiau 

kartais per patį vidurį šaižiai suskambėdavo telefonas. 
„Aptarimas baigėsi, fiureris laukia ponų salėje“, — praneš- 
davo tarnas. Tais atvejais, nors ir labai būdavo gaila, filmo 
peržiūra būdavo nutraukta. Eva Braun trumpam šmurkšte- 
lėdavo į savo kambarį pasidažyti, jos sesuo Greta, susira- 
dusi ramų kampelį, greitai sutraukdavo cigaretę, po to įsi- 
mesdavo į burną mėtinį saldainiuką, ir pagaliau visi susi- 
rinkdavo svetainėje. Virš stalo kampe degė žema ir šiek 
tiek senamadiška, bet jauki lempa, kampe ant suolo susė- 
dusios ponios Šper, Borman ir Brandt aptarinėjo vaikų 
problemas. Užuolaidos į didžiąją salę vis dar buvo už- 
trauktos, nes Hitlerį po pasitarimo užlaikydavo vienas ar 
kitas ponas, norintis išdėstyti dar kokį nors reikalą ar pro- 
blemą. 

Kai Hitleris pagaliau įėjo į svetainę, buvo jau vidurnak- 
tis. Dar kiek palaukėme seserų Braun, ir Hitleris palydėjo 
draugiją žemyn, į salę, naktiniam pokalbiui prie Židinio. 
Čia jau spragsėjo ugnelė. Nemažu puslankiu aplink didelį 
apvalų stalą ir kelis mažesnius staliukus buvo sustatytos 
plačios sofos ir gilūs foteliai. Tolimajame kampe degė vie- 
nišas toršeras, ant židinio atbrailos ir stalo vidury pleveno 
keletas žvakių. Blykčiojančių žvakių šviesoje tik neryškiai 
išsiskyrė sėdinčiųjų kontūrai. 

Pats Hitleris sėdėjo giliame šešėlyje, jam iš dešinės, 
prie pat židinio, savo krėsle susikėlusi kojas patogiai įsi- 
taisydavo Eva Braun. Visi kiti susėsdavo kur panorėję. 
Kažkur po stalu ar prie ugnies lyg du juodi vilnos kamuo- 
liukai gulėdavo abu „škotai“ — Negus ir Štazis. Blondi va- 
karėliuose nedalyvaudavo. Šia privilegija naudojosi tik 
šeimininkės šunys. Tačiau kartais Hitleris kukliai pasitei- 
raudavo: „Gal galiu trumpam atsivesti Blondi?“ Tada Eva 
išvesdavo savo numylėtinius, ir buvo leidžiama pasirody- 
ti Blondi. 

Hitleris ir čia gėrė savo arbatą. Visi kiti galėjo gerti, ko 
pageidavo. Čia nebuvo draudžiamas alkoholis — šampanas, 
vynas, konjakas arba atipri degtinė. Be to, buvo sausainių 
ir Hitlerio mėgstamo obuolių pyrago. Kartais Evai Braun 
pavykdavo fiurerį įtikinti, kad tokį vėlų metą labiau norė- 
tųsi ne saldumynų, o sumuštinių. Tokia buvo ir visų susi- 
rinkusiųjų nuomonė, ir Hitleris nusileisdavo. 

Pokalbis megzdavosi sunkiai. Švelni šviesa, stori, gar- 
sius žingsnius slopinantys kilimai ir tylus židinyje degan- 
čių malkų spragsėjimas tarsi skatindavo patylėti. Tačiau 
Hitleris nenorėjo rymoti apmąstymuose, bet troško prasi- 
blaškyti. Jis patyliukais šnekučiavosi su savo kaimyne, po- 
nia Borman. Bet ką ji galėjo jam papasakoti? Apie vyro ke- 
liamus rūpesčius ir sunkumus ji negalėjo nė užsiminti. 
Apie dešimt vaikų, kuriuos ji vieną po kito pagimdė san- 
tuokoje su reichsleiteriu, nebuvo ką ir kalbėti. Ji buvo tyli 
moteris, ir kiekvienais metais, pavasarį, kai mes atsikraus- 
tydavom į Oberzalcbergą, ji kantriai ir nuolankiai po širdi- 
mi nešiojo dar vieną vaiką. Išbalusi ir neišvaizdi, su storu 
kasų vainiku ji sėdėjo krėsle greta fiurerio ir skaičiavo va- 
landas, kada pagaliau galės pasitraukti iš šių elegantiškų ir 
nerūpestingų ponių būrio. Šešiasdešimtmetis profesorius 
Blaškė buvo mokslininko tipas. Jo smilkiniai buvo pražilę, 
o stori antakiai ir kruopščiai prižiūrėti ūsai tarsi įrėmino jo 
siaurą ir blyškų veidą. Šiaip jis buvo nekalbus ir uždaras. 
Bet kartais vakaronių prie židinio metu Hitleriui pavykda- 
vo ir jį įtraukti į pokalbį, ir jis buvo vienas iš nedaugelio, 
ryžtingai gynęs savo nuomonę, net jei ji nesutapdavo su 
paties fiurerio manymu. Profesorius Blaškė buvo taip pat 
vegetaras, bet dėl kitos priežasties. Jis tvirtino, kad žmo- 
gaus žandikaulis sutvertas augaliniam maistui, be to, šis 
maistas pats tinkamiausias žmogaus organizmui. Čia jo ir 
Hitlerio nuomonės sutapo, nors jis savo kūną dažnai „nuo- 

dijo“ mėsos patiekalais, o paukštienos iš viso nelaikė mė- 
sa. Tačiau paprašęs, kad profesorius Blaškė patvirtintų, jog 
rūkymas ypač kenkia sveikatai, ir labiausiai dantims, Hit- 
leris susilaukė energingų prieštaravimų. Pats Blaškė buvo 
aistringas rūkorius ir tikriausiai todėl šią ydą toleravo la- 
biau nei gydytojui priklausytų. Jis tvirtino, kad rūkymas 
netgi naudingas, nes dezinfekuoja burnos ertmę ir pageri- 
na kraujotaką. Saikingas rūkymas visai nekenksmingas. 
Tik Hitleris apie tai nenorėjo nieko girdėti: „Rūkymas yra 
ir liks vienu iš pavojngiausių įpročių. Man asmeniškai 
šlykštus cigarečių ir dūmų kvapas, aš nė vienam mylimam 
ar man brangiam žmogui nepadaryčiau meškos paslaugos 
pasiūlydamas cigaretę. Neabejotinai įrodyta, kad nerūkan- 
tys gyvena ilgiau už rūkorius, be to yra atsparesni ligoms“. 

Greta Braun pareiškė, kad visai nenorinti sulaukti senat- 
vės, be to, jei negalėtų rūkyti, gyvenimas jai neatrodytų 
toks gražus, ir nors ji rūko jau daugelį metų, jaučiasi visai 
sveika. „Taip, Greta, bet jei nerūkytumėt, būtumėt dar 
sveikesnė. Pamatysite, jei kada nors ištekėsite, negalėsite 
turėti vaikų. Tabako kvapas — ne moteriški kvepalai. Kartą 
Vienoje lankiausi menininkų susibūrime. Šalia manęs sė- 
dėjo Marija Holst (Vienos aktorė), nepaprastai graži mote- 
„ris. Jos kaštoniniai plaukai buvo nuostabūs, bet kai ji prie 
manęs pasilenkė, nuo jų padvelkė nikotino dūmais. Aš jai 
patariau nerūkyti ir stengtis išsaugoti savo grožį“. Hitleriui 
pareiškus, kad nikotinas žalingesnis už alkoholį, visi rūko- 
riai, — O jų buvo gana daug, — vieningai pradėjo protestuo- 
ti. „Mano fiureri, dėl alkoholio skiriasi šeimos, įvyksta eis- 
mo nelaimės ir kitokie nusikaltimai“, — įsiterpiau aš. - „Ni- 
kotinas tik šiek tiek kenkia sveikatai“. 

Tačiau mūsų argumentai jo neįtikino. Jis iš ir tikrųjų už- 
draudė į jo vardu kareiviams dalinamus kalėdinius paketus 
dėti cigaretes, o šokoladą ir degtinę leido. Kad ir kaip mes 

stengėmės Hitlerį įtikinti, jog pirmai progai pasitaikius ka- 
reiviai iškeis šokoladą į cigaretes, niekas nepadėjo. Tada 
Himleris savo ruožtu išdalino paketus su rūkalais. Priešin- 
gu atveju tikrai būtų nukentėjęs SS grupių kovingumas. 

Hitleris visada kaip vaikas džiaugėsi savo naktine drau- 
gija. „Aš niekada neturiu atostogų, negaliu niekur išva- 
žiuoti ir pailsėti. Taigi, mano atostogos yra su svečiais prie 
židinio praleistos valandos“, — sakydavo jis. 

Jis mėgo didžiąją salę su gražiais paveikslais. „Argi ši 
Nana ne nuostabi? Negaliu atitraukti nuo jos akių. Geres- 
nės vietos nei virš židinio jai ir nerasi. Jos ranka šviečia 
kaip tikra“, — sakydavo žavėdamasis Fojerbacho paveiks- 
lu. „Po mano mirties šie paveikslai atiteks Linco galerijai. 
Aš paversiu Lincą gražiu miestu ir įrengsiu garsią galeriją. 
Mano namuose kabančius paveikslus aš tik pasiskolinau 
gyvenimui pagražinti. Po mano mirties jie priklausys visai 
vokiečių tautai“. Jis šnekėjo tarsi pats su savimi. Niekas ir 
nebūtų žinojęs, ką jam atsakyti. 

Profesorių Morelį po taurės portveino apėmė snaudulys. 
Ant savo galingo pilvo susidėjęs storas plaukuotas rankas 
jis kovojo su miegu: Jis turėjo keistą įprotį akis užmerkti iš 
apačios į viršų. Už storų akinių stiklų tai labai kraupiai at- 
rodė. Taigi, iš jo buvo ne koks pašnekovas. Kartais pulki- 
 ninkas fon Belovas“ baksteldavo jam į šoną. Jis trumpam 
pabusdavo ir nusišypsodavo, nes galvojo, kad fiureris pa- 
pasakojo kokį anekdotą. „Jūs pavargęs, Moreli“, — pa- 
klausdavo Hitleris. „Ne, mano fiureri, aš tik mąsčiau“, — 
pasiskubindavo užtikrinti Morelis ir greitai papasakodavo 
kokį nors visiems jau gerai žinomą atsitikimą iš tų laikų, 
kai dirbo laivo gydytoju Afrikoje. [...] 

Eva Braun visaip stengėsi užimti fiurerį. Ji pabandė 
įtraukti į pokalbį apie naujus filmus fotografą Valterį Fren- 
cą ir savo draugę Hertą. Hitleris pradėjo tyliai švilpauti. 

„Tu neteisingai švilpauji“, - pareiškė Eva Braun. — „Reikia 
šitaip“, — ir ji pašvilpavo teisingai. „Ne, ne taip, aš švilpa- 
vau teisingai“, — priešinosi fiureris. „Einam lažybų, kad 
mano tiesa“, — nepasidavė ji. „Tu žinai, kad aš su tavim ne- 
silažinu, nes, šiaip ar taip, turiu mokėti. Žinote, jeigu būna 
mano tiesa, turiu parodyti dosnumą ir atsisakyti savo lai- 
mėjimo, jei laimi ji — aš turiu mokėti“, — paaiškino Hitle- 
ris. „Tada, kad tu įsitikintum, uždėkime plokštelę“, — pa- 
siūlė Eva Braun. Tą dieną iš adjutantų budėjęs mažasis 
Bormanas atsistojęs uždėjo plokštelę su ginčą sukėlusia 
melodija, tik nebeatsimenu kokią. Visa draugija atidžiai iš- 
klausė, ir paaiškėjo, kad teisi buvo Eva Braun. Ji triumia- 
vo. „Taip, tu teisi, bet kompozitorius neteisingai sukūrė. 
Jei jis būtų buvęs toks muzikalus kaip aš, būtų užrašęs ma- 
no melodiją“. Visi juokėsi, bet aš manau, Hitleris kalbėjo 
rimtai. 

Jis tikrai buvo įsitikinęs savo absoliučia muzikine klau- 
sa. Heincas Lorencas pasiūlė: ,,„Mano fiureri, tiesą sakant, 
kodėl jums nesurengus salėje koncerto? Juk galite sau leis- 
ti pasikviesti geriausius Vokietijos muzikantus — Gyzekin- 
są, Kempfą, Furtvenglerį ir kitus. Jūs nebevaikštote į operą 
ir teatrą, bet juk galėtumėte klausytis muzikos, tai nevargin- 
tų jūsų akių“. Hitleris ir šį pasiūlymą atmetė: „Ne, aš neno- 
riu varginti menininkų, bet mes galėtumėm pasiklausyti ke- 
letą plokštelių“. Visos fiurerio plokštelės, — jų galėjo būti 
keli šimtai, — buvo užregistruotos storoje knygoje. Pasirodė, 
kad už medžiu apkaltos sienos buvo plokštelių spinta su 
įmontuotu patefonu ir sunumeruotomis, eilėmis sustatyto- 
mis juodomis plokštelėmis. Bormanas įjungė aparatą. 

Hitleris beveik visada klausėsi to paties repertuaro: Le- 
haro operečių, Richardo Štrauso, Hugo Volfo ir Richardo 
Vagnerio dainų. „Donkey serenada“ buvo vienintelis šla- 
geris, ir koncertas tuo baigdavosi. 

Hitlerio bendražygiai plokštelių vakarais žavėjosi dar 
mažiau nei pokalbiais prie židinio. Vienas po kito jie pakil- 
davo ir palikdavo salę. Iš svetainės, kur savo nuožiūra 
linksminosi „dezertyrai“, atsklisdavo juokas, kikenimas ir 
kalbos, o tuo metu šefas su snaudžiančiu Moreliu ir ištiki- 
mąja Eva, budinčiu adjutantu bei poniomis fon Belov ir 
Brandt salėje klausėsi muzikos. Turiu prisipažinti, kad ir aš 
kartais tyliai išslinkdavau, kol pasirodęs tarnas nepraneš- 
davo: „Fiureris pasigedo savo draugijos, be to, salėje gir- 
dėti jūsų keliamas triukšmas“. Tada visi „ištikimieji“ neno- 
romis sugrždavo į „tarnybą“. 

„Ką gi, mano palyda nėra labai muzikali“, — nusiminęs 
konstatavo Hitleris. — „Kai dar lankydavausi oficialiuose 
spektakliuose, didžiausias mano rūpestis buvo, kad neuž- 
migtų su manimi atėję ponai. Hofmanas (fotokoresponden- 
tas Heinrichas Hofmanas) kartą per „Tristaną ir Izoldą“ vos 
neiškrito per sceninės ložės atbrailą. Turėjau pažadinti Šau- 
bą, kad šis prikeltų Hofmaną. Man už nugaros sėdėjo ir 
knarkė Briukneris“. Buvo tiesiog siaubinga. Per „Linksmą- 
ją našlę“ niekas nemiegojo, nes ten buvo ir baleto numerių“. 

Aš Hitlerio paklausiau, kodėl jis visada lankė tik „Meis- 
terzingerį“ ir kitas Vagnerio operas. ,„Mano nelaimei, jeigu 
pasakau, kad man kažkas patiko, po to visą laiką turiu tik 
tos muzikos ir klausytis arba man rodo vis tą pačią operą. 
Kartą prasitariau, kad ,„Meisterzingeris“ — viena gražiausių 
Richardo Vagnerio operų. Nuo to laiko tai mano mėgsta- 
miausia opera, ir man nieko kito neberodo. Taip atsitiko ir 
su Badenveilerio maršu. Kartą buvau svečiuose pas ponią 
Ley“. Ji labai didžiavosi savo škotų terjerų veislės kale ir 
septyniais jos šuniukais. Nors man tos „žiurkės“ šlykščios, 
iš mandagumo pasakiau, kad jie tikrai žavingi padarėliai. 
Kitą dieną ji man vieną padovanojo. Dabar jis Evos ma- 
mos, ponios Braun, šuo. Niekada nesifotografuočiau su to- 

kiu šunimi, bet vis tiek esu sujaudintas, nes tas mažas šu- 
nėkas dar ir dabar prie manęs prisirišęs“. 

Laikas bėgo, ir būdavo jau ketvirta ar penkta ryto, kai 
Hitleris paskambindavo tarnui pasiteirauti, ar yra praneši- 
mų apie antskrydžius. Kiekvieną vakarą, prieš eidamas 
miegoti, jis klausdavo to paties, ir tol nepasišalindavo, kol 
nesužinodavo, kad reicho teritorijoje priešų nėra. Apie pa- 
vienius lėktuvus jo kartais net neinformuodavo, antraip 
diena niekada nebūtų pasibaigusi. Pagaliau jis pakildavo, 
kiekvienam paduodamas ranką palinkėdavo labos nakties 
ir pranykdavo viršutiniuose kambariuose. 

Netrukus svetainė paskęsdavo tirštuose dūmų kamuo- 
liuose, ir nuovargio kaip nebūta. Staiga visus apimdavo to- 
kia puiki nuotaika, kokia Hitleris tikriausiai irgi būtų pasi- 
džiaugęs. 

Stipri kava, visą tą laiką padėjusi mums neužmigti, vis 
dar veikė ir daugelio netraukė prie miego. Svečiai ir ben- 
dražygiai skirstėsi pamažu, kol pagaliau Berghofas iki kito 
vidurdienio nugrimzdavo į tylą. 

Pirmosiomis dienomis ir savaitėmis tai buvo normalus 
dienos ir nakties režimas. Keisdavosi tik svečiai. Keletui 
dienų buvo pakviestas valstybės ministras Eseris“ su žmo- 
na. Dažnai svečiuodavosi ponia Morel, ponia Dytrich, Bal- 
duras fon Širachas“ su žmona, Heinrichas Hofmanas ir 
Evos Braun draugė ponia Marijon Šėnman“. Nuolatiniai 
Hitlerio bendradarbiai džiaugėsi kiekvienu fiurerį užiman- 
čiu svečiu. Tada jiems patiems nereikėjo dalyvauti visuose 
pasivaikščiojimuose ir arbatos gėrimo ceremonijose. 

Hitleris savo svečiams pavydėjo civilių drabužių. „Jums 
zerai“ — sakė jis vieną saulėtą dieną su trumpomis odinėmis 
kelnėmis pasirodžiusiam Brandtui. - „Anksčiau aš irgi taip 
rengdavausi“. „Bet juk jūs ir dabar galite taip rengtis, 
mano fiureri, juk čia jūs — ne oficialus asmuo“. „Ne, kol 


tęsiasi karas, aš nenusivilksiu uniformos, be to, mano ke- 
liai visai balti ir iš po trumpų kelnių labai bjauriai atrodys... 
Bet po karo iš karto nusivilksiu uniformą, mesiu tarnybą ir 
apsigyvensiu čia, o vyriausybinius reikalus galės perimti 
kas nors kitas. Senatvėje būsiu apsuptas sąmojingų bei pro- 
tingų Žmonių, rašysiu memuarus ir nebepriiminėsiu jokių 
karininkų. Visi karininkai yra nuobodūs ir užsispyrę ko- 
pūstgalviai. Abi mano senosios sekretorės gyvens ir dirbs 
pas mane. Jaunosios vis tiek ištekės ir paliks mane, o kai 
pasensiu, tai ir vyresnės sekretorės dar sugebės prisitaikyti 
prie mano įpročių“, — tęsė Hitleris. Negalėjau susilaikyti ne- 
paklaususi: „Mano fiureri, kada gi baigsis karas?“ „Šito aš 
nežinau, bet tada, kai mes laimėsime“, — trumpai atsakė, ir 
draugiškas bei meiliai besišypsantis veidas tuoj pat suak- 
menėjo ir pasidarė panašus į bronzinius fiurerio biustus. 
Šiaip Hitleris retai kalbėdavo apie karą ir dar rečiau apie 
politiką. ,„Mes laimėsime šį karą, nes kovojame už idėją, o 
ne, už žydų kapitalizmą kaip mūsų priešų kareiviai. Mums 
gali kelti grėsmę tik savo pasaulėžiūrą ginanti ir su panašiu 
tanatizmu, kaip ir mes, kovojanti Rusija. Bet, kaip ir visa- 
da, nugalės gėris, kitaip ir būti negali“. Niekas neprieštara- 
vo. Kariškių nebuvo, o visi kiti tikėjo tuo, ką jiems sakė, 
nes norėjo tikėti. Hitleris spinduliavo tokią jėgą, kuriai ne- 
galėjo atsispirti nei vyrai, nei moterys. Savo, kaip pats kar- 
tais sakydavo, begalinio pasiaukojimo reikalaujančią misi- 
ją jis vykdė kaip kuklus ir mielas žmogus, bet kartu griež- 
tas ir didybės manijos apsėstas fureris. „Kad jūs žinotumėt, 
kaip aš kartais norėčiau vienas ir be palydos pasivaikščio- 
ti gatvėmis! Norėčiau pats parduotuvėje supirkti kalėdines 
dovanas, pasėdėti kavinėje, stebėti praeivius... Bet nega- 
liu“. „Juk anksčiau kaizeriai ir karaliai irgi išeidavo ir įsi- 
maišydavo į minią. Su tamsiais akiniais ir civiliais drabu- 
Žžiais jūsų niekas nepažintų“, — siūlėme mes. Hitleris atsa- 


94 


kė: „Nenoriu jokio maskarado, be to, esu per daug žino- 
mas, — mane išduotų net ir balsas. Man nebaisu pasikėsini- 
mas, ir kai savo mašina važiuoju pro žmones, man labiau- 
siai rūpi, kad koks vaikas nepakliūtų po ratais“, — tvirtino 
jis ir vis dėlto nenorėjo rizikuoti būti atpažintas be palydos. 
Jam atrodė, jog džiūgaujanti minia sugadintų jam visą pra- 
mogą. 

Hitleris nuo seno vengė tiesioginio susidūrimo su susi- 
žavėjusia liaudimi. Jo vyriausiosios būstinės vieta, jau vien 
kaip karinė paslaptis, oficialiai niekam nebuvo žinoma. 
Griežtai paslaptyje buvo laikoma ir fiurerio viešnagė Ber- 
lyne. Anksčiau iš virš reicho kanceliarijos iškeltos vėliavos 
su svastika ir pagyvėjusio eismo Berlyno gatvėse gyvento- 
jai sužinodavo apie fiurerio apsilankymą mieste. Paskuti- 
niais metais žinojo tik išrinktieji, kad sustiprinta sargyba 
prie paradinių vartų reiškė Hitlerio atvykimą. Net kelionių 
spec. traukiniu metu buvo vengiama liaudies dėmeso. Jo 
vagono langai būdavo užtamsinti net ir dieną, ir jis gyveno 
kaip elektra apšviestame bunkeryje. Berghofe, prie pasku- 
tinių vartų, kur anksčiau grūsdavosi minios žmonių, dabar 
nebuvo matyti nė gyvos dvasios. 

Prieš karą, kartą per dieną, kai Hitleris eidavo pasi- 
vaikščioti, vartai būdavo atidaromi, ir vidun užplūdę žmo- 
nės apstodavo kelią. Isteriškos moterys rinkdavo jo kojų 
paliestus akmenis, ir net normalūs žmonės elgdavosi kaip 
pakvaišę. Kartą pora kuoktelėjusių moteriškių net apiplėšė 
į Berghofą plytas vežusį sunkvežimį, ir nei fiurerio rankų, 
nei kojų nepaliestos plytos atsidūrė svetainių vitrinose kaip 
vertingi suvenyrai. 

Panašių moteriškių meilės laiškai buvo užplūdę ir fiure- 
rio kanceliariją. 

Tačiau 1943 metais Hitleris Berghofe priiminėjo tik sa- 
vo draugus ir bendražygius, ypač mėgo Albertą Šperą“. 

„Jis — menininkas, mūsų sielos giminingos“, — sakydavo 
Hitleris. — „Mūsų tokie šilti santykiai, nes aš jį puikiausiai 
suprantu. Mes abu architektai, be to, jis — inteligentiškas ir 
kuklus, nė iš tolo nepanašus į užsispyrusį karininką. Nieka- 
da nemaniau, kad jis taip puikiai susidoros su savo užduo- 
timis. Jis — talentingas organizatorius ir tobulėja įveikda- 
mas vis sunkesnes užduotis“. Iš tikrųjų Šperas buvo labai 
simpatiškas ir malonus žmogus, visai nepanašus į partijos 
narį ar karjeristą. Jis iš tikrųjų turėjo gabumų ir fiureriui 
nepadlaižiavo. Kad ir kaip keista, jis buvo vienas iš nedau- 
gelio, galintis prieštarauti Hitleriui. Kartą Hitleris pats pra- 
sitarė: „Kai Šperas įgyvendina mūsų abiejų sukurtą planą, 
Jis viską apgalvojęs pasako: „Taip, mano fiureri, manau, 
taip galima daryti.“ Arba ir paprieštarauja: „Ne, šitaip nie- 
ko neišeis.“ Jo argumentai visada pagrįsti, o ne iš piršto 
laužti“. 

Šperas vilkėjo uniforma, kaip ir kiti pareigūnai, o koks 
pareigūnas — be uniformos! Tačiau jo uniforma neatrody- 
davo nepriekaištingai, nors jis ir nebuvo panašus į kareivį. 
Nusikirpti plaukus jam primindavo žmona. Niekada nema- 
čiau jo girto, ir jis nedalyvavo nė vienoje Hitlerio šventėje. 
Tiesą sakant, nepastebėjau, kad būtų draugavęs su kokiu 
nors partijos ar vermachto nariu. 

Visai kitoks buvo Heinrichas Hofmanas, toks pat daž- 
nas ir svarbus fiurerio svečias, senas kovų veteranas, visur 
ir visada su fotoaparatu sekiojęs paskui Hitlerį. „Anksčiau 
Hofmanas buvo puikus vaikinas, — lieknas ir vikrus jis ne- 
pailsdamas darbuodavosi su savo sudėtingu senu aparatu. 
Anuomet, norėdamas padaryti geras nuotraukas, jis turėjo 
lįsti po juoda skara ir savo sunkiu prietaisu atlikinėti pavo- 
jingiausias operacijas. Jis — labai ištikimas bendražygis.“ 
Gal todėl mažajam fotografui Heinrichui Hofimanui atsidė- 
kojant už ištikimą tarnybą buvo suteiktas profesoriaus var- 

das. Visą laiką man buvo neaišku, kokios srities profeso- 
rius? Galbūt apsukrumo? Gal apdovanotas už gerą uoslę, 
kad iš trisdešimties įvairiausių partijų fotografuoti pasirin- 
ko būtent nacionalsocialistus? Jo nuotraukos iš tikrųjų bu- 
vo labai geros, be to, jis buvo gabus dailininkas, linksmas 
ir kartais net sąmojingas, tačiau siaubingai nesimpatiškas. 
Šiaip ar taip, mes jį pravardžiavom „reicho girtuokliu“, ir 
mūsų pažinties metais tai buvo jam pats tinkamiausias epi- 
tetas. 

Kaip ir prie visų kitų bendražygių, taip ir prie Hofmano, 
Hitleris buvo labai prisirišęs, jam nuolaidžiavo. Kitus jis 
net nemirktelėdamas atleisdavo ar pažemindavo pareigose, 
net jei juos kas nors apšmeiždavo. Savo seniems kovų 
draugams jis atleisdavo daugumą klaidų, nekreipdavo dė- 
mesio į charakterio silpnybes, nors jos ir kenkė partijos 
prestižui ir nacionalsocialistines idėjas diskreditavo labiau 
negu dalykiška ir atvirai pareikšta kritika. 

Fiureriui labai nepatiko, kad Hofmanas taip prasigėrė ir 
pagarsėjo kaip mergininkas, tačiau jis nieko nežinojo nei 
apie profesoriaus orgijas Vienoje, Miunchene ir namuose 
Altiotinge, nei apie liaudies pasipiktinimą. Ir kas turėjo jam 
apie tai pranešti? Kas būtų išdrįsęs pasmerkti Hitlerio drau- 
gą? Vienintelė pabandžiusi kažką daryti buvo Eva Braun. Ji 
sakydavo: „Nuri kažką daryti, — Hofmanas elgiasi siaubin- 
gai. Jis visą laiką girtas ir kelia pokylius, kai tuo tarpu žmo- 
nės neturi ko valgyti“. Nors įtūžęs Hitleris ir išbardavo Hof- 
maną, bet tai neturėjo poveikio. „Pirmosios žmonos mirtis 
buvo jį taip prislėgusi, kad niekaip negalėdamas jos pamirš- 
ti jis pradėjo gerti. Anksčiau jis buvo geras ir solidus vyras“, 
— teisindamas Hofmaną sakydavo Hitleris. Tačiau gerasis 
bendražygis, matyt, ir savo solidžiaisiais metais nevengė 
taurelės, nes pats Hitleris papasakojo ne vieną anekdotą apie 
Hofmano silpnybę alkoholiui. Kartą jis prie stalo visus 

pralinksmino pasakojimu apie kelionę automobiliu kartu su 
Hofmanu trisdešimtaisiais metais. „Hofmanas nusipirko 
naują mašiną, fordą, ir būtinai norėjo, kad kartu ją išbandy- 
čiau. „Ne, Hofmanai, su jumis aš nevažiuosiu“, — atsisakiau 
aš. Tačiau jis tol neatstojo, kol aš nenusileidau, ir Šelingo 
gatvėje mes sėdome į automobilį. Jau vakarėjo, lietus pylė 
kaip iš kibiro, o Hofmanas posūkyje vos neįsirėžė į namo 
kampą ir kaip patrakęs lėkė per sankryžas. Aš perspėjau: 
„Hofimanai, atsargiau, Jūs važiuojate lyg išprotėjęs! Tai pa- 
vojinga gyvybei.“ — „Ne, ne, mano fiureri, jums tik taip at- 
rodo, nes jūs negirtas. Būtumėt išgėręs tiek raudono vyno, 
kiek aš, dabar nieko nebijotumėt.“ Tada aš išlipau ir dau- 
giau su juo į mašiną nesėsdavau“. 

Prasidėjus karui, Hofmanui tik retai pasitaikydavo pro- 
ga pasimatyti su fiureriu. Į vyriausiąją būstinę jo niekas 
nekvietė, taigi vienintelė vieta jiems susitikti buvo Berg- 
hofas. Iš pradžių fiureris labai džiaugdavosi po ilgo laiko 
vėl pasimatęs su savo ištikimu gerbėju, bet greitai šis pra- 
dėjo fiurerį nervinti. ,„Hofmanai, jūsų nosis panaši į sukir- 
mijusį moliūgą, o prie jūsų iškvėpto oro prikišus degtuką, 
pasigirstų sprogimas... Jūsų gyslomis vietoje kraujo grei- 
tai tekės raudonas vynas“, — kartą neišlaikė Hitleris, kai 
per vienus pietus net ir jis negalėjo nepastebėti, kad Hof- 
manas padaugino. Anksčiau Hofmanas šitaip niekada ne- 
darydavo ir girtas Hitleriui nesirodydavo. Hitleris buvo 
sukrėstas ir nusivylęs, kad jo senas draugas ir patikėtinis 
taip žemai smuko. | 

Neapsikentęs jis įsakė savo adjutantams Šaubui ir Bor- 
manui: „Prašau pasirūpinti, kad profesorius Hofmanas pas 
mane ateitų blaivas. Aš jį pasikviečiau, nes noriu su juo pa- 
bendrauti, o ne tam, kad jis prisisprogtų“. Netrukus gerasis 
Hofmanas nebegalėjo susirasti sugėrovų. Niekas iš Hitle- 
rio aplinkinių nebeparūpindavo Hofmanui buteliuko, ir 

niekas nebeturėjo laiko susėsti su juo prie vyno taurės. To- 
dėl svečias pats atsiveždavo tai, ko jam reikia, bet tokiu el- 
gesiu vėl supykdė Hitlerį, ir šis labai retai kada jį besi- 
kviesdavo. 

Kol kas Hofmanui dar pavykdavo fiurerį ir kitus svečius 
pralinksminti savo juokeliais bei atsiminimais. Kartą jis 
papasakojo tokį anekdotą: „Mano fiureri, atspėkite mįslę: 
jūs, Himleris ir Gėringas stovit vidury gatvės po skėčiu; 
kuris iš jūsų sušlaps?“ Niekas negalėjo atspėti, tada Hof- 
manas patenkintas tarė: „Niekas, mano fiureri, nes nelyja“. 
Hitleris pakraipė galvą: „Ach, Hofmanai, jūs senstate!“ Vi- 
si juokėsi. „Jūs tik pagalvokit, mano fiureri, žmogus, papa- 
sakojęs man šį juoką dabar yra Dachau!“ „Bet juk tai ne- 
įmanoma, Hofmanai, šis anekdotas paprasčiausiai per 
kvailas“, — tarė fiureris. „Mano fiureri, jis iš tikrųjų yra Da- 
chau, nes ten gyvena“, — triumfavo Hofmanas, o Hitleris, 
smagiai prisijuokęs, tarė: „Jūs blogesnis ir už grafą Bobį“. 

Vakarais prie židinio tęsdavosi ilgi pokalbiai apie pa- 
veikslų galerijas ir Vokiečių meno namuose Hofmano or- 
ganizuojamas parodas. Visi siaubingai nuobodžiavo, tačiau 
Hitleris domėjosi tapyba, o Hofmanas žinojo jo skonį ir 
svarbiausia — senųjų meistrų materialinę vertę. 

Kartą svečiavosi ir Hofmano duktė, Baldūro fon Šira- 
cho“ žmona, maloni ir natūrali bei labai plepi Vienos gy- 
ventoja“. Deja, ji ilgai neužsibuvo, nes pokalbio prie arba- 
tos metu sukėlė labai nemalonią situaciją. Pati tuo metu ten 
nebuvau, man pasakojo Hansas Jungė. Hitleriui su svečiais 
sėdint prie židinio ji staiga paklausė: „Mano fiureri, nese- 
niai Amsterdame mačiau deportuojamų žydų traukinį. Bai- 
su, kaip tie vargšai atrodo, su jais, tikriausiai, labai netin- 
kamai elgiamasi. Ar jūs apie tai žinote ir tai toleruojate?“ 
Įsivyravo mirtina tyla. Netrukus Hitleris pakilo ir atsisveiki- 
nęs pasišalino. Kitą dieną ponia fon Širach išvažiavo atgal į 

Vieną, ir niekas nė vienu žodžiu neužsiminė apie šį inci- 
dentą. Regis, ji peržengė svečiams nustatytas ribas, nors 
turėjo prablaškyti fiurerį. 


Pirmomis balandžio dienomis Hitleris jautėsi pailsėjęs ir 
atsigavęs. Prasidėjo pasiruošimas didiesiems valstybi- 
niams priėmimams. Beveik kiekvieną dieną į pasitarimus 
arba pietauti atvykdavo Ribentropas. Hėvelis turėjo darbo 
per akis. Buvo ruošiamasi priimti beveik visų valstybių są- 
jungininkių vadovus. Netoli nuo Zalcburgo buvo Vokieti- 
jos reicho namai — žavinga Fišerio fon Erlacho pastatyta 1f 
Hitlerio nuostabiai įrengta baroko stiliaus pilaitė. Šioje 
Klesheimo pilyje Hitleris rengė „didžiuosius valstybinius 
priėmimus“, kuriems Berghofas nelabai tiko. 

Pirmasis ir svarbiausias svečias iš užsienio buvo Musoli- 
nis. Jo viešnagės išvakarėse Hitleris buvo ypatingai gerai 
nusiteikęs. „Dučė — puikus politinis veikėjas. Jis greitai per- 
prato savo liaudies mentalitetą, ir tiesiog neįtikėtina, kiek 
daug per tokį trumpą laiką Italijoje su jos tingia liaudimi pa- 
siekė. Bet jam labai nelengva, nes stovi tarp bažnyčios ir ka- 
raliaus. Tiesa, karalius — tikras avigalvis, tačiau turi daug 
gerbėjų. Viktoras Emanuelis — pats mažiausias iš man žino- 
mų karalių. Kai 1938 metais savo spec. traukiniu keliavau į 
Romą, prieš įvažiuojant į stotį, paaiškinau savo vyrams, kad 
kai jie perone pamatys klūpantį vyrą su auksu išpuošta uni- 
forma, tegul nesijuokia, nes tas ponas — nykštuko ūgio Itali- 
jos karalius. Geriau jau būčiau nieko nesakęs, nes po šios in- 
formacijos mano ilgšiai žinoma tuoj pradėjo vaipytis. Tikrai 
labai juokingai atrodė, kai karalius ir už jį dviem galvom di- 
desnė karalienė greta sėdėjo prie stalo. Kol sėdėjo, buvo be- 
veik lygūs, bet atsistojęs karalius iškart sumažėdavo, o kara- 
lienė atrodydavo dar aukštesnė. Šiaip Romoje nuostabu. Ita- 
lija — žavinga šalis, tik žmonės ten — dideli tinginiai“. 

Po to Hitleris susižavėjęs pasakojo apie jo garbei Dučės 
suorganizuotus didelius renginius bei prašmatniai įrengtus 
pastatus. Fašistinių pažiūrų gyventojai draugiškai nusitei- 
kusį politinį veikėją sutiko temperamentingomis ir audrin- 
gomis ovacijomis. Vėliau šį susižavėjimą Hitleris apibūdi- 
no tik kaip trumpalaikę ekstazę, o italų tautą išvadino gau- 
ja be charakterio. Tą kartą jis su Musoliniu lankėsi didžio- 
joje operoje ir buvo pasibaisėjęs publikos nepagarba akto- 
riams. „Išsipustę žmonės sėdėjo ložėse ir garsiai aptarinė- 
jo įvairias paskalas, o dainininkai tuo metu nėrėsi iš kailio. 
Mes atėjome tik antro veiksmo vidury, ir negalėjau patikė- 
ti, kai staiga spektaklis buvo nutrauktas vien tam, kad mu- 
zikantai sugrotų Italijos bei Vokietijos nacionalinius him- 
nus ir Horsto Veselio dainas. Man buvo labai nemalonu ir 
nepatogu prieš aktorius“. 

Panašu, kad Hitleris ir Dučė buvo tikrai geri draugai, 
nes man susidarė įspūdis, kad jis iš tikrųjų džiaugėsi Mu- 
solinio atvykimu. Tiesa, Hitlerio gerą nuotaiką galbūt gali- 
ma paaiškinti ir tuo, kad iš savo draugo tikėjosi materiali- 
nės paramos ir pagalbos. Šiaip ar taip, jis labai mokėjo pa- 
rodyti žmogiškus jausmus. Buvo numatyta Musolinį pri- 
imti ir Berghofe, kur jis turėjo kartu su Hitleriu pietauti. 
Todėl virtuvėje, ruošiantis įtikti išlepintam svečiui, kilo di- 
delis sujudimas. 

Didžiojo priėmimo dieną buvo pasakiškas „propagandi- 
nis“ oras. Saulės, sniego ir ryškiai mėlyno dangaus fone 
prašmatni Klesheimo pilis atrodė tiesiog nuostabiai. Apie 
pačią Musolinio viešnagę negaliu nieko papasakoti. Su ke- 
letu kitų buvau pasilikusi ištuštėjusiame Berghofe ir biu- 
re neskubėdama dirbau savo darbą. Ir vėl iš Reino srities 
ir Šiaurės Vokietijos buvo gauta visa krūva pranešimų 
apie lėktuvų antskrydžius. Eva Braun su Herta Šneider, po- 
nia Brandt ir ponia fon Belov prieš pietus buvo išėjusios 

pasivaikščioti prie Karaliaus ežero ir žadėjo sugrįžti tik vė- 
lyvą popietę. Šią laisvą dieną ji išnaudojo ilgiems pasi- 
vaikščiojimams. Šiaip ji dažniausiai turėdavo kartu su fiu- 
reriu pietauti, o po ilgų vakaronių prie židinio reikėjo gerai 
išsimiegoti. 

Panelė Šrioder nesveikavo ir gulėjo lovoje, aš dirbau 
viena. Pabaigusi darbą, ėmiau nuobodžiauti. Gražus oras ir 
mane kvietė pasivaikščioti, tačiau negalėjau pasitraukti 
nuo telefono. Su knyga rankose sėdėdama terasoje ir žiūrė- 
dama į kalnus jaučiausi kaip auksiniame narvelyje. Tuo 
metu, pasilikusi viena, jausdavau keistą nerimą, nepaaiški- 
namą nemalonų jausmą. Mane slėgė ne kalnai, o tas milži- 
niškas „aparatas“, į kurį buvau pakliuvusi ir kuris mane 
tvirtai laikė savo geležiniuose gniaužtuose. 

Pagaliau telefonu buvo pranešta: „Fiureris ką tik išva- 
žiavo iš Klesheimo. Su savo svečiais jis norėtų aplankyti 
arbatinę“. Aš persirengiau. Berghofas vėl atgijo. Iš škotų 
terjerų viauksėjimo buvo galima suprasti, kad ir ponia su- 
grįžo. Po dvidešimties minučių gatve atūžė automobiliai, 
staiga visą namą užplūdo uniformuoti vyrai, ir netrukus 
fiureris su nedidele draugija patraukė link arbatinės. Ma- 
niau, kad tokiomis sunkių ir svarbių pasitarimų dienomis 
fiureris bus pavargęs ir eis anksčiau miegoti. Tačiau prie- 
šingai, fiureris buvo susijaudinęs bei šnekus, ir vakaronė 
tęsėsi be galo be krašto. 

Kartu buvo atvykęs maršalas Antonesku iš Rumunijos, 
reicho atstovas Hortis iš Vengrijos, Tiso iš Slovakijos ir ka- 
ralius Borisas iš Bulgarijos. Per tas dienas Hitlerį matyda- 
vome tik vakarais. Berghofe buvo priimtas tik Borisas iš 
Bulgarijos. Besisukiodama virtuvėje pamačiau prie paradi- 
nių vartų privažiuojantį karalių. Norėjau nepastebėta pra- 
smukti į savo kambarį, todėl per kiemą nubėgau už namo, 
prie galinio įėjimo ir... atsidūriau iškilmingos procesijos 

viduryje, nes fiureris per svetainę į salę lydėjo karalių. De- 
šinėje rankoje laikiau prakąstą obuolį, kairėje — dvi stalo 
teniso raketes, be to, buvau pilna burna, todėl negalėjau iš- 
tarti nė žodžio. Hitleris su svečiu nustebę, bet draugiškai 
pasižiūrėjo į mane, o aš sutrikusi skubiai pasišalinau į savo 
kambarį. Kai prieš vakarienę sveikinausi su Hitleriu, aš at- 
siprašiau dėl įvykio, 0 jis draugiškai nuramino: „Nieko 
baisaus, mano vaikeli, karalius irgi tik žmogus“. 


Pasibaigus valstybiniams priėmimams artėjo kita šventė — 
balandžio 20-oji, fiurerio gimimo diena. Jau prieš kelias 
savaites į Berghofą ėmė plūsti kalnai sveikinimų. Pas Bor- 
maną ir adjutantūros biure stūksojo krūvos dėžių, paketų if 
paketėlių. Bet tai buvo tik maža visų dovanų dalis. Visa ki- 
ta keliavo tiesiai į Berlyną. Sveikinimus ir dovanas siuntė 
firmos, draugijos, partinės įstaigos, organizacijos, vaikų 
namai, mokyklos, sąjungos ir privatūs asmenys. Dovanos 
buvo įvairiausios: nuo dantų šepetėlio ir vaikiško kraitelio 
iki puikiausių moteriškų apatinių ir brangiausio porceliano 
ar net muziejinių vertybių. Dažniausiai šios dovanos buvo 
skirtos ne Hitleriui asmeniškai, o bendram naudojimui. 
Gaudavome ir jaudinančių dovanų iš paprastų žmogelių. 
Viena sena bobulytė pati padarė šlepetes ir papuošė jas be 
skonio, bet su meile — ant kiekvienos išsiuvinėjo po svasti- 
ką besileidžiančios saulės fone. Kita moterėlė atsiuntė ran- 
kų darbo nosinę, su kampuose išsiuvinėtomis garsių vyrų 
galvomis: Hitleris, Hindenburgas, Bismarkas ir senasis 
Fricas harmoningai susivienijo nosies valymui! Rūpestin- 
gai, su meile supakuoti iš visos Vokietijos važiavo pyragai, 
tortai, keksai, saldumynai ir vaisiai. Adjutantūros biuras to- 
mis dienomis buvo parašus į prekybos centrą. Asmeninių 
Hitlerio pažįstamų laiškus ir dovanas neatidarytus nuneš- 
davo į jo darbo kambarį. 

Balandžio 19-tosios vakare mes visi be išimties sėdėjo- 
me prie židinio. Viskas vyko kaip įprasta. Hitleris išsamiai 
pasakojo apie savo numylėtinę Blondi. Jai buvo leista da- 
lyvauti vakarėlyje, ir aš, šunų mylėtoja, buvau sužavėta jos 
protu. Hitleris visaip su ja žaidė. Ji turėjo patarnauti ir at- 
sisėsti „mokinukės“ poza, t.y. ant užpakalinių kojų ir lyg 
paklusni mokinukė susidėti ant Hitlerio kėdės atlošo prie- 
kines letenas. Bet geriausiai jai sekėsi „dainuoti“. Fiureris 
kuo maloniausiai ir meiliausiai prašė jos: „Blondi, dai- 
nuok!“ ir pats pradėjo pratisai staugti. Ji prisijungė savo 
aukštu balsu, ir kuo smarkiau Hitleris ją gyrė, tuo labiau ji 
stengėsi. Kartais užstaugdavo per aukštai, ir Hitleris papra- 
šydavo: „Blondi, dainuok žemiau, kaip Zarah Leander!“ 
Tada ji užstaugdavo žemu ir pratisu balsu kaip vilkas, vienas 
iš jos protėvių. Kiekvieną vakarą ji gaudavo tris mažus py- 
rago gabalėlius, ir vos tik Hitleris iškeldavo į viršų tris pirš- 
tus, ji jau žinodavo, kad gaus savo vakarinius skanumynus. 

Beveik visą vakarą kalba sukosi apie šunį, tartum tai bū- 
tų buvęs jos gimtadienis. „Ji iš tikrųjų pats protingiausias 
man žinomas šuo. Viršuj, darbo kambaryje, mes pažaidžia- 
me su kamuoliuku“, — pasakojo Hitleris. — „Kartais ji ka- 
muoliuką paridena po spinta, tada aš turiu nuo židinio pa- 
siimti žarsteklį ir jį ištraukti. Neseniai ji buvo pas mane, aš 
sėdėjau prie rašomojo stalo, o sunerimusi Blondi lakstė 
pirmyn atgal. Pagaliau pribėgo prie židinio ir tol inkštė, kol 
aš atsistojau. Paskui ėmė bėgioti nuo spintos prie židinio, 
kol aš nepaėmiau žarsteklio ir iš po spintos neištraukiau 
kamuoliuko. Aš šį žaidimą jau seniai buvau pamiršęs, o ji 
vis dar prisiminė jį ir tai, kaip jai kadaise padėdavau. Man 
tik baisu, kad ji ant slidaus parketo nesusilaužytų kojų, to- 
dėl dabar nebežaidžiu“. 

Pagaliau didžioji laikrodžio rodyklė prieartėjo prie dvy- 
likos. Lygiai dvyliktą atsidarė durys, ir su padėklais pilnais 

šampano taurių įžygiavo eile išsirikiavę tarnai ir ordonan- 
sai. Visi gavo po taurę šampano, o Hitleriui įpylė labai sal- 
daus vyno. Su paskutiniu laikrodžio dūžiu suskambėjo ir 
taurės. Visi linkėjo: „Sėkmės, mano fiureri“ arba „Nuošir- 
džiai sveikinu, mano fiureri“. Kiti sakė ilgesnę kalbą ir lin- 
kėjo jam pirmiausiai sveikatos, kad dar ilgai neapleistų jė- 
gos ir t. t. 

Tuo oficialioji gimtadienio dalis ir baigėsi. Draugija vėl 
susėdo, toliau tęsėsi pokalbis, o vėliau dar atėjo pasveikin- 
ti visi tarnai, sargybiniai, vairuotojai, virtuvės personalas 
bei kambarinės, taipogi pažįstamų vaikai. Visur buvo šven- 
čiama: virtuvėje, garažuose, budinčiųjų kambariuose, 
spaudos centre bei ordonansų kambaryje. Šiandien ir Berg- 
hofe alkoholis liejosi upeliais. Pasinaudojusi visuotine 
švente, aš nuėjau anksčiau miegoti. Svečių tą dieną ir taip 
pakako, o dirbti nebereikėjo. 

Balandžio 20-osios rytą Hitleris į apačią nusileido anks- 
čiau nei paprastai. Šypsodamasis ir nustebęs jis apžiūrinė- 
jo biure dovanomis nukrautus stalus. Pasiėmė tik keletą 
niekučių: gražią jaunos mergaitės figūrėlę, keturiolikmečio 
berniuko išdrožtą puikų medinį dubenėlį bei keletą vaikiš- 
kų piešinių, kuriuos norėjo parodyti Evai. Visa kita turėjo 
būti išdalinta ligoninėms, vaikų namams bei labdaringoms 
organizacijoms. Maisto produktus, kurie galėjo būti ir už- 
nuodyti, reikėjo sunaikinti. Aš nuoširdžiai dalyvavau šioje 
naikinimo akcijoje, nes negalėjau atsispirti tokiems ska- 
nėstams. 

Per pietus, kaip garbės svečiai, buvo atvykę Himleris ir 
Zepas Dytrichas“, Gėbelsas ir Eseris, Ribentropas ir gene- 
ralinis inspektorius Verlinas“". Buvo tiek svečių, kad net 
prie apvalaus stalo priestate nebebuvo laisvos vietos. Aš sė- 
dėjau šalia Himlerio. Pirmą sykį pamačiau iš arti šį galingą 
ir baimę keliantį vyrą. Jis man pasirodė labai nesimpatiškas, 

ir ne todėl, kad atrodė brutualus, o dėl savo filisteriškumo, 
biurokratiškumo ir veidmainiškumo. Jis buvo stulbinanti 
asmenybė: pasisveikindamas pabučiuodavo ranką, kalbėjo 
tyliai su vos jaučiamu bavarišku akcentu, visą laiką su šyp- 
sena akyse ir lūpų kampučiuose, o jau tas paslaugumas ir 
beveik nuoširdus mandagumas! Ir kas, klausydamasis jo 
nekaltų anekdotų bei mielų ir žavingų juokelių, galėjo pa- 
galvoti apie sušaudytus žmones, koncentracijos stovyklas 
ar panašius dalykus! Be to, jis buvo ir labai rafinuotas, pa- 
sakojo apie nuostabiai įrengtas koncentracijos stovyklas. 
„Aš savo žmonėms individualiai paskirsčiau darbus. Taip 
lageriuose įsigalėjo ne tik tvarka, ramybė, saugi atmosfera, 
bet ir pasiekiau gerų rezultatų. Pavyzdžiui, nepataisomą pa- 
degėją paskyriau gaisrininku. Jo pareiga — saugoti, kad kas 
nors neužsiliepsnotų. Liepiau jam perduoti, kad gaisro atve- 
ju jį įtarsime patį pirmą. Mano fiureri, turėtumėt pamatyti, 
koks patikimas ir atidus pasidarė tas vyriškis“. Himleris pa- 
tenkintas nusijuokė, o mums susidarė įspūdis, kad jis — vos 
ne draugiškai nusiteikęs psichologas, koncentracijos sto- 
vyklose žmones ne tik kalinęs, bet ir auklėjęs bei mokęs. 
Hitleris Himlerio samprotavimams pritarė, ir daugiau nie- 
kas šios temos nelietė. 

Ribentropas buvo labai keistas žmogus. Atrodė išsiblaš- 
kęs bei šiek tiek užsisvajojęs, ir jei nebūčiau žinojusi, kad 
jis — Užsienio reikalų ministras, būčiau palaikiusi jį nuo vi- 
so pasaulio atsiskyrusiu keistuoliu. Nei iš šio, nei iš to vi- 
dury pokalbio jis staiga paklausė, kodėl fiureris negeria 
šampano: „Mano fiureri, tai labai gaivinantis ir, be to, svei- 
kas gėrimas“. Hitleris nustebęs pasižiūrėjo į jį ir kategoriš- 
kai pareiškė negalįs pakęsti šampano. „Jis man per rūgštus, 
o kai norisi ko nors putojančio, mieliau geriu Fachingerį ar 
Apolinarį (mineralinio vandens rūšys — vert. past.). Tai tik- 
rai daug sveikiau“. Užsienio reikalų ministras tikriausiai 

buvo trumpam užmiršęs, kad šampano fabrikanto rolę iš- 
keitė į diplomato kėdę. Vis dėlto jis buvo gana simpatiškas, 
nors prisiminus, kad karūnavimo proga lankydamasis Lon- 
done Anglijos karalių pasveikino iškėlęs ranką ir sušukęs 
„Heil, Hitler!“, man jis nebe taip patinka. 

Savo entuziazmu ir sąmoju pokalbius praskaidrindavo 
Gėbelsas. Jis nebuvo gražuolis, bet suprantu, kodėl Rei- 
cho kanceliarijoj dirbančios merginos lėkdavo prie langų, 
norėdamos pasižiūrėti į iš ministerijos išeinantį propagan- 
dos ministrą (į Hitlerį jos beveik nekreipė dėmesio). „Ach, 
kad jūs žinotumėte, kokios Gėbelso akys ir kaip Žžavingai 
jis juokiasi...“ — ilgesingai aiškino jos man, nieko nesu- 
prantančiai. Ir Berghofo damos tiesiogine žodžio prasme 
flirtavo su Hitlerio ministru. Jis iš tikrųjų buvo užkrečia- 
mai sąmojingas, jo juokai taiklūs, nors ir kitų sąskaita. 
Prie fiurerio stalo šiam aštrialiežuviui nebuvo lygių, jam 
negalėjo prilygti nei reicho spaudos šefas. Kartą šiam ne 
vietoje pareiškus, jog pačios geriausios idėjos jam kylan- 
čios vonioje, Gėbelsas tuoj pat pridūrė: „Jums reikėtų daž- 
niau maudytis, ponas daktare Dytrichai!“ Spaudos šefas 
išbalo ir nutilo. 

Prie stalo prasidėjo žodinis susišaudymas, ir Gėbelso 
aštriosios strėlės be pasipriešinimo perverdavo savo aukas. 
Kad ir kaip keista, Himleris ir Gėbelsas vienas kitą ignora- 
vo, nors tai ir nekrito į akis, bet buvo jaučiama, kad nors jų 
santykiai ir mandagūs, bet labai paviršutiniški. Jiedu retai 
susitikdavo, bendrų reikalų beveik neturėjo, ir niekas jų 
kaip susipykusių brolių Bormanų nevedžiojo už vieno pa- 
vadėlio. Bormanų nesantaika pasiekė tokį lygį, kad jie ga- 
lėjo stovėti šalia ir vienas kito nematyti. Jei Hitleris jauna- 
jam Bormanui įteikdavo laišką ar kokį įsakymą su prašy- 
mu perduoti jį reichsleiteriui, šis pasikviesdavo ordonan- 
są, kad tas perduotų įsakymą tame pačiame kambaryje 

esančiam vyresniajam broliui, ir atvirkščiai. Jei vienas 
Bormanas prie stalo papasakodavo anekdotą, iki ašarų pra- 
juokindamas visą draugiją, brolis likdavo visiškai abejin- 
gas ir rimtas. Mane stebino, kad Hitleris taip priprato prie 
šios situacijos, jog visai nebekreipė į juos dėmesio. Deja, 
aš taip ir nesužinojau jų kivirčo priežasties. Tikriausiai dėl 
moters. Galbūt abu gaidžiai peštukai ir patys tai seniai pa- 
miršo? 

Tarp kitko, Hitlerio gimtadienio proga, dalyvaujant žy- 
miems karininkams — Jodliui, Keiteliui, Šmundtui ir ki- 
tiems — popietinę arbatą gėrėme didžiojoje salėje. Tik per 
padėties aptarimą pasirodė Gėringas ir tuo pačiu perdavė ir 
savo sveikinimus. Tačiau po pietų, apsivilkusi platų rugia- 
gėlių spalvos apsiaustą, su mažaja Eda pasveikinti fiurerio 
atvyko jo žmona, „karalienė motina“*!. Tik pro langą matė- 
me, kaip Hitleris ant terasos su jomis sveikinosi, o Eva nu- 
kūrė į antrą aukštą nufilmuoti, kaip mažoji Eda dėdei Hit- 
leriui gimimo dienos proga deklamuoja eilėraštį. Hitleris į 
terasą buvo išėjęs be kepurės, ir Eva nenorėjo praleisti pa- 
lankios progos. 

Vėliau Hitleris tradiciškai aplankė Platerhofo ligoninę. 
Per savo gimtadienį jis visada aplankydavo sužeistus ka- 
reivius. 

Per Hitlerio gimtadienį aš susipažinau su savo pirmtake, 
apie kurią jis nuolatos susižavėjęs pasakodavo. Po vedybų 
su pulkininku Christijanu, karinių oro pajėgų operacinio 
skyriaus vadovu, panelė Daranovski sunkia širdimi paliko 
tarnybą pas Hitlerį. Eva Braun dėl to per daug nenuliūdo, 
nes Hitleris kiek per dažnai ir labai entuziastingai kalbėda- 
vo apie savo sekretorę. Ji iš tikrųjų buvo labai žavi, tvar- 
kinga tamsiaplaukė, temperamentinga ir jaunatviška, tikras 
laimės kūdikis. Jos žvilgsniui niekas negalėdavo atsispirti, 
o juokas buvo panašus į sidabrinių varpelių skambėjimą. 

Nors ji imponavo fiureriui savo seksualumu, bet buvo ir 
nepaprastai gera sekretorė. Dar nebuvau mačiusi tokių 
lanksčių tarsi guminių rankų ir taip mikliai rašomaja maši- 
nėle lakstančių pirštų. Vėliau mes tapome kolegėmis.?* 

Tuo metu niekam nebebuvo paslaptis, kad aš itin gerai 
sutariu su Hansu Junge. Dažniausiai, kai atsiprašydavau 
nuo pietų, kad su Hansu Junge galėčiau pasivaikščioti po 
kalnus, nuvykti į Berchtesgadeną arba Zalcburgą, budėda- 
vo Lingė. O Julijus Šaubas buvo ne tik smalsus kaip skal- 
bėja, bet ir visą laiką gaudė gandus, norėdamas paliežu- 
vauti su fiureriu per pusryčius. Paskalos apie meilės roma- 
niukus buvo įdomios, bet „aukščiausiojo pono“ ir jo arti- 
mųjų nedomino. Jis pripažindavo tik rimtus ir solidžius 
santykius, net jeigu ką nors ir sužinodavo. 

Labai stropus ir iš visos širdies atsidavęs Hansas Jungė 
buvo fiurerio numylėtinis. Ir vis dėlto didžiausias jo noras 
buvo ištrūkti iš Hitlerio įtakos. Jungė buvo vienas iš nedau- 
gelio supratusių, kad buvimas šalia fiurerio taip paveikia 
žmogų, jog jis ima nebesuvokti, kur savos, o kur svetimos 
mintys. Jungė norėjo susigrąžinti objektyvų mąstymą. Jis 
ir vėl pasiprašė į frontą, kad galėtų palikti tarnybą pas Hit- 
lerį. Kiekvieną kartą jo prašymas būdavo atmestas moty- 
vuojant tuo, kad jis fiureriui —- nepakeičiamas. Kareivių bu- 
vo pakankamai, o pasitikėjimo vertų tarnų ir adjutantų trū- 
ko. Supratęs, kad Hitleris greičiau atsisakys jo kaip tarno, 
nei manęs kaip sekretorės, Jungė pagaliau pasiūlė man su- 
sižieduoti. Šiaip sužieduotuvės per daug neįpareigojo, bet 
vis dėlto suteikė galimybę dažniau pabūti kartu ir geriau 
vienas kitą pažinti, todėl abu nusprendėm pranešti fiureriui 
apie savo sužieduotuves, o Jungė norėjo vėl paprašyti lei- 
dimo vykti į frontą. 

Šaubas buvo laimingas, kai paprašėme apie mūsų keti- 
nimus pranešti fiureriui. Netrukus po gimtadienio jis šefui 


109 


pranešė tai kaip sensacingą naujieną. Visa ši istorija man 
buvo labai nemaloni. Prie stalo jutau į mane nukreiptą pa- 
šaipų Hitlerio žvilgsnį. Jaučiau, kaip visi piktdžiugiškai 
mane apžiūrinėja ir vos susilaikiau neišbėgusi. Sąžinės 
graužiama prisiminiau, kaip vos prieš tris mėnesius tvirti- 
nau: „Vyrai manęs visai nedomina“. 

Vakare prie židinio Hitleris staiga pasakė: „Man iš tik- 
rųjų nesiseka su pavaldiniais. Iš pradžių Christijanas vedė 
Darą ir paviliojo iš manęs geriausią sekretorę. Vos spėjau 
susirasti lygiavertį pakaitalą, kai mane vėl ruošiasi palikti, 
tik dabar jau Traudl Humps, ir dar pasiimdama patį geriau- 
sią tarną“, — jis pasisuko į mane, — „bet gal dar pasiliksite, 
juk Jungė būtinai veržiasi į frontą, o likusi viena ir toliau 
galėsite pas mane dirbti, ar ne?“ Tai tokios buvo mano su- 
žieduotvės, nors man atrodė, aš nebuvau verta šios garbės, 
ir su viltim galvojau, kad iki vestuvių dar gali viskas pasi- 
keisti. 


Gegužės pirmosios, tarptautinės Darbo dienos proga, Hit- 
leris pagaliau vėl pasikvietė mane diktavimui. Anksčiau jis 
asmeniškai dalyvaudavo šventėse bei masiniuose rengi- 
niuose ir sakydavo kalbas mitinguose. Paskutiniais karo 
metais Hitleris savo kalbas beveik visada įrašydavo į juos- 
tą, kuri vėliau būdavo transliuojama per radiją. Dažnai jo 
proklamacijos būdavo tik perskaitomos arba publikuoja- 
mos spaudoje. 

Be to, prasidėjus karui, Hitleris kalbas sakydavo tik su 
rankraščiu. „Labiausiai man patinka kalbėti laisvai, be ran- 
kraščio“, — sakydavo jis, — „bet dabar, karo metu, turiu pa- 
sverti kiekvieną žodį, nes atidžiai klausosi visas pasaulis. 
Jei kada nepagalvojęs ką nors leptelėsiu, galime pakliūti į 
labai keblią padėtį“. Be rankraščio Hitleris kalbėdavo tik 
neoficialiom progom, pas gauleiterius, karininkus ar pra- 

monininkus. Nors aš jau kelis sykius buvau Hitleriui primi- 
nusi jo laukiančią kalbą, laiko ir noro diktuoti jis surado tik 
balandžio 30-osios naktį. Spausdinau visą naktį. Paryčiais 
baigiau darbą, dešimtą valandą Hitleris įrašė kalbą į mag- 
netofono juostą, o dvyliktą ji jau buvo transliuojama per 
visas Vokietijos radijo stotis. 

Netrukus Hitleris su nedidele palyda išvyko į Miunche- 
ną. Jis nenorėjo praleisti progos apsilankyti Vokiečių meno 
namuose, kur liepos mėnesį turėjo būti atidaryta paroda.“ 
Bet liepos mėnesį fiureris jau planavo būti Rytų Prūsijoje, 
todėl Heinrichas Hofmanas ir profesorė ponia Trost“* paro- 
dai atrinktus paveikslus ir skulptūras pademonstravo iš 
anksto. 

Iš moterų kartu važiavau tik aš. Panelė Šrioder buvo iš- 
vykusi pailsėti į Cabelio sanatoriją Berchtesgadene, o grįž- 
dami į Berghofą turėjome pasiimti antrąją sekretorę — pa- 
nelę Volf. Hitleris iš karto nuvažiavo į savo butą Princo Re- 
gento aikštėje, o aš netikėtu apsilankymu nustebinau savo 
mamą. Mūsų pasimatymo džiaugsmas buvo trumpas, nes 
jau po kelių valandų Šaubas iškvietė mane į Hitlerio butą. 
Aš žinojau, kur yra tas namas, bet dar niekada nebuvau bu- 
vusi jo bute. Pirmiausia mane nustebino tai, kad Hitleris 
gyveno tik viename aukšte. Pirmame aukšte buvo durinin- 
ko kambarys ir kriminalinės policijos bei sargybinių tarny- 
binės patalpos, antrame aukšte — dar keli kambariai Hitle- 
rio svečiams. Trečiame — paties Hitlerio butas, kuriame dar 
gyveno ekonomai — ponia ir ponas Vinteriai. Visuose ki- 
tuose aukštuose gyveno įvairūs žmonės. Hitlerio butas nie- 
kuo nesiskyrė nuo pasiturinčio solidaus biurgerio namų. 
Erdviame prieškambaryje stovėjo pinti baldai, langus puo- 
šė margos gėlėtos užuolaidos, rūbinėje — dideli veidrodžiai 
ir sieninės lempos. Visur ištiesti minkšti kilimai. Plataus 
koridoriaus gale, kairėje pusėje, buvo durys į Vinterių 

patalpas. Čia buvo namų ekonomės virtuvė, vonia, svetai- 
nė ir miegamasis. Kai valdžia lankydavosi Miunchene, 
ekonomės svetainėje įsikurdavo ir Hitlerio darbuotojai. 
Priešais buto duris buvo didelis fiurerio darbo kambarys ir 
biblioteka. Kažkada gal tai buvo du atskiri kambariai, ta- 
čiau išgriovus sieną, patalpa labai padidėjo. Hitleris labai 
mėgo erdvius kambarius, ir aš kartais stebėdavausi, kaip jis 
iškęsdavo mažame bunkerio kambarėlyje su žemom lubom 
ir mažyčiais langučiais. Šalia bibliotekos buvo dar vienas 
visada užrakintas kambarys. Neva jame dėl Hitlerio nusi- 
žudė jo mylima dukterėčia. Kartais fiureris per pokalbius 
paminėdavo savo dukterėčią, o Berghofo salės garbingoje 
vietoje kabojo jos portretas. Jau tuomet, atrodo, tai atsitiko 
1935 metais, Hitleriui tarnavęs vairuotojas Erichas Kemp- 
ka* daug vėliau papasakojo man visą istoriją, apie kurią 
šiaip niekas nekalbėjo. Hitleris buvo Gėlis — toks buvo 
dukterėčios vardas — globėjas. Ji gyveno pas jį, tačiau jos 
išrinktasis Hitleriui nepatiko. Kai fiureris išvyko į Reicho 
partijos susirinkimą Niurnberge, ji nusišovė savo kambary- 
je, jo bute.'? Iki šiol neaišku, ar neįvyko nelaimingas atsiti- 
kimas valant pistoletą. Šiaip ar taip, Hitleris buvo labai su- 
krėstas, ir po Gėli mirties jos kambaryje niekas nebegyve- 
no. 

Nors Hitlerio bute savo kambarį turėjo ir Eva Braun, ji 
retai ten gyvendavo, o kai Hitlerio Miunchene nebūdavo, 
iš viso ten nesilankydavo. Dešinėje pusėje buvo dar vienas 
svečių kambarys, atstodavęs man biurą, kai reikėdavo 
dirbti. Kažkur dar turėjo būti Hitlerio miegamasis, kuriame 
niekada nesu buvusi. 

Mane iškvietė, nes Hitleris norėjo diktuoti. Deja, aš ne- 
beprisimenu ką. Tai nebuvo kokia nors sunki ar 1lga istori- 
ja. Baigtą darbą nunešiau į Hitlerio darbo kambarį. Kai įė- 
jau, jis sėdėjo prie rašomojo stalo. Kol skaitė ir taisė, sto- 

vėjau prie jo ir laukiau. Staiga, nepakeldamas žvilgsnio, jis 
tarė: „Jūs su Junge susižiedavote, gal norėtumėt iš karto, 
dar prieš jam išvykstant į dalinį, ir apsivesti?“ 

Še tau, boba, ir devintinės! Aš apstulbau, nes visai nesi- 
ruošiau po tokios trumpos pažinties susirišti visam gyveni- 
mui. Mėšlungiškai bandžiau rasti svarbų kontrargumentą, 
tačiau nieko gudraus neišmąsčiau. Pagaliau ištariau: „Ach, 
mano fiureri, ko mums tuoktis, juk ir šiaip niekas nepasi- 
keis. Mano vyras išeis į frontą, aš ir toliau dirbsiu, dėl to 
mums tikrai nebūtina tuoktis“. O viduje kirbėjo klausimas, 
kodėl fiureris taip suinteresuotas mano vestuvėmis. Ir šiaip 
mane erzino valdžios kišimasis į mano asmeninius reikalus. 
Meilė - ne valstybinė afera. Iš tikrųjų labai nustebau išgir- 
dusi Hitlerį sakant: „Bet juk jūs mylite vienas kitą! Tada ge- 
riausia iš karto susituokti. Žinote, kai būsite ištekėjusi, ga- 
lėsiu jus visada apginti, jei kas bandys lįsti. Jei jūs būsite tik 
susižiedavusi, negalėsiu jūsų užsistoti. O pas mane galėsite 
dirbti ir ištekėjusi“. Vos nepradėjau garsiai juoktis. Koks 
taurumas! Deja, kartu man buvo ir labai nemalonu. Aš ne- 
mokėjau jam paaiškinti, kad ir iš meilės ne visada reikia 
tuoj pat kelti vestuves. Paskui nusiraminau, kad jis galbūt 
greitai viską pamirš kaip nereikšmingą įvykį, ir daugiau 
nieko nebesakiau. Kai apie fiurerio pasiūlymą papasakojau 
Hansui Jungei, šiam irgi pasidarė labai linksma. „Tai jam 
būdinga: vos tik užuos bent mažiausią galimybę ką nors su- 
piršti, stengsis iš paskutiniųjų. Nesijaudink, tai nerimta“. Aš 
nusprendžiau vieną gražią dieną atsikeršyti ir paklausti, ko- 
dėl jis pats iki šiol dar nevedęs. Juk jis tvirtino mylįs Evą 
Braun. Tačiau tuomet buvau per jauna ir per daug kukli, kad 
būčiau išdrįsusi paklausti tokio dalyko. 


Pietauti Hitleris važiavo į „Osterią Bavarią“, nedidelį restora- 
nėlį Šelingo gatvėje, kuriame ir anksčiau dažnai lankydavosi. 


Šeimininkui Doitelmozeriui (tikra bavariška pavardė) apie 
mūsų atvykimą buvo pranešta iš anksto, taigi, mums įėjus, 
jis vilkėjo savo geriausia eilute. Pietų metas jau buvo pra- 
ėjęs, ir prie stalų sėdėjo tik pavieniai lankytojai. Man, žino- 
ma, rūpėjo, ar tai ne kriminalistai, nes norėjau sužinoti, kaip 
tokiu atveju rūpinamasi Hitlerio saugumu. Tačiau tai buvo 
arba labai inteligentiški kriminalinės policijos tarnautojai, 
arba paprasti lankytojai, nes elgėsi labai natūraliai — susido- 
mėję nužvelgė garbingą svečią, o kai kurie pakilo ir išėjo. 


Pats nejaukiausias stalas tolimiausiame kampe buvo nuola- 
tinė Hitlerio vieta. Mes buvome tik šešiese: Hitleris su 
dviem adjutantais, profesorius Morelis, ponia profesorienė 
Trost ir aš. Ponia profesorienė buvo Vokiečių meno namus 
pastačiusio architekto Trosto našlė. Hitleris jį labai vertino, 
o ponia Trost pati buvo interjero architektė ir iš dalies tęsė 
savo vyro darbą. Fiurerio užsakymu ji kurdavo gobelenų 
eskizus ir mozaikas, taip pat ir interjerus. Ji apipavidalino 
Gėringo paskyrimo į reicho maršalus raštą bei sukūrė mar- 
šalo emblemą. Ponia Trost buvo labai temperamentinga, 
natūrali ir linksma asmenybė, per pietus neleidusi draugi- 
jai nuobodžiauti. Ji taip greitai ir gyvai tarškėjo, kad Hitle- 
valgio, tvirtindama, kad jeigu jis ir toliau taip prėskai mai- 
tinsis ir nesuvalgys gero mėsos gabalo, tikrai ilgai negy- 
vens. 

Greitai papietavęs, Hitleris pakilo, sėdo su ponais į ma- 
šinas ir grįžo į savo butą. Po pietų fiurerio būstinėje, Kara- 
liaus aikštėje, vyko pasitarimas su politiniais vadovais ir 
gauleiteriais, kuriame man dalyvauti nereikėjo. Pėsčiomis 
grįžau į namus ir dar vieną dieną pasilikau Miunchene, 
nors fiureris vakare su štabu ir panele Volf grįžo į Ber- 
chtesgadeną. | 

Kai po dviejų dienų vėl pasirodžiau Berghofe, Hansui 
Jungei jau buvo pasiūlyta su vedybomis nedelsti, o jis ne- 
sugalvojo nieko gudraus užkirsti kelią Hitlerio planams. 
Be to, manau, kad Jungei šis sumanymas visai patiko. Pa- 
galiau ir aš susitaikiau su šia mintimi, ir 1943 metų birže- 
lio vidury buvo nuspręsta mus sutuokti. Buvau pradėjusi 
maištauti, kai pamačiau kalnus anketų, kurias turėjau už- 
pildyti, nes ruošiausi ištekėti už esesininko. Mane apėmė 
baisus siutas, ir savo būsimam vyrui pareiškiau, kad jeigu 
nuo to priklauso mūsų vestuvės, aš visą šitą šlamštą išme- 
sių į šiukšlių dėžę. 

Hitleriui buvo labai linksma, kai jam iš anketos perskai- 
čiau kelis klausimus. Pavyzdžiui, buvo klausiama, ar nuota- 
ka mėgsta tvarkytis. Jis pavadino tai gryna nesąmone ir pa- 
žadėjo paklausti Himlerio, ką visa tai reiškia. Šiaip ar taip, 
man nereikėjo pildyti tų popierių, ir nespėjau nė apsižiūrėti, 
kai birželį tapau „ponia Junge“. Mano šeimyninė laimė tru- 
ko keturias atostogų savaites prie Bodeno ežero, po to vyras 
išvyko į frontą, o aš sugrįžau į vyriausiąją būstinę. 

IV 


Vyriausiasis kariuomenės vadas taip pat sugrįžo į „Vilko 
irštvą“ Rytų Prūsijoje. Miške [...] pridygo dar daugiau ba- 
rakų ir bunkerių. Buvo paplitusi ir nemažai aukštųjų parei- 
gūnų užkrėtusi vadinamoji „barakų liga“. Visi norėjo gy- 
venti barakuose, į bunkerius eidavo tik miegoti. Šperas pa- 
sistatė sau visą gyvenvietę, Gėringas — tikrus rūmus, gydy- 
tojai ir adjutantai įsirengė vasarnamius, o Morelis buvo ga- 
vęs leidimą net vonios kambariui, tačiau kai paaiškėjo, kad 
standartinė vonia jam per siaura, iš jo šaipėsi visa stovyk- 
la. Įlipti jis į ją šiaip taip įlipdavo, bet išlipti be pagalbos 
negalėdavo. 

Aš, šviežiai iškepta žmona, žinoma irgi tapau kai kurių 
vyrų patyčių objektu. Prieš pietus apie savo sugrįžimą pra- 
nešiau Hitleriui. Jis kaip tik ruošėsi eiti pasivaikščioti. „Jūs 
labai išbalusi ir suliesėjusi,“ — geranoriškai ir draugiškai 
pastebėjo Hitleris, tačiau Lingė, Bormanas, Hėvelis ir Šaus 

Hitleris mane Ge ausiai vadindavo „jaunąja ponia“. 


Mes, sekretorės, nebuvome apkrautos darbu. Veteranės — 
panelės Volf ir Šrioder — dirbo pas Šaubą. Kiekvieną rytą 
jos turėdavo atsakyti į pluoštelį laiškų. Šaubas trumpom te- 
zėm padiktuodavo atsakymo turinį, bet suformuluoti laiškų | 
tekstus turėjo sekretorės. Aš tvarkiau jaunųjų SS adjutantų 
Dargeso, Giunšės ir Pfeiferio* popierius. Rašiau prašymus 
paaukštinti, įsakymus perkelti į kitą vietą, įvairius praneši- 
mus ir daugybę pasiūlymų apdovanoti. Didvyrių vis dau- 


*Šį ir kitus skyrius Traud! J ungė parašė vėliau. 

gėjo, ir Rytų fronte buvo dosniai dalinami sidabriniai ir 
auksiniai kryžiai bei medaliai. 

Tai, žinoma, nebuvo labai varginantis darbas, ir nors 
man patiko miškas ir ežerai, vis dėlto jaučiausi suvaržyta ir 
nepatenkinta. Blogiausia, kad po kurio laiko gyvenimo 
monotonija pasidarė nebepakeliama. Galbūt paveikta savo 
staiga „praregėjusio“ vyro, pajutau ir aš, ką reiškia gyven- 
ti hermetiškai izoliuotoje Hitlerio idėjų sferoje. Anksčiau 
visą laiką maniau, kad čia, įvykių centre, kur sueina visos 
gijos, galima geriausiai įvertinti padėtį. Iš tikrųjų mes tik 
stovėjome užkulisiuose ir nežinojome, kas vyksta scenoje. 
Pjesės scenarijus buvo žinomas tik vienam režisieriui, mes 
kiekvienas mokėjome tik savo rolę, bet nežinojome, ką 
vaidina kiti. 

Mūsų nepasiekdavo jokie gandai, nebuvo priešų radijo, 
kitokios nuomonės ar opozicijos. Egzistavo tik viena nuo- 
monė ir tikėjimas ja. Kartais man net atrodydavo, kad visi 
tie žmonės šnekėjo tais pačiais žodžiais ir tom pačiom fra- 
zėm. 

Tik sulaukusi liūdnos pabaigos ir sugrįžusi į normalų 
gyvenimą, sugebėjau viską taip aiškiai suvokti. Tuo metu 
mane kankino neapčiuopiamas nepasitenkinimo jausmas, 
nenusakomas slogutis, o kasdieniai santykiai su Hitleriu 
neleido susivokti. 

Aš spausdindavau ir Hitlerį lydinčiam daktarui, chirur- 
gui bei Sveikatos sistemos šefui profesoriui Brandtui, pra- 
dėjau rašyti dienoraštį, o dvasinio peno ir pramogų ieško- 
jau bendraudama su spaudos atstovais. Keliems artimes- 
niems pasipasakojau apie savo būseną. Daug kas jautėsi 
panašiai. Ypač suvaržytas buvo ambasadorius Hėvelis, su 
kuriuo prafilosofuodavau ne vieną vakarą. Ir jį kankino ši 
ribota ir dirbtinė atmosfera bei mūsų aplinkos neapčiuo- 
piamumas. Savo būseną pavadinome „stovyklos karštinė“ 

ir susitaikėme su ta mintimi, kad jos priežastis taip ir liks 
neaiški. 

Hitleris įprato pietauti su dietos besilaikančia ir be drus- 
kos valgančia panele Šrioder. Netrukus jis pasikviesdavo ir 
kitas sekretores. Nuo tada ir vyriausiojoje būstinėje valgė- 
me kartu su Hitleriu. Ačiū Dievui, aš ir panelė Volf galėjo- 
me mėgautis normaliais „Kriumelio“ patiekalais. 

Pamažu aš jau taip nebesivaržiau Hitlerio ir net išdrįs- 
davau pirmoji jį užkalbinti. Jis vis dažniau pabrėždavo, 
kaip jam gera, kad per pietus gali taip atsipalaiduoti. 

Kartą po pietų norėjau pasinaudoti proga ir pasiskųsti 
Hitleriui, kad turiu mažai darbo, bet būtent tą dieną Hitle- 
ris pareiškė: „Pas mane sugrįžta Dara (ponia Christijan). 
Pasiteiravau pulkininko Christijano, kaip sekasi jo žmonai, 
ir jis man papasakojo, jog ji ruošiasi dirbti Raudonajame 
Kryžiuje. Bet aš manau, jeigu jau ji nori dirbti, tai gali ir 
pas mane“. 

Mano abi kolegės, nors ir šypsojosi, atrodė labai suglu- 
musios. Vis dėlto jos šiek tiek pavyduliavo poniai Christi- 
jan. Manęs jos nelaikė nei konkurente, nei varžove, be to, 
kaip ir aš, turėjo per mažai darbo. Mums visai nepatiko tai, 
kad savo užduotis turėsim dalintis dar ir su ketvirtąja sek- 
retore. 

Po to aš ir panelė Volf pradėjome dėstyti, kaip mus bai- 
gia užgraužti sąžinė, kad mes čia atliekame tik pašnekovių 
pareigas, nes fiureris taip retai diktuoja. Mums atrodė, kad 
Berlyne ar kur nors kitur galėtume būti reikalingesnės. Juk 
vyksta karas, ir mūsų giminaičiams labai nelengva. Tačiau 
mes nieko nepasiekėme. „Mano ponios, ne jums spręsti, ar 
jūsų buvimas pas mane ir jūsų darbas naudingas, ar ne. Pa- 
tikėkit manim, jūsų tarnyba man yra svarbesnė už laiškų 
rašymą kokioje nors firmoje ar granatų gaminimą fabrike. 
Per tas kelias darbo valandas ir poilsio metu jūs padedate 

man pailsėti bei pasisemti naujų jėgų, tuo labiausiai pasi- 
tarnaudamos savo tautai“. 

Taigi, po kelių savaičių, apsikrovusi lagaminais ir skry- 
bėlių dėžutėmis, sugrįžo madam Christijan, barakus ir bun- 
kerius užliedama treliavimu bei kikenimu ir pasėdama ne- 
rimą ne vieno vyro širdyje. Su Hitleriu mes valgydavom 
dviem pamainom. Dvi damos su juo pietaudavo, kitos dvi 
vakarieniaudavo. Ponia Christijan ir toliau buvo vadinama 
Dara. Kai mes abi valgydavom su Hitleriu, kalba dažnai 
sukdavosi apie santuoką. Aš iki šiol nesuprantu, kokia bu- 
vo Hitlerio nuomonė šiuo klausimu. Jis papasakojo apie 
seną savo draugą Hanfštengelį“: „Hanfštengelis turėjo 
nuostabiai gražią žmoną, bet buvo jai neištikimas, nors 
meilužė buvo visai negraži“. Panašu, jis nesuvokė, kad 
vien moters grožio santuokai negana. Žinoma, jį žavėjo ne 
vien Evos Braun grožis. Hitleris dažnokai su mumis kalbė- 
davo apie Evą, kiekvieną dieną jai skambindavo, o jei 
Miunchene būdavo paskelbtas oro pavojus, jis blaškydavo- 
si kaip liūtas po narvą ir laukdavo, kol galės prisiskambin- 
ti. Dažniausiai nerimaudavo be reikalo. Tik vieną kartą 
bomba pataikė netoli „Braunų namelio“, o kaimynystėje 
užsidegė keli namai. Visą dieną Hitleris pasakojo, kokia 
Eva drąsi: „Nors aš jos ne kartą prašiau, ji vis tiek neina 
slėptis į bunkerį. Vieną dieną jų namas subyrės kaip kortų 
namelis. Galėtų pasislėpti mano bute, kur būtų visiškai 
saugi, bet ji nenori. Pagaliau ją įkalbėjau įsirengti mažą 
bunkeriuką savo name, tačiau ten ji įsileidžia visus kaimy- 
nus, o pati lipa ant stogo pasižiūrėti, ar nėra padegamųjų 
bombų. Ir šiaip, ji labai išdidi. Pažįstu ją jau daugiau nei 
dešimt metų. Iš pradžių, kol dirbo pas Hofimaną, gyveno 
labai taupiai. Tačiau praėjo keleri metai, kol ji man leido 
sumokėti bent už jos taksi. Kad galėčiau jai prisiskambin- 
ti, — namie neturėjo telefono, — ji nakvodavo biure, ant 

suolo. Tik prieš porą metų man pavyko padovanoti jai tą 
nedidelį namelį Bogenhauzene“. 

Taigi, pirmiausia Hitleris žavėjosi Evos Braun žmogiš- 
kosiomis savybėmis. Kartą, kai pokalbis vėl pakrypo apie 
santuoką ir vedybas, aš paklausiau: „Mano fiureri, o kodėl 
jūs nevedęs?“ Žinojau, su kokiu malonumu jis piršliauda- 
vo. Atsakymas buvo stulbinantis: „Iš manęs būtų nekoks 
šeimos tėvas, ir man atrodo, būtų labai neatsakinga kurti 
šeimą žinant, kad negalėsiu pakankamai rūpintis savo 
žmona. Be to, aš nenoriu turėti vaikų. Manau, kad genijų 
palikuonims dažniausiai labai sunku šiame pasaulyje. Iš jų 
tikimasi to paties, kaip ir iš tėvų, o vidutiniškumo jiems 
niekas neatleidžia. Be to, tokie vaikai dažniausiai gimsta 
silpnapročiai“. 

Tai buvo pirmas kartas, kai iš Hitlerio žodžių buvo ga- 
lima rimtai spręsti apie jo didybės maniją. Iki tol susidary- 
davo įspūdis, kad Hitleris, kaip politikas, buvo kupinas di- 
dybės, ko negalima buvo apie jį pasakyti kasdieniame gy- 
venime. Jis mėgdavo pabrėžti: „Aš — tik likimo įrankis ir 
privalau eiti man likimo skirtu keliu“. Tačiau dabar man la- 
bai nepatiko, kad jis pats save laikė genijumi. 


Su mūsų nedidele užstalės draugija Hitleris apie karą ir 
politiką nekalbėdavo, bet vis dėlto padaugėjo užuominų 
apie didžiulius rūpesčius. Tais atvejais jis ne tiek kalbėda- 
vosi su mumis, kiek pats su savimi. Vis dažniau po padė- 
ties aptarimo jo veide dar ilgai galėjai matyti pyktį ir įtū- 
žį. „Su negabiais generolais karo nelaimėsi. Reikėtų imti 
pavyzdį iš Stalino, be gailesčio valančio savo armiją“. Po 
to, staiga prisiminęs, kad mes, moterys, šiuose reikaluose 
nieko nenutuokiam ir neturėtumėm nutuokti, jis nutrauk- 
davo savo niūrius apmąstymus ir vėl žavingai įsijungdavo 
į pokalbį. 

Kartais išsirutuliodavo įdomios diskusijos apie bažny- 
čią ir žmonijos evoliuciją. Diskusijomis gal to ir negalima 
pavadinti, nes kai tik viena iš mūsų ką nors pasakydavo ar 
paklausdavo, jis imdavo plėtoti savo mintis, o mes klausy- 
davome. 

Su bažnyčia jis neturėjo nieko bendra, o visos krikščio- 
niškosios religijos, jo nuomone, buvo atgyvenusios, veid- 
mainiškos, skirtos žmonėms mulkinti. 

Jo religija — gamtos dėsniai, kuriais remdamasis jis 
lengviau galėjo pateisinti savo smurtines dogmas. Krikš- 
čioniškos tiesos apie artimo ir priešo meilę jam netiko. 
„Mokslininkai vis dar neišsiaiškino, iš ko kilusi žmonija. 
Tikriausiai mes esame aukščiausia kokio nors žinduolio iš- 
sivystymo stadija, kuris iš roplio išsivystė iki žinduolio, 
galbūt beždžionės, ir iki žmogaus. Mes esame gamtos vai- 
kai ir viena iš jos grandžių, ir mums galioja tie patys įsta- 
tymai, kaip ir visiems gyvūnams. Gamtoje galioja dži- 
unglių įstatymas. Kas negalingas ir silpnas, tas sunaikina- 
mas. Tik žmonės, ir pirmiausiai bažnyčia, stengiasi dirbti- 
nai išsaugoti būtent silpnus ir menkaverčius, nesugeban- 
čius išgyventi“. 

Gaila, kad atmintyje išliko tik jo teorijų nuotrupos ir ne- 
sugebu taip įtikinamai jų perduoti. 

Grįždamos į savo baraką aptardavom Hitlerio paskaitą, 
ir aš būdavau tvirtai nusprendusi viską gerai įsidėmėti ir 
dar kartą apmąstyti. Tačiau jau kitą dieną tai, kas vakar at- 
rodė taip įspūdinga ir jaudino, galėjau prisiminti ir savo 
draugams papsakoti tik bendrais bruožais. Ak, jei tuomet 
būčiau buvusi tokia subrendusi ir patyrusi, kaip dabar, ne- 
būčiau taip lengvai plaukusi pasroviui ir aklai pasidavusi 
Hitlerio įtakai. Būčiau supratusi, koks pavojingas yra žmo- 
gus, sugebantis savo iškalba ir įtaiga paveikti kitus žmo- 
nes, nuslopinti jų valią ir pakerėti. 

Kartais matydavau apmąstymuose nugrimzdusius, storus 
cigarus įsikandusius, sutrikusiais veidais iš pasitarimo su 
fiureriu sugrįžusius Hitlerio patarėjus, generolus ir bendra- 
žygius. Su kai kuriais vėliau tekdavo ir pasikalbėti. Jie bu- 
vo už mane daug išmintingesni ir labiau patyrę, bet ir jiems 
dažnai atsitikdavo taip, kad apsiginklavę nepriekaištingais 
dokumentais bei argumentais, tvirtai pasiryžę įrodyti kokio 
nors įsakymo beprasmiškumą ar paaiškinti, kad to įgyven- 
dinti neįmanoma, atėję pas fiurerį sutrikdavo. Jiems dar 
nebaigus, Hitleris pradėdavo kalbėti ir savo teorija dulkė- 
mis paversdavo visus jų argumentus. Jie žinojo, kad taip 
negali būti, bet nesuprato, kur šuo pakastas. Išeidavo lyg 
užhipnotizuoti: nusiminę, sugniuždyti, abejodami, atrodė, 
tokiais tvirtais savo pačių įsitikinimais. Manau, ne vienas 
iš jų bandė priešintis tai įtakai, tačiau pavargo arba išseko 
ir paliko viską likimo valiai iki pat liūdnos pabaigos. 

Tam, kad pati praregėčiau ir viską suprasčiau, ir man te- 
ko sulaukti tos pabaigos, visiško žlugimo ir išgyventi daug 
karčių nusivylimų. O tuo metu mėgavausi gyvenimu ir lei- 
dau vasarą prie ežerų, tankiame miške. 

Kai šiandien pagalvoju, net negaliu prisiminti visų bai- 
sių 1943 metų pasaulio įvykių. Vokiečių armija artėjo prie 
Stalingrado, o Vokietijos miestai savo kailiu patyrė oro ka- 
rą. Gėringas kažkada savo garsiojoj kalboj pareiškė: „Te- 
gul mane vadins Majeriu, jeigu virš Berlyno pasirodys bent 
vienas priešų lėktuvas“. O sirenos pradėjo staugti ne tik 
virš Berlyno, bet ir kitose reicho vietovėse. Vyriausioje 
būstinėje buvo statomi ir tvirtinami bunkeriai, mišką su- 
darkė spygliuota viela ir minos. 

Vieną dieną „Vilko irštvoje“ pasirodė nauja moteris. 
Profesorius Morelis, su kuriuo ji atvyko, pristatė ją kaip 
fiurerio dietos asistentę, gaminsiančią maistą vien tik fiu- 
reriui. Vyrai ponią fon Eksner“ priėmė su dėmesiu, o da- 

mos — labai šaltai. Tik tada, kai visi persikraustėm į baraką | 
su dideliais šviesiais kambariais ir ponia fon Eksner apsi- 
gyveno pas mus, aš su ja susipažinau. Mes tapome geriau- 
sios draugės. Tada aš ir sužinojau, kokie vėjai ją čia atpū- 
tė: ji kilusi iš Vienos ir buvo dietos asistentė Vienos univer- 
siteto klinikose, kai atsitiktinai buvo pakviesta pas marša- 
lą Antonesku į Bukareštą. Antonesku skundėsi skrandžio 
sutrikimais ir norėjo išbandyti dietą. Ponios fon Eksner 
dieta buvo tokia veiksminga, kad po kelių mėnesių Anto- 
nesku visai pasveiko. Matyt, kad abu skrandžiais besiskun- 
džiantys vadovai pavasarį per susitikimą Zalcburge pasi- 
šnekėjo ir apie bendrą negalią. Po to Hitleris kreipėsi į sa- 
vo asmeninį gydytoją ir įsakė surasti jam gerą dietos asis- 
tentę. Nors Morelis labiau pasitikėjo injekcijom ir kitom 
priemonėm, norėdamas išvengti nemalonumų, kreipėsi į 
tas pačias Vienos universiteto klinikas ir prispyrė ponią fon 
Eksner važiuoti pas Hitlerį. Ji nenorėjo mesti savo darbo ir 
karjeros, todėl šiuo pasiūlymu nebuvo sužavėta, bet paga- 
liau vis dėlto sutiko. Kai pas mus atvyko, ji buvo šiek tiek 
už mane vyresnė, gal 24-erių metų. Tamsiaplaukė, gražios 
figūros ir kupina aistringo Vienos žavesio, atvira ir links- 
ma, — mane prie jos tiesiog traukte traukė. Taigi, nuo dabar 
Hitleris prie stalo turėjo penktą pašnekovę. Jam labai pa- 
tikdavo ponios fon Eksner pasakojimai apie Vieną ir savo 
šeimą. Ji buvo kilusi iš garsios gydytojų šeimos ir turėjo 
daug brolių ir seserų. Per nelegalios partijos kovas Austri- 
joje ji su broliais ir seserimis buvo entuziastingi nacional- 
socializmo šalininkai, vėliau visi įstojo ir į partiją. Bet kai 
Vienoje pradėjo siausti vokiečių gauleiteris, o Austriją pa- 
siekė nacionalsocialistinė tvarka ir karas, jos entuziazmas 
sumažėjo. Ponia fon Eksner gindavo prieš Hitlerį Vienos 
gyventojų interesus: „Mano fiureri, jūs pažadėjote Vieną, 
kaip Austrijos kultūros perlą, išpuošti, išgražinti, o jūsų 


žmonės ne tik nesiskaito su senąja jos kultūra, bet ir griau- 
na ją, o ne stato. Kodėl jums labiau patinka Lincas?“ 

Hitleris mielai ir atlaidžiai išklausydavo jos priekaištų. 
Jį džiugino jos gyvas būdas, žavėjo miltiniai Vienos patie- 
kalai ir jos menas gaminti vegetariškas sriubas. Jis nė ne- 
nujautė, kad vargšės Marlenos jo kuklūs poreikiai netenki- 
no. Pas Antonesku ji be dietinių patiekalų gamino omarus, 
naudojo majonezą, ikrus ir kitus skanumynus, o per šven- 
tinius priėmimus virdavo gausius pietus. Hitleris, kaip ir 
anksčiau, reikalavo savo sriubų, morkų su bulvėm ir nusi- 
bodusių minkštai virtų kiaušinių. „Jei šitaip maitinsis, nie- 
ko gero iš to nebus“, — skundėsi ji ir sriuboje apvirdavo ko- 
kį kukulį. Be to, ji traukė dūmą kaip garvežys. Aš užtikri- 
nau, kad ji bus Hitlerio virėja iki pirmos aptiktos cigaretės 
nuorūkos jo kakavoje. 

Vėliau į vyriausiąją būstinę atvykęs Antonesku labai 
džiaugėsi pamatęs savo dietologę ir lėktuvu atsiuntė jai 
foksterjerų veislės jauną šunelį, kurio mamą ponia fon 
Eksner su meile prižiūrėjo Bukarešte. Tai buvo mažuliukas 
šunelis, kuriam kiekvienas žolės kupstelis buvo kliūtis. Jis 
taip ir neišaugo iki normalaus šuns, bet buvo labai žavus, 
temparamentingas ir protingas padarėlis. Hitleriui ši dova- 
na pasirodė neverta valstybės vadovo. Jis tuoj pat suskubo 
poniai fon Eksner taip pat padovanoti šunį. „Ką toks bal- 
xanietis gali, galiu ir aš,“ — tarė jis ir pavedė reichsleiteriui 
Bormanui surasti geriausią, kilmingiausią ir prizais apdo- 
vanotą foksterjerą. Po šio sumanymo ponia fon Eksner ro- 
vėsi plaukus: „Ką aš veiksiu su dviem šunimis? Aš juk vi- 
są dieną praleidžiu virtuvėje“. Tačiau grynaveislis šuo bu- 
vo pristatytas. Bormanas išrinko tikrai nuostabų egzem- 
pliorių — daugelio grožio konkursų nugalėtoją ir labai bran- 
gų. Hitleris jį išdidžiai įteikė. Purcelis, toks buvo šuns var- 
das, užaugo labai ramus ir nuobodus. Jis nieko ypatingo 

neišmoko, bet jo laikysena buvo pavyzdinga, kaip ir derė- 
jo veisliniam šuniui, ir visus žavėjo. Deja, nebuvo švarus ir 
pridergdavo visus kampus. 

Hitleris, beje, prie kazino virtuvės pasistatė nedidelę at- 
skirą dietos virtuvę. Pastebėjęs, kad labai susidraugavau su 
Marlena fon Eksner, ir vis skųsdavausi turinti per mažai 
darbo, jis pasiūlė man pasimokyti iš Eksner gaminti valgį. 
Virti aš mokiausi su entuziazmu, tačiau jis kiekvieną kartą 
prieš pradėdamas valgyti klausdavo, ar aš neprikišau nagų. 
Man atrodė, kad jis nepasitikėjo manim. Iš tikrųjų, tai ne 
tiek bijojo, kad nunuodysiu, kiek abejojo, ar vietoj druskos 
nebūsiu įpylusi cukraus. 


Liepos pradžioje Hitleris skrido į Italiją susitikti su Muso- 
liniu, ir aš jį lydėjau.“ Tai buvo viena iš tų slaptų kelionių, 
kai net kelionės dalyviai nieko nežinojo. Dar iš vakaro kar- 
tu su Hitleriu sėdėjau už stalo, ir jis nė žodžiu neužsiminė 
apie savo planus. Kitą rytą prie fiurerio bunkerio pastebė- 
jau tam tikrą sujudimą. Anksčiau nei įprasta šen ir ten ne- 
šini lagaminais zujo ordonansai, po stovyklą, nutaisęs ne- 
paprastai svarbią miną, lakstė Šaubas. Kadangi nenumaty- 
tos aplinkybės vertė jį kalbėti literatūrine vokiečių kalba, 
buvo dar sunkiau jį suprasti. Manydama, kad ruošiamasi 
kokiam nors priėmimui, per daug nesukau sau dėl to gal- 
vos, bet dėl visa ko susikroviau lagaminą su biuro reikme- 
nimis. Per pietus staiga suskambėjo mano telefonas, ir Lin- 
gė paklausė: „Ar turi uniformą?“ Aš atsakiau: „Ne, iš kur 
galėčiau ją turėti, iki šiol dar niekada nebuvo prireikę“. 
„Tada turėsi pasilikti aerodrome“, — ir padėjo ragelį, man 
nespėjus nieko paklausti. Nulėkiau pas Šaubą, nes jo, kaip 
šefadjutanto, pareiga buvo mums pranešti, kada būsime 
reikalingos. Jis pasijuto labai nepatogiai, kai paklausiau, ar 
fiureris išvažiuoja ir kodėl tik atsitiktinai sužinojau turinti 

keliauti kartu. Jis kažką nesuprantamai sumurmėjo ir pasa- 
kė, kad antrą valandą turiu būti pasiruošusi važiuoti į aero- 
dromą. Į mano klausimą, kur keliausime ir kiek laiko už- 
truksime, atsakė, kad tai ne mano reikalas, nes tai paslap- 
tis. Aš nusijuokiau ir išsamesnės informacijos nuėjau pas 
Lingę. Deja, šis buvo taip užsiėmęs, kad tepasakė, jog ke- 
lionė truks tris dienas. Man taip ir liko neaišku, kur vyksi- 
me. Kadangi padėtis Rytų fronte nebuvo džiuginanti, pa- 
maniau, kad šefas važiuos aplankyti kariuomenės dalinių 
Ukrainoje. Į aerodromą važiavau su dviem stenografais, 
kurie pažodžiui užrašinėdavo kasdienius karinės padėties 
aptarimus. Kai vienas manęs paklausė: „Ar jau esate buvu- 
si Italijoj?“, pagaliau supratau, kur vyksime. 

Skridome keturiais dideliais keturmotoriais „Kondor“ 
lėktuvais. Aš skridau fiurerio lėktuve. Tai buvo erdvus 
keleivinis lėktuvas, kuriame tilpo maždaug šešiolika 
žmonių. Hitleris turėjo atskirą vietą dešinėje pusėje, iš 
karto už pilotų kabinos. Priešais jo krėslą stovėjo gana di- 
delis sudedamas stalas. Kitos vietos buvo išdėstytos kaip 
patogiame vagone-restorane — po keturias su nedideliu 
staliuku per vidurį. Pilotas, lėktuvo vadas Bauras“, grei- 
tai pakėlė lėktuvą į didesnį aukštį, kad praretėjus orui ke- 
leiviai greičiau pavargtų ir užmigtų. Kol Hitleris nemie- 
gojo, kas nors vis vaikščiojo iš vietos į vietą ir trukdė lėk- 
tuvo pusiausvyrai. Profesoriui Moreliui lėktuve būdavo 
bloga, jis sėdėjo pačiame priekyje, prie piloto, ir vis tiek 
be perstojo vėmė. Po kiekvieno skrydžio jis išlipdavo nei 
gyvas, nei miręs. Pakeliui nusileidome Berghofe. Šį kar- 
tą lėktuve buvo užsupę ir mane, todėl pavalgiusi iš karto 
nuėjau gultis. Prieš tai pasiklausiau, kelintą valandą iš ry- 
to išvykstame. Pusę aštuonių turėjau sėdėti mašinoje į ae- 
rodromą. Paskambinusi į telefonų stotį, paprašiau mane 
pažadinti, iš karto užmigau. 

Patogiai įsitaisiusi sėdėjau vonioje, kai suskambo tele- 
fonas ir ordonansas paklausė, kodėl aš dar nepasiruošusi, — 
visi manęs laukia. Pakraupusi šokau prie rūbų ir iki galo 
nesusitvarkiusi puoliau laiptais žemyn keikdama savo laik- 
rodį. Matyt, juo nebebuvo galima pasitikėti, nes rodė tik 
septynias. Tačiau laikrodis čia buvo niekuo dėtas, nes, va- 
kare ir naktį pasikeitus oro sąlygoms, Hitleris nusprendė 
išvykti pusvalandžiu anksčiau. Niekas nesusiprato praneš- 
ti apie tai ir man. 

Nusileidome kažkur šiaurės Italijoje, persėdom į Muso- 
linio spec. traukinį ir išlipom Treviso stotyje. Hitleris su 
savo vyrais ir šeimininku sėdo į automobilius, ir kolona, 
apsupta karabiniečių ant motociklų, nulėkė į netoliese sto- 
vinčią puikią vilą, skirtą įvairiems pasitarimams. Visą die- 
ną nemačiau nei Hitlerio, nei ko nors iš jo palydos. Pasili- 
kusi apžiūrėjau Musolinio spec. traukinį, apleistą, nešvarų 
su senamadiškais vagonais bei artistiškomis personalo uni- 
formomis. Be to, mane labai kamavo baisus karštis. 

Pavakary tuo pačiu maršrutu grįžome atgal. Leidžiantis 
saulei, perskridę per Alpes, nusileidome Bergofe, o kitą ry- 
tą jau buvome į „Vilko irštvoje“. Deja, Hitlerio apsilanky- 
mas pas Musolinį nedavė reikiamų rezultatų, nes jau po ke- 
turių savaičių, Musolinis buvo įkalintas kitoje viloje, o Ita- 
lijos fašizmas braškėjo iš pamatų.“ Hitleris buvo įtūžęs, 
keikė Italijos nuosmukį ir Musolinio nesėkmes, o jo blogą 
nuotaiką tą vakarą pajutome ir mes — moterys. 

Hitleris buvo nešnekus ir išsiblaškęs. „Vis dėlto Muso- 
linis silpnesnis, nei aš maniau“, — tarė jis. — „O aš dar jį as- 
meniškai rėmiau... Dabar jis nuverstas. Nors mes niekada 
negalėjome pasitikėti italais kaip sąjungininkais, ir manau, 
kad vieni mes daug greičiau laimėsime, nei su ta nenuspė- 
jama liaudimi. Per juos mes tik praradome prestižą, be to, 
patyrėme daugiau pralaimėjimų, nei sėkmių!“ 

Dabar sėdžiu ir galvoju, kaip toliau susiklostė reikalai. 
Vienodai bėgo dienos, ir tik iš pavienių detalių šiandien ga- 
lima spręsti apie staigiai prasidėjusią griūtį. Iš atminties iš- 
sitrynė visos smulkmenos, iš kurių susidėjo didieji įvykiai. 
Hitleris gyveno, dirbo, žaidė su šunimi, siuto ant savo ge- 
nerolų, valgė su sekretorėmis ir varė Europą į pražūtį, - o 
mes nieko nepastebėjome. Vokietijoje staugė sirenos ir 
gaudė priešų lėktuvai. Rytuose vyko sunkūs mūšiai. 

Vieną pilką lietingą dieną, pakeliui į fiurerio bunkerį, 
gatvėje susitikau apsiverkusią panelę Volf. „Stalingrado 
puolimas žlugo, visa mūsų armija sunaikinta“,“— kūkčiojo 
ji. Prieš akis iškilo krūvos lavonų, marios kraujo, jutome 
didžiulę neviltį. Tą vakarą Hitleris atrodė labai pavargęs ir 
susenęs. Nebeprisimenu, apie ką mes kalbėjome, bet at- 
minty išliko niūrus vaizdas, panašus į pasivaikščiojimą ap- 
leistose kapinėse pliaupiant lapkričio lietui. Tačiau netru- 
kus ši niūri nuotaika laikinai buvo praskaidrinta praneši- 
mais apie laimėjimus. Įkvėpė ir Hitlerio nepalaužiamas ti- 
kėjimas pergale. Jis įprato ir vyriausiojoje būstinėje rengti 
naktinius pasisėdėjimus prie arbatos. Be sekretorių, pasi- 
kviesdavo gydytojus, adjutantus, ambasadorius Hėvelį, 
Heincą Lorencą ir reichleiterį Bormaną. Nė karto nebuvo 
Gėringo ir Himlerio, bet kartais ateidavo Šperas, kokį kar- 
tą — Sepas Dytrichas ir, žinoma, ponia fon Eksner. Mes 
daug juokaudavom, apie rimtus dalykus Hitleris stengda- 
vosi nekalbėti. Jei dalyvaudavo Šperas, pokalbis pakrypda- 
vo technikos link. Tada kalba sukdavosi apie įvairiausius 
atradimus, naujausius ginklus, su Sepu Dytrichu būdavo 
atgaivinami atsiminimai iš kovos laikų. Turiu pripažinti, 
kad šios vakaronės būdavo daug įdomesnės ir asmeniškes- 
nės negu pobūviai Berghofe, nors mes ir sėdėdavome už- 
daryti aplink palyginus mažą stalą, o ryški lempos šviesa 
baltai dažytoje bunkerio patalpoje neleisdavo užsnūsti. 

Ti. 


Ta „dėr "Nolfachausa“„ 


"Ės dauerte verkšltaismėssis ui Zeit, bis ich mol : 
in 'dieser "neuen, Žžremden Yelt eingewohnt hatte. Allerdings. 
war die Natur, der Wald und die Lanūsehaft eine £r9ss8e Kupplerin 
in -meinen Beziehungen zur neuen Arbeitsstžtte. Es gab keine Buūro- 

| atmospilnre, keine feste Arbeitszei;, ich machte weite Spazier= | . 
ne und EEHGBS Gen Wald. Keine Sekundė hatte ich Sehinsuč! i . 


"Hitler aa z , man habe ūas billigste, 


" sumpfigsie, muckenreichste und klimat hs ungūnsį tigste UEBTEE | 


| fur ihn ausgesacht, "žber ich fand es "žumiadesT 1 . 
Winter hatte die Gstpreussische Gegend einen unbeschreiblichen : 
o Reiz. Die verschnėiten Birken, deh klaren Himmel und dis Weite 
“ „der žbenen mit inren Seen werde ich nie vergessen. [m Sommer al+ 
o. lerdings Musste ich meinem Chef zu einem grossen Teil „recht , 

i geben, denn ikįriaden von Mikken hausėen mit vns und ernšhrten o 
| aicdh von El dė Blut. Die Luft war dumpf und feucht und manbh- , 
mal atembeklemmend. (zei solceher Witterung war es schwer, Hitler . 
. "zu seinėm tAglichen Spaziergang zu bewegen. Verkroch siek. in. 
"seinem i kuūhlen Bunkex und į sbe-un+e71 


er nach ašių Trūkstūck Šrmen Ranės i Za6g. Aš „den kleinon Gai išnės, > das. 
L caca an eeinon Bunkker Tur diesen Zweck reserviert war. 
Hier musste die Schžiferbindin ihrė Kunststicke zeigen und wurūe 
von ihrem HNerrn zu einem ūer zelehrigsten und gewsndtesten Ende 
; | Busgebilaet. žitler hatte das g*ūsste Vergnūgen, wenn Biondi 
ein Laar Zentimeter hūher springen konnte, =enn sie sin paar. 

| Mimuten išnger auf einer schmalen Stange balancicren konnte und | 
“ "behauptete, Ramuma žnsežmcdis Beschšiftigang mit seinem Hund sei 
 seine beste Bntspanmng./ Ęs war auch erstaunlich, was Blondi' 1ei- 
"stete. Sie s s;rang durch Zeifen,1Berwsnd eine 2 m hohe Holzwand 
spielend, kletterte eine Leiter hoch und machts oben auf. „er 
| kieinen Piattform ihr schūnstes Užmnehen. Es war wirklioh eine 
: o Freude, zu beobachten, mit welchem Vergnigen Herr und Hunck diese 
o Ubunzen verfolgten. (jm Rande des Gelūndes žanden 'sich manche Zu- . 
„ sehauer ein, die das Spiei beobachteten und auch žiūr mich War “ 
"es wochenlang die einzige Gelegenheit, bei dar ich. mit dem"Ri 
in Berūkrung kam, Yenn er mich sah, begrūsstė er mich freundl 
mit Bindedruck und fragte mich, wie es mir ginge, > 


Traudl Jungės užrašų originalas, 1947 m. 


Naktinę tarnybą prie arbatos mes irgi padalinom į dvi 
pamainas, nes buvo neįmanoma kiekvieną kartą penktą ar 
šeštą ryto gultis ir devintą jau keltis. Hitleris mus suprato, 
nes Eva Braun jam buvo paaiškinusi, kaip svarbu moteriai 
išsimiegoti. Jam tik nepatiko, kad mes vakaronę su juo va- 
dindavom „tarnyba“. 

Galėčiau papasakoti gal šimtą tūkstančių nedidelių, tuo- 
met mane dominusių istorijų, pavyzdžiui, apie Hitlerio vai- 
kystės ir mokyklos laikų nuotykius, jo studentavimo Vienoje 
laikus, linksmus Pirmojo pasaulinio karo įvykius, apie parti- 
jos susikūrimo pradžią, apie jo paėmimą į nelaisvę ir t. t. Ta- 
čiau, palyginus su tuo, kas dabar jau žinima, visa tai — tik 
paviršutiniški įspūdžiai, kad net nebegaliu jų perpasakoti. 
Remdamasi tais įspūdžiais susidariau žmogiško, supratin- 
go, nepriekaištingo fiurerio vaizdą, ir nors jis pats save lai- 
kė genijumi, genijumi buvo laikomas ir visų aplinkinių. II- 
gą laiką jo pasiekimai tik sustiprindavo šią nuomonę. Bū- 
tent tai, kad aš pažinau jo jautrią, asmenišką pusę ir jo iš- 
gyvenimus, neleido man atpažinti piktojo genijaus dvasios. 
Čia mano atsiminimuose vėl trūksta gero gabalo. Ilgi 
1943-ieji metai, dieną ir naktį praleisti šalia Hitlerio, su juo 
bendraujant, kartu valgant, atrodo kaip vienintelė ilga die- 
na. Krito bombos, keitėsi frontai, mes net buvome nuskri- 
dę prie Anglijos krantų pastikti pergalės. Vyriausiojoje 
būstinėje nepastebimai, o Hitlerio ir visai ignoruotos, pra- 
ėjo Kalėdos. Taikos ir meilės šventės proga būstinėje nede- 
gė žvakutės, nebuvo papuošta nė šakelė. Atostogų sugrįžo 
mano vyras, su kuriuo Kalėdas praleidau mūsų barake. Jis 
buvo neatpažįstamai pasikeitęs. Sugrįžo man visai sveti- 
mas. Mano vyras buvo tas, kuris išėjo į frontą. Jam buvo 
sunku ištverti užnugaryje, o kai po pokalbio su Hitleriu pa- 
matė, jog šis nebesiorientuoja situacijoje, neteko vilties. 
Tuoj po švenčių jis išskrido atgal pas kareivius. Apytikriai 

1944 metų pavasarį rusai kažkokiom injekcijom privertė 
vokiečių belaisvius viską išduoti. Dėl konspiracinių prie- 
žasčių Hitleris tuoj pat atšaukė artimiausius žmones, tarp 
jų ir mano vyrą. Jį perkėlė į Vakarus. 

Hitleris vis dažniau kalbėdavo apie galimą masinį lėk- 
tuvų antskrydį virš fiurerio vyriausiosios būstinės. „Jie 
tiksliai žino, kur mes esame, ir vieną kartą čia viską su- 
bombarduos. Kiekvieną dieną laukiu jų antpuolio“, — saky- 
davo Hitleris turėdamas galvoje amerikiečių bombonešius. 
Oro pavojus buvo skelbiamas dažnai, tačiau virš mūsų te- 
ritorijos skraidydavo tik pavieniai lėktuvai. Zenitinės pa- 
trankos tylėjo. Esą tai buvę žvalgai, todėl triukšmingais šū- 
viais nenorėta atkreipti jų dėmesio. 

Pavasarį vėl iškeliavome į Berghofą. Per tą laiką turėjo 
būti dar labiau sustiprinti Rytų Prūsijos įtvirtinimai. Hitle- 
ris norėjo pastatyti keletą labai tvirtų, bombų nepramuša- 
mų bunkerių. Buvo suprojektuoti vienuolikos metrų storu- 
mo milžinai, ir man plaukai šiaušėsi pagalvojus, kad turė- 
sim gyventi kaip kurmiai po žeme. Bet tuo metu Oberzalc- 
berge prasidėjo dykaduoniavimas. Pasirodė gyva ir žvali 
Eva Braun su savo neišsenkančiu garderobu, pamažu rin- 
kosi svečiai. Karas jiems atrodė tolimas ir nepasiekiamas. 

Marlena fon Eksner kartu nevažiavo. Ji ruošėsi grįžti į 
Vieną ir pasilikusi „Vilko irštvoje“ krovėsi lagaminus bei 
likvidavo savo ūkį. Jos likimas buvo tikrai tragikomiškas. 
Nors ji labai nemėgo prūsų ir tiesiog nekentė esesininkų, 
taip jau atsitiko, kad įsimylėjo jauną SS adjutantą Fricą 
Darges. Deja, ši meilė nebuvo be pasekmių. Fricą Darges 
buvo įsimylėjusi ir Greta Braun, tik Fricukui ši meilė atro- 
dė truputį per daug pavojinga ir oficiali, ir jis niekaip ne- 
galėjo apsispręsti. Be to, iškilo neaiškumų dėl Marlenos 
protėvių. Pradėjusi tarnybą pas Hitlerį ji prisipažino, kad 
jos mamos popieriai netvarkingi. Kadangi močiutė buvo 

pamestinukė, nebuvo galima nustatyti jos kilmės. Atsi- 
žvelgdamas į nacionalsocialistines visos šeimos pažiūras 
Hitleris neteikė šiam faktui didelės reikšmės, kol netikėtai 
stropioji Saugumo tarnyba“ nustatė, kad iš motinos pusės 
tikrai yra žydiško kraujo. Marlena nebijojo prarasti tarny- 
bą pas Hitlerį, bet baiminosi, kad nebegalės ištekėti už ese- 
sininko. Pokalbio su ponia fon Eksner metu Hitleris aiški- 
no: „Man nepaprastai gaila, bet supraskite, aš neturiu kitos 
išeities... Aš privalau jus atleisti, nes negaliu daryti sau iš- 
imties ir savo naudai nusižengti savo paties įstatymams. 
Bet kai sugrįšite į Vieną, aš visai jūsų šeimai liepsiu pa- 
rengti ariškus dokumentus ir dar šešis mėnesius mokėsiu 
jums algą. Be to, aš prašau jūsų prieš paliekant mane pabū- 
ti mano viešnia Berghofe“. 

Taip susiklosčius aplinkybėms atsisveikinome su Mar- 
lena. Reichsleiteriui Bormanui prie manęs buvo pavesta 
pasirūpinti Eksnerių šeimos dokumentais. Šio pavedimo 
Bormanas ėmėsi labai nenoriai, nes ir jis nesėkmingai 
bandė pirštis žavingai vienietei ir niekaip negalėjo jai to 
atleisti. | 

Jo keršto ilgai laukti nereikėjo, nes po kelių savaičių ga- 
vau labai liūdną laišką iš Vienos. Iš visų šeimos narių bu- 
vo atimti partiniai bilietai, todėl visi turi didelių problemų. 
Kai dėl šio reikalo kreipiausi į Bormaną, šis pažadėjo vis- 
ką sutvarkyti. Tačiau po kelių ilgų savaičių vėl gavau pra- 
nešimą, kad Eksnerių padėtis dar pablogėjo: Marlena turė- 
jo išeiti iš Universiteto klinikų, jos sesuo negalėjo studijuo- 
ti medicinos, brolis gydytojas buvo priverstas uždaryti sa- 
vo kabinetą, o jaunėlis negalėjo pasirinkti karininko profe- 
sijos. 

Buvau tokia įtūžusi ir pasipiktinusi, kad atsisėdau prie 
didžiausiomis raidėmis rašančios mašinėlės, pažodžiui per- 
rašiau laišką ir nunešiau jį fiureriui. Šis iš pykčio paraudo 


kaip vėžys ir tuojau pat pasišaukė Bormaną. Išėjęs iš Hit- 
lerio kabineto, raudonas buvo ir reichsleiteris. Jis nužvelgė 
mane įtūžusiu žvilgsniu, bet vis dėlto kovo mėnesį gavau 
džiuginančią žinią, kad viskas susitvarkė, Eksnerių šeima 
man labai dėkoja, kad jų popieriai pagaliau tvarkingi. Bet 
po keturių savaičių į Vieną įžygiavo sąjungininkai, ir par- 
tiniai bilietai, ko gero, buvo prakeikti ir sudeginti.“ 


[...] 1944 metų pavasarį gyvenimas buvo dar nepasto- 
vesnis nei iki tiol. Karinės padėties aptarimai tęsdavosi be 
galo, valgydavome pačiu netinkamiausiu laiku. Hitleris ei- 
davo miegoti dar vėliau nei prieš tai. Linksmybės, paviršu- 
tiniški pokalbiai ir besikeičiantys svečiai negalėjo užgožti 
visų širdis apėmusio nerimo. Hitlerio aplinkiniai žinojo 
apie iškilusias problemas ir padėties sunkumą, o tie, kurie 
nežinojo, ignoruodami savo liūdną patirtį ir slopindami ne- 
gerą nuojautą, tikėjo jo pergalės pažadais. 

Eva Braun pabandė bendrauti per mane. Ji klausdavo: 
„Ponia Junge, kaip laikosi fiureris? Nenoriu teirautis Mo- 
relio, nes nepasitikiu ir nekenčiu jo. Išsigandau pamačiusi, 
koks fiureris rimtas ir susenęs. Gal žinote, kokie rūpesčiai 
jį slegia? Nors jis su manimi apie šiuos dalykus nekalba, 
manau, kad padėtis nekokia“. „Panele Braun, aš žinau dar 
mažiau nei jūs. Jūs geriau pažįstate fiurerį ir galite daug ką 
nuspėti, net jei jis apie tai ir nešneka. Tiesą sakant, iš ver- 
machto pranešimų ašku, kad tie, kas atsakingi už padėtį, 
turėtų susirūpinti“. 

Arbatinėje Eva priekaištavo fiureriui, kad jis toks susi- 
kūprinęs. „Tai todėl, kad kišenėje — sunkus raktų ryšulys“, 
— atsakė jis, — „be to, pečius slegia didžiulis rūpesčių mai- 
šas“, — ir neišlaikęs pasišaipė: „Aš prisiderinu prie tavęs. 
Tu avi aukštakulniais bateliais, kad būtum didesnė, aš tru- 
putėlį susikūprinu ir taip mudu visai gerai vienas šalia kito 

atrodom“. „Aš nesu žema“, — protestavo ji, — „Napoleono 
ūgio — 163 cm!“ Niekas, net ir Hitleris nežinojo, kokio 
ūgio buvo Napoleonas. „Iš kur ištraukei, kad Napoleonas 
buvo 163 cm ūgio?“ „Kiekvienas išsilavinęs žmogus tai ži- 
no“, — atsakė Eva, o vakare, kai pavalgę kartu sėdėjome 
svetainėje, ji nuėjo prie knygų spintos ir pavartė enciklope- 
diją. Bet ten apie Napoleono ūgį nebuvo nieko parašyta. 

Tomis savaitėmis snigo be perstojo. Ant terasos užaugo 
sniego kalnai. Kiekvieną dieną, norint nuvalyti siaurą take- 
lt iki arbatinės ir kitus priėjimus, reikėjo nukasti šūsnis 
sniego. Eva labai norėjo paslidinėti, bet Hitleris neleido. 
„Per daug pavojinga, gali susilaužyti koją“, — sakė jis. To- 
dėl teko pasitenkinti ilgais pasivaikščiojimais, po kurių ji 
dažnai neateidavo pietauti. 

Balandžio mėnesį taip pat dar snigo. Tūkstančio metrų 
aukštyje buvo devyni metrai sniego. Pagaliau atėjo pavasa- 
ris, 0 su juo Berchtesgadeno apylinkėse pasirodė ir priešų 
lėktuvai. Pietuose sąjungininkai užėmė tiek atsparos punk- 
tų, kad iš ten per Austriją į Bavariją nuolatos skraidė lėktu- 
vų eskadrilės. Ir visi skrido virš mūsų teritorijos. Kiekvie- 
ną dieną, kai mes paryčiais pagaliau sumerkdavome akis, 
užstaugdavo sirenos. Tada slėnyje ir fiurerio teritorijos pri- 
eigose būdavo įjungiami tirštais dūmų debesimis visą teri- 
toriją uždengiantys įrengimai.“ Hitleris tikėjosi, kad bus 
puolamas Berghofas ir vyriausioji būstinė. Jau kelis mėne- 
sius Berghofo teritorijoje buvo kasami milžiniški tuneliai. 
Daug kur buvo išskaptuotos uolos ir mašinomis kalno vi- 
duje išsiraizgytas tunelių tinklas. Tačiau baigtas buvo tik 
Berghofo bunkeris. Dideli vartai priešais galines svetainės 
duris vedė į uolos vidų. Nusileidęs 65 laiptelius žemyn, pa- 
tekdavai į slėptuvę, kurioje buvo visko, ko reikia fiureriui 
ir jo žmonėms, kad galėtų išgyventi. Aš mačiau tik abu 
bendruosius kambarius, o kur dar sandėliai ir archyvas. 


Beveik kiekvieną dieną užsimiegoję svečiai rinkdavosi to- 
je oloje. Bet puolimo taip ir nebuvo. 

Virš mūsų jie tik praskrisdavo, dažniausiai bombarduo- 
davo Vieną, taikinius Vengrijoje ar Bavarijos miestus. Kai 
išsisklaidydavo dūmų debesys, matydavome raudoną gais- 
rų pašvaistę virš Miuncheno. Tada būdavo sunku sulaikyti 
Evą. Ji maldaudavo leisti jai su mašina nuvažiuoti į Miun- 
cheną pasižiūrėti savo namelio. Dažniausiai Hitleris ne- 
leisdavo. Tada ji nesitraukdavo nuo telefono, nurodinėda- 
vo ir išsamiai apklausdavo visus pažįstamus. Tačiau kai 
vieną kartą per bombardavimą žuvo vienas geriausių jos 
draugų — Miuncheno aktorius Heinis Handšumacheris — 
jos niekas nebesulaikė. Su drauge Herta Šneider ir Greta 
Braun ji nuvyko į laidotuves ir sugrįžo labai sukrėsta. Ji 
papasakojo apie liaudies vargus ir skurdą. Hitleris rūsčia 
mina išklausė jos įspūdžius. Tada prisiekė atkeršyti ir pri- 
žadėjo naujausia vokiečių karinių oro pajėgų technika prie- 
šams už viską šimteriopai atsilyginti. 

Deja, šie grasinimai taip ir liko grasinimais. Kaip ir 
anksčiau, virš Reicho teritorijos skraidė sąjungininkų lėk- 
tuvai. Kokia nauda Vokietijos miestams buvo iš to, kad 
Londoną pasiekdavo raketos F-1 ir F-27 Hitleris buvo su- 
žavėtas naujausių ginklų panaudojimu mūšiuose. „Angli- 
joje kils panika. Šio ginklo poveikio joks žmogus ilgai ne- 
ištvers. Aš atsilyginsiu tiems barbarams, kad šaudo į vokie- 
čių moteris bei vaikus ir naikina vokiečių kultūrą“. Tačiau 
iš vokiečių karinių oro pajėgų ateidavo pražūtingi praneši- 
mai apie gynybą. Atsimenu vieną Miuncheno bombardavi- 
mą dienos metu. Hitleris norėjo tiksliai žinoti, kokios gy- 
nybos priemonės buvo panaudotos. Pulkininkas Belovas, 
neatsitraukdamas nuo telefono, rinko informaciją. Pagaliau 
galėjo pranešti: ,„Mano fiureri, norėjo pakilti šeši vokiečių 
jėgeriai. Trys iš viso nepakilo nuo žemės, du turėjo sugrįŽ- 


ti, nes sugedo motorai, o paskutinis lėktuvas vienas nedrį- 
so pulti“. Hitleris įtūžo. Nors buvo svečių, negalėjo susi- 
valdyti neišplūdęs vokiečių karinių oro pajėgų. 

O mus ir toliau beveik kiekvieną dieną versdavo iš lovų 
ir varydavo į požeminę slėptuvę. Tačiau daug kartų atlikus 
šitas pratybas ir net tolimose apylinkėse nenukritus nė vie- 
nai bombai, greitai praėjo noras ropštis iš lovos. Kol nepra- 
dėdavo šaudyti zenitinės patrankos ar nebuvo aišku, kad 
bombarduojami mūsų apylinkės objektai, Hitleris niekada 
nenusileisdavo 65 laipteliais žemyn. Bet jis stovėdavo ne- 
toli įėjimo ir kaip Cerberis prižiūrėdavo, kad niekas iš bun- 
kerio neišeitų, kol nepraėjo pavojus. Ypač griežtai jis elgė- 
si su Eva Braun. 

Kartą, kai užstaugus sirenoms jau buvau atsikėlusi ir 
papusryčiavusi, aš nusileidau į slėptuvę pasižiūrėti, ar ten 
susirinko Berghofo gyventojai. Apačioje nebuvo nė gyvos 
dvasios. Užlipau į viršų ir, kai mano galva jau kyšojo virš 
žemės, pamačiau prie įėjimo stovintį ir su adjutantu Bor- 
manu ir ambasadoriumi Hėveliu besišnekantį fiurerį. Ma- 
ne pamatęs, jis pagrasė pirštu ir tarė: „Nebūkit tokia leng- 
vabūdė, jaunoji ponia, ir tuojau pat leiskitės į apačią, oro 
pavojus dar nesibaigė.“ Kadangi nenorėjau išduoti, kad nei 
Eva, nei kiti svečiai net neišlipo iš lovų, aš paklusniai nu- 
sileidau žemyn. Dar du kartus pabandžiau pabėgti, bet 
kiekvieną kartą buvau nuvaryta atgal ir, tik sirenoms atšau- 
kus pavojų, galėjau palikti slėptuvę. 

Prie stalo Hitleris dar sykį visiems pakartojo, kad oro 
pavojaus metu būtina eiti į rūsį. „Tai ne drąsos, o kvailu- 
mo požymis, jei žmonės nesistengia apsisaugoti. Mano iš 
dalies nepakeičiami bendradarbiai paprasčiausiai privalo 
eiti į bunkerį. Tik idiotai mano, kad, lįsdami po bombo- 
mis, įrodo savo narsumą“. Kalbėdamas turėjo galvoje ne 
tiek mane, kiek savo vyrus, kurie netikėjo, kad gali būti 


bombarduojamas štabas, ir nesiruošė ištisas valandas pra- 
sėdėti rūsyje. 

1944 metų pavasarį svečiuojantis Berghofe, Hitleris 1 
Platerhofą buvo sušaukęs visus karvedžius, štabų karinin- 
kus, bei visų dalinių vadus ir kurstė juos savo kalbomis. 
Hitlerio instruktažui buvo sukviesti ir pramonininkai bei 
politiniai vadovai. Nors fiurerio kalbos buvo ilgos, jis jų 
man nediktuodavo. Siaurame rate kalbėdavo be rankraščio. 
Jei kalba nebuvo skirta plačiajai visuomenei, jam labiau pa- 
tiko kalbėti laisvai. Tarp aukščiausių karvedžių buvo ir feld- 
maršalas Dytlis, Norvegijos kalnų jėgerių grupės vadas.“ 
Jis atvyko tiesiai iš fronto ir ta proga buvo apdovanotas Ri- 
terio Kryžiumi“ su briliantais. Hitleris jį labai vertino ir il- 
gai su juo kalbėjosi. Dytlis, žinoma, norėjo pasinaudoti pro- 
ga ir aplankyti savo žmoną. Hitleris jam patarė tik kitą rytą 
skristi lėktuvu, kadangi vakarais Zalcburgo apylinkėse lėk- 
tuvo pakilimui būdavo nepalankus oras. Bet Dytlis nenorė- 
jo laukti. Nepaisydamas rūko, jis išskrido anksti ryte. Hitle- 
rį pažadino pranešimas, kad jo šaunusis karvedys užsimušė 
su visais brilijantais. Fiureris buvo labai sukrėstas. Nema- 
nau, kad jis tik apsimetinėjo. Mes visi vertinome Dytlį ir 
liūdėjome dėl netikėtos jo žūties. Tačiau Hitleris buvo ir įtū- 
žęs, kad Dytlis taip lengvabūdiškai lindo į pavojų ir išskri- 
do nepalankiomis oro sąlygomis. Jis dar kartą pakartojo, 
kad jo nepakeičiamieji darbuotojai turi vengti pavojų. 

Po kelių savaičių netoli Zalcburgo įvyko dar viena lėk- 
tuvo katastrofa ir žuvo generolas Hubė“, dar vienas karo 
vadas. Šį kartą buvo sunkiai sužeistas ir į Berchtesgadeno 
ligoninę nuvežtas kartu skridęs ambasadorius Hėvelis. Dėl 
kokių priežasčių įvyko ši nelaimė, aš nesužinojau. 


Visai pamiršau, kad tuo metu Hitlerio aplinkoj atsirado 
naujas veidas — grupenfiureris Fėgeleinas". Jis buvo Hitle- 

rio štabo karininkas — Himlerio ir Hitlerio tarpininkas. Iš 
pradžių jis dalyvavo tik padėties aptarimuose, bet netrukus 
susidraugavo su reichsleiteriu Bormanu ir greitai tapo vie- 
nu svarbiausių asmenų. 

Hermanas Fėgeleinas buvo šaunus, visada pasitempęs 
vyras. Be to, mokėjo pašnekėti ir buvo apdovanotas Rite- 
rio Kryžiumi su ąžuolo lapais ir kardais. Nieko keisto, kad 
turėjo pasisekimą tarp moterų. Be to, mokėjo linksmai, tik 
kartais gana šiurkščiai pajuokauti ir visada sakydavo, ką 
galvoja. Jis buvo panašus į nepaprastai tvirtą ir sąžiningą 
gamtos vaiką. Gal dėl šių būdo bruožų jis labai greitai pa- 
darė savo karjerą. Vos tik pasirodęs, jau sėdėjo Berghofe 
už stalo. Nepraleisdavo Bormano naktinių pokylių, su vi- 
sais svarbiais asmenimis gėrė bruderšaftą, o visos moterys 
krito jam po kojom. Kas netapo jo draugu, tas buvo jo 
priešas. Taip jis neblogai įsitvirtino. Jis buvo gudrus, ta- 
čiau ir negailestingas, turėjo keletą tikrai simpatiškų cha- 
rakterio savybių, pavyzdžiui, sąžiningai prisipažino, kad 
yra didelis bailys, o apdovanojimą gavo už tai, jog iš bai- 
mės atliko žygdarbį. Be to, atvirai sakydavo, kad svar- 
biausia jam — karjera ir geras gyvenimas. 

Deja, tuoj po jo atvykimo, Hitlerio aplinkoj prasidėjo 
nesutarimai ir intrigos. Fėgeleiną, kaip įdomų pašnekovą, 
greitai pamėgo Eva Braun ir jos sesuo Greta. Apie pastarą- 
ją ir pradėjo suktis gražusis Hermanas, nors kol nežinojo, 
kad ji Evos sesuo, apibūdino ją taip: „Na ir kvaila ši višta!" 
Tačiau sužinojęs apie šeimyninius ryšius, skubiai pakeitė 
savo nuomonę. Visiems buvo siurprizas, kai buvo paskel- 
btos Fėgeleino ir Gretos Braun sužieduotuvės. Taip Fėge- 
leinas ir asmeniniame gyvenime užsitikrino privilegijuotą 
padėtį. Tuo metu jau vedęs ir po lėktuvo katastrofos ligo- 
ninėje gulintis ambasadorius Hėvelis buvo vienintelis ir su 
Hitleriu palaikantis labai gerus santykius, todėl Fėgeleinui 


jis buvo kaip rakštis akyje. Pasinaudojęs proga, kol Hėve- 
lis gydėsi, jis sėkmingai Hitleriui jį apšmeižė. Negalėda- 
mas apsiginti, Hėvelis pakliuvo į tokią nemalonę, kad Hit- 
leris net nenorėjo būti supažindintas su jo žmona. 

Tačiau po amerikiečių invazijos Vakaruose visi šie as- 
meniniai išgyvenimai nublanko ir nebeatrodė tokie svar- 
būs. Amerikiečiai buvo čia, nors iš pat pradžių atrodė pa- 
smerkti žlugimui. Mano vyras, parvykęs trumpų atostogų į 
Berchtesgadeną, vėl turėjo sugrįžti į frontą. Padėties apta- 
rimai tęsėsi be galo ilgai. Hitleris buvo rimtas ir gana susi- 
rūpinęs. Panašu, kad jo viltys, jog priešas, puldamas Vaka- 
ruose, patirs lemiamą pralaimėjimą, ne taip greitai pildėsi. 
Į Berghofą atvykdavo ir išvykdavo svečiai, virš taikaus 
gamtovaizdžio švietė saulė, vyko pokalbiai, skambėjo dai- 
nos, buvo mylimasi ir geriama, ir vis tiek kiekvieną dieną 
įtampa didėjo. Julijaus Šaubo, atsakingo už pranešimus 
apie lėktuvų antskrydžius, palūpis vis labiau vėpo. Prane- 
šimų apie nuostolius buvo tiek daug, kad juos fiureriui ra- 
šėme tik labai sutrumpintus. Gėringas ir ginkluotųjų oro 
pajėgų karininkai per kiekvieną padėties aptarimą gaudavo 
pylos. Iš visų Reicho pusių, iš visų gauleiterių gaudavome 
kalnus nuotraukų su sugriautais miestais. Įniršęs Hitleris 
viską peržiūrėdavo, bet savo akimis to siaubo niekada ne- 
buvo matęs. 

Vieną dieną, sugrįžusi iš Miuncheno po sunkaus bom- 
bardavimo, jam pasakiau: „Mano fiureri, palyginus su tik- 
ruoju vargu, šios nuotraukos yra niekas. Jums reikėtų vie- 
ną kartą pamatyti raudančius žmones, stovinčius priešais 
degančius namus ir virš suanglėjusių balkių besišildančius 
rankas, matančius, kaip sugriūva jų namas ir liepsnose 
dingsta visa jų manta“. Jis atsakė: „Žinau, kaip yra, bet aš 
viską pakeisiu. Mes pagaminome naujus lėktuvus, ir šitas 
košmaras greitai baigsis!“ 

Hitleris savo akimis. nė karto taip ir nepamatė, kas yra 
tikrasis karas, nepamatė griuvėsių ir suniokotų miestų. Jis 
tik nuolatos kalbėjo apie artėjantį kerštą bei laimėjimus, 
kurie užtikrins galutinę pergalę. Aš vis dar tikėjau, nes ki- 
taip negalėjau, kad jis atsargoj turi tikrai patikimą priemo- 
nę, kuri vieną dieną išlaisvins liaudį nuo visų vargų. 

Gyvenimas būtų buvęs gražus, jei ne jausmas, kad sė- 
dime ant parako statinės. Be to, visus slėgė vidinis neri- 
mas. Hitleris, kaip ir anksčiau, žaviai šnekučiavosi su da- 
momis, ėjo pasivaikščioti iki arbatinės, o vakarais prie Ži- 
dinio klausėsi plokštelių ir pasakojo istorijas — šitaip jis 
savo svečiams stengėsi parodyti savo tikėjimą pergale. Ta- 
čiau ne kartą pasenęs, pavargęs ir išsiblaškęs [...] jis su- 
smukdavo savo kėdėje. Tas galantiškas kavalierius, nie- 
kad nenorėjęs atrodyti senas, atsiprašydavo damų ir ant 
sofos ištiesdavo savo kojas. Eva Braun žiūrėjo į jį liūdnai 
susirūpinusi. Ji kaip niekad stengėsi užimti Hitlerio sve- 
čius, atkakliai bandė praskaidrinti nuotaiką ir sumažinti 
įtampą, be to, niekuomet nebepraleisdavo nei pietų, nei 
vakarų prie židinio. 

Nepastebimai atėjo liepos mėnuo. Oberzalcberge Hitle- 
ris nebegalėjo ištverti. Nors jo bunkeris vis dar nebuvo už- 
baigtas, jis vis tiek įsakė grįžti į „Vilko irštvą“. Jis norėjo 
apsigyventi ankstesniame adjutantų ir svečių bunkeryje, 
kuriame anksčiau gyvenome mes, sekretorės. Pirmąją lie- 
pos savaitę mes kaip pauksčiai keliauninkai patraukėme at- 
gal, į Rytų Prūsiją. 

Stovyklą sunkiai buvo galima atpažinti. Mažus žemus 
bunkerius pakeitė sunkūs gelžbetoniniai gigantai. Iš viršaus 
jų nesimatė. Plokšti stogai buvo apsėti žole, o iš betono au- 
go tikri ir dirbtini medžiai, todėl žiūrint iš lėktuvo miškas 
atrodė vientisas. Naujajame bunkeryje patalpos buvo ma- 
žos ir skurdžiai įrengtos. Padėties aptarimui Hitleris pasky- 


rė gretimą, svečiams numatytą baraką, kuriame buvo dides- 
nė patalpa. Pastačius kelis didelius stalus, ant kurių būtų ga- 
lima ištiesti žemėlapius, buvo galima rengti konferencijas. 
„Vilko irštvoje“ vėl buvome visos keturios sekretorės. Tu- 
rėjome daug darbo ir dar daugiau visuomeninių pareigų. 

Buvo karšta vasara, spigino saulė, dienos buvo viena už 
kitą gražesnės. Barakuose būdavo labai karšta, todėl visi 
mielai dirbdavo bunkeriuose. Iš pelkėtų pievų atplūdo pul- 
kai uodų, apsunkinusių mums gyvenimą. Sargybiniai ant 
veidų turėjo užsidėti tinklelius nuo mašalų, langai irgi bu- 
vo uždengti tinkliukais. Hitleris nekentė tokio oro. Už šu- 
nis atsakingas feldfebelis Tornavas beveik visada išvesda- 
vo Blondi pasivaikščioti, o Hitleris sėdėjo vėsiose betoni- 
nėse patalpose. Jis buvo blogai nusiteikęs ir skundėsi ne- 
miga bei galvos skausmais. Jam vis dažniau norėjosi pra- 
mogų linksmoje draugijoje, ir kuo blogesnė buvo karinė 
padėtis, tuo mažiau jis apie ją kalbėjo. Galėjome pasikliau- 
ti tik vermachto suvestinėmis, kurios būdavo iškabintos 
kazino vestibiulyje, prie valgiaraščio ir kino filmų sąrašo. 
Naujienos nebuvo džiuginančios. 

Tačiau Hitleris ir toliau tęsė karą ir savo naktinius pasi- 
sėdėjimus prie arbatos. Jis netgi pasikviesdavo svečių iš ki- 
tur. „Kareiviai man įkyrėjo iki gyvo kaulo“, — sakydavo jis. 
Adjutantai suko galvas, ką būtų galima pasikviesti. Pasku- 
tinė viltis visada būdavo Heinrichas Hofimanas. Bet šis bu- 
vo toks susenęs ir prasigėręs, kad pokalbiai su juo Hitlerio 
visai nebedžiugino. Užtat statybininkas ir architektas pro- 
fesorius Hermanas Gysleris atitiko Hitlerio poreikius. Jis 
buvo ne tik savo srities menininkas, bet ir talentingas, vos 
Juokdariu netapęs parodistas. Hermanas nepaprastai taik- 
liai mokėjo pamėgdžioti reicho organizacinio vadovo Ro- 
berto Lėjo kalbą ir net išorę. Lėjus turėjo ne tik kalbos de- 
fektą ir sunkiai artikuliavo žodžius, bet dar ir kalbėdavo to- 

kias aukščiausio laipsnio nesąmones, kad buvo neįmano- 
ma į jį rimtai Žiūrėti. 

Kai profesorius Gysleris iš Vokietijos darbo fronto va- 
dovo Lėjaus gavo kažkelintą užsakymą statyboms, jis įsi- 
dėmėjo visas jo silpnybes ir su džiaugsmu atkartodavo jo 
kalbos perliukus. „Aš išgražėjau, ir Vokietija tuo labai dži- 
augiasi“, — kartą autoritetingu tonu per darbininkų susirin- 
kimą pareiškė reicho organizacinis vadovas, nors norėjo 
pasakyti atvirkščiai: „Vokietija išgražėjo, ir aš labai tuo 
džiaugiuosi“. Hitleris smagiai kvatodavosi, kai Gysleris, 
pamėgdžiodamas Lėjų, mikčiodamas ištardavo tą frazę. 
[...] Jis buvo tikras komikas. Tačiau Hitleriui buvo ir šiek 
tiek nepatogu, kad jo reicho vadovaujantis asmuo savo 
„auksines“ mintis reikšdavo taip viešai, todėl iš jo galėjo 
tyčiotis ir tas mintis išgirdę žmonės. „Lėjus — ištikimas ir 
senas partijos narys, tikras idealistas. Jis sukūrė nepakarto- 
jamą organizaciją. O svarbiausia, aš galiu šimtu procentu 
juo pasitikėti“, — bandė pateisinti jį Hitleris. Jis buvo tole- 
rantiškas visiems seniems savo bendražygiams, bet būtent 
tos tolerancijos jam pritrūkdavo bendraujant su protingais, 
išdrįsusiais jam paprieštarauti žmonėmis. Dažnai į vyriau- 
siąją būstinę buvo kviečiamas ir reicho scenografas profe- 
sorius Benas fon Arentas“ iš Berlyno. Dabar man labai 
juokinga, kad visi šie ponai buvo profesoriai iš reicho ma- 
lonės. Todėl suprantama, kodėl mes už šunis atsakingą 
feldfebelį vadinome reicho šunininku, profesorių Morelį — 
reicho švirkštų meistru, o Heinrichą Hofmaną - reicho gir- 
tuokliu. Kaip jau minėjau, reicho scenografas irgi buvo 
Hitlerio naktinis pašnekovas. Tokiu sunkiu metu vyriau- 
siojoje būstinėje jam tikrai buvo ne vieta. Ir vis dėlto jis 
vykdė svarbią karinę užduotį — padėdavo atstatyti „vyriau- 
siojo karo vado“ jėgas. Nors Trečiojo Reicho teatro menininkai 
ir nenešiojo uniformų, tačiau vadovaujantiesiems menininkams 


141 


buvo suteikiamas koks nors partinis ar karinis laipsnis, kad 
prireikus jie galėtų pasipuošti „garbingiausiais vokiečių rū- 
bais“. Taigi, nieko nuostabaus, kad Benas fon Arentas vilkė- 
jo gražia pilka kareiviška uniforma. Turiu pripažinti, jis 
buvo tikrai žavus, linksmas ir sąmojingas, gal kiek per 
jautrus, bet įdomus žmogus. Nežinau, ar jis buvo geras sce- 
nografas, bet pašnekovas buvo nuostabus, o kai susieidavo 
su Gysleriu, mes taip atsipalaiduodavom, prasiblaškyda- 
vom ir prisijuokdavom, kad iš tikrųjų pamiršdavau visas 
negandas, tebesitęsiantį karą, nuo kurio priklausė Europos 
likimas. 

Tada atėjo 1944 metų liepos dvidešimtoji. 

Dar ir šiandien jaučiu prie žemės slegiantį, virpinantį 
orą ir tvankiuose barakuose užmigti neleidžiantį tos dienos 
karštį, nors į lovas sugulėme jau saulei patekėjus. Aš su po- 
nia Christijan dviračiais nuvažiavome prie nedidelio Mo- 
jaus ežero, už stovyklos ribų. Gulėdamos vandenyje, sva- 
jojome apie taiką ir ramybę. Snūduriuodamos stengėmės 
pratęsti nakties ramybę. Šioje tyloje mane buvo aplankiu- 
sios labai gražios, raminančios mintys. Aplinkui nebuvo nė 
gyvos dvasios, ir mes nesikalbėjome, kol iš zenitą pasieku- 
sios saulės supratome, kad jau vidurdienis. Nežinojome, 
kada buvo numatytas padėties aptarimas ir ar būsime rei- 
kalingos. Atsisveikinome su šiuo kitokiu pasauliu ir grį- 
žom į miško šurmulį, į pačią karo mašinos šerdį. Regis, 
kad aptarimas jau buvo prasidėjęs. Aikštelėje rikiavosi iš 
kitų štabų atvykusių karininkų automobiliai, nors šiaip tvy- 
rojo popietinė tyla ir ramybė. Sekretorės buvo išsiskirsčiu- 
sios į savo kambarius. Staiga orą sudrebino siaubingas 
sprogimas. Netikėtas ir baisus. Aplink mus dažnai kas nors 
sproginėjo. Stirnos užšokdavo ant minų, arba buvo bando- 
mi kokie nors ginklai. Aš nekreipiau dėmesio ir toliau ra- 
šiau laišką. Tačiau lauke kažkas susijaudinęs skubiai kvie- 

tė gydytoją. Profesoriaus Brandto vyriausiojoje būstinėje 
nebuvo. Balsas, kvietęs profesorių Haselbachą, buvo pil- 
nas panikos ir siaubo. 

Iš išgąsčio mano širdis sustojo. Mes buvome pripratę 
prie netikėtai miške nuaidinčių šūvių ir sprogimų: visur 
vyko statybos, būdavo bandomi ginklai ir zenitinės pa- 
trankos, taigi, prie tokių garsų mes buvome įpratę. Tačiau 
tai buvo kas kita. Išbėgau iš kambario. Iš kitų kambarių 
išsigandusios ir baltos kaip kreida išlėkė mano kolegės. 
Lauke pamatėme iš fiurerio bunkerio atskubančius ir gy- 
dytojo ieškančius abu ordonansus sumišusiais veidais. 
„Sprogo bomba“, — vapėjo jie. — Tikriausiai fiurerio bun- 
keryje“: 

Mes nežinojome, ar Hitleris jau buvo savo bunkeryje, ar 
dar vyko padėties aptarimas. Stovėjome susiglaudusios 
kaip avys per audrą, pastirusios iš baimės. Iškilo pavojus 
ne tik Hitlerio, bet ir mūsų gyvybėms. „Ką mes darysim, 
jeigu Hitleris žuvo?“ — staiga spengiančioje tyloje paklau- 
sė panelė Šrioder, išjudinusi mus iš sąstingio. Mes be tiks- 
lo puldinėjome į visas puses. Panelė Volf nubėgo ieškoti 
gydytojo, panelė Šrioder dairėsi, kas galėtų suteikti infor- 
maciją. Aš su ponia Christijan pasileidom fiurerio bunke- 
rio ir šalia stovinčio barako link. 

Nelaimės vietą dar užstojo tankūs medžiai. Pamatėme 
siauru, per mišką vingiuojančiu takeliu ateinančius genero- 
lą Jodlį ir papulkininkį Vaicenegerį“. Jodlio veidu liejosi 
kraujas, uniforma apiplyšusi. Ant balto Vaicengerio unifor- 
mos švarko buvo matyti raudonos dėmės. Jie ėjo svirdu- 
liuodami. Ponia Christijan puolė prie jų. Mums buvo už- 
drausta eiti toliau ir liepta sugrįžti, nes teritorija užtverta. 
Daugiau nieko nesužinojome. Abu karininkai vos galėjo 
mus suprasti, nes sprogimo metu jie ne tik gavo smegenų 
sutrenkimą, bet dar ir sprogo jų ausų būgneliai. 


Sugrįžome į savo baraką. Vis dar nieko nežinojome apie 
nelaimės priežastį, pasekmes ir tai, kas įvyko. Ar Hitleris 
dar gyvas? Šio klausimo nedrįsome garsiai ištarti, tačiau 
galvoje vis sukosi neaiškios mintys, kas mūsų laukia, į jeigu 
Hitleris žuvęs. Neradau konkretaus atsakymo. Ar tarp Hit- 
lerio bendražygių buvo kas nors, galėjęs perimti jo parei- 
gas? Himleris, Gėringas, Gėbelsas? Mano nuomone, tai 
buvo neįmanoma. Juk jie tebuvo saulės šviesą atspindintys 
mėnuliai, be savo energijos ir galios. O gal Vokietijoje at- 
sirado koks nors valdžios trokštantis Hitlerio priešininkas? 

Nors nuo sprogimo buvo praėjusios tik kelios minutės, 
ramybės nedavė vis daugiau klausimų. Pagaliau pro mūsų 
langą praėjo Otas Giunšė. Jis irgi turėjo dalyvauti aptari- 
me, bet atrodė sveikas ir nesužeistas. Mes Jį apspitome. 
„Kas atsitiko? Ar fiureris gyvas? Ar yra žuvusių? Kokios 
priežastys? Kodėl tai įvyko?“ Jis negalėjo iš karto atsakyti 
į visus klausimus. „Fiureris nenukentėjo. Jis jau savo bun- 
keryje, galite aplankyti. Bet į orą išlėkė visas barakas. Ko 
gero, kas nors iš OT komandos“ po grindimis įmontavo 
sprogmenį. Tiksliau dar neišsiaiškinome“. Smalsumo ge- 
namos nulėkėme į fiurerio bunkerį. Pamačiusi Hitlerį, vos 
nesusijuokiau. Apsuptas keleto savo adjutantų ir tarnų jis 
stovėjo nedideliame vestibiulyje. Hitleris niekada nebūda- 
vo gražiai susišukavęs, o dabar buvo toks pasišiaušes, kad 
panėšėjo į ežį. Į skutus sudraskytos juodos kelnės kabojo 
ant diržo kaip koks čiabuvių sijonėlis. Dešinę plaštaką bu- 
vo įkišęs tarp uniforminio švarko sagų. Ranka buvo sužeis- 
ta. Šypsodamasis jis mus pasveikino kairiąja: „Na, mano 
ponios, vėl viskas baigėsi gerai. Tai dar vienas įrodymas, 
kad esu likimo išrinktas vykdyti šią misiją, antraip manęs 


jau nebebūtų gyvo“. 
Zinoma, buvo kalbama apie sprogimo priežastį. „Sį pa- 
sikėsinimą suplanavo bailys“, — kalbėjo Hitleris. — „Tik- 

riausiai sprogmenį padėjo vienas iš OT darbuotojų. Kitos 
versijos aš neturiu“, — kreipėsi jis į pritariamai linkčiojantį 
Bormaną. Bormanas visada pritariamai linksėdavo. Mes 
norėjome viską sužinoti iki smulkmenų, tačiau Lingė, 
žvilgtelėjęs į laikrodį, tarė: ,„Mano fiureri, manyčiau, kad 
jums reikia persimauti kelnes, po valandos ateina Dučė“. 
Hitleris apžiūrėjo savo skutus. „Kaip visada jūs teisus“, — 
atsisveikino ir pasitempęs, tiesus kaip styga nuėjo į savo 
kambarį. 

Mes labai norėjom apžiūrėti nelaimės vietą, bet kol kas 
ten nieko neįleido. Nuo fiurerio bunkerio buvo matyti, kad 
toje vietoje, kur buvo konferencijų salė, styrojo sugriuvęs 
barakas. Tik grenadierius Mandlis, pats jauniausias ir Že- 
miausias fiurerio bunkerio kareivis, buvo laimingas, paju- 
tęs savo svarbą, ir mums išsamiai papasakojo, kas atsitiko 
jo budėjimo per padėties aptarimą konferencijų barake me- 
tu. „Bomba sprogo vos už dviejų metrų nuo fiurerio, tačiau 
pagrindinis smūgis kliuvo šalia fiurerio stovėjusiam ir tuo 
metu virš stalo pasilenkusiam generolui Bodenšatcui. Aiš- 
ku, jis labai sunkiai sužeistas. Dar sužeistas ir generolas 
Šmundtas. Jam gabalais išdraskė nugarą, be to, jis smarkiai 
apdegė. Stalo gale sėdėjęs stenografas žuvo. Jam nuplėšė 
abi kojas. Taip pat sužaloti Keitelis ir Jodlis, bet fiureris li- 
ko sveikas. Šturmbanfiurerį Giunšę ir majorą fon Joną“ 
sprogimo banga išsviedė pro pravirą langą. Praskridę kelis 
metrus, jie nukrito ant žolės, už barako. Dauguma pasitari- 
mo dalyvių buvo sužeisti skeveldrų, apdegę ar atsipirko 
lengvesnėmis traumomis“. Grenadierius Mandlis viską ge- 
rai įsidėmėjo. 

Sujudusioje stovykloje tvyrojo karštligiška įtampa. Vi- 
si tik ir kalbėjo apie pasikėsinimą. Valandos lėkė kaip mi- 
nutės, o minutės slinko kaip valandos. Dar nebuvo išsi- 
sklaidę sprogimo dūmai, o sprogomo kaltininkas jau buvo 

išaiškintas. Pasikėsinimo Berlyne metu likimas taip pat 
buvo gailestingas Hitleriui. Tuo metu, kai fiureris su paly- 
dovais sugrįžo į nelaimės vietą ir dar kartą aptarė visas de- 
tales, kažkas atkreipė dėmesį, kad iš karininkų per sprogi- 
mą patalpoje nebuvo vienintelio paskambinti išėjusio pul- 
kininko fon Štaufenbergo“. 

Staiga į Hitlerį kreipėsi vyresnysis jefreitorius Adamas 
iš ryšių skyriaus. Jis budėjo konferencijų barake prie tele- 
fono. „Mano fiureri, prieš pat sprogimą pulkininkas fon 
Štaufenbergas išėjo iš konferencijų patalpos, bet niekam 
neskambino ir paliko baraką. Jo veido išraiška buvo tokia 
keista, kad jaučiu pareigą atkreipti jūsų dėmesį, jog jis ga- 
li būti kaltininkas“. 

Hitleris kurį laiką tylėjo, tylėjo ir visi kiti. Iki tol niekam 
net į galvą nebūtų šovę įtarti karininką iš Hitlerio štabo. Ši 
žinia prilygo dar vienos bombos sprogimui. Hitleris neno- 
rėjo tuo patikėti, bet įsakė patikrinti Štaufenbergą. Lavina 
pajudėjo, ir netrukus viskas pavirto tragedija. Apie tai, kas 
įvyko, sužinojome tik vakare, kai prie arbatos susirinkome 
pas Hitlerį 

Pasirodo, iš tikrųjų tai buvo pulkininko fon Štaufenber- 
go darbas. Savo portfelį su užtaisytais sprogmenimis jis 
buvo pastatęs prie stalo kojos, už dviejų metrų nuo Hitle- 
rio. Štaufenbergas aptarimuose dalyvaudavo retai. Šį katrą 
jis ruošėsi atsiskaityti generolui Būlei. Štaufenbergo port- 
felį dažniausiai nešdavo majoras fon Jonas, nes pulkininko 
dešinė ranka teturėjo tris pirštus. Staiga fon Jonas prisimi- 
nė, kad šį kartą Štaufenbergas nenorėjo paleisti iš rankų sa- 
vo portfelio. Portfelis su lemtingu turiniu daugiau nei va- 
landą prastovėjo prie pat Hitlerio. Tada pulkininkas fon 
Štaufenbergas pasitraukė iš įvykio vietos išlaukti, kol vis- 
kas baigsis, ir nuvyko pas savo bendrininką generolą Fel- 
gybelį. Viskas vyko pagal planą. Po sprogimo Štaufenber- 


146 


gas sėdo į savo automobilį ir apsuko ratą aplink stovyklą. 
Pravažiuodamas pro susprogdintą baraką jis matė žolėje 
gulinčius sužeistuosius, rūkstančius medinius griuvėsius ir 
kraujais pasruvusius žmones. Hitlerio niekur nesimatė. 
Tikriausiai manydamas, kad misija pavyko ir Hitleris žuvo, 
jis nuvažiavo į aerodromą. Tačiau, kai Štaufenbergas va- 
žiavo pro baraką, fiureris jau gyvas ir sveikas buvo sugrį- 
žęs į savo bunkerį. 

Pirmiausia apie nepavykusį pasikėsinimą buvo pranešta 
ne visuomenei, o Gėbelsui. Dar nebuvo aišku, kiek Štau- 
fenbergas turėjo padejėjų, ir kas vyko Berlyne. Netrukus 
prasidėjo maišatis. Pasipylė daugybė įsakymų, kurie tuoj 
pat būdavo atšaukiami. Vermachto vadovybėje" prasidėjo 
tikras pragaras. Reikėjo apsispręsti, kam priklausyti: ver- 
machto pasipriešinimo judėjimui ar Hitlerio pasekėjams. 
Įvykiai Berlyne man iki šiol liko neaiškūs. Žinau tik tiek, 
kad viską nulėmė „Didžiosios Vokietijos“ pulko vadas pul- 
kininkas Rėmeris“, paklusęs Gėbelso įsakymui ir su savo 
žmonėmis užėmęs reicho kanceliariją bei radijo stotį ir ne- 
įleidęs į ją pasipriešinimo judėjimo karininkų. Už tai kitą 
dieną Hitleris jį apdovanojo Riterio kryžiaus ordinu, o Ber- 
lyno gatvėse, neiššovus nė vieno šūvio, vėl viešpatavo 
tvarka ir ramybė. | 

Bet vyriausiojoje būstinėje dar ilgai neatslūgo susijaudi- 
nimas. Kai vakare pamačiau Hitlerį, jis vis dar buvo pasi- 
piktinęs išdavyste lemiamoje karo fazėje. „Ir kokie bailiai! 
Jeigu bent būtų išdrįsę šauti, dar galėčiau juos gerbti. Ta- 
čiau jie bijojo rizikuoti savo gyvybe. Nedaug tokių kvailių, 
kurie galvoja sugebėsią viską geriau padaryti. Šie avigal- 
viai net neįsivaizdavo, koks kiltų chaosas, jei aš iš rankų 
paleisčiau vadžias. Aš juos taip pamokysiu, kad ir visiems 
kitiems praeis noras dar kartą šitaip išduoti vokiečių tau- 
tą!“— Hitlerio akys žaižaravo. Tokio energingo aš jau seniai 

nebuvau jo mačiusi. Tik dešinę ranką jam skaudėjo, todėl 
nejudindamas laikė ją įkišęs tarp švarko sagų. Sprogimo 
bangos į orą pakeltas stalo viršus išnarino jam ranką. 

Nežinau, kas būtų buvę, jeigu pasikėsinimas būtų pavy- 
kęs. Matau į namus grįžtančius milijonus kareivių, kurie 
dabar guli kažkur palaidoti ar dingę be žinios; matau nuti- 
lusius pabūklus ir ramų dangų. Karas būtų pasibaigęs. 

Tačiau mano viziją netrukus užgožė tikrieji įvykiai. Lie- 
pos 20-osios pasikėsinimas buvo didžiausia nelaimė, kokia 
tik galėjo ištikti Vokietiją ir Europą. Ne todėl, kad buvo 
įvykdytas, o todėl, kad nepavyko. Nelemtą atsitiktinumą, 
dėl kurio žlugo pasikėsinimas; Hitleris palaikė lemtingu 
ženklu ir asmeniniu laimėjimu. Jo tikėjimas pergale ir pa- 
sitikėjimas savimi, taip pat valdžios suvokimas ir didybės 
manija dabar jau tikrai peržengė visas ribas. Po paskutinių 
pralaimėjimų jis gal ir buvo pasiruošęs priimti kompromi- 
są ir viduje jau nebe taip tvirtai tikėjo pergale, bet dabar jo 
įsitikinimas, kad likimo akivaizdoje pasitvirtino jo idėjos, 
galia ir darbai, tik dar labiau sustiprėjo. 

„Tie mane nužudyti norėję nusikaltėliai net nenujautė, 
kas būtų atsitikę vokiečių tautai. Jiems nežinomi mūsų 
priešų planai taip sunaikinti Vokietiją, kad ji niekada neat- 
sigautų. Kai tik mus užkariaus neapykantos kupini žydai, 
visiems laikams ateis galas vokiečių ir europiečių kultūrai. 
Ir jeigu jie galvoja, kad Vakarų valstybės ir be Vokietijos 
sugebės sustabdyti bolševizmą, tai labai klysta. Šitą karą 
privalome laimėti, kitaip Europą nusiaubs bolševizmas. Ir 
aš pasirūpinsiu, kad man daugiau niekas nebetrukdytų ir 
nebandytų kėsintis nužudyti. Aš vienintelis suvokiu šį pa- 
vojų ir vienintelis galiu jį sustabdyti“. Hitleris tą dieną bū- 
tinai norėjo kreiptis į vokiečių liaudį. Kol mes kartu sėdė- 
jome bunkeryje, iš Karaliaučiaus buvo užsakytas radijo ry- 
šį turintis automobilis, o arbatinėje" viskas buvo paruošta 

transliacijai. Prieš pat vidurnaktį į arbatinę atėjome mes su 
Hitleriu, ten jau buvo susirinkę per pasikėsinimą nesunkiai 
sužeisti karininkai. Generolui Jodliui buvo sutvarstyta gal- 
va, Keiteliui - rankos, kiti buvo aplipdyti pleistrais. Visi at- 
rodė kaip po mūšio. Pirmas įspūdis buvo, kad esame karo 
lauko stovykloje su sužeistaisiais. 

Jie elgėsi taip, lyg būtų laimėję sunkų mūšį ar būtų iš- 
vengę didelio pavojaus. Jie pasveikino fiurerį su stebuklin- 
gu išsigelbėjimu, o mes, šalia stovintys, irgi užsikrėtėme ta 
nuotaika ir vėl įtikėjome, kad šią dieną buvo nuspręstas 
mūsų likimas. 

Tada Hitleris pasakė trumpą kalbą, kurioje pareiškė tau- 
tai, kad yra gyvas ir sveikas. Padėkojęs apvaizdai, kuri iš- 
gelbėjo vokiečių tautą nuo didelės nelaimės, jis paragino 
žmones ir toliau tikėti pergale bei iš visų jėgų jos siekti. 

Mes buvome uždaryti ir apsvaigę klausėmės liepos 
20-osios didvyrių pasakojimų net nepagalvodami, kad 
prie radijo imtuvų aimanavo ir paskutines savo viltis pa- 
laidojo tūkstančiai žmonių, prakeikę tą patį likimą, ku- 
riam Hitleris taip dėkojo. Aš vis dar tikėjau, kad turime 
laimėti, antraip mūsų laukia tie baisūs, pasaulio pabaigai 
prilygstantys dalykai, apie kuriuos kalbėjo Hitleris. 

Po fiurerio kalbos vėl sugrįžome į bunkerį. Hitleris no- 
rėdamas pasitikrinti sveikatą išsikvietė profesorių Morelį. 
Iš karto po pasikėsinimo jis pasitikrino pulsą ir labai di- 
džiavosi, kad pulsas buvo normalus ir net nepadažnėjęs. 
Dabar, prieš eidamas miegoti, norėjo dar kartą įsitikinti sa- 
vo nepažeidžiamumuų. Kurį laiką, kol pro duris prasisprau- 
dė storasis gydytojas, dar kartu pasėdėjome, po to išėjome 
ir mes. Pro medžius jau žėrėjo šviesus apyaušrio dangus. 
Greitai turėjo patekėti saulė. 

Suprantama, kad pasikėsinimas dar ilgai buvo pagrindinė 
visų pašnekesių tema. Eva Braun buvo labai susijaudinusi ir 

parašė Hitleriui tokį nevilties ir susirūpinimo kupiną laiš- 
ką, kad jis net susigraudino dėl jos ištikymybės. Atsimini- 
mui jis nusiuntė jai į Miuncheną savo sudraskytą uniformą. 
Kartą jis prasitarė: „Galiu visiškai pasikliauti savo nuojau- 
ta. Jau Berghofe mane buvo apėmęs keistas nerimas, turė- 
jau būtinai išvykti. Dabar jau žinau, kad ir Oberzalcberge 
buvo ruošiamas pasikėsinimas. Buvo suplanuota padę- 
monstruoti man naująją ginkluotę, o apžiūros metu vienam 
kareiviui be jo žinios į kuprinę būtų įdėję sprogmenį. Atsi- 
tiktinai demonstracijoje dalyvavo ir vienas sąmokslininkų 
generolas, kurį jie norėjo išsaugoti, todėl pasikėsinimo ne- 
įvykdė. Jeigu bomba būtų sprogusi Berghofe arba naujaja- 
me bunkeryje, mūsų visų nebebūtų gyvų. Aš nebijau mir- 
ties. Mano gyvenimas toks sunkus ir pilnas rūpesčių, kad 
mirtis būtų tikras išsigelbėjimas. Tačiau aš esu įsipareigo- 
jęs vokiečių tautai ir šią pareigą įvykdysiu...“ 

Nors Hitleris ir jautėsi „nepažeidžiamas“, vis dėlto iš 
Berlyno išsikvietė ausų specialistą, nes kamavo galvos 
skausmai ir skundėsi klausa. Daktaras Gyzingas“ nustatė, 
kad vienas būgnelis sprogęs, o kitas irgi pažeistas. Mus nu- 
stebino tai, kad neatvyko pasikėsinimo metu būstinėje ne- 
buvęs profesorius Brandtas. Profesorius Morelis su savo 
injekcijom nedaug tegalėjo padėti, nes prižiūrėjo Rasten- 
burgo ligoninėje gulinčius sužeistuosius, kurie sveiko, tik 
labai lėtai. Generolo Šmundto nebebuvo galima išgelbėti. 
Po kelių savaičių jis mirė nuo sunkaus sužeidimo, nors 
Morelis išbandė savo naujausius sulfonamido vaistus. 

Grupenfiureriui Fėgeliui buvo pavesta išaiškinti pasikė- 
sinimą ir surasti kaltininkus. Jis jautėsi asmeniškai įžeistas, 
kad jį, tokį šaunuolį, irgi norėta susprogdinti. Jam tai atro- 
dė niekšiškiau nei sumanymas nužudyti Hitlerį, todėl deg- 
damas kerštu iš peties ėmėsi darbo. Pagaliau ir Hitleris su- 
prato, kad pasipriešinimas armijoje buvo stipresnis, nei jis 

galvojo. Buvo minimos aukštų karininkų pavardės. Hitle- 
ris siuto, keikėsi ir vadino juos išdavikais bei niekšais. 

Paskutinėmis dienomis jis labai blogai atrodė, nesveikai 
gyveno, beveik visai neišeidavo į gryną orą, valgė mažai ir 
be apetito, be to, pradėjo lengvai drebėti jo kairioji ranka. 
Hitleris pastebėjo: „Prieš pasikėsinimą šitaip drebėjo deši- 
nė koja, dabar drebėjimas perėjo į kairiąją ranką. Labai 
džiaugiuosi, kad ne į galvą. Būtų labai nemalonu, jei visą 
laiką purtytųsi mano galva“. 

Vakaronių metu atsirado nauja tema pokalbiams: buvo 
nuspręsta, kad Blondi turi sukurti šeimą. Hitleris ieškojo 
tinkamo partnerio ir išsirinko ponios profesorienėsTrost 
vilkšunį, kurį jai kadaise pats ir padovanojo. Taip vieną 
gražią dieną į vyriausiąją būstinę su šunimi Haru atvyko 
Gerda Trost. Ji buvo vienintelė pasisvečiuoti pakviesta 
moteris. Visi tikėjosi, kad Blondi apsidžiaugs naujuoju 
partneriu, tačiau ji į svečią visai nekreipė dėmesio, 0 jam 
pirmąkart prisiartinus, įtūžusi net grybštelėjo. Hitleris nu- 
sivylė, bet neprarado vilties, kad po kurio laiko abu gyvū- 
nai susidraugaus, ir jis galės užsiauginti mažą šunelį. 

Vakare prie arbatos sėdėjome kartu su ponia Trost. Ji 
spaudė Hitlerį, kad dažniau eitų pasivaikščioti. „Mano fiu- 
reri, taip negalima gyventi. Betrūksta tik ant betoninių sie- 
nų nusipiešti gamtovaizdžius ir iš viso iš bunkerio niekur 
neiti!“ Jis juokėsi ir aiškino, kad vasarą prūsiškas klimatas 
jam labai netinka, ir vėsiose patalpose jis jaučiasi daug ge- 
riau. Kai ponia Trost patarė jam bent jau pasikviesti masa- 
žistą, nes masažas būtų gerai ir jo rankai, jis labai susiner- 
vino. Masažo jis nekentė kaip ir bet kokio prisilietimo. Per 
1923 metų lapkričio pučą Miunchene Hitleris buvo išsina- 
rinęs petį. Vieno feldfebelio masažai jam daugiau pakenkė 
negu padėjo, ir tos skausmingos procedūros jis dar nebuvo 
pamiršęs. 

Palikusi savo šunį, ponia profesorienė Trost išvažiavo. 
Kadangi Blondi jį taip grubiai atstūmė, jis pradėjo gyvai 
domėtis mano mažulyte foksterjierų veislės kalyte, kuri tuo 
metu irgi pajuto pirmuosius švelnius jausmus. Gerokai iš- 
sigandau, kai vieną naktį pamačiau per barako langą įšo- 
kantį didelį pilką šešėlį, bet tuoj supratau, kad tai tik mano 
kalytės svečias. 

Besiblaškydamas Haras sulyso. Pagaliau ir Blondi pasi- 
darė draugiškesnė bei meilesnė, kol vieną gražią dieną, 
švytėdamas iš laimės, Hitleris papasakojo, kad abu šunys 
pasimylėjo. Haras pabuvo dar porą savaičių, kad galėtų at- 
sipenėti būstinės virtuvėje. 


Tuo metu, kai visuose frontuose vyko nuožmios kovos, vy- 
riausiojoje būstinėje gyvenimas ir toliau tekėjo senąja va- 
ga. Hitleris, kaip ir anksčiau, buvo draugiškas, kupinas vil- 
ties, linksmas ir žavus. Rytuose pergalės buvo iškovojamos 
tik ginantis, frontai traukėsi, o rusai vis artėjo. Ir Vakaruo- 
se išsiplėtusi invazija vertė vokiečių dalinius gintis. Po 
kruvinų mūšių Rytuose mano vyro divizija buvo atšaukta į 
Prancūziją, kur laukė naujų tankų ir pastiprinimo. Kaip tik 
tuo metu, kai ruošiausi važiuoti į Miuncheną padėti po su- 
bombardavimo savo šeimai, į fiurerio būstinę atvyko Han- 
sas Jungė. Prieš išsiskirdami keletą dienų praleidome su- | 
griautame ir nykiame Berlyne. Aš išvažiavau į Bavariją, jis 
sugrįžo į savo dalinį. 

Ir Miunchenas mane pasitiko griuvėsiais. Mūsų namas 
buvo visai sugriautas, nebuvo galima nieko išgelbėti. Nu- 
siminę žmonės buvo praradę paskutinę viltį, tik nedaugelis 
tikėjo pergale. Stengiausi juos padrąsinti, tik kad tos drąsos 
ir pačiai trūko. Kai kartodavau Hitlerio žodžius, man trūk- 
davo jo tvirtybės, ir mano širdis pamažu prisipildė dvejo- 
nių bei prieštaravimų. Rugpjūčio pabaigoj, po trijų savai- 

čių sugrįžusi į vyriausiąją būstinę, klausinėjau karininkų 
adjutantų ir visų kitų: „Sakykite atvirai, kokia padėtis? Ar 
jūs iš tikrųjų tikite pergale?“ Gaudavau vis tą patį atsaky- 
mą: „Padėtis bloga, bet ne beviltiška. Reikia ištverti, kol 
galėsime panaudoti naujus ginklus“. 

Vakarais vėl sėdėdavome pas Hitlerį. Jis aistringai kū- 
rė sugriautų Vokietijos miestų atstatymo planus. Atvykus 
Gysleriui, jiedu iki smulkmenų aptarinėdavo įvairius ar- 
chitektūrinius variantus. Hamburgo, Kelno, Miuncheno, 
Linco ir kitų miestų atstatymo planai egzistavo ne tik Hit- 
lerio galvoje, bet ir ant popieriaus. Kaip gėlininkas rūpi- 
nasi savo rožėmis, taip Hitleris puoselėjo savo architektū- 
rinius planus. Kartais, netekę žado, klausydavomės, kaip“ 
jis įsivaizdavo gražiausius pasaulio miestus, plačiausias 
mūsų planetoje gatves ir aukščiausius bokštus. Viskas tu- 
rėjo būti daug gražiau nei anksčiau ir geriausia pasaulyje. 
Ar jis pats tikėjo savo žodžiais? Tada aš nesukau sau dėl 
to galvos. [...] 

Troškau taikos ir ramybės, o ne monumentalių pastatų. 
Žinoma, mano gyvenimas buvo lengvesnis negu daugumos 
žmonių, ir man nereikėjo sėdėti nuobodžiame biure ar dre- 
bėti per oro pavojų, tačiau aš jaučiausi tarsi uždaryta auksi- 
niame narvelyje, troškau pagaliau iš jo ištrūkti ir sugrįžti į 
normalų gyvenimą. Juk per visą tą laiką niekas nepasikeitė. 
Nors vestuves jau buvau atšventusi daugiau nei prieš metus, 
Hitleris vis dar elgėsi su manimi kaip su pagranduku. Jis 
ypač mėgdavo pokštauti. Aš turėdavau pamėgdžioti vieną 
kino komiką iš Vienos, kalbėti saksonišku dialektu ir atsi- 
kirsti į Hitlerio pokštus. Ponią Christijan jis žaviai mergino. 
Kartais tai buvo panašu į nedidelį flirtą, tačiau beveik kiek- 
vieną dieną bent kartą jis užsimindavo apie Evą Braun, ir aš 
pastebėjau, kaip šiltai tada pradėdavo blizgėti Hitlerio akys, 
kaip švelniai ir minkštai skambėdavo jo balsas. 


Apie rugpjūčio vidurį jis dar kartą sušaukė karininkų 
susirinkimą ir vyriausiojoje būstinėje aukščiausiems karo 
vadams pasakė kalbą. Tolerancijos ir švelnumo jo balse ne- 
buvo nė ženklo. Aš nedalyvavau susirinkime, bet kazino 
mačiau karštai diskutuojančius aukšto rango karininkus. 
Panašu, kad kalba buvo griežta. Hitleris tiesiai šviesiai iš- 
reiškė savo pasipiktinimą dėl liepos 20-osios išdavystės ir 
įvedė visai vokiečių armijai privalomą pasisveikinimą iš- 
kėlus dešinę ranką. Jis apeliavo į karininkų sąžinę, ištiki- 
mybę ir besąlygišką paklusnumą. Vėliau man į rankas atsi- 
tiktinai buvo pakliuvęs šio susirinkimo protokolas. Nors ir 
neturėjau teisės jo skaityti, vis tiek užmečiau akį į kelis 
puslapius. Ten buvo parašyta: „...O aš tikėjau, kad savo pas- 
kutinę valandą būsiu apsuptas ištikimų, durklus išsitrauku- 
sių karininkų...“ Generolas Manšteinas“' sušuko: „Taip ir 
bus, mano fiureri!“ Skliausteliuose buvo parašyta — audrin- 
gi plojimai. 

Tomis dienomis Hitleris įteikė apdovanojimus sužeis- 
tiems per liepos 20-ąją. Kai kurie, tarp jų ir generolas 
Šmundtas, jau buvo mirę nuo žaizdų. Gyviesiems buvo iš- 
kilmingai įteikti ženkleliai. Šį momentą užfiksavo fotogra- 
fai ir žiniasklaida. Pastebėjau, kad Hitleris visą laiką laikė 
kairę ranką prispaudęs už nugaros. Jam labai rūpėjo, kad 
niekas nepastebėtų rankos virpėjimo. Ir šiaip į akis krito 
nekokia jo išvaizda. Jis ėmė gerti siaubingai daug vaistų. 
Prieš ir po valgio Lingė paduodavo jam mažiausiai penkias 
skirtingas tabletes. Vienos tabletės žadino apetitą, kitos — 
virškinimą, trečios buvo nuo pilvo pūtimo ir t. t. Be to, 
kiekvieną dieną profesorius Morelis dūsaudamas ir stenė- 
damasis ateidavo suleisti savo stebuklingų injekcijų profe- 
sorius Morelis. Paskutiniu metu gydytojas labai skundėsi 
širdimi. Jis vėl pabandė suliesėti, tačiau tam trukdė besai- 
kis jo apetitas. Vakare prie arbatos jau po kelių minučių pa- 

sigirsdavo jo tylus knarkimas, kuris nutildavo, kai Hitleris 
pakildavo išeiti. Tada Morelis tvirtindavo nuostabiai pra- 
leidęs laiką, tik labai pavargęs. Hitleris ant jo niekada ne- 
pykdavo ir buvo atlaidus kaip vaikui. Kai kalbėdavo apie 
Morelį, jo akyse atsispindėdavo didelis dėkingumas ir kaž- 
kas panašaus į užuojautą. Jis visiškai juo pasitikėjo ir sakė: 
„Be Morelio aš, tikriausiai, būčiau jau seniai numiręs arba 
bent nebegalėčiau dirbti. Jis buvo ir liko vienintelis, galin- 
tis man padėti“. Turiu pasakyti, kad niekas nežinojo, kuo 
Hitleris sirgo. Niekad nebuvo paskelbta konkreti diagnozė. 


V 


Buvo 1944 metų rugpjūčio pabaiga. Mes ir vėl kartu sėdė- 
jome prie stalo. Hitleris su manim elgėsi labai keistai, man 
pasirodė, kad beveik nedraugiškai. Per visus pietus jis nė 
karto į mane nesikreipė, o kai atsitiktinai susitikdavo mūsų 
akys, mane stebėjo rimtu ir tiriančiu žvilgsniu. 

Niekaip nesupratau, ką bloga esu padariusi ar kaip ki- 
taip užsitraukiau jo pyktį. Pamaniusi, kad jis tik blogai nu- 
siteikęs, nesukau sau dėl to galvos. Tą pačią dieną man pa- 
skambinęs Fėgeleinas paklausė: „Ar galiu šiandien po pie- 
tų pas tave ateiti kavos?“ Man buvo keista, kad jis taip ne- 
tikėtai įsigeidė mane aplankyti, nes iki tol nebuvo buvęs, 
bet sutikau. Kavos gėrimo laikas seniai buvo praėjęs, bet 
Fėgeleinas nesirodė. Pagaliau vėl suskambėjo telefonas. 
Padėties aptarimas užsitęsė, o jis turįs daug darbo, todėl 
paklausė, ar negalėčiau pati pas jį užšokti. Sutikau pagal- 
vojusi, kad tuo pačiu galėsiu išvesti pasivaikščioti savo šu- 
nį. Netrukus buvau naujajame Fėgeleino barake. „Sveika 
gyva, labai malonu, kad atėjai, gal nori „šnapsiuko“?“ — 

netikėtai pasiūlė jis. Nustebau, nes nesupratau, kur link su- 
ka. Aš maniau, jis nori man kažką pasakyti. „Ne, — atsa- 
kiau, — šiuo metu „šnapsiuko“ nenoriu, be to, ui tu žadė- 
jai užeiti pas mane kavos. Kas atsitiko? Tu juk žinai, kad 
aš ištikima savo vyrui“. Tada jis priėjo prie manęs ir tėviš- 
kai apkabinęs tarė: „Verčiau aš tau iš karto pasakysiu, kas 
atsitiko... Žuvo tavo vyras“. Šefas apie tai sužinojo jau va- 
kar, bet norėjo sulaukti patvirtinimo, ir pats negalėjo tau 
šios žinios pranešti. Jei turėsi kokių nors rūpesčių, ateik 
pas mane, aš tau visada padėsiu“. Viską pasakęs, jis mane 
paleido ir vis dėlto pripylė taurelę, kurią aš ir išgėriau. Tuo 
momentu negalėjau apie nieką galvoti. Fėgeleinas kalbėjo, 
o aš negalėjau susikaupti, tik probėkšmais girdėjau, kaip 
Jis sakė, kad viskas „labai sušikta“ — šitas karas, bolševikai 
ir viskas viskas, bet vieną gražią dieną tai turėtų pasibaig- 
ti... Keista, kad ir šiandien prisimenu jo žodžius, nors be- 
veik nesiklausiau. 

Neatsimenu, kaip išėjau. Lengvai krapnojo šiltas vasa- 
ros lietutis, o aš, palikusi stovyklą, ėjau vis tolyn, kol pri- 
ėjau žalias pievas. Aplinkui buvo labai tylu. Jaučiausi vi- 
siškai vieniša, ir buvo baisiai liūdna. Vėlai vakare sugrįžau 
į savo kambarį. Nenorėjau nieko nei matyti, nei girdėti. Jo- 
kių užuojautų. Tada paskambino iš fiurerio bunkerio: „Po- 
nia Junge, ar ateisite šiandien vakarienės?“ „Ne, šiandien 
neateisiu“, — atsakiau. Ordonansas padėjo ragelį. Tačiau po 
poros minučių telefonas vėl suskambo. Šį kartą kalbėjo 
pats Lingė: „Fiureris būtinai nori su tavim pakalbėti. Atbėk 
greitai, net jei ir nepasiliksi vakarienės“. Ką gi, pagalvojau, 
kuo anksčiau, tuo geriau, — reikalas bus atliktas. 

Mane nuvedė į mažą kambarį, kur anksčiau buvo pane- 
lės Šrioder svetainė. Dabar čia buvo laikinas Hitlerio dar- 
bo kambarys, niūrus ir nejaukus. Po to, kai Lingė uždarė 
duris, prie manęs be žodžių priėjo Hitleris, suėmė mane už 

rankų ir tyliu bei liūdnu balsu tarė: „Ak, vaike, man labai 
gaila. Jūsų vyras buvo puikus vaikinas“. Vos nepradėjau 
Hitlerio labiau gailėtis nei pati savęs, nes taip sunkiai jis iš- 
reiškė tą užuojautą. „Bet jūs juk pasiliekate pas mane, aš 
jumis pasirūpinsiu!“ Staiga visi ėmė siūlyti savo pagalbą, 
o aš mielai būčiau nuo jų pabėgusi. 

Netrukus viskas sugrįžo į senas vėžes, vėl pradėjau val- 
gyti kartu su Hitleriu. Jis labai blogai jautėsi, buvo nekal- 
bus, atrodė pavargęs ir susenęs. Buvo sunku kuo nors jį su- 
dominti. Kartais Hitleris net negirdėdavo, ką šneka Šperas. 

„Mane slegia tokie sunkūs rūpesčiai... Kad jūs Žinotu- 
mėt, kokius sprendimus aš turiu priimti vienas, visiškai 
vienas... Niekas nenori pasidalinti atsakomybės...“ — toks 
būdavo jo atsakymas, kai paklausdavom, kaip jam sekasi. 
Bunkeryje vienas gydytojas keitė kitą. Vis dar buvo neiš- 
vykęs vyr. gydytojas iš Berlyno, konsultuoti atvažiavo 
Brandtas, apžiūrėjo skaudančią ranką ir drebančią plašta- 
ką. Pagaliau iš Berlyno buvo iškviestas sėkmingai Hitleriui 
gerklas operavęs profesorius fon Eikenas“. Fiureris juo vi- 
siškai pasitikėjo. O Morelis susirgo. Niekas nebepadėjo, 
todėl buvo priverstas gultis į lovą ir Hitlerio gydymą per- 
leisti savo pavaduotojui Vėberiui. Ambicingam Moreliui 
buvo didžiausias smūgis, kai Hitleriui įtiko jo pavaduoto- 
jas. Netikėtai fiureris suprato, kad ir kiti gydytojai moka 
suleisti vaistus. Jis manydavo, kad surasti jo veną — tikras 
menas, ir tik nedaugelis gydytojų šitai sugeba. Morelis bu- 
vo siaubingai pavydus ir ambicingas, ir būtent tada, kai li- 
ga jį privertė laikinai pasitraukti iš žaidimo, fiureriui jo la- 
biausiai reikėjo. Virš Morelio galvos ėmė kauptis debesys, 
nes Brandtas su kolega fon Haselbachu nustatė, kad More- 
lio paskirtose tabletėse yra nedidelis kiekis strichnino, nuo 
kurio vieną gražią dieną, jei Hitleris ir toliau tas tabletes 
gers tokiais kiekiais, galima ir numirti. 

Niekas netikrino, kiek ir kokių vaistų Hitleris suvartodavo 
per dieną. Lingė savo spintelėje laikė kai kurių vaistų atsar- 
gas ir, fiureriui pareikalavus, duodavo jam, prieš tai nepasita- 
ręs su Moreliu. Pagaliau abu gydytojai surašė memorandumą 
ir įteikė jį Hitleriui. Rezultatas buvo netikėtas. Hitlerį ištiko 
pykčio priepuolis. Jis atleido Brandtą iš fiurerį lydinčio gy- 
dytojo pareigų, nes šis prarado pasitikėjimą, nors anksčiau jį 
su fiureriu ir Eva Braun siejo šiokia tokia draugystė. Priešta- 
rauti Moreliui buvo labai pavojinga ir beveik beviltiška. 

Dar po kelių dienų mums pranešė, kad fiureris atsipra- 
šo, bet pietaus vienas. Buvo atšauktas ir arbatos gėrimas, o 
vieną dieną Hitleris visai nebepakilo iš lovos. Tai buvo di- 
džiausia sensacija. Dar niekas nebuvo matęs Hitlerio lovo- 
je. Net tarnas jį žadindavo neatidarydamas durų, rytines ži- 
nias padėdavo ant mažo staliuko prie durų. Savo bendra- 
darbiams fiureris niekuomet nebuvo pasirodęs su chalatu. 
Staiga jis susirgo, ir niekas nežinojo, nuo ko. Gal pasikėsi- 
nimas nepraėjo visai be pasekmių? Gydytojai manė, kad 
tai galėjo būti smegenų sukrėtimo padarinys. Šiaip ar taip, 
mes Hitlerio nematėm ištisas dienas. Adjutantai prarado 
viltį, nes fiureris nebepriiminėjo nieko. Kartą pas mane už- 
ėjęs Otas Giunšė papasakojo: „Fiureris puolė į apatiją. Ne- 
bežinom, ką dayti. Net padėtis Rytuose jo nedomina, nors 
ten labai prasti mūsų popieriai“. 

Morelis iš savo lovos telefonu nurodinėjo asistentui, 
kaip gydyti Hitlerį. Ir iš tikrųjų jis netrukus atsigavo, ėmė 
vadovauti iš lovos, klausėsi pranešimų apie karinę padėtį, 
o po kelių dienų net pradėjo rengti naktinius pasisėdėjimus 
prie arbatos. Manau, tai buvo pirmas ir paskutinis kartas, 
kai jis miegamajame, gulėdamas lovoje, priiminėjo sve- 
čius. Tiesą sakant, buvo gana nejauku. 

Nedidelė bunkerio patalpa atrodė skurdžiai lyg kokiose 
kareivinėse. Be to, ten pat glaudėsi sustambėjusi Blondi, 

stovėjo jos šeimai skirta dėžė, taigi, vietos buvo tikrai ne- 
daug. Prisiminiau, kaip Eva Braun skundėsi nežinanti, ką 
Hitleriui dovanoti gimtadienio ar Kalėdų proga. Jis neryšė- 
jo margų kaklaraiščių, nemėgo madingų pižamų, nešiojo 
tik bjaurias juodos spalvos kojines ir neišvaizdų pilką fla- 
nelinį chalatą. Susišukavęs ir nusiskutęs bei apsivilkęs to- 
kiais baltais naktiniais marškiniais, kokius siuva tik karei- 
viams, jis gulėjo lovoje. Kad neveržtų rankų, paliko neuž- 
sagstytus rankogalius, pro kuriuos švietė balta jo rankų 
oda. Balta kaip sniegas! Dabar supratome, kodėl jis nene- 
šiojo trumpų kelnių. Prie lovos buvo pristumtas mažas sta- 
liukas, mes prisitraukėme keletą kėdžių ir vargais negalais 
susėdome aplinkui. Svečių buvo nedaug; be dviejų sekre- 
torių dar atėjo adjutantas Bormanas ir Hėvelis. Jei kuriam 
nors prireikdavo išeiti, visi turėdavo atsistoti jį išleisti. Ne 
taip paprasta buvo ir serviruoti stalą. 

Hitleris kalbėjo nedaug. Norėjo, kad papasakotume, ką 
veikėme paskutinėmis dienomis. Nebuvo ko pasakoti. Pa- 
grindinis mūsų užsiėmimas buvo perrašinėti kalnus prane- 
šimų apie nuostolius. Mūsų nuomone, tai buvo nykus ir be- 
prasmiškas darbas. Juk paskutinėmis dienomis Hitleris į 
juos net akies neužmetė. Buvo labai liūdna matyti, kaip 
žmogus, galintis vienu plunksnos brūkštelėjimu pabaigti šį 
vargą, abejingas gulėjo lovoje ir spoksojo pavargusiomis 
akimis. Atrodė, lyg kūnas būtų supratęs visą dvasios ir 
stiprios valios pastangų beprasmiškumą ir pradėjęs strei- 
kuoti, tarsi paprasčiausiai būtų pareiškęs: „Daugiau nebe- 
galiu“. Tokio kūno nepaklusnumo Hitleris nesitikėjo ir bu- 
vo tiesiog apstulbintas. 

Netrukus silpnumas buvo nugalėtas. Pranešimas apie 
rusų įsiveržimą į Rytų Prūsiją per vieną naktį pastatė jį ant 
kojų. Per tą laiką buvo baigtas statyti naujasis bunkeris, 
tikra tvirtovė, į kurią persikraustė Hitleris. Joje buvo tikras 

koridorių, patalpų ir salių labirintas. Bunkeryje buvo įreng- 
ta net dietos virtuvė, o visi tiesioginiai Hitlerio pavaldiniai 
turėjo po atskirą patalpą. Fiureris kiekvieną dieną laukė 
vyriausiosios būstinės antpuolio iš oro, todėl visi svarbiau- 
si žmonės turėjo būti šalia. Buvo sustiprinti ir kiti bunke- 
riai. Oro pavojus buvo skelbiamas kiekvieną dieną. Kartais 
virš miško ratus sukdavo vienas vienintelis lėktuvas, ir ne- 
nukrito nė viena bomba. Vis dėl to Hitleris į šį pavojų žiū- 
rėjo labai rimtai ir žvalgybinius antskrydžius laikė pasiruo- 
šimu dideliam puolimui. 

Rusai neišpasakytai greitai veržėsi į priekį. Iš užimtų 
kaimų ateidavo siaubingi pranešimai. Gera Hitlerio nuotai- 
ka dingo. Kai vakarais susirinkdavome prie arbatos, rasda- 
vom jį niūrų ir susirūpinusį, ir jam buvo labai sunku bent 
trumpam pamiršti iš Rytų gautas nuotraukas ir pranešimus. 
Jį kaltino išprievartautos moterys, nužudyti vaikai ir nukan- 
kinti vyrai, mirtis, vargas ir neviltis. Jis kurstė neapykantą 
ir prisiekinėjo atkeršyti. „Tai ne žmonės, o Azijos stepių 
bestijos, ir mano kova prieš juos — tai kova už europietiško 
žmogaus garbę. Laimėsime bet kokia kaina. Turime būti 
negailestingi ir kovoti visomis žinomomis priemonėmis“. 

Tačiau neatrodė, kad artėtume prie pergalės. Priešingai, 
artėjo priešų daliniai. Pamažu ir Vakaruose prie Vokietijos 
sienų veržėsi sąjungininkai. O mes vis dar sėdėjome Rytų 
Prūsijoj. Netrukus ir mus išvarys rusai. Kartais ramią ru- 
dens dieną girdėdavome griaudžiant pabūklus. O Hitleris 
vis liepė statyti, tvirtinti ir ruoštis gynybai. Visur buvo pil- 
na užtvarų ir naujų pastatų, minų, spygliuotų vielų, stebė- 
jimo bokštelių. Tie keliai, kuriais aš dar neseniai vedžioda- 
vau pasivaikščioti savo šunį, jau buvo uždaryti, ir sargybi- 
nis reikalavo leidimo. Jeigu priešas būtų žinojęs, koks di- 
delis sąmyšis kildavo mūsų stovykloje, paskelbus oro pa- 
vojų, būtų tikrai puolęs. 

Naktimis būdavo baisu. Staiga užgesdavo visos lempos, 
turėdavom skubėti į bunkerius, tačiau tarp pristatytų me- 
džių būdavo sunku orientuotis. Be to, reikėjo žinoti slapta- 
žodį ir atsakymą į jį, nes sargybiniai juokų nepripažino ir 
būtų šovę net nemirktelėję. Dienos metu pakakdavo leidi- 
mo, o naktimis niekas už draudžiamos zonos ribų nevaikš- 
čiodavo. 

Hitleris bandė iš rezervų vis naujas divizijas pasiųsti į 
Rytus. Po to, kai Rytų frontas susiaurėjo ir padėtis šiek 
tiek stabilizavosi, Hitleris nusprendė persikelti į vakarinę 
būstinę Tauno srityje ir iš ten vadovauti Vakarų frontui. 
Pirmomis 1944 metų lapkričio dienomis mes išsikėlėme iš 
„Vilko irštvos“. Pasiėmėm viską, ką turėjom, nes rusai jau 
buvo nebetoli. 

Nujausdami, kad daugiau nebegrįšime, atsisveikinome 
su būstine ir vieną lapkričio rytą sėdome į spec. traukinį, 
nuvežusį mus į Berlyną. Man patiko Rytų Prūsijos gamto- 
vaizdis ir gyvenimas miške. Bet turėjome išvažiuoti vi- 
siems laikams. Tikriausiai, ir pats Hitleris tai žinojo, nors 
ir plėtojo statybas, lyg ketintų vieną dieną sugrįžti. Kažka- 
da pats tvirtino, kad nepasiduos tol, kol laikysis jo fronto 
ruožas. Jis kaip apsėstas tikėjo neįmanomu. 

Spec. traukinys buvo pilnas. Kiti buvo išvykę jau prieš 
valandą. Šį kartą keliavom dienos metu. Hitleris norėjo at- 
vykti į Berlyną sutemus ir kad niekas nesužinotų. Pamažu 
saulė prasiskverbė pro rūką ir padovanojo mums dar vieną 
skaidrią rudens dieną. 

Tačiau fiurerio vagono langai buvo užtamsinti. Jis sėdė- 
jo savo kampe įsijungęs elektrą. Per pietus jo vagone-sve- 
tainėje buvo tiesiog nyku. Lauke skaisčiai švietė saulė, o 
čia buvo prieblanda kaip mauzoliejuj. Kartu pietavo More- 
lis, Bormanas, Hėvelis ir Šaubas. Panelė Šrioder ir ponia 
Christijan jau buvo Berlyne. O jauna insbrukietė, dietinių 

patiekalų virėja, panelė Manciarli“, norėjusi tapti mokyto- 
ja ir tik laikinai tarnaujanti pas Hitlerį, buvo dar per nauja 
prisijungti prie mūsų rato, todėl aš ir panelė Volf buvom 
vienintelės moteriškos lyties atstovės. 

Dar niekad nebuvau mačiusi Hitlerio tokio prislėgto ir 
susimąsčiusio kaip tada. Kažką pusbalsiu šnabždėjo ne- 
pakeldamas akių nuo lėkštės arba atsijungęs spoksojo į 
vieną baltos staltiesės tašką. Šiame mažame linguojan- 
čiame narve tvyrojo slegianti atmosfera, ir mus apėmė 
kraupus jausmas. Staiga Hitleris prašneko apie operaci- 
ją. Iš pradžių aš nesupratau, apie ką jis kalba. Pradėjo 
nuo to, kaip jis pasitiki profesoriumi Eikenu ir jo suge- 
bėjimais. „Tai didelė atsakomybė, bet jis vienintelis gali 
operuoti balso stygas. Operacija, žinoma, nėra pavojinga 
gyvybei, bet gali atsitikti taip, kad liksiu be balso...“ Jis 
nebaigė sakinio, ir mes suvokėme jam kilusį pavojų — 
pavojų tapti nebyliu. Hitleris gerai suprato, kad balsas — 
svarbus jo galios instrumentas, kuriuo jis apžavi ir pa- 
traukia Žmones. Jeigu jis nebegalės kalbėti, kaip tada pa- 
veiks minią? 

Bendražygiai jau senokai kvaršino jam galvą: „Mūsų 
fiureri, reikėtų vėl kreiptis į vokiečių tautą. Žmonės prara- 
do viltį ir abejoja Jumis. Sklinda gandai, kad Jūs nebegy- 
vas“. Adjutantai prašė, kad mes, sekretorės, paklaustumėm 
fiurerio, kada jis padiktuos savo kalbą. Tačiau Hitleris vi- 
sąlaik atsikirsdavo:""Dabar ne laikas kalboms. Turiu priim- 
ti sprendimus ir veikti. Be to, neturiu ką pasakyti vokiečių 
tautai. Reikia pasiekti pergalių, kad galėčiau žmonėms su- 
teikti jėgų ir drąsos“. Tačiau nors po pasikėsinimo jis ir iš- 
liko gyvas, virš jo galvos pakibo naujas Damoklo kardas. 
Neramu buvo visuose frontuose. Jis negalėjo tuo pačiu me- 
tu būti ir Vakarų, ir Rytų frontuose, todėl nusprendė pasi- 
likti Berlyne. 

Be oro pavojaus vakare atvykome į Berlyną. Įvažiavo- 
me į Griunevaldo stotį, nes Silezijos stotis iš vakaro buvo 
apšaudyta. Kai išlipome iš svečių vagono, Hitlerio jau ne- 
bebuvo. Palikdami stotį, dar spėjome pamatyti už kampo 
išnykstančius užpakalinius jo automobilio žibintus. Tam- 
sus miestas buvo dar niūresnis ir nykesnis už naktinį miš- 
ką. Automobilių kolona stengėsi važiuoti kuo mažiau su- 
griautomis gatvėmis. Ir vėl Hitleris neturėjo galimybės pa- 
matyti Berlyno žaizdų. Prigesinti mašinos žibintai apšvies- 
davo tik retus griuvėsius. 

Kai atvykome į reicho kanceliariją, damų kambary jau 
buvo susirinkusi nemaža kompanija. Šis kambarys seniai 
nebeturėjo nieko bendra su damomis. Tai buvo didelė pa- 
talpa su židiniu, aukštais veidrodžiais ir jaukiais minkšta- 
suoliais. Pavadinimas išliko dar iš tų laikų, kai Hitleris ren- 
gė nuostabias šventes ir priiminėjo pulkus menininkų. Da- 
bar stori kilimai buvo išnešti į bunkerį, o vietoj brangių 
baldų stovėjo patogūs, bet paprasti stalai ir kėdės. | 

Hitleris pasėdėjo su mumis labai trumpai. Vakarienę jau 
buvome pavalgę traukiny. Jis liepė Lingei paruošti miega- 
mąjį ir išvesti Blondi. Pats tuoj pat pasišalino. Jis buvo su- 
sijaudinęs, nes kitą dieną turėjo būti operuotas. 

Iki tol su Hitleriu ir visu štabu neteko ilgiau užsibūti 
Berlyne. Pirmą kartą nuo karo pradžios vyriausioji būstinė 
buvo perkelta į Vokietijos širdį - Berlyną. Milžiniškas rei- 
cho kanceliarijos kompleksas, apsuptas Voso ir Vilhelmo 
gatvių, taip ir liko man neaiškus labirintas. Nors Žinojau, 
kur buvo Hitlerio butas senuosiuose rūmuose Vilhelmo 
gatvėje, tačiau tos patalpos buvo tuščios, lyg iš jų išsi- 
kraustė šeimininkai. Per tą laiką ir į šį namą buvo pataikiu- 
sios kelios bombos ir pridariusios žalos. Pastatas buvo la- 
bai senas ir toks keistas, kad net Hitleris nesugebėjo jo per- 


tvarkyti. 


Name buvo daugybė laiptų laiptelių ir galinių laiptų bei 
daugybė prieškambarių ir vestibiulių, kurių paskirtis — ap- 
sunkinti svarbių ir skubiai reikalingų asmenų paiešką. 

Pirmame aukšte buvo Hitlerio biblioteka, darbo kam- 
barys, miegamasis ir Evos Braun apartamentai, be to, la- 
bai graži didelė kongresų salė, kurią Hitleris, kaip pats 
pasakojo, išgelbėjo nuo sugriuvimo. „Tada, kai tapau rei- 
cho kancleriu, mane šioje salėje priėmė „senasis ponas“, 
— taip jis vadino Hindenburgą. „Pasistenkite eiti arčiau 
sienų, Hitleri“, — perspėjo jis žemu balsu, — „Gali įlūžti 
grindys!“ ,, Manau, kad šis namas pamažu tikrai būtų su- 
griuvęs, nes jo niekas neremontavo“. Taigi, Hitleris pasi- 
rūpino, kad būtų sutvarkytos lubos, bet lyg tyčia būtent į 
šią salę pataikė bomba. Dabar salė stovėjo tuščia ir ap- 
leista, ir niekas jos nebetvarkė. Į antrą aukštą vedė treji 
skirtingi laiptai. Laipteliais priešais Hitlerio darbo kam- 
barį buvo galima patekti į ilgą koridorių, kuriame buvo 
Hitlerio palydovų kambariai. Pats pirmas, užlipus laip- 
tais, buvo mūsų darbo kambarys. Mes jį vadinome „laip- 
tų kambariu“. Toliau — adjutantų laukiamasis ir nelaukto 
svečio miegamasis. Šalia gyveno Šaubas, už jo — spaudos 
šefas Otas Dytrichas, kitame, šiaip jau Sepui Dytrichui 
skirtame kambaryje, dabar gyveno adjutantas Bormanas 
ir paskutiniame kambaryje gyveno grupenfiureris Alb- 
rechtas, nuolatinis adjutantas Berlyne. 

Už kampo, tame pačiame koridoriuje, buvo Morelio, 
pulkininko fon Belovo, generolo Burgdorfo“ ir profeso- 
riaus Hofmano gyvenamosios patalpos. Apačioje kam- 
bariai buvo išdėstyti ta pačia tvarka: namų valdytojo Ka- 
nenbergo““ biuras, nedidelis valstietiškas kambarėlis, kuria- 
me valgydavo darbuotojai, tarno kambarys, gydytojo kabi- 
netas bei dušas ir vonia. Toliau gyveno virėja su tarnaite, 
dar buvo skalbykla ir lyginimo kambarys. 

Apačioje, po privačiais Hitlerio kambariais, buvo repre- 
zentacinės patalpos. Milžiniškas vestibiulis su ne itin pra- 
bangiais kilimais, baldais ir paveikslais buvo graži ir jauki, 
deja, nebenaudojama patalpa. Per mažesnį prieškambarį 
buvo galima patekti į vadinamąją svetainę. Dešinėje buvo 
„damų kambarys“, kairėje — kino ir koncertų salė. Iš čia 
trejos plačios gražios durys atsiverdavo tiesiai į kanceliari- 
jos parką. Pati gražiausia patalpa visame name buvo „Žie- 
mos sodas“. Tai atskiras ilgas pastatas su pusapvaliu šonu, 
aukštais langais ir durimis į parko pusę. Tiesą sakant, „so- 
du“ jo nebegalėjai vadinti, nes jame jau seniai nebebuvo 
kažkada žaliavusių gražių augalų ir gėlių. Apvaliajame pa- 
stato gale stovėjo du stalai, prie kurių pusryčiaudavome. 
Hitleris čia rengdavo ir kasdienius padėties aptarimus, bet 
jei susikviesdavo didesnį štabą, tada eidavo į milžinišką 
darbo kambarį naujojoje reicho kanceliarijoje. Šie seniai 
ištuštėję kambariai staiga vėl atgijo. 

Pirmosiomis mūsų viešnagės dienomis visur tvyrojo 
įtampa. Operacija praėjo gerai. Profesorius Eikenas iš- 
operavo balso stygų auglį. Net nežinau, ar Hitlerį opera- 
vo jo kambaryje, ar ligoninėje. Šiaip ar taip, mes jo nema- 
tėme tris dienas. Vieną dieną jis netikėtai pasirodė prie 
pusryčių stalo. Tą rytą buvo paskelbtas oro pavojus. Su- 
grįžę iš bunkerio, mes susirinkome prie pusryčių stalo. 
Dėl oro pavojaus Hitleris atsikėlė anksčiau nei numatyta 
ir nežinojo, ką iki padėties aptarimo veikti. Ieškodamas 
draugijos, jis rado mus pusryčiaujant. Suprantama, tuoj 
pat buvo užgesintos kelios cigaretės ir atidaryti langai. 
Dauguma mūsų dar nebuvo matę Hitlerio po operacijos. 
Naujasis, vietoj profesoriaus Brandto atvykęs lydintysis 
gydytojas taip sutriko, kad stodamasis pasveikinti Hitle- 
rio užkliuvo už kėdės kojos, užsikabino už staltiesės ir 
apvertė savo puodelį. 

Man buvo jo gaila. Jis taip susigėdo, išraudo kaip vėžys 
ir visu savo dviejų metrų ūgiu stovėjo priešais savo fiurerį 
kaip koks mokinukas. Iki tol jis nebuvo viešai su Hitleriu 
susidūręs. 

Fiureris galėjo tik šnabždėti. Savaitę jam buvo uždraus- 
ta kalbėti balsu. Netrukus pašnibždom pradėjo kalbėti visa 
draugija, kol Hitleris pajuokavo, kad jo klausos organai 
sveiki. Pradėjom garsiai kvatotis, kartu juokėsi ir Hitleris. 
Po to jis pasiguodė skaudžiai nusivylęs: „Blondi neturės 
šuniukų“, — tarė jis.— „Ji sustorėjo ir atrodė, kad greitai tu- 
rės pieno, tačiau, mano nuomone, ji sustorėjo tik todėl, kad 
gavo daugiau ėsti ir nedaug judėjo. Šunininkas Tornovas 
įtaria netikrą nėštumą, o aš manau, kad tai niekšybė!“ Be 
to, fiureriui atrodė, kad Blondi partneris per ilgai pusba- 
džiu gyveno. Pasitaikius progai, jis norėjo juos dar kartą 
suvesti. 

Pamažu visi vienas po kito kilo nuo pusryčių stalo. Šau- 
bas nuskubėjo prie telefono. Vermachto ir SS adjutantai tu- 
rėjo paruošti ataskaitas. Lorencui ir Dytrichui rūpėjo nau- 
jausi spaudos pranešimai. Pagaliau liko tik fotografas 
Frencas, ponia Christijan, aš ir gydytojas Štumpfegeris“. 
Kalba pakrypo apie Kalėdas. Ar šiais metais būsime Berly- 
ne? Hitleris papurtė galvą. „Turiu keliauti į Vakarus. Tik- 
riausiai būsime „Erelio gūžtoje“, prie Taunuso“. Tuoj pat 
pasinaudojau proga ir paklausiau, ar negalėčiau šiais me- 
tais per Kalėdas gauti atostogų. [...] Ponia Christijan kartu 
su vyru galės pasilikti pas Hitlerį. 

Man leido. Juk ir Kalėdos buvo nebe už kalnų. Po ketu- 
rių savaičių — Kūčių vakaras. Mes, keturios sekretorės, 
Berlyne ruošėme Hitlerio kalėdinių apdovanojimų ir siun- 
tinių sąrašus. „Taip, Kalėdas reikia švęsti su šeima“, — ne-- 
drąsiai ir liūdnai sušnabždėjo Hitleris. — „Eva laiškuose 
manęs prispyrusi prašo šiais metais atvažiuoti į Berghofą. 

Ji tvirtina, kad man po pasikėsinimo ir ligos būtinai reikia 
pailsėti. Tačiau aš Žinau, kad tai Gretos, kuri nori pamaty- 
ti savo Hermaną, iniciatyva“. Pernai Fėgeleinas iš tikrųjų 
vedė Evos seserį“. Tuo metu mes dar buvome Berchtesga- 
dene, ir vestuvės buvo puikiai atšvęstos 2000 metrų aukš- 
tyje, Kėlštainhauzene. Tiesa, manęs nepakvietė. 1945 me- 
tų pavasarį Greta jau laukėsi pirmagimio. Kad ir kaip keis- 
ta, gražiajam Hermanui pavyko susidraugauti su Eva, nors, 
kai pagalvoji, koks gaivus ir linksmas jis buvo, o ji — jau- 
na ir žvali, bet priversta gyventi atsiskyrusi ir dorovingai, 
tai nebestebina. Eva buvo laiminga, kad pagaliau turi svai- 
nį, su kuriuo, neprarasdama prestižo, gali kiek tik nori šok- 
ti ir juokauti. 

Tačiau Hitleris. nenusileido. Jeigu jam pasirodydavo, 
kad tarnybiniai reikalai tuo metu svarbesni, nepadėdavo 
nei Evos žavesys, nei gražiausi pažadai. Fiureris turėjo 
vykti į vakarus. Berlyne gavo pailsėti tik dvi savaites. Už- 
tat man pasitaikė puiki proga anksčiau nei galvojau sugrįŽ- 
ti į Miuncheną. Gruodžio 10 dieną pilotas Bauras turėjo iš 
Berlyno į Miuncheną nuskraidinti lėktuvą. Paklausiau, ar 
nepaimtų ir manęs? Jis mielai sutiko, o man nereikėjo rū- 
pintis, kur palikti mažąjį foksterjerą, kol būsiu išvykusi, 
nes traukiniuose jau kelerius metus buvo uždrausta keliau- 
ti su šunimis. 

Buvau pasiėmusi daugybę lagaminų su dovanom ir 
skanumynais, kuriais norėjau pradžiuginti savo šeimą ir 
draugus. Iš didžiojo sandėlio, kur buvo saugomos Hitlerio 
“ gimtadienio dovanos, savo nuo bombų nukentėjusiai ma- 
mai, su seserim gyvenančiai prie Amero ežero, netoli 
Miuncheno, gavau daug naudingų daiktų: patalynės, indų, 
drabužių ir t. t. Be to, kartu vežiausi visą savo vyro garde- 
robą, bet nepagalvojau, kad lėktuvas skrenda tik iki Miun- 
cheno, 0 po to turėsiu pati su visa manta nusigauti iki 

Breitburno, neturėjusio net geležinkelio stoties. Taip pat 
buvau pamiršusi, kad žiemą per ežerą neplaukioja laivai. 
Viskas baigėsi tuo, kad aš nuskridusi turėjau sunkumų ir 
buvau priversta kitos gyvenvietės stotyje palikti lagami- 
nus, 0 pati su šuniuku ir kelioniniu krepšiu keliauti pėsčio- 
mis. Visi neišpasakytai džiaugėsi mano netikėtu apsilan- 
kymu. Pagaliau sava kalėdinė eglutė su senais mielais 
žaisliukais, namie kepti sausainiai ir keletas išsaugotų 
smulkmenų iš senų laikų. 

Hitleris tuo metu su savo štabu sėdėjo „Erelio gūžtoje“ 
ir nematė, kaip žmonės net ir tais sunkiais laikais šventė 
meilės ir susitaikymo šventę. Mūsų mažajame kambarėly- 
je su virtuve, be telefono, tik su radijo imtuvu, vargais ne- 
galais pagaunančiu Miuncheno radijo stotį, man buvo šiek 
tiek neramu. Tas laidas dažnai nutraukdavo š šiurpą Varan- 
tis tylus tiksėjimas, vadinamas „gauleiterio dejone“ ir per- 
spėjantis, kad netoliese — priešų lėktuvai. 1945 metų sau- 
sio 8 dieną, kai jau ruošiausi grįžti į vyriausiąją būstinę, 
Miunchenas patyrė vieną iš sunkiausių bombardavimų. Iš 
mūsų kaimelio, maždaug už 40 km nuo Miuncheno, dan- 
guje matėme ryškiai raudonas gaisrų pašvaistes ir baltus 
bombų sprogimo blyksnius. 

Kitą dieną ryšys su Miunchenu visai nutrūko. Buvo 
apgadintas geležinkelio ruožas, neveikė telefonai. O aš 
sausio 10-tą turėjau būti Berlyne. Mano mama labai jau- 
dinosi. Ji prašė dar palūkėti, nes jautė gresiančią nelaimę. 
Tačiau aš neradau sau vietos. Palikusi šunį ir lagaminus, 
sunkvežimio kėbule išvažiavau į miestą. Per dūmus, griu- 
vėsius ir žmonių minias pagaliau pasiekiau fiurerio butą 
Princo regento aikštėje, pasiėmiau bilietą ir sunkia širdi- 
mi bei kamuojama niūrių karo vaizdų naktį išvykau į Ber- 
lyną. | 

Berlyne jau radau Miunchene Kalėdas praleidusią, tik 

anksčiau į Berlyną sugrįžusią panelę Volf. Kitą dieną kar- 
tu sėdome į traukinį ir išvažiavome į vakarus, kur tuo me- 
tu buvo fiurerio vyriausioji būstinė. 

Ir vėl traukinys mus nuvežė į dar nepažįstamą Vokieti- 
jos vietovę. Iš ryto atvykome į nedidelę apsnigtą stotį He- 
seno žemėje. Šis užkampis vadinosi Hungenu. 

Čia vykstančiųjų į fiurerio būstinę jau laukė mašinos. 
Važiavome per Bad Nauheimą, tą ankstyvą žiemos rytą 
dar apsnūdusį, be gyvybės ženklų, ir per gilų sniegą sky- 
nėmės kelią per miškais apžėlusias Taunuso kalvas, kol 
ant vieno kalnagūbrio pastebėjome gerai užmaskuotą fiu- 
rerio būstinę, kuri buvo nepaprastai gražiai įrengta. Miš- 
kinguose šlaituose vienas prie kito glaudėsi daugybė ma- 
žų medinių nameliukų, tačiau po kiekvienu iš jų žemėje 
buvo įrengtas solidus ir gilus bunkeris. Patalpos buvo ne- 
didelės, bet geriau įrengtos nei „Vilko irštvoje“. Fiureris 
gyveno apatiniame name, dviejuose šiek tiek didesniuose 
kambariuose. 

Pirmą dieną išėjau trumpai pasivaikščioti po apylinkę. 
Netoliese, ant kalnelio, stovėjo pilis. Tai buvo generolo 
Rundštedto, tuometinio Vakarų kariuomenės vado, būsti- 
nė.“ Su juo Hitleris tardavosi lemiamais klausimais. Jis bu- 
vo atvykęs nuraminti kariuomenės ir sustabdyti amerikie- 
čių veržimasi. 

Visą dieną fiurerio bunkeryje viešpatavo karštligiška 
sumaištis. Ištisas valandas truko padėties aptarimai. Hitle- 
rį pamatėm tik vakare prie stalo. Jis buvo pailsėjęs ir atro- 
dė geriau nei Berlyne. Aš jam papasakojau apie subombar- 
duotą Miuncheną. Išklausęs jis tik tiek tepasakė: „Po kelių 
savaičių šis košmaras pasibaigs. Šiuo metu masiškai gami- 
nami mūsų naujieji lėktuvai, ir tada sąjungininkai turės 
gerai pagalvoti prieš skrisdami per reicho teritoriją“. Kai 
kartu gėrėme arbatą, Blondi gulėjo prie Hitlerio kėdės. Ji 

kelis sykius pabandė atkreipti į save dėmesį, tačiau fiureris 
liepdavo nusiraminti, ir ji paklusniai guldavosi į savo vie- 
tą. Jau buvo galima užuosti, kad šuniui būtinai reikėjo į 
lauką. Tačiau Hitleris to nepastebėjo ir, nors tvirtindavo, 
kad užuodžia kiekvieną cigaretę; buvo visai nejautrus savo 
numylėtinės skleidžiamiems kvapams. Pagaliau aš pasa- 
kiau: „Mano fiureri, manau, kad Blondi rimtai prašosi į 
lauką“. Po mano žodžių ji stryktelėjo, sušoko džiaugsmo 
šokį ir nubėgo prie durų. Hitleris išsikvietė Lingę, ir šiam 
atidarius duris, Blondi kaip kulka šovė į lauką. Mums vi- 
siems palengvėjo, kai pro duris padvelkė grynas oras. 
„Mano fiureri, ar nekeista, kiek džiaugsmo šuniui suteikia 
tokia smulkmena“, — tariau aš. Tada jis nusijuokė ir atsakė: 
„Jūs net nenutuokiate, kiek džiaugsmo tokia smulkmena 
gali suteikti ir žmogui. Kartą su savo bendražygiais buvau 
ilgoje kelionėje. Anksčiau aš daug važinėdavau automobi- 
liu po visą Vokietiją. Tada turėjau nuvykti į Magdeburgą ir 
iškilmingai atidaryti pirmąjį automagistralės ruožą. Prie 
mūsų kolonos, kai būdavom atpažinti gatvėje, visada prisi- 
jungdavo ir iš paskos važiuodavo daug mašinų. Dažnai bū- 
davo sunku nuo jų pabėgti. Kartais būdavo tiesiog neįma- 
noma vienam miške atlikti savo neatidėliotinų reikalų. Ta- 
čiau tąkart, kai važiavome automagistrale, nedaug trūko, 
kad būtų atsitikusi nelaimė. Nesustodami važiavome jau 
kelias valandas ir labai kentėjome. Tačiau visur stovėjo ri- 
kiuotės: iš pradžių HJ (Hitlerjugendas), po to BDM (Vo- 
kietijos merginų sąjunga), SA (smogiamieji būriai), SS 
(apsaugos būriai), kitos formuotės. Net nežinojau, kad ma- 
no partijoje tiek daug formuočių, tuomet man atrodė, kad 
net per daug. Nutaisęs draugišką miną, važiuodamas turė- 
jau stovėti. Briukneris su Šaubu sėdėjo šalia manęs suak- 
menėjusiais veidais, kol staiga Briukneriui į glvą šovė pui- 
ki mintis: „Mano fiureri, Magdeburge aš dėl visa ko liepiau 

pastatyti mūsų traukinį. Ar mes negalėtume...? Ir beprotiš- 
kai džiaugdamiesi mes lėkte nulėkėme į stotį“. Prie stalo 
kartu sėdėjęs Šaubas atidžiai klausėsi ir kriuksėjo iš pasi- 
tenkinimo. „Mano fiureri, o ar atsimenate Veimarą“, — įsi- 
terpė jis. — „Kai gyvenote „Elefant“?“ „Taip“, — juokdama- 
sis atsakė Hitleris. — „Tai irgi buvo keblus reikalas. Anks- 
čiau aš dažnai lankydavausi Veimare ir visada apsistoda- 
vau „Elefant“ viešbutyje. Tada tai buvo vienas iš senesnių, 
bet labai geras viešbutis. Turėjau nuolatinius kambarius su 
tekančiu vandeniu, bet trūko vonios ir tualeto. Prispirtas 
reikalo, turėjai pereiti visą ilgą koridorių. Kiekvieną sykį 
tai prilygo ėjimui į Kanosą, nes, vos išeidavau iš kambario, 
žinia apie tai žaibo greitumu apskriedavo visą viešbutį, o 
kai, atlikęs reikalus, išeidavau iš kabinos, žmonės sutikda- 
vo mane ovacijomis, ir aš, iškėlęs ranką bei gėdingai šyp- 
sodamasis, turėdavau grįžti į savo kambarį. Vėliau aš per- 
stačiau tą viešbutį“. 

Tą vakarą labai gyvai ir įdomiai bendravome. Buvo ga- 
lima pamanyti, kad nebuvo jokio karo ir Hitleris neturėjo 
jokių rūpesčių. Bet tiems, kas jį gerai pažinojo, buvo aiš- 
ku, kad tokie pasakojimai jam tik padėdavo nukreipti dė- 
mesį nuo kiekvieną dieną ir valandą pranešamų naujienų 
apie prarastas teritorijas ir žuvusius žmones. Kad ramybė 
ir taika dar labai toli, buvo galima spręsti iš visą laiką virš 
būstinės skraidančių lėktuvų ir be perstojo staugiančių oro 
pavojaus sirenų. Nesuspėjus geriau susipažinti su stovykla, 
jau turėjome vėl išvykti. Hitleris skubėjo atgal į Berlyną. 
Jis vėl norėjo būti arčiau Rytų fronto. Jam reikėjo vienu 
metu būti abiejuose frontuose ir dar tiesiogiai kontroliuoti 
pietų ruožą. Į Rytų Prūsiją sugrįžti nebegalėjo. Netoli „Vilko 
irštvos“ vyko mūšiai. Vakarinėje būstinėje išbuvau tik tris 
dienas. 1945 metų sausio 15 dieną fiurerio spec. traukinys 
pajudėjo atgal į Berlyną, katastrofos link. Atsimenu, kažkas 

pajuokavo, kad vyriausioji būstinė Berlyne labai patogioj 
vietoj, — greitai bus galima tramvajumi nuvažiuoti iš Rytų 
fronto į Vakarų frontą. 

Per tą laiką reicho kanceliarijos parke buvo baigtas sta- 
tyti milžiniškas požeminis fiurerio bunkeris. Mažas kabi- 
nas ir patalpas dengė vienuolikos metrų storumo gelžbeto- 
nio sluoksnis, o virš žemės kyšojo tik vieno metro aukščio 
platforma. Nors bunkeris buvo suplanuotas tik kaip laiki- 
nas prieglobstis oro pavojaus metu, tačiau, nukritus pade- 
gamajai bombai, Hitleris nebegalėjo naudotis savo gyve- 
namosiomis patalpomis viršutiniame aukšte ir biblioteka, 
todėl jis su štabu persikraustė į bunkerį visam laikui. Va- 
dinamasis adjutantų flygelis, kur buvo ir mažasis laiptų 
kambarys, liko nesugriautas. Ten stovėjo mūsų rašomo- 
sios mašinėlės, ten mes ir dirbdavome, ir pietaudavome su 
Hitleriu. 

Tačiau vakarais tiksliai kaip laikrodis pasirodydavo 
priešų lėktuvai, todėl valgydavome mažame fiurerio bun- 
kerio kambarėlyje, kuris kartu buvo ir darbo. Tai buvo ne- 
didelė patalpėlė pačioje naujojo fiurerio bunkerio glūdu- 
moje. Į požeminę tvirtovę buvo galima patekti tiesiai, nu- 
sileidus laiptais iš parko pusės, arba galėjai per fiurerio bu- 
to virtuvę, kelis painius koridorius, nusileisti į ankstesnią- 
ją slėptuvę, iš ten pereiti platų koridorių, kurio abiejose pu- 
sėse buvo kareivių patalpos, po to nusileisti laipteliais že- 
myn iki naujojo fiurerio bunkerio. Už sunkių geležinių du- 
rų buvo platus koridorius. Kairėje pusėje — durys į tualetus, 
dešinėje — mašinų skyrius su šviesos ir ventiliacijos siste- 
ma, toliau — durys į telefonų stotį ir tarnų kambarį. Iš čia 
patekdavai į bendrą laukiamąjį, kurį perėjus galėjai patek- 
ti į profesoriaus Morelio kambarį, gydytojo kabinetą ir ne- 
didelį kareivių miegamąjį. Šioje bunkerio dalyje dar buvo 
sunkios, bet dažniausiai neuždarytos geležinės durys. Už 


172 


jų buvo koridorius į Hitlerio patalpas. Šis koridorius buvo 
1 laukiamasis, ir laisvalaikio kambarys. Ant akmeninių 
plytelių buvo patiestas platus raudonas kilimas, ant sienos, 
dešinėje pusėje, kabojo brangūs, iš fiurerio viršutinių pa- 
talpų ir reicho kanceliarijos atnešti paveikslai. Po jais, prie 
sienos, rikiavosi gražūs krėslai. Šiame koridoriuje buvo 
durys į Hitlerio patalpas. Norint pakliūti į jo darbo kamba- 
rį, reikėjo pereiti nedidelį prieškambarį. Darbo kambarys 
buvo maždaug keturių metrų ilgio ir trijų metrų pločio pa- 
talpa, kurios žemos lubos slėgte slėgė. Viduje buvo labai 
nedaug baldų: dešinėje nuo durų pusėje, prie sienos, stovė- 
jo rašomasis stalas, priešais jį — nedidelė, labiau į minkšta- 
suolį panaši sofutė su baltais ir mėlynais lininiais apmuša- 
lais, nedideliu kvadratiniu staliuku greta ir trimis foteliais. 
Šį apstatymą dar papildė mažas staliukas iš dešinės sofutės 
pusės, ant kurio stovėjo radijo imtuvas. Dešinėje pusėje 
buvo vienintelės durys į Hitlerio miegamąjį. Iš koridoriaus 
1 jį durų nebuvo, o pačiame miegamajame aš niekada nesu 
buvusi. Kairėje pusėje — Hitlerio vonia, iš kurios buvo ga- 
lima patekti į nedidelį, su Evos Braun butu besiribojantį 
persirengimo kambarį. Prie buto dar buvo mažas prieškam- 
baris, kuriame tarnai laikė indus. Pati Eva Braun čia dar 
niekada negyveno. 

Šalia Hitlerio miegamojo buvo nedidelė patalpa, kur 
vykdavo konferencijos, pasitarimai ir padėties aptarimai. 
Joje stovėjo tik didelis stalas su suolais, kelios kėdės ir ta- 
buretės. Koridoriaus gale, už durų, buvo dar vienas nedide- 
lis prieškambaris, iš kurio, pakilus laiptais, buvo galima iš- 
eiti į parką. Šiame palyginus nedideliame, bet tokiame pai- 
niame, kad net sunku suprantamai aprašyti, komplekse, 
įvyko paskutinis dramos veiksmas. Šiandien man pačiai 
sunku suvokti, kad vasario pradžioje mes vis dar tikėjome 
Hitleriu ir jo pergale. Prie stalo vykdavo nerūpestingi ir 


linksmi pokalbiai, retai kada užsimenant apie padėties rim- 
tumą. Tačiau mano širdyje pradėjo busti nedrąsios abejo- 
nės, nes rusai vis artėjo. „Vilko irštva“ jau buvo seniai su- 
sprogdinta, OT statybiniams būriams taip ir nepabaigus 
statyti milžiniškų bunkerių. Rusai užtvindė Rytų Prūsiją, 
mus pasiekdavo baisūs pranešimai apie kaimuose išžudy- 
tus vyrus ir vaikus, išprievartautas moteris, degančius na- 
mus. Hitleris, kupinas neapykantos, vis kartodavo: „Nega- 
li būti, kad šios bestijos užkariaus Europą. Aš — paskutinis 
bastijonas, ir jeigu yra teisybė, mes laimėsim, o vieną gra- 
žią dieną ir pasaulis supras, už ką mes kovojom!“ Dažnai 
cituodavo Frydricho Didžiojo, kurio paveikslas kabojo virš 
jo rašomojo stalo, žodžius: „Laimės tas, kas į mūšį pasiųs 
paskutinį batalioną!“ Mūšis prie Kunersdorfo Hitlerio at- 
mintyje išliko kaip degantis paminklas. 


1945 metų balandžio 20 diena - Hitlerio gimtadienis! Prie 
Berlyno stovėjo pirmieji rusų tankai. Reicho kanceliarijos 
teritorijoje jau girdėjosi pėstininkų pabūklų griausmas. 
„Vadas“ priiminėjo ištikimų pasekėjų sveikinimus. Visi at- 
vykusieji spaudė jam ranką, prisiekinėjo ištikimybę ir ban- 
dė įkalbėti jį išvykti iš miesto: „Mano fiureri, greitai mies- 
tas bus apsuptas! Jūs būsite atkirstas nuo Pietų. Dar ne vė- 
lu pasitraukti į Berchtesgadeną“. Gėbelsas, Ribentropas, 
Himleris, Dėnicas“ — visi stengėsi veltui. Hitleris norėjo 
pasilikti ir laukti. Parke jis apdovanojo ordinais vaikus iš 
HJ (Hitlerjugend) organizacijos. Kovoje su rusų tankais 
pasižymėjo ne kas kitas, o vaikai. Ar jis ruošėsi pasikliau- 
ti šia gynyba? Pagaliau jis sutiko į Pietus perkelti visus šta- 
bus, ne pačius reikalingiausius žmones, ministerijas ir tar- 
nybas. 

Vakare susigrūdę sėdėjome mažame darbo kambarėlyje. 
Hitleris buvo nekalbus ir spoksojo į vieną tašką. Mes irgi 

jo paklausėme, ar nesiruošia išvykti iš Berlyno. „Ne, aš ne- 
galiu“, — atsakė jis. — „Nenoriu būti panašus į tuščią maldų 
malūną sukantį budistų dvasininką. Čia, Berlyne, turiu lai- 
mėti kovą arba žlugti!“ Mes tylėjome gurkšnodami šampa- 
ną į Hitlerio sveikatą ir nejausdami jo skonio. 

Pagaliau Hitleris pasakė tai, ką visi jau seniai nujautė- 
me: jis nebetikėjo pergale. Fiureris pakilo, gimtadienį 
šventusi draugija išsiskirstė. Tačiau Eva Braun po to, kai 
palydėjo Hitlerį į jo kambarį, dar kartą sugrįžo. Jos akyse 
degė nerami ugnis. Šventei ji buvo pasipuošusi nauja suk- 
nele iš melsvai sidabrinio brokato. Hitleris to nepastebėjo, 
kaip ir nepastebėjo dar keturių jaunų, gyventi trokštančių 
moterų, tikėjusių juo ir jo pergale. 

Eva Braun slopino širdyje nubudusią baimę. Ji norėjo 
paskutinį kartą pašvęsti, norėjo šokti, gerti, užsimiršti... 
Aš mielai leidausi užkrečiama šio paskutinio gyvenimo 
džiaugsmo impulso, leidausi išviliojama iš bunkerio, ku- 
rio sunkios lubos siaubingai slėgė, o sienos buvo klaikiai 
šaltos. 

Visus sutiktuosius Eva Braun pasikvietė į savo dar ne- 
sugriautą senąją svetainę antrame aukšte, nors gražūs bal- 
dai jau buvo perkelti į bunkerį. Dar kartą visiems Berlyne 
pasilikusiems Hitlerio artimiesiems buvo šventiškai pa- 
dengtas didelis apvalus stalas. Net reichsleiteris Bormanas 
paliko Hitlerį ir savo rašomąjį stalą ir atėjo, nepaisydamas 
nuolatinio artilerijos pabūklų dundėjimo. Iš saugaus bun- 
kerio išlindo storasis Teo Morelis. Kažkas atnešė seną gra- 
mofoną su vienintele plokštele — „Raudonos rožės pasako- 
ja Tau apie laimę...“ Eva Braun norėjo šokti! Visai nesvar- 
bu su kuo. Užsikrėtę jos pavyzdžiu, lyg pajutę lengvą mir- 
ties prisilietimą, visi puolė į beviltišką ekstazę. Buvo ge- 
riamas šampanas, kvatojamasi, nors ašaros spaudė gerklę. 
Su visais juokiausi ir aš. Staiga sprogimas trumpam nutildė 

visą kompaniją. Kažkas nuskubėjo prie telefono, kažkas 
gavo svarbų pranešimą, bet niekas nešnekėjo nei apie karą, 
nei apie pergalę, nei apie mirtį. Čia šventė vaiduokliai, o 
raudonos rožės vis pasakojo apie laimę... 

Staiga pajutau, kad tuoj apsivemsiu. Buvo siaubingai 
bloga. Aš prabudau iš narkozės, ausyse skambėjo duslus 
pabūklų dudenimas. Tyliai ir niekieno nepastebėta išėjau 
iš šios laukinės, paskutinės šventės ir koridorių labirintais 
nuslinkau į naująją Reicho kanceliariją. Kas manęs laukia 
per artimiausias dienas? Užmigau, taip ir neradusi atsa- 
kymo. 

Kitą rytą mūsų gretos praretėjo. Didieji sveikintojai pa- 
liko skęstantį laivą ir per paskutinį plyšelį pasitraukė į Pie- 
tus. Ribentropas dar bandė pasinaudoti paskutine galimybe 
perkalbėti Hitlerį. 

Eva Braun man vėliau pasakojo apie jųdviejų pokalbį. 
„Jūs vienintelė galite iš čia išvežti fiurerį, — maldavo jis, — 
pasakykite jam, kad norite kartu su juo išvykti iš Berlyno. 
Tuo Jūs labai pasitarnautumėt Vokietijai“. Tačiau Eva 
Braun atsakė: „Nė vienu žodžiu neužsiminsiu fiureriui apie 
Jūsų pasiūlymą. Jis turi pats apsispręsti. Jei Jis nuspręs pa- 
silikti Berlyne, su juo pasiliksiu ir aš. Jei Jis išvyks, vyksiu 
kartu“. 

Automobilių kolonos ir lėktuvai pajudėjo pietų krypti- 
mi. Tarp išvykstančiųjų buvo ir abi kitos sekretorės — pane- 
lės Volf ir Šrioder. Atsisveikinant panelės Volf akys buvo 
pilnos ašarų, lyg ji būtų nujautusi, kad daugiau su Hitleriu, 
kuris 25 metus buvo jos šefas", nebepasimatys. Vienas po 
kito atsisveikindami spaudė Hitleriui ranką. Pasiliko tik 
svarbiausieji karininkai tarpininkai. 

VI 


1945 balandžio 22-oji. Bunkeryje — karštligiškas sujudi- 
mas. Viršuje — tikras pragaras. Kiaurą dieną dunda ir šau- 
do, baisu net galvą pro duris iškišti. Nykiai atrodo Vilhel- 
mo aikštė, kaip kortų namelis sugriuvo Kaizerio rūmai, ir 
griuvėsiai išsibarstė beveik iki reicho kanceliarijos. Iš pro- 
pagandos ministerijos tuščioje aikštėje simboliškai išliko 
tik baltas fasadas. 

Kiekvieno sutiktojo teiravausi, ar puolimas sėkmingas 
(jis jau turėjo būti prasidėjęs)? Ar ten vokiečių pabūklai 
ir tankai taip trankosi? Nė vienas karininkas negalėjo nie- 
ko atsakyti. Visi tarsi vaškinės figūros puldinėjo šen ir 
ten, apsimesdami labai užsiėmusiais ir apgaudinėdami 
patys save. 

Hitlerio konferencijų kambario durys uždarytos. Už jų 
vyksta karšta diskusija. Mano kolegė ponia Christian, pa- 
nelė Kriūger“, Martino Bormano sekretorė, ir aš sėdime 
dietos vrtuvėje ir geriame stiprią kavą. Kalbamės apie ne- 
reikšmingus dalykus, mėgindamos nuslopinti baimę. Kiek- 
viena stengiamės susitvardyti. Niekas negalvoja apie valgį, 
nors jau pietų metas. Nerimo genamos einame prie konfe- 
rencijų kambario. Girdime, kaip už durų keičiasi balsai. 
Hitleris kažką šaukia, bet mes nieko negalime suprasti. Su- 
sijaudinęs išeina Martinas Bormanas ir panelei Kriūger į 
rankas įbruka keletą lapų, kuriuos reikia tuoj pat perrašyti. 
Akimirką pro pravertas duris pamatome virš Berlyno mies- 
to plano pasilenkusias uniformuotas nugaras. Atrodo, kad 
susirinkusieji pasimetę. Sutrikusios grįžtame atgal į prieš- 
kambarį, rūkome, laukiame, šnabždamės... 

Pagaliau atsiveria sunkios geležinės durys. Lingė pa- 
kviečia ponią Christian ir mane pas fiureri, po to abejinga 

veido išraiška eina pakviesti ir panelės Manciarli. Tik ke- 
li žingsniai liko iki apsisprendimo. Dabar sužinosime tei- 
sybę. 

Prie atvertų konferencijos salės durų baltais suakmenė- 
jusiais veidais stovi visi aptarime dalyvavę karininkai. Ma- 
žajame prieškambaryje, priešais savo kambarį, nejudėda- 
mas stovi Hitleris. Jo veidas be jokios išraiškos, akys užge- 
susios. Jis panašus į pomirtinę kaukę. Žvilgsnis nieko ne- 
mato. Oficialiai ir įsakmiai, kaip niekuomet nekalbėdavo 
su moterim, iškošia pro dantis: „Tuojau pat persirenkite. 
Po valandos pakils lėktuvas ir nuskraidins jus į Pietus. Vis- 
kas prarasta, beviltiškai prarasta“. 

Aš visa įsitempusi. Ant sienos kreivai kabo paveikslas, 
o ant Hitlerio švarko atlapo — dėmė. Viskas lyg pro vatą, 
kažkur labai toli. 

Eva Braun pirmoji išsivaduoja iš sąstingio. Ji prieina 
prie Hitlerio, kuris jau padėjęs ranką ant durų rankenos, 
ima abi jo rankas ir šypsodamasi bei guosdama, lyg ra- 
mintų liūdną vaiką, sako: „Tu juk žinai, kad liksiu su ta- 
vimi. Nesileisiu išsiunčiama“. Staiga Hitlerio akys nu- 
švinta, ir jis daro tai, ko niekas, net jo artimiausi draugai 
ir tarnai, nebuvo matęs, — jis pabučiuoja Evą Braun į Iū-. 
pas... Tuo metu už durų stovi karininkai ir laukia nurody- 
mų. Visai nenorėdama to sakyti, bet viskas vyksta tarsi sa- 
vaime, aš, nenorinti čia pasilikti ir nenorinti mirti, ištariu: 
„Aš irgi pasilieku“. 


Šaubas man padavė dėžę, į kurią turėjau susidėti svarbiau- 
sius popierius, raštus ir dokumentus. Mechaniškai dėjau 
vieną lapą po kito. Gal reikėtų į namus parsiųsti ir asmeni- 
nius daiktus? Galbūt rytoj tuose paskutiniuose į pietus 
skrendančiuose lėktuvuose nebebus vietos bagažui? Be to, 
gal mums teks pasilikti čia dar kelias savaites. Aš nieko ne- 

išsiunčiau. Su svarbiu kroviniu ir dviem ordonansais iš- 

skridęs lėktuvas dingo be žinios. 

Pasiliko tik svarbiausi karininkai tarpininkai. Be abejo, 
liko ir Bormanas, į kurio rankas pirmiausia patekdavo visi 
Hitleriui siųsti pranešimai. 

Po pietų vėl įvyko padėties aptarimas. Dabar rusai jau 
stovėjo prie miesto vartų. Hitleris įsakė surengti paskutinį 
puolimą, kuriame turėjo dalyvauti visi Berlyne esantys da- 
liniai ir lėktuvai. Į frontą privalėjo vykti visi, kas tik turi 
šautuvus, ir visi tankai. Nuo sprogstančių lengvųjų bombų, 
kurias rusai be perstojo žarstė virš Berlyno, ir nuo Hitlerio 
įsakmaus tono gaudė visas bunkeris. Generolai iš mažo ir 
tvankaus konferencijų kambario išeidavo raudoni kaip vė- 
žiai. Aš su ponia Christijan įbaugintos sėdėjome koridoriu- 
je. Bormano sekretorė panelė Kriūger tomis dienomis irgi 
prisijungė prie mūsų. Ir ji žinojo tik tiek, kad jos šefas pla- 
nuoja arba artimiausiomis dienomis išvykti iš Berlyno, ar- 

ba... Negalėjome net įsivaizduoti, kokia ta kita galimybė. 

g Ir vėl reikėjo laukti. Nieko kito nebeliko ir Hitleriui. Jis 
"nuslinko pas savo šunis, dabar jau apgyvendintus vienoje 
"tualeto patalpoje. Pasiėmęs ant kelių mažą šuniuką, jis ty- 

lėdamas sėdėjo ant suoliuko koridoriuje ir stebėjo praei- 

“ nančius žmones. Personalas, nekreipdamas dėmesio, dirbo 

savo darbą. Tarnai elgėsi kaip visada ramiai, užtikrintai ir 

vykdė Hitlerio paliepimus. Morelis streikuojančia širdimi 
susijaudinęs sėdėjo savo bunkerio kambary. Įtampa buvo 
nepakeliama. 

Iš savo kambario atėjo Eva Braun. Viršuje dabar buvo 
ramu. Mes net nežinojome, koks dabar oras, ar sviečia sau- 
lė. Sugalvojome trumpam su šunimis išeiti į parką įkvėpti 
gryno oro. Virš Berlyno kybojo tirštas dūmų ir dūlkių de- 
besis. Oras buvo švelnus, buvo justi pavasaris. Eva Braun, 
ponia Christijan ir aš tylėdamos vaikščiojom po reicho 

kanceliarijos parką. Išpuoselėta pieva buvo išvarpyta gilių 
duobių, mėtėsi tušti kanistrai ir nulūžusios šakos. Prie mū- 
rinės sienos, blindažuose, vienodais atstumais buvo su- 
krautos faustpatronų krūvos. Nejaugi čia pati paskutinė gy- 
nybos linija? Mes netikėjome. Vokiečių daliniai jei ne šian- 
dien, tai rytoj tikrai išvarys priešą. 

Perlipę sugriautą mūrinę sieną įslinkome į Užsienio 
reikalų ministerijos parką. Taikiai ir ramiai žydėjo me- 
džiai. Dar prieš porą dienų mes, moterys, čia mokėmės 
šaudyti iš pistoletų. Hitleris pagaliau mums leido. Anks- 
čiau, Rytų Prūsijoje artėjant rusams, ponia Christijan ir aš 
keletą kartų klausėme, ar neturėtume dėl visa ko pasimo- 
kyti, kaip elgtis su pistoletu. Tuomet Hitleris šypsodama- 
sis atsakė: „Ne, mano damos! Nenorėčiau kristi nuo sek- 
retorės rankos. Pakaks, jei šaudysite akimis!“ Bet dabar jis 
staiga neprieštaravo. Rotenhuberio prižiūrimos, šaudėme į 
taikinius. Norėdamas išvengti netikėtumų, Hitleris liepė 
mums eiti į apleistą Užsienio reikalų ministerijos parką. 
Dar ir dabar tebekabojo mūsų šaudymo meistriškumą liu- 
dijantys popieriniai taikiniai. Neturėjom galimybės pra- 
tęsti savo pratybų, nes mūsų rajone šaudymo „pratybas“ 
surengė rusų artilerija. Tačiau šiandien trumpam viskas 
nurimo. Apvaliame gėlyne, už krūmų, radome nuostabaus 
grožio bronzinę statulėlę. Čia, sode, po žydinčiais me- 
džiais, stovėjo grakšti najadė. Tokioje situacijoje ji mums 
pasirodė neapsakomai graži. Staiga išgirdome paukščių . 
čiulbėjimą, pamatėme pievoje žydinčias leukojas ir at- 
gimstančią gamtą. Vos neapėmė gera nuotaika, — juk visa 
tai dar nesunaikinta. Žinoma, bunkeris mums buvo įvaręs 
siaubingą slogutį. Čia, viršuje, gryname ore, buvo galima 
lengviau atsikvėpti, o ir galva praskaidrėjo. Pievoje šėlio- 
jo šunys, mes sėdėjome ant akmens ir rūkėme. Net Eva 
Braun prisidegė vieną. Į mūsų nustebusius žvilgsnius ji at- 

sakė: „Ak, vaikai, ir man reikia kartais parūkyti. Mane sle- 
gia neįprasti rūpesčiai, todėl ir elgtis galiu neįprastai“. Ta- 
čiau kišenėje turėjo dėžutę mentolo saldainių ir, kai už- 
staugus sirenai, vėl leidomės atgal į bunkerį, dėl visa ko 
įsimetė vieną į burną. 

Apačioje, koridoriuje, sėdėjo Hitleris, Gėbelsas, Bor- 
manas ir Burgdorfas. Jie kalbėjo apie artėjantį puolimą. 
Hitleris atrodė šiek tiek sustiprėjęs ir pasitempęs. Mus, su- 
grįžusias iš viršaus, pailsėjusias ir prisikvėpavusias gryno 
oro, užplūdo vilties ir pasitikėjimo banga. Pagaliau bus pri- 
imtas koks nors sprendimas. Rytoj paaiškės, ar Hitleris 
vyks į Berchtesgadeną, ar visiems laikams pasiliks Berly- 
ne. Hitleris pasiūlė mums prisėsti šalia jo. Nuo tada, kai su- 
mažėjo mūsų ratas, bendravimas buvo nevaržomas. Eva 
Braun atsisėdo šalia Hitlerio ir, nekreipdama dėmesio į ki- 
tus, pradėjo jį kalbinti: „Ar tu žinai tą skulptūrėlę Užsienio 
reikalų ministerijoje? Ji nuostabi! O kaip gražiai ji atrody- 
tų mano sode, prie baseino. Labai prašau, nupirk man ją, 
jei viskas gerai baigsis, ir mes dar galėsim išvykti iš Berly- 
no!“ Eva žiūrėjo į jį maldaujančiu žvilgsniu. Hitleris pač- 
mė jos ranką: „Aš net nežinau, kieno ji. Tikriausiai ji vals- 
tybės nuosavybė, tada aš negalėsiu jos nupirkti ir pastatyti 
tavo sode“. „Ak, — tarė ji, - jei tau pasisektų atremti rusus 
ir išvaduoti Berlyną, galbūt galėtum padaryti vieną išimtį!“ 
Hitleris nusijuokė iš tokios moteriškos logikos, bet dau- 
giau šia tema nekalbėjo. 

Nepaprastai mėgstanti švarą Eva ant Hitlerio pilko uni- 
forminio švarko pamatė kelias raudonas ir mėlynas dėmes. 
„Pažiūrėk, koks tu purvinas! Kaip tu gali vilkėti tokį švar- 
ką. Nesistenk visur ir visada mėgdžioti „senąjį Fricą“ ir ne- 
vaikščiok toks pat apskretęs kaip jis“. Hitleris užprotesta- 
vo: „Bet juk tai mano darbinė apranga. Eidamas į padėties 
aptarimą, kur tenka dirbt su flomasteriais, negaliu užsirišti 

prijuostės“. Eva neteisingai jį užsipuolė, nes Hitleris buvo 
pedantiškas švaruolis. Niekada nepaduodavo kam nors 
rankos, jei prieš tai bent trumpam buvo palietęs savo šunį. 

Pokalbį nutraukė bombos ir zenitinės patrankos. Kaip ir 
kiekvieną vakarą panašiu metu, prasidėjo puolimas. Į bun- 
kerį rinkosi žmonės, buvo uždarytos sunkios geležinės pir- 
mojoj koridoriaus durys. Hitleris liepė įjungti radiją. Jis 
niekada nesiklausydavo muzikos, tik sausus pranešimus 
apie priešo lėktuvų antskrydžius, pertraukiamus sieninio 
laikrodžio tiksėjimo. Berlynas vėl kentėjo. Ūmai vėl už- 
slinko nevilties šešėlis. 

[...] Baigėsi savęs apgaudinėjimas. Pagaliau ir manyje 
nutilo tas vilties netekęs vidinis balsas, visąlaik vertęs ma- 
ne ne mąstyti ir suprasti, o tikėti. Kartu man staiga labai 
pagailo Hitlerio. Be galo nusivylęs, nuo aukščiausios vir- 
šūnės nupuolęs, palūžęs, vienišas žmogus. [...] Kažkodėl 
pasijutau kalta. Po to prisiminiau visą vargą, kurį jis už- 
traukė žmonėms, pradėjęs šitą pražūtingą karą. Ką aš pasa- 
kysiu žmonėms, kurie žiūrės į mane priekaišto pilnomis 
akimis? „O štai ir aš. Aš suklydau, bet iškilus pavojui, su- 
pratau savo klaidą“. Mane sulaikė gailestis ir kaltės jaus- 
mas. Kažką panašaus jautė ir ponia Christijan, nes beveik 
kartu ištarėme: „Mes irgi pasiliekame!“ Hitleris, žvilgtelė- 
jęs į mus, teištarė: „Aš jums įsakau išvykti“. Tačiau mes 
papurtėme galvas. Tada jis ištiesė mums ranką ir pridūrė: 
„Norėčiau, kad tokie narsūs būtų mano generolai“. Panelė 
Manciarli, tyli maža moterytė, norėjusi būti mokytoja ir 
tikrai neprivalėjusi pasilikti, taip pat nenorėjo išvykti iš 
Berlyno. | 

Sunkiai vilkdamas kojas Hitleris išėjo pas karininkus: 
„Mano ponai, viskas baigta. Aš pasilieku Berlyne ir, kai at- 
eis laikas, nusišausiu. Kas norite, galite išeiti, apsispręski- 
te patys“. 

Tylomis pasveikinę Hitlerį, jie vienas po kito išėjo iš 
bunkerio. Dauguma jų visiems laikams paliko Berlyną, tik 
nedaugelis sugrįžo į savo štabus ir tarnybos vietas Berlyno 
apylinkėse. 

Hitleris savo kambaryje iš visų stalčių ir spintų atrinko 
dokumentus ir raštus sunaikinimui. Šią atsakingą užduotį 
liepė atlikti Julijui Šaubui, kuris baisiai nelaimingas nu- 
šlubavo į parką ir skaudančia širdimi ten sudegino savo 
fiurerio turtą. Tą patį jis turėjo padaryti ir Miunchene bei 
Berchtesgadene. Ašarų pilnomis akimis jis atsisveikino su 
mumis, nes privalėjo išvykti dar tą pačią dieną. Nebebuvo 
ir karininkų tarpininkų, tik ambasadorius Hėvelis, reichs- 
leiteris Bormanas, generolas Krėbsas“, generolas Burg- 
dorfas, Hermanas Fėgeleinas, admirolas Vosas“, adjutan- 
tai fon Belovas ir Giunšė bei Heincas Lorencas. Iš tarnų 
buvo likęs vienintelis Heincas Lingė su trimis ordonan- 
sais. Užtat personalas — paprasti žmogeliai iš virtuvės, te- 
Iefonų stoties, vairuotojai ir kiti pasiliko beveik visi be iš- 
imties. Jie glaudėsi ant sudedamųjų žygio lovų ir improvi- 
zuotų gultų viršutinėse fiurerio bunkerio patalpose. Po Že- 
me jau buvo įrengta ir virtuvė, o koridorius buvo kartu ir 
valgomasis. Mes, sekretorės, savo bunkerio miegamąjį 
reicho kanceliarijoje dalinomės su kitomis moterimis — 
fiurerio adjutantūros sekretorėmis ir telefonistėmis. Ilgu 
požeminiu koridoriumi galėjome patekti tiesiai į fiurerio 
bunkerį. 

Slinko valandos. Buvau tuščia, išsekusi ir atbukusi. 
Šiaip jau reikėjo bent kelias valandas numigti, tačiau vidi- 
nis nerimas neleido išeiti iš bunkerio. Galbūt jau po valan- 
dos sužinosime lemiamą naujieną? Tikriausiai tuo metu jau 
buvo vėlyva popietė. Ar Hitleris šiandien pietavo? Vargu, 
ar turėjo laiko. Jis sėdėjo savo kambary ir kalbėjosi su 
Gėbelsu. Kaip didysis propagandos ministras reaguos į 

Hitlerio apsisprendimą numirti Berlyne? Ką jis pasakys 
vokiečių tautai? Atsidarė durys, ir Gėbelsas nuėjo prie te- 
lefono. Sugrįžes ėmė dairytis lyg kažko ieškodamas. Be 
manęs ir ordonanso daugiau nieko nebuvo. Ministras pri- 
ėjo prie manęs. „Kiek vėliau ateis mano žmona su vaikais. 
Vykdydami fiurerio valią, jie pasiliks bunkeryje. Prašau, 
būkite tokia maloni ir priimkite mano šeimą“. „Dieve ma- 
no, — pagalvojau, — kur ir patalpinti tiek žmonių. Šeši ma- 
ži vaikai šitame chaose!“ Palypėjusi laipteliais, viršutinėje 
bunkerio dalyje susiradau Giunšę. Jis liepė iškraustyti vie- 
ną kambarį, prigrūstą lagaminų, dėžių, baldų ir kitokių at- 
sargų, ir pastatė jame daugybę lovų. 

Hitleris per tą laiką liepė dar kartą pakviesti Keitelį su 
Jodliu. Abu generolai paskutinįsyk trumpai šnektelėjo su 
fiureriu. Girdėjau, kaip jie po to kalbėjosi su Bormanu ir 
Hėveliu. Jie veltui pabandė Hitleriui paaiškinti, kad pasili- 
kęs Berlyne, jis nieko nebegalės nuveikti. Vyriausioji ver- 
machto vadovybė trauksis į Pietus. Iš Berlyno jis nebega- 
lės vadovauti savo generolams. 

[...] Hitleris dar sykį patvirtino savo galutinį apsispren- 
dimą pasilikti ir numirti Berlyne. Jis planuojąs nusišauti, 
nes į priešų rankas nenorįs patekti nei gyvas, nei miręs. 
Kovoti nebeturįs jėgų ir yra fiziškai palūžęs. Taip jis atsi- 
sveikino su savo generolais, kurie visiems laikams paliko 
bunkerį. 

Tuo tarpu iš propagandos ministerijos bunkerio į fiure- 
rio bunkerį persikraustė Gėbelso šeima. Pasitikau juos ir 
perėmiau vaikus. Ponią Gėbels tuoj pat nuvedė pas Hitlerį. 
Penkios mažos mergaitės ir berniukas buvo linksmi ir nuo- 
širdūs. Jie džiaugėsi, kad gali pasisvečiuoti pas „dėdę Hit- 
lerį“. Netrukus jie žaidė po visą bunkerį. Tai buvo žavūs, 
gerai išauklėti, paprasti vaikai. Jie nežinojo, koks likimas 
jų laukia, o suaugusiejį padarė viską, kad ir nesužinotų. Aš 

nusivedžiau juos į sandėlį, kur buvo sukrautos Hitlerio 
gimtadienio dovanos. Čia buvo ir vaikiškų rūbų bei žaislų. 
Galėjo imti, ką norėjo. 

Kai sugrįžome, vėl pasigirdo aliarmas. Puolimas vis 
stiprėjo ir vis labiau artėjo prie reicho kanceliarijos. Prie 
artilerijos ugnies jau buvome beveik pripratę. Suklusda- 
vom tik griausmui nutilus. Mes ir vėl sėdėjome pas Hit- 
lerį. Vis sunkiau buvo jį suprasti, ir atrodė jis vis krau- 
piau. Dar vakar jis nė kiek neabejojo pergale, o jau šian- 
dien su tuo pačiu įsitikinimu tvirtino, jog nebėra jokios - 
vilties: Mes mostelėjome į ant sienos kabantį Frideriko 
paveikslą ir priminėme jam taip dažnai kartotus žodžius: 
„Mano fiureri, o kur paskutinis batalionas? Ar jau nebe- 
tikite istoriniu pavyzdžiu?“ Jis pavargęs papurtė galvą: 
„Armija mane išdavė, generolai niekam tikę. Mano įsa- 
kymai nebuvo įvykdyti. Viskas galutinai žlugo. Nacio- 
nalsocializmas daugiau nebeprisikels!“ Šie žodžiai mus 
pritrenkė. Per greitai viskas pasikeitė. Gal, pasilikę Ber- 
lyne, mes nesuvokėme, ką darome? O gal vis dėlto tikė- 
jomės išnešti sveiką kailį. Dabar pats Hitleris atėmė iš 
mūsų šitą viltį. 

Evą Braun buvo apėmusi ištikimybės manija. „Žinai, — 
sakė ji Hitleriui, — man nesuprantama, kaip galėjo visi ta- 
ve palikti. Kur Himleris, kur Šperas, Ribentropas, Gėrin- 
gas? Kodėl jie nepasiliko su tavim, kaip ir derėjo? Ir ko- 
dėl nėra Brandto?“ O Hitleris, nors ir jautė, kad daugelis 
jų lengva širdimi jį paliko, bet vis dėlto užsistojo savo 
žmones. „Tu negali to suprasti, vaike. Ten jie daug dau- 
giau gali man pasitarnauti. Himleris turi vadovauti savo 
divizijoms, Šperas — atlikti svarbias užduotis. Negi visi tu- 
ri saugoti mano gyvybę?“ „Taip, - atsakė Eva Braun, — aš 
suprantu. Bet, pavyzdžiui, Šperas. Jis juk buvo tavo drau- 
gas. Manau, jis dar atvyks, aš jį pažįstu“. 

Taip besikalbant, paskambino Himleris. Hitleris iš kam- 
bario nuėjo prie telefono. Sugrįžo baltas kaip drobė, suak- 
menėjusiu veidu. Reichsfiureris dar kartą pabandė išvilioti 
Hitlerį iš miesto. Fiureris ir vėl griežtai atsisakė. Apie sa- 
vižudybę jis kalbėjo šaltai, kaip apie savaime suprantamą 
dalyką. O mums, jo klausantis, prieš akis iškildavo mūsų 
pačių mirtis, mes pradėjom prie to priprasti, nors aš tą nak- 
tį beveik nesudėjau bluosto. 


Kitą dieną dar aršiau griaudėjo artilerijos pabūklai. Rusai 
jau įsiveržė į priemiesčius. Prasidėjo beviltiškos kautynės 
prieš rusų sunkiuosius tankus. Bunkeryje padėtis nepasi- 
keitusi, — sėdim ir laukiam. Hitleris po vakarykščio įnir- 
šio priepuolio atbukęs ir apatiškas, tarsi būtų atsistatydi- 
nęs. Nevyksta jokie oficialūs pasitarimai, diena nesupla- 
nuota. Ryškioje, nuo baltų betoninių sienų atsispindinčio- 
je šviesoje nepastebime, kaip dieną pakeičia naktis. Mes, 
sekretorės, sukiojamės netoli Hitlerio ir su siaubu laukia- 
me, kada jis nusižudys. Bet jis vis dar gyvena savo iliuzi- 
jų pasaulyje. Kartu su Gėbelsu atvyko valstybės sekreto- 
rius Dr. Naumanas“ ir adjutantas Švėgermanas“. Jie su 
Hitleriu aptaria paskutinę propagandos kampaniją. Dabar 
gyventojai turi žinoti, kad fiureris — apgultame mieste ir 
rūpinasi gynyba. Tai suteiks žmonėms jėgų ir stiprybės ir 
neįmanomą padarys įmanomu. Tačiau jau tada į neviltį 
puolę benamiai bėgo iš savo sugriautų namų, ieškodami 
prieglobsčio metro šachtose, o visi vyrai ir berniukai su 
improvizuotais ginklais turėjo stoti į kovą ir atiduoti gy- 
vybę, kai Hitleris jau seniai buvo palaidojęs paskutines 
viltis. 

Šeši vaikai laimingi ir patenkinti žaidžia koridoriuose. 
Prie apvalaus stalo, stovinčio laiptų aikštelėje, jie skaito 
savo pasakas. Jie negirdi vis garsėjančių šūvių ir pas „dė- 

dę fiurerį“ jaučiasi saugūs. Pavakary vaikai su dėde geria 
karštą šokoladą ir pasakoja jam mokyklinius nuotykius. 
Helmutas, vienintelis berniukas, garsiai perskaito Hitlerio 
gimimo dienos proga parašytą rašinėlį. „Tu nusirašei tai 
nuo tėvelio,“ — sako jo sesuo Helga. Kai berniukas atsako: 
„Arba tėvelis nuo manęs“, — juokiasi ir suaugę. Tačiau ma- 
mos rankinėje jau guli nuodai, kurie nutrauks šias šešias 
jaunas gyvybes. 

Staiga pasigendu profesoriaus Morelio. Jo kambaryje 
gyvena sutuoktiniai Gėbelsai, o asmeninis gydytojas din- 
gęs. Visuomet ramus ir draugiškas Lingė man paaiškina, 
kad Morelis po dramatiškos scenos su fiureriu, anksti ryte 
lėktuvu išskrido iš Berlyno. Iš vakaro Morelis nuėjo pas 
fiurerį suleisti jam, kaip įprasta prieš miegą, kasdienių 
vaistų. Staiga Hitlerį apėmė baimė ir nepasitikėjimas dėl 
galimos išdavystės ar suokalbio. „Tuoj pat išeikite iš ma- 
no kambario, Moreli. Jūs norite mane apsvaiginti, kad be- 
jėgį galėtumėt išgabenti iš Berlyno. Visi šito nori, bet aš — 
ne!“ — šaukė Hitleris. O kai vargšas Morelis iš siaubo vos 
negavo širdies infarkto, Hitleris įsakė jam pirmuoju lėktu- 
vu palikti Berlyną. Iki tol fiureris be savo asmeninio gy- 
dytojo negalėjo išsiversti nė dienos, - Morelis lydėjo jį vi- 
sose kelionėse. Dabar Hitleris atsisakė jo. Jam nebereikė- 
jo gydytojo, nebereikėjo vaistų ar ypatingo maisto, jam 
suvis niekas neberūpėjo... 

„Netikėtai bunkeryje atsirado naujas veidas Arturas 
Aksmanas*, reichsjugendfiureris, vienas iš tų aklai atsi- 
davusių idealistų! Jis teturėjo vieną ranką, bet jo ramia- 
me, protingame veide švytėjo kovingo entuziazmo pil- 
nos akys. Aksmanas atvyko tik todėl, kad norėjo pasku- 
tinę valandą būti šalia savo fiurerio. Kartu atvyko niekuo 
neišsiskiriantis mažaūgis ponas žilais smilkiniais. Jis vil- 
kėjo pilka SS uniforma ir dalyvaudavo visuose karinės 

padėties aptarimuose. Tai Kaltenbrunerio pavaduotojas, 
obergrupenfiureris Miuleris“. 

Staiga iš kažkur atsirado Šperas. Eva Braun pasitiko jį 
išskėstomis rankomis. „Taip ir žinojau, kad jūs sugrįšite ir 
nepaliksite fiurerio vieno“. Šperas kukliai nusišypsojo. 
„Šiandien vakare aš vėl išvykstu iš Berlyno“, — kiek paty- 
lėjęs tarė jis ir nuėjo pas fiurerį. Apie ką jie tą kartą kalbė- 
josi, mes nežinome. 

Kitas įvykis, apie kurį buvo karštai diskutuojama, — tai 
Gėringo „išdavystė“. Koridoriuje, prie konferencijų kam- 
bario, stoviniavo Gėbelsas, Hėvelis, Vosas, Aksmanas ir 
Burgdorfas. Prieškambaryje išgirdau prislopintu balsu sa- 
kant, jog šią lemiamą valandą Gėringas išdavė Hitlerį. Kas 
atsitiko? Pakeliui į viršutinę bunkerio dalį sutikau ponią 
Christijan. Ją informavo vyro kolega, pulkininkas fon Be- 
lovas. Gėringas atsiuntė telegramą, kurioje pareiškė peri- 
mąs Hitlerio pareigas, nes esą fiureris neveiksnus. Jeigu iki 
22-os valandos negausiąs fiurerio atsakymo, jis pradėsiąs 
oficialiai eiti fiurerio pareigas. 

Telegrama pakliuvo Bormanui į rankas. Šis parodė ją 
Hitleriui ir viską savaip interpretavo. Nieko keista, kad 
Hitleris po tokio paaiškinimo Gėringo elgesyje įžiūrėjo iš- 
davystę, išdėjo reichsmaršalą į šuns dienas ir atleido jį iš 
visų pareigų. Įsivaizduoju, koks patenkintas buvo Borma- 
nas, nes jam, nors ir prieš pat galą, dar kartą pavyko sustip- 
rinti savo valdžią. Jo įsakymu Gėringas buvo suimtas 
Oberzalcberge kartu su visu štabu. | 

Kiaurą dieną bunkeryje kalbama apie Gėringo telegra- 
mą. Niekas nepastebi, kad po pokalbio su Hitleriu dingo 
Šperas ir visiems laikams paliko Berlyną. Hitleris užsidaro 

"savo kambaryje ir nenori nieko matyti. Tuo metu konferen- 
cijų kambaryje karininkai, palinkę virš Berlyno miesto pla- 
no, aptarinėja išsigelbėjimo operacijas. Fiurerio tai dau- 

giau nedomina. Bet generalinis štabas dar nepasiduoda. 
Kažkokia generolo Venko“ vadovaujama armija esą yra 
pakeliui į Vakarus. Jei Venkas pakeistų kryptį ir šturmuotų 
Berlyną, galėtų mus išgelbėti! O obergrupenfiureris Štei- 
neris'“ tegul paremia Venką puldamas iš Šiaurės! 

Su šiuo planu, kuris, nors ir nesupratau jo karinių deta- 
lių, man vis tiek suteikė kibirkštėlę vilties, karininkai eina 
pas vyriausiąjį kariuomenės vadą. Jiems pavyksta prie sta- 
lo su žemėlapiais atsivesti fiurerį. Jis dar kartą prabunda iš 
letargo ir- įsako puolimą. Venkas išlaisvins iš apsupties 
Berlyną! 

Niekas iš mūsų negali užmigti. Kaip šešėliai klaidžio- 
jam po patalpas ir laukiam. Kartais išslenkame į viršutinę 
laiptinę, palaukiame, kol trumpam nutyla artilerija, ir pasi- 
baisėję pamatome, kaip viskas sugriauta. Aplink mus — 
vieni griuvėsiai ir namų liekanos. Vilhelmo aikštės vidury- 
je, ant balto grindinio, guli negyvas arklys. Tačiau aš jau 
visai atbukusi ir tuščia. Mumyse nebeliko nieko tikra. Mes 
abejingi ir ramūs, juokiamės, nes negalime verkti, ir kalba- 
mės, kad neprabiltų nedrąsus mūsų nusivylusių širdžių bal- 
sas, primenantis namus, mamą ir šeimą. Kartais lyg tarp 
kitko pagalvoju, kad kažkur Bavarijoje, prie ežero, gyvena 
žmonės, kurie manęs laukia, mane myli ir jaudinasi dėl 
manęs. Jiems nereikia apsispręsti, moterims nereikia bijoti 
okupantų kariuomenės, o gyvenimas tęsiasi. Tačiau ši kon- 
vulsiška, slegianti bunkerio atmosfera laiko mane tarsi 
gniaužtuose. Fiureris, tas palūžęs senas vyras, vis dar mė- 
gina vadovauti. Vien savo pasirodymu jis nuslopina bet ko- 
kį natūraliai prasiveržusį jausmą. 

Mes, moterys, dažniausiai būname kartu. Prie mūsų pri- 
sijungia ir Eva Braun. Žaidžiame su vaikais, šėliojame su 
šunimis. Galime eiti per visas patalpas, — niekur oficialiai 
nebedirbama. Kai ateina kokia žinia iš artimiausio fronto 

apie dar vieną rusų prasiveržimą, ją atneša apdulkėjęs, su- 
prakaitavęs karininkas, o Hitleris tik išklauso jo. Tylėda- 
mas ir abejingai. Reicho kanceliarija dabar turi gynybos 
komendantą — grupenfiurerį Monkę.'" Kai įsivaizduoju, 
kad mes, rusams šturmuojant reicho kanceliarijos pastatą, 
vis dar sėdime spąstuose, pasidaro bloga ir liūdna. Tačiau 
mūsų šūkis: „Aukštyn galvą, kol ji dar ant pečių!“ Juo ir 
vadovaujamės, atbukę ir sumedėję kaip marionetės. Mes 
nebežinom, kokia diena. Kartais užsnūstame valandėlei, 
tačiau įtampa neleidžia ilgiau pamiegoti. Norime nepra- 
žiopsoti Žinios apie generolo Venko puolimą. Dar ir dar 
kartą lipame į viršų, nors ten tikras pragaras, ir klausomės, 
ar neišgirsime vokiečių pabūklų griausmo. 

Mūšiai jau persikėlė į miesto gilumą. Sunkieji rusų tan- 
kai užkariauja vieną gatvę po kitos. Kas iš to, kad Hitlerju- 
gendo berniukai gina ir sprogdina kiekvieną tiltą? Juos fiu- 
reris už tai asmeniškai apdovanoja. Bet sunaikinus kelis ru- 
sų tankus, į jų vietą stoja šimtai naujų. O generolo Venko — 
nė garso. Jokių žinių ir apie Šteinerio puolimą“. Iš reicho 
kanceliarijos išvykusios žvalgybinės grupės grįžta be re- 
zultatų. [...Rankraštis neįskaitomas...] Ties Rytų ir Vakarų 
riba, netoli Brandenburgo vartų su Fyzelerio gandru (lėk- 
tuvo tipas — vert. past.) nusileidžia Hana Reitš'“. Kartu su 
ja atvyksta puikus oro pajėgų karininkas, generolas pulki- 
ninkas Greimas'“. Tądien aš juos abu matau pirmą kartą. 
Hana Reitš —- maža, smulki, bet labai moteriška, net nesiti- 
ki, kad ji tokia vyriškai drąsi. Ant juodo megztinio aukštu 
kaklu ji buvo prisisegusi Geležinį kryžių. Atsirėmęs į jos 
petį, atšlubuoja Greimas. Skrydžio metu rusų naikintuvai 
pašovė jam koją. Jis atvyko kaip Gėringo įpėdinis vado- 
vauti karinėms oro pajėgoms. Tačiau pirmiausia Greimą 
nuveda į operacinę, kur jį apžiūri išblyškęs ir kuklus tyle- 
nis, gydytojas Štumpfėgeris. 

Hana Reitš skuba pas fiurerį. Ji buvo viena iš besąlygiš- 
kai Hitlerį garbinusių moterų. Šiandien man tai labai keis- 
ta, nes ji - vienintelė moteris, pažinojusi Hitlerį ne tik kaip 
žmogų, bet ir kaip kareivį ir kariuomenės vadą. Ji buvo la- 
bai temperamentinga ir fanatiškai atsidavusi fiureriui, už jo 
idėją pasiryžusi paaukoti net gyvybę. [...| 

Ji iš vakaro suguldė į lovas Gėbelso vaikus. Eva Braun 
padėjo jai. Mama nebeturėjo daugiau jėgų ramiai į tai Žiū- 
rėti. Kiekvieną kartą, pabuvusi su vaikais, ji apsipildavo 
ašaromis. Iš jos ir jos vyro tebuvo likę tik mirčiai pasmerk- 
ti šešėliai. 

Eidama pro vaikų kambarį, išgirdau dainuojant šešis 
skaidrius vaikiškus balselius. Įėjau į vidų. Jie sėdėjo trijo- 
se dviaukštėse lovose, užsispaudę ausis, kad nesusimaišy- 
tų dainuodami trimis balsais. Hana Reitš dainavo kartu ir 
dirigavo. Po to visi vienas kitam linksmai palinkėjo „labos 
nakties“ ir pagaliau užmigo. Tiktai pačios vyriausios, Hel- 
gos, didelėse rudose akyse kartais šmėstelėdavo liūdna 
nuojauta. Ji buvo pati tyliausia, ir kartais su siaubu pagal- 
voju, kad jos vaikiška širdelė nujautė suaugusiųjų veidmai- 
nystę. 

Išėjusi iš vaikų kambario, niekaip negalėjau susitaikyti 
su tuo, kad būtų nužudytos šios nekaltos būtybės. Apie tai 
pasišnekėjau su ponia Gėbels, nes tarp mūsų nebebuvo jo- 
kių barjerų, mūsų visų likimas buvo vienas. Ši moteris 
kentė pačias didžiausias kančias. Mūsų laukė vienintelė — 
mūsų pačių mirtis, o jai reikėjo apsispręsti dar ir dėl šešių 
savo vaikų. „Mano vaikai verčiau mirs, negu gyvens gėdoj 
ir bus patyčių objektais. Tokioje Vokietijoje, kokia ji bus 
po karo, mūsų vaikams nėra vietos“. 

Ir toliau valgydavome kartu su Hitleriu. Eva Braun, po- 
nia Christijan, panelė Manciarli ir aš. Nebeliko temų, apie 
ką būtų verta pasišnekėti. Girdžiu, kaip neatpažįstamu 

balsu klausiu: „Mano fiureri, ar tikite, kad nacionalsocia- 
lizmas kada nors atgims?“ „Ne. Nacionalsocializmas žlų- 
g0. Galbūt kada nors, po šimto metų, atsiras panaši idėja, 
prilygstanti religijai ir apimanti visą pasaulį. Bet Vokietijos 
niekas nebeišgelbės. Tikriausiai ji dar buvo per silpna ir 
nepribrendusi šiai užduočiai,“ — fiureris kalbėjo ne tiek su 
mumis, kiek pats su savimi. Aš jo jau nebesupratau. 


Naujosios reicho kanceliarijos bunkerio patalpose buvo 
tikra maišalynė. Ten gyveno karininkai fon Belovas, Fėge- 
leinas, Burgdorfas, Krėbsas, Hėvelis ir savo bavariškos tė- 
viškės pasiilgę lėktuvo kapitonas Bauras bei oberfiureris 
Ratenhuberis. Be manęs, jiedu buvo vieninteliai įš Miun- 
cheno. Dar ten gyveno admirolas Vosas, keli nepažįstami 
štabo karininkai ir spaudos atstovas Heincas Lorencas. 
Kažkur savo patalpas kartu su bendradarbiais turėjo ir Bor- 
manas. Ilguose koridoriuose glaudėsi išsekę folksšturmo ir 
vermachto kareiviai. Lauko virtuvė aprūpindavo juos šil- 
tais gėrimais ir sriuba. Visur ant žemės miegojo žmonės, 
tarp jų sukiojosi slaugančios moterys, pabėgėliai, mergai- 
tės ir seselės bei reicho kanceliarijos tarnautojai. Kaip įma- 
nydami jie stengėsi padėti. Vienoje didelėje patalpoje grei- 
tosiomis buvo įrengta operacinė. Po Charitė ligoninės su- 
bombardavimo vyr. gydytojas Hazė!“ dirbo dieną ir naktį: 
amputavo, operavo, tvarstė ir stengėsi padėti, kuo tik galė- 
jo. Nebeužteko lovų, greitai pritrūko marškinių, sužeistie- 
siems nebeliko skalbinių. 

Ilgas koridorius iš reicho kanceliarijos į fiurerio bunke- 
rį buvo daug kartų apšaudytas, įlūžusios plonos lubos. Hit- 
leris pageidavo, kad ponia Christijan bei aš ir naktį būtume 
netoliese. 

Konferencijų kambaryje, ant grindų, buvo patiesti keli 
čiužiniai, mes su drabužiais nusnaudėme pora valandų, o 

koridoriuje, už pravirų durų, karininkai Krėbsas, Burgdor- 
fas, Bormanas ir kt. snaudė foteliuose, knarkė ir laukė 
Venko armijos! Virš mūsų virė tikras pragaras. Balandžio 
25-tą ir 26-tą dienomis prasidėjo pats smarkiausias apšau- 
dymas; be perstojo aidėjo šūviai, atrodė, kad jie visi buvo 
skirti mūsų bunkeriui. Staiga įlėkė sargybinis ir pranešė: 
„Rusai jau iš automatų apšaudo įėjimą“. Apimtas panikos, 
jis su šia žinia perbėgo per visus kambarius, bet niekas net 
nesureagavo. Netrukus paaiškėjo, kad informacija klaidin- 
ga. Paprasčiausiai netoliese sprogo artilerijos sviedinys. Ir 
vėl mums pasisekė! Nebeatsimenu, ką veikiau per kitas 
valandas, tik atsimenu, kad, nekreipdami dėmesio į fiure- 
rį, visi labai daug ir kur papuolė rūkė. Tiršti dūmų kamuo- 
liai jo jau nebeerzino, o ir Eva Braun nebeslėpė savo sil- 
pnybės. Kartais iš fronto atkakdavo koks nors nusikama- 
vęs ryšininkas. Pagrindinė fronto linija vis labiau artėjo 
prie Anhalterio stoties. Pakilę į viršų, kur matėme tik ug- 
nį ir dūmus, atrodė, girdėjome Berlyno moterų ir vaikų 
riksmus. Sklido kalbos, kad rusų tankistai kaip gyvus sky- 
dus varė priešais vokiečių moteris, ir mūsų laukė vienin- 
telė išeitis — mirtis. 

Kai šiandien prisimenu, kaip kruopščiai tomis dienomis 
buvo aptarinėjamas kiekvienas būdas numirti, tai sunkiai 
galiu patikėti, kad dar gyvenu. Hitleris buvo girdėjęs apie 
gėdingą Musolinio mirtį'“. Manau, kažkas jam netgi paro- 
dė nuotraukas, kuriose Milano turgaus aikštės vidury už 
kojų pakarti kabojo pliki lavonai. „Į priešų rankas nenoriu 
patekti nei gyvas, nei miręs. Kai numirsiu, mano lavoną 
sudeginkite, kad be pėdsakų dingtų visiems laikams,“ — 
įsakė Hitleris. Ir kiekvieną kartą prie stalo, nesvarbu ką 
valgydavome, būdavo aptarinėjami garantuotos mirties va- 
riantai. „Geriausia nusišauti į burną. Tada visai nieko nepa- 
junti, nes sprogsta kaukolė. Mirtis ištinka akimirksniu“, — 

paaiškino Hitleris. Tačiau mums, moterims, vien apie tai 
pagalvojus, šiaušėsi plaukai. „Noriu būti gražus lavonas, — 
spyriojosi Eva Braun, — aš nusinuodysiu“. Ir ji iš savo ele- 
gantiškos suknelės kišenėlės išsitraukė mažą varinę kapsu- 
lę su kalio cianido ampule. „Kažin, ar labai skaudės? Aš la- 
bai bijau ilgai kankintis,“ — prisipažino ji. — „Jei jau pasi- 
ryžau didvyriškai numirti, tai turi bent jau neskaudėti“. 
Hitleris mums paaiškino, kad nuo šių nuodų mirštama vi- 
sai be skausmo. Dėl nervų ir kvėpavimo takų paralyžiaus 
numirtume per kelias sekundes. Po šios „paguodžiančios“ 
informacijos aš ir ponia Christijan taip pat paprašėme fiu- 
rerio tokių ampulių. Jis buvo gavęs iš Himlerio dešimt am- 
pulių ir po valgio asmeniškai įteikė mums po vieną saky- 
damas: „Man labai gaila, kad atsisveikindamas negaliu pa- 
dovanoti ko nors gražesnio..." 


Balandžio 26-oji. Mes atskirti nuo pasaulio, egzistuoja tik 
bevielis telefono ryšys su Keiteliu. O Venko armijos ir 
Šteinerio puolimo — nė ženklo. Pasirodo, nėra jokios mus 
išgelbėti galinčios armijos. Rusai jau įsiveržė į zoologijos 
sodą. Pasipriešinimas nedidelis, ir jie nesulaikomai artėja 
prie Anhalterio geležinkelio stoties. 

Fiureris nerasdamas sau vietos klaidžioja po bunkerį. 
Aš vis klausiu savęs, ko jis laukia, kodėl pagaliau neužbai- 
gia visko iki galo, juk jau nieko nebeišgelbėsi. Nors min- 
tys apie jo savižudybę varo mane į neviltį. „Pirmasis reicho 
kareivis“ nusižudo, o tuo metu vaikai gina reicho sostinę. 
Kalbėdamasi su juo neištvėrusi paklausiu: „Mano fiureri, 
ar nemanote, kad vokiečių tauta tikisi, jog jūs žūsite pirmo- 
se kovotojų gretose?“ Jau buvo galima apie viską su juo 
kalbėtis. Pavargusiu balsu jis atsakė: „Aš visiškai nebetu- 
riu jėgų kovoti. Mano drebančios rankos vargu, ar išlaiky- 
tų pistoletą. Jei mane sužeistų, nerasčiau nė vieno iš savo 

vyrų, kuris mane nušautų. O aš nenoriu pakliūti rusams į 
rankas“. Ir jis teisus, nes savo drebančia ranka vos pataiko 
šaukštu į burną, tik vargais negalais pasikelia iš krėslo ir 
eidamas velka žeme kojas. 


Eva Braun rašo atsisveikinimo laiškus. Visos mėgstamiau- 
sios jos suknelės, papuošalai ir visa kita, kas buvo brangu, 
išsiųsta į Miuncheną. Ji irgi laukia ir kankinasi, iš pažiūros 
tokia rami ir šaltakraujiška, beveik linksma. Tačiau kartą 
ateina pas mane, paima už rankų ir drebančiu, prikimusiu 
balsu sako: „Ponia Junge, aš siaubingai bijau. Kada viskas 
pagaliau baigsis!“ Jos akyse atsispindėjo visa giliai širdyje 
slypinti kančia. Eva stebisi, kodėl Hermanas Fėgeleinas ja 
visiškai nebesirūpina. Jau kelios dienos, kaip ji jo nematė, 
o ir anksčiau jai atrodė, kad jis jos privengia. Eva klausia, 
ar aš jo nemačiau. Ne, Fėgeleino bunkeryje visai nebuvo. 
Niekas nežino, kur jis. Jo daug kas ieško, bet neranda. Gal 
jis išvyko žvalgybon, į frontą? Naujojoje reicho kancelia- 
rijoje karu su juo gyvenę karininkai nieko nežino. Balan- 
džio 27-ją ir Hitleris pasigedo Fėgeleino. Šis dingęs kaip į 
vandenį. Net saugumo tarnyba jo pradėjo ieškoti. Naktį SS 
generolas, be ordinų ir be apdovanojimų, civiliais rūbais ir 
visiškai girtas pasirodė reicho kanceliarijoje. Daugiau aš jo 
nebemačiau. Tačiau nusivylusi ir sukrėsta Eva Braun man 
papasakojo, kad Hermanas dar praeitą naktį paskambinęs 
jai iš savo buto: „Eva, jeigu tau nepavyks fiurerio išvilioti 
iš Berlyno, palik jį. Nebūk tokia kvaila, tai gyvybės ir mir- 
ties klausimas!“ Ji atkirtusi: „Hermanai, tuoj pat atvyk pas 
mus, fiureris jau teiravosi tavęs, jis nori su tavim pakalbė- 
ti!“ Tačiau tuo metu nutrūko ryšys'“". 

Berlyne nebeišeina laikraščiai. Tik per radiją vis prane- 
šama, kad fiureris — visų likimo brolis — ir nelaimingame 
mieste jis asmeniškai vadovauja gynybai. Tik tie, kas tebėra 

fiurerio bunkeryje, žino, kad Hitleris jau seniai pasitraukė 
iš kovos ir laukia savo mirties. Reicho kanceliarijos bunke- 
ryje muzikuoja ir senas karo dainas dainuoja sargybiniai, 
be atvangos darbuojasi seselės ir padėti atėjusios moterys. 
Tie žmonės dar gyvi ir kažko tikisi, nors fiurerio bunkeris 
jau seniai pavirtęs vaškinių figūrų buveine. Bet ir čia dar li- 
kę žmogiškumo apraiškų. Švenčiame gimtadienį. Senajam 
Ratenhuberiui sukako 60 metų. Viršutiniame bunkerio ko- 
ridoriuje, kur stovi stalai su suolais ir valgo fiurerio bunke- 
rio personalas, mes geriam į sukaktuvininko sveikatą. Iš 
vienos pusės sėdi Eva Braun, iš kitos — aš. Kalbamės apie 
Miuncheną, Bavariją ir apie tai, kaip liūdna numirti taip to- 
li nuo tėviškės. „Ir kaip tyčia pas prūsus“, — sako Ratenhu- 
beris, ir jo linksmose akyse pasirodo ašaros. Visi juokia- 
mės ir bent trumapm stengiamės užsimiršti. 

Staiga į bunkerį pradeda rinktis žmonės. Pažįstami ir 
svetimi veidai sustoja į eilę iki pat fiurerio bunkerio. Ma- 
tome, kaip pamažu artinasi fiureris. Palinkęs, laikydamas 
kairiąją ranką už nugaros, jis kiekvienam paspaudžia ran- 
ką, žiūri į veidus, nors nieko nemato. Žmonių akys suži- 
ba, jie džiaugiasi, kad fiureris jiems padėkojo, ir išdidūs 
bei atsigavę grįžta prie darbo. Tačiau mes žinome, kad tai 
ne padėka už drąsą, o atsisveikinimas. Visi nuščiūva. „Ar 
jau atėjo laikas?“ — klausiu Evos Braun. „Ne, jūs apie tai 
sužinosite iš anksto. Fiureris atsisveikins ir su jumis,“ — 
atsako ji. A 

Tą pačią naktį dar įvyksta ir vestuvės. Viena virtuvės 
darbuotoja išteka už automobilių kolonos vairuotojo. Drą- 
susis vairuotojas iš mieste kunkuliuojančio pragaro atsive- 
žė net nuotakos mamą su visa šeima. Tamsiais koridoriais 
slenkame aukštyn, į fiurerio buto griuvėsius. Kažkur ten 
yra aukšta, apytamsė patalpa, kur dega žvakės. Čia nejau- 
ku ir atšiauru. Valstybės sekretorius Dr. Naumanas pasako 

kalbą, pora susikabina už rankų, o jai akomponuoja „stali- 
no vargonai“ („katiušos“ — vert. past.). Tirta ir braška sie- 
nos ir langai, vos galima suprasti priesaikos žodžius. Tada 
pasveikiname jaunąją porą ir grįžtame atgal į mirties bun- 
kerį. Svečiai švenčia vestuves, kažkas atsineša akordeoną, 
kitas — smuiką. Jaunieji eina šokti. Tai šokis ant kraterio 
krašto. 


Aš žaidžiu su Gėbelso vaikais, skaitau jiems pasakas, ir 
stengiuosi, kad jie nepastebėtų visų šių baisybių. Jų mama 
jau nebeturi jėgų su jais bendrauti. Naktį jie kuo ramiausiai 
miega šešiose lovelėse, o liūdna lemtis vis artėja. 

Balandžio 28-ją Hitleriui buvo suduotas paskutinis 
smūgis. Jis dar nebuvo apsisprendęs, ką darys su Hermanu 
Fėgeleinu, kuris jį išdavė ir paliko, o spaudos atstovas 
Heincas Lorencas vėl praneša pribloškiančią naujieną: pa- 
gal Reuterio pranešimą, SS reichsfiureris Heinrichas Him- 
leris, tarpininkaujant grafui Bernadotei, vedė derybas su 
sąjungininkais!“. 

Neprisimenu, kur buvau tuo metu, kai Hitleris gavo šią 
žinią. Galbūt jis paskutinį kartą įtūžo, bet kai aš jį pama- 
čiau, vėl buvo ramus kaip ir anksčiau. Tik Eva Braun buvo 
apsiverkusi, nes jos svainį nuteisė myriop. Užsienio reika- 
lų ministerijos parke, po žydinčiais medžiais, prie gražio- 
sios bronzinės mergaitės figūrėlės, jį sušaudė kaip šunį. Ji 
dar mėgino Hitleriui paaiškinti, kad Fėgeleinas taip pasiel- 
gė galvodamas apie savo žmoną ir vaiką ir norėjo paban- 
dyti pradėti gyvenimą iš naujo. Tačiau Hitleris buvo neper- 
kalbamas. Jis įžvelgė tik išdavystę ir apgaulę. Net ir „išti- 
kimasis Heinrichas“, kurį jis laikė tvirtybės ramsčiu, ir tas 
jo atsižadėjo. Netikėtai Fėgeleino poelgis įgauna kitą pras- 
mę, — į jį žiūrima kaip į suokalbio dalyvį. Ritleris prisigal- 
vojo apie Himlerį įvairiausių dalykų. Jam atrodė, kad šis 

rengė pasikėsinimą prieš jį ir norėjo gyvą perduoti prie- 
šams. Fiureris pradėjo nepasitikėti visais pas jį dirbančiais 
žmonėmis iš Himlerio aplinkos. Jam įtartini pasirodė ir iš 
Himlerio gauti nuodai. Bunkeryje gyvenantis liesas ir iš- 
blyškęs daktaras Štumpfėgeris tapo dar tylesnis nei anks- 
čiau. Hitleris nepasitikėjo ir juo. 

Gal dėl to iš naujosios reicho kanceliarijos operacinės 
buvo pakviestas profesorius Hazė. Matėme, kaip fiureris 
su juo pasikalbėjo, padavė vieną nuodų ampulę ir kartu nu- 
ėjo į mažą aikštelę prie tualetų, kur gulėjo Blondi su savo 
šuniukais. Gydytojas pasilenkė prie šuns, iki mūsų atskli- 
do karčiai saldus migdolų kvapas, ir Blondi nebejudėjo. 
Hitleris sugrįžo. Jo veidas buvo panašus į pomirtinę kaukę. 
Jis be žodžių užsidarė savo kambaryje. Himlerio nuodai 
buvo patikimi! 

Hana Reitš ir generolas Greimas po ilgo pokalbio su 
Hitleriu paliko bunkerį. 

Mes, moterys, su vaikais ir šunimis užsidarėme Evos 
Braun kambaryje. Netrukus turėjo būti paskelbtas nuosp- 
rendis. Mūsų nervai įsitempę kaip stygos. Eva man su po- 
nia Christijan pasakė: „„Kertu lažybų, kad dar šį vakarą jūs 
verksite“. Išsigandusios paklausėme jos: „Ar jau atėjo lai- 
kas?“ „Ne“, — atsakė. Esą mūsų laukia jaudinantis įvykis, 
tačiau koks, ji dar negalinti išduoti. 

Nebeprisimenu, ką mes toliau veikėme, paskutinės va- 
landos buvo kaip košmaras. Neįstrigo jokie pokalbiai ar 
detalės, o ir apie ką dar buvo galima kalbėti? Girdėjosi 
vien bombų, granatų, artilerijos ir tankų pragariška kalba. 
Jau greitai, gal net po kelių valandų, rusai priartės prie Pot- 
sdamo aikštės, o nuo jos ranka pasiekiamos ir mūsų bun- 
kerio durys. Visi sėdėjome nieko neveikdami. Nacijos va- 
dovai taip pat laukė paskutinio Hitlerio sprendimo. Net uo- 
lusis Bormanas ir stropusis Gėbelsas neturėjo ką veikti. 

Aksmanas, Hėvelis, Vosas, tarnai ir adjutantai, ordonansai 
ir personalas — visi laukė sprendimo. Pergalės jau niekas 
nebesitikėjo. Visi norėjo pagaliau palikti šitą bunkerį. 

Dabar man nesitiki, kad mes dar galėjome valgyti ir ger- 
ti, miegoti ir kalbėtis. Visa tai darėme mechaniškai. 

Gėbelsas vis varinėjo kalbas apie savo kolegų neištiki- 
mybę, ypač piktinosi Gėringo elgesiu. „Šis žmogus nieka- 
da nebuvo nacionalsocialistas“, — tvirtino jis. — „jis tik mė- 
gavosi fiurerio šlove, bet niekuomet nesilaikė idealistinių 
nacionalsocializmo principų. Tai jo kaltė, kad Vokietijos 
ginkluotosios oro pajėgos nepateisino lūkesčių, dėl jo kal- 
tės mes dabar sėdime čia ir pralaimime karą“. Štai kada iš- 
kilo, kad abu didieji buvo priešai ir konkurentai. Ir ponia 
Gėbels palaikė reichsmaršalo kaltinimus. 

Bet tuo metu jau mums viskas atrodė vienodai. Nusto- 
jome laukti. Laikas slinko vėžlio greičiu, nors virš mūsų 
virė ir kunkuliavo pragaro katilas. Mes sėdėjome, kalbėjo- 
mės, rūkėme, vegetavome. Tai labai vargino. Atslūgo pas- 
kutiniųjų dienų įtampa. Manyje atsivėrė didžiulė tuštuma. 
Kažkur susirandu sudedamąją žygio lovą ir valandėlę nu- 
snūstu. Kai pabundu, jau vidurnaktis: Koridoriuje ir fiure- 
rio patalpose pirmyn ir atgal zuja tarnai ir ordonansai. Aš 
nusiprausiu, persirengiu, — matyt, jau laikas su fiureriu ger- 
ti arbatą. Mes vis dar kartu geriame arbatą, o su mumis ir 
dar vienas nematomas svečias — mirtis. Tačiau šį kartą, pra- 
vėrusi duris į Hitlerio darbo kambarį, išvystu neįprastą 
vaizdą. Mane pasitinka Hitleris, paduoda ranką ir klausia: 
„Ar truputėlį pailsėjote, vaike?“ Kai nustebusi atsakau tei- 
giamai, priduria: „Vėliau norėčiau jums kai ką padiktuoti“. 
Buvau visai pamiršusi, kad šis pavargęs ir liūdnas balsas 
kažkada taip energingai diktuodavo, kad vos suspėdavau 
spausdinti. Bet apie ką dabar galima rašyti? Mano žvilgsnis 
nukrypsta į šventiškai padengtą stalą su šampano taurėmis. 

Serviruota aštuoniems asmenims. Netrukus pradėjo rinktis 
svečiai: sutuoktiniai Gėbelsai, Aksmanas, ponia Christijan, 
panelė Manciarli, generolai Burgdorfas ir Krėbsas. Buvo 
smalsu, kokia proga juos visus sukvietė. Gal Hitleris nori 
iškilmingai atšvęsti atsisveikinimą? Fiureris pamojo man, 
kad prieičiau. „Gal galėtumėm dabar viską surašyti? Ei- 
me“, — tarė ir išėjo iš kambario. Nuėjome į konferencijų 
patalpą. Pradėjau ruošti rašomąją mašinėlę, bet fiureris sa- 
ko: „Imkite bloknotą stenogramoms“. Viena atsisėdu prie 
didelio stalo ir laukiu. Hitleris, kaip įprastai, stovi prie išil- 
ginės stalo pusės ir, pasirėmęs abiem rankom, įsistebeilija 
į tuščią, žemėlapiais ir miesto planais nebeapkrautą stalo 
paviršių. Jeigu per betoną lyg kokią membraną nebūtų ai- 
dėjęs kiekvienas sviedinio trenksmas ir šūvis, kelias sekun- 
des būtų girdėjęsis tik dviejų žmonių kvėpavimas. Tada 
Hitleris ištaria pirmuosius žodžius: „Mano politinis testa- 
mentas“. Vieną akimirksnį sudreba mano ranka. Aš įsitem- 
pusi kaip styga. Pagaliau išgirsiu tai, ko taip ilgai laukėme: 
paaiškinimo, kas atsitiko, prisipažinimo, galbūt net kaltės 
pripažinimo ar pasiteisinimo. Šiame paskutiniame „Tūks- 
tantmečio Reicho“ dokumente turėtų būti visa tiesa, išpa- 
žinta žmogaus, kuris nebeturi ko prarasti. 

Tačiau mano lūkesčiai neišsipildė. Abejingai, beveik 
mechaniškai fiureris padiktuoja man, vokiečių tautai ir vi- 
sam pasauliui jau žinomas tezes, kaltinimus ir reikalavi- 
mus. Nustebusi pakeliu galvą, kai Hitleris išvardina naujo- 
sios vyriausybės narius. Dabar jau visai nieko nebesupran- 
tu. Jeigu viskas žlugo, o Vokietija sunaikinta, nacionalso- 
cializmas žuvęs visiems laikams, o pats fiureris nebemato 
kitos išeities — tik savižudybę, ką turėtų veikti naujoji vy- 
riausybė? Tai man nebetelpa galvoje. Hitleris kalba nepa- 
keldamas akių. Po to, minutėlę patylėjęs, pradeda diktuoti 
savo asmeninį testamentą. Dabar aš sužinau, kad fiureris 


200 


dar prieš abiejų mirtį ves Evą Braun. Prisimenu Evos žo- 
džius, kad mes šiandien dar verksime. Tačiau neišspaudžiu 
nė vienos ašaros. Hitleris išdalina savo turtą, bet staiga už- 
simena, kad po jo mirties gali atsitikti taip, jog valstybė ne- 
beegzistuos. Tuo ir užbaigia savo diktavimą. Jis atsiplėšia 
nuo stalo, į kurį, lyg ieškodamas paramos, visą laiką rams- 
tėsi, ir pažvelgia į mane išsekusiu žvilgsniu. „Parašykite 
tuojau pat trimis egzemplioriais ir užeikite pas mane“. Iš jo 
balso suprantu, kaip tai neatidėliotina, ir nustebusi suvo- 
kiu, kad paskutinis, svarbiausias ir lemtingiausias Hitlerio 
raštas pasaulį išvys be korektūros. Rašydamas kiekvieną 
laišką ar sveikinimą gimtadienio proga fiureris peržiūrėda- 
vo, ištaisydavo ir nudailindavo, o dabar jis nebeturi tam 
laiko. 

Hitleris sugrįžo pas savo svečius, kurie bus ir jo vestu- 
vių svečiai. O aš einu į patalpą priešais Gėbelso kambarį, 
kur tikiuosi būti niekieno netrukdoma, ir rašau paskutinį 
„Trečiojo Reicho“ istorijos lapą. Tuo metu konferencijų 
kambarys virto civilinės metrikacijos biuru, iš artimiausio- 
jo fronto atvežtas civilinės metrikacijos biuro darbuotojas 
sutuokė Hitlerius. Pasirašydama Eva pradėjo „B“ raide, bet 
kažkas atkreipė dėmesį, kad jos naujoji pavardė prasideda 
„H“ raide. Po to Hitlerio kambaryje susėdo visi vestuvių 
svečiai. Už ką jie kels šampano taures? Negi linkės jauna- 
vedžiams laimės? 

Hitleris dega nekantrumu pamatyti, ką parašiau. Jis vis 
likusią stenogramą ir vėl išeina. 

Staiga į vidų įlekia Gėbelsas. Nustebusi žiūriu į jo susi- 
jaudinusį, baltą kaip kreida veidą. Jo skruostais rieda aša- 
ros. Neturėdamas kam pasiguosti, jis ima kalbėti su ma- 
nim. Springdamas ašaromis ir sukrėstas pasakoja: „Fiu- 
reris nori man įsakyti išvykti iš Berlyno, ponia Junge! 

Turėčiau perimti vadovavimą vyriausybei. Bet juk aš ne- 
galiu palikti Berlyno ir fiurerio! Aš — Berlyno gauleiteris, 
ir čia mano vieta. Jei fiureris mirs, neteks prasmės ir mano 
gyvenimas. O jis man sako: „Gėbelsai, nesitikėjau, kad ir 
jūs nepaklusite mano paskutiniam įsakymui...“ Tiek viso- 
kių sprendimų fiureris priėmė per vėlai, tai kodėl šitą, pas- 
kutinį, per anksti?“ — klausia nusiminęs. 

Tada ir jis man padiktuoja savo testamentą, kuris kaip 
priedas pridedamas prie fiurerio testamento. Jis pareiškia 
pirmą kartą savo gyvenime neįvykdysiąs fiurerio įsakymo, 
nes negalįs pasitraukti iš Berlyne ir palikti fiurerio. Šita iš- 
tikimybė jam svarbesnė net už gyvenimą... Ir jis paskelbia 
pasauliui, kad su visa šeima geriau pasirenka mirtį nei gy- 
venimą Vokietijoje be nacionalsocializmo. 

Skubu kaip įmanydama greičiau perrašyti abu doku- 
mentus. Mano pirštai dirba mechaniškai, ir aš pati stebiuo- 
si, kad jie rašo beveik be klaidų. Bormanas, Gėbelsas ir 
fiureris vis ateina patikrinti, ar jau baigiau. Jie mane nervi- 
na, ir darbas užsitęsia. Pagaliau vos ne iš mašinėlės išplė- 
šia paskutinį lapą, eina į konferencijų kambarį, pasirašo vi- 
sus tris egzempliorius ir dar tą pačią naktį per kurjerius iš- 
siunčia dokumentus į skirtingas puses. Pulkininkas fon Be- 
lovas, Heincas Lorencas ir Bormano bendradarbis Cande- 
ris išneša iš Berlyno paskutinę Hitlerio valią.!9? 

Tiesą sakant, tuo Hitlerio gyvenimas ir pasibaigia. Jis 
tik nori sulaukti patvirtinimo, kad bent vienas dokumentas 
pasiekė adresatą. Karo triukšmas atrodo jau taip arti, kad 
kiekvienu momentu tikimės rusų puolimo. Jau visi mūsų 
šunys nebegyvi. Šunininkas atliko savo pareigą ir nelauk- 
damas, kol parke juos ištaškys kokia priešo granata ar 
bomba, nušovė mūsų numylėtinius. 

Tie sargybiniai ir kareiviai, kurie išlipa į viršų, rizikuo- 
ja savo gyvybe. Jau ir tarp mūsiškių yra sužeistųjų. Ko- 


202 


mandos vadui peršauta koja, ir jis iš skausmo nebegali pa- 
judėti. 

Beveik niekas daugiau nebegalvoja apie savo kambary- 
je žaidžiančius ir gyvenimu besidžiaugiančius šešis vaikus. 
Mama jiems tepasakė, kad gali tekti pasiskiepyti. Esą kai 
susigrūdę gyvena tiek daug žmonių, reikia apsisaugoti nuo 
infekcijų. Jie tai supranta ir nebijo. 


Balandžio 29-ji. Mes vis dar sėdime įkalinti ir laukiame. 


Balandžio 30-ji prasideda lygiai taip pat, kaip ir praėjusios 
dienos. Pamažu slenka valandos. Niekas nežino, kaip da- 
bar kreiptis į Evą Braun. Adjutantai ir ordonansai sutrikę 
mikčioja, kai turi kreiptis į „gerbiamąją panelę“. „Galite 
mane ramiai vadinti ponia Hitler“, — sako ji šypsodamasi. 

Eva pasikviečia mane į savo kambarį, nes viena su savo 
mintimis nebegali ištverti. Norėdamos užsimiršti, apie kaž- 
ką šnekamės. Staiga ji atidaro savo spintą. Ten kabo gra- 
žūs, jai labai patikę sidabrinių lapių kailiniai. „Ponia Jun- 
ge, atsisveikindama norėčiau padovanoti jums šitą paltą“, 
— sako ji. — „Mėgau, kai mane supdavo gražiai apsirengu- 
sios damos, imkite jį dabar ir džiaukitės“. Sujaudinta nuo- 
širdžiai jai padėkoju, nors ir nežinau, kaip, kur ir kada ga- 
lėsiu jį užsivilkti. Ateina pietų metas. Ir vėl tie patys pokal- 
biai, tikras mirtininkų, užsidėjusių ramybės kaukes, poky- 
lis. Pradedame kilti nuo stalo, Eva Braun eina į savo kam- 
barį, aš su ponia Christijan dairomės, kur galėtume ramiai 
parūkyti. Tarnų kambaryje, prie atvirų durų į Hitlerio kori- 
dorių, randu tuščią krėslą. Hitleris greičiausiai savo kam- 
baryje. Nežinau, kas dar yra pas jį. Tada prie manęs priei- 
na Giunšė: „Ateik, fiureris nori atsisveikinti“. Aš pakylu ir 
išeinu į koridorių. Lingė atveda kitus: panelę Manciarli, 
ponią Christijan, lyg pro miglą stovi ir daugiau Žmonių. 


Matau tik Hitlerį. Jis lėtu žingsniu išeina iš savo kambario, 
labiau nei paprastai sukumpęs, kiekvienam paduoda ranką. 
Jaučiu jo šiltą dešinę savojoje, jis žiūri į mane, bet manęs 
nemato. Atrodo, kad mintimis jau yra toli nuo čia. Jis man 
kažką sako, bet aš nieko negirdžiu. Nesupratau jo paskuti- 
nių žodžių. Dabar atėjo ilgai lauktas momentas, o aš su- 
stingusi vos bepastebiu, kas aplinkui vyksta. Atsigaunu, tik 
kai prie manęs prieina Eva Braun. Šypsodamasi ji mane 
apkabina. „Prašau, vis dėlto pabandykite iš čia ištrūkti, gal 
jums dar pasiseks. Tada perduokit Bavarijai linkėjimus“, — 
sako šypsodamasi, bet virpančiu balsu. Ji apsivilkusi fiure- 
rio mėgstamiausią suknelę, juodą, su rožėmis prie iškirp- 
tės. Jos plaukai išplauti ir gražiai sušukuoti. Po to ji nuse- 
ka paskui fiurerį į jo kambarį — į mirtį. Užsidaro sunkios 
geležinės durys. 

Staiga mane apima laukinis noras bėgti iš čia kaip ga- 
lima toliau. Vos ne tekina pasileidžiu laiptais į viršutinę 
bunkerio dalį. Tačiau vidury laiptų sutrikę tupi Gėbelso 
vaikai. Juos užmiršo ir niekas neatnešė pietų. Todėl jie ei- 
na ieškoti savo tėvų, tetos Evos ir dėdės Hitlerio. Vedų 
juos prie apvaliojo stalo. „Eikšekit, vaikai, aš jus pamai- 
tinsiu. Suaugusieji šiandien taip užsiėmę, kad visai nebe- 
turi jums laiko“, — sakau kaip galėdama ramiau. Atnešu 
stiklainį vyšnių, greitai užtepu sumuštinių ir pamaitinu 
mažylius, stengdamasi nukreipti jų dėmesį. Jie kalba apie 
bunkerio saugumą. Sprogimai jiems net patinka, nes žino, 
kad patiems niekas negresia! Staiga taip arti ir garsiai 
pokšteli šūvis, kad mes visi nuščiūvame. Aidas nuaidi per 
visas patalpas. „Šitas tai tikrai pataikė“, — net nenujausda- 
mas, koks jis teisus, šūkteli Helmutas. Fiureris mirė!!?. 


Noriu pabūti viena. Vaikai patenkinti grįžta į savo kamba- 
rį. Sėdžiu viena ant siauro suolo, prie apvalaus stalo laiptų 

aikštelėje. Ant stalo stovi butelis „šteinhėgerio“, šalia — 
tuščia stiklinė. Mechaniškai įsipilu vieną ir nuryju degi- 
nantį skystį. Mano laikrodis rodo kelias minutes po trijų 
(dienos). Dabar jau po visko. 

Nežinau, kiek praėjo laiko, o aš vis sėdžiu. Pro šalį nu- 
kaukši vyriški auliniai batai. Tada laiptais užlipa aukštas 
plačiapetis Otas Giunšė. Nuo jo trenkia benzinu. Jo veidas 
susenęs ir pilkas kaip žemė. Jis klesteli šalia manęs ir dide- 
le, sunkia ir drebančia ranka griebia už butelio. „Įvykdžiau 
paskutinį fiurerio įsakymą... jo lavonas sudegintas“, — sako 
tyliai. Aš nieko neatsakau ir nieko neklausinėju. 

Jis vėl nueina pasižiūrėti, ar lavonai gerai dega. Valandė- 
Ig sėdžiu nejudėdama, bandau įsivaizduoti, kas dar atsitiks. 
Tačiau staiga kažkokia jėga priverčia mane nusileisti į apa- 
čią, į abi tuščias patalpas. Koridoriaus gale dar atviros du- 
rys į Hitlerio kambarį. Tie, kas išnešė kūnus, neturėjo ran- 
kų uždaryti duris. Ant stalo guli mažas Evos revolveris, ša- 
lia — rausva šifono skarelė, o ant žemės, prie ponios Hitler 
kėdės, matau blizgančią žalvarinę nuodų ampulės kapsulę. 
Ji panaši į tuščią lūpdažį. Ant minkštasuolio apmušalų — 
kraujas: tai Hitlerio kraujas. Staiga man pasidaro bloga. 
Sunkus karčiųjų migdolų kvapas man kelia šleikštulį. Ne- 
 valingai pačiupinėju savo ampulę. Labai norėtųsi ją šveisti 
kuo toliau ir palikti šį baisų bunkerį. Tiesiog troškau įkvėp- 
ti tyro ir gryno oro, pajusti vėjo dvelksmą ir išgirsti medžių 
ošimą. Tačiau laisvė, ramybė ir taika — nepasiekiamai toli. 

Staiga manyje sukyla bejėgiškas įniršis ir neapykanta 
negyvam fiureriui. Tai mane pačią nustebina, nes juk aš Ži- 
nojau, kad jis mus paliks. Tačiau kokią tuštumą ir bejėgiš- 
kumą jis paliko! Hitleris išėjo iš šito pasaulio, o su juo kar- 
tu dingo ir visus mus hipnotizavusi aplinka. 

Prie durų artėja žingsniai. Sugrįžo kūnų deginime daly- 
vavę paskutiniai reicho ramsčiai: Gėbelsas, Bormanas, 

Aksmanas, Hėvelis, Giunšė ir Kempka. Nenoriu nieko ma- 
tyti ir apšaudytu koridorium pasišalinu į savo kambarį nau- 
josios reicho kanceliarijos bunkeryje. Per tą laiką jame ap- 
sigyveno kitos moterys — man pažįstamos sekretorės iš ad- 
jutantūros. Jos dar nežino, kas atsitiko aname bunkeryje, 
kalba apie drąsą ir tai, kad reikia ištverti, juokiasi ir mėgi- 
na imtis darbo, tarsi tai turėtų kokios prasmės! Ten stovi vi- 
si mano lagaminai, kuriuose gražiai supakuota mano man- 
ta, mano knygos ir vestuvinės dovanos. Norėjau, kad laga- 
minai visada būtų su manimi. Bet dabar jie jau ne mano. 
Vis tiek nebegaliu nieko pasiimti. 

Šitame dideliame ir baisiame name negali rasti ramios 
vietelės, kur galėtum pabūti viena. Krintu ant savo žygio 
lovelės ir beviltiškai stengiuosi kažką protinga sugalvoti. 
Pagaliau užmiegu. 

Prabundu vidury nakties. Mano bunkerio draugės kaip 
tik ruošiasi prigulti. Jos vis dar nežino, kad fiureris miręs. 
Su niekuo negaliu pasikalbėti. Vėl grįžtu į fiurerio bunke- 
rį. Ten susirinkę visi likusieji. Dabar jie vėl savarankiškai 
mąstantys ir veikiantys žmonės. Prie jų prisideda ir ponia 
Christijan bei panelė Kriūger. Apsiverkusi kampe sėdi 
jaunoji panelė Manciarli. Balandžio 30-ją ji, kaip ir anks- 
čiau, virė fiureriui vakarienę, kad niekas nesužinotų apie 
fiurerio mirtį. Tačiau kiaušinienės su bulvių koše niekas 
nevalgė. 

Tariamasi, ką dar reikia padaryti. Generolas Krėbsas 
siunčiamas parlamentaru į rusų vyriausiąją būstinę pasira- 
šyti visišką kapituliaciją, bet su sąlyga, kad bunkerio gy- 
ventojams bus garantuotas asmens neliečiamumas. Vėlai 
naktį jis iškeliauja su vienu iš palydovu. Pasilikę bunkery- 
je, laukiame jų gerdami kavą su šnapsu ir kalbėdamiesi ne- 
reikšmingomis temomis. Aš noriu dingti iš šito bunkerio, 
nenoriu laukti, kol atėję rusai šiuose pelėkautuose ras ma- 

no lavoną! Girdžiu, kaip Otas Giunšė kalbasi su generolu 
Monke. Jie ruošiasi sudaryti kovinę grupę ir išsiveržti iš 
reicho kanceliarijos. Nėra nė mažiausios vilties, kad liksi- 
me gyvi, bet vis tiek tai geriau negu savižudybė šiuose 
spąstuose. Pačios to nesuvokdamos mes su ponia Christi- 
jan sutartinai pasiprašome: „Paimkite ir mus!“ Žvilgtelėję 
į mus supratingu ir užuojautos kupinu žvilgsniu, abu vyrai 
linkteli. Tačiau kol kas mes dar laukiame, kokią Žinią par- 
neš Krėbsas'". 

Jis ilgai negrįžo. Jau išaušo ir gegužės pirmoji. Didelė 
šventė! Hitleris nenorėjo jos sulaukti, nes galvojo, kad ru- 
sai tą dieną atšvęs šturmuodami reicho kanceliariją. Tačiau 
kaip tik tą dieną buvo šaudoma mažiau nei įprasta. 

Pasikviečiau Otą Giunšę, ir mudu susiradome ramų 
kampelį, kur galėjome netrukdomi pasikalbėti. Aš vis tiek 
norėjau sužinoti, kaip mirė fiureris. Giunšė neslėpdamas 
viską papasakojo: „Mes dar kartą pasveikinome fiurerį, ta- 
da jiedu su Eva nuėjo į savo kambarį ir užsidarė duris. Gė- 
belsas, Bormanas, Aksmanas, Hėvelis, Kempka ir aš stovė- 
jome koridoriuje ir laukėme. Gal po dešimties minučių, 
kurios mums truko amžinybę, tylą perskrodė šūvis. Po ke- 
lių sekundžių Gėbelsas atidarė duris, ir mes supuolėme į 
vidų. Fiureris šovė sau į burną, bet buvo perkandęs ampu- 
lę. Kiaušas buvo išdraskytas ir atrodė baisiai. Eva Braun 
savo pistoletu nepasinaudojo, ji perkando nuodų ampulę. 
Apvyniojom antklode fiurerio galvą, ir Gėbelsas su Aks- 
manu ir Kempka laiptais jį užnešė į viršų, į parką. Aš ne- 
šiau Evos Braun kūną. Niekad nebūčiau patikėjęs, kad ši 
smulki moterytė galėtų būti tokia sunki. Parke, už kelių 
žingsnių nuo įėjimo į bunkerį, vieną šalia kito suguldėme 
abu lavonus. Dėl smarkaus bombardavimo negalėjome nu- 
nešti toliau ir pasirinkome netoliese bombos išraustą duo- 
bę. Tada mes su Kempka apipylėme benzinu kūnus, o aš 

dar užmečiau degantį skudurą. Abu lavonai tuoj pat užsi- 
liepsnojo...“ Giunšė tyli, o aš mąstau, koks nenuspėjamas 
gali būti žmogaus likimas. Dar prieš kelias dienas jis buvo 
galingiausias reicho vyras, o dabar — tik vėjo žarstoma pe- 
lenų krūvelė. Nė sekundei nesuabejojau Giunšės pasakoji- 
mu. Tokį sukrėtimą sunku suvaidinti, o jis tebuvo papras- 
tas jaunuolis. O ir kur kitur fiureris galėjo dingti. Kaimy- 
nystėje nebuvo nieko: nei automobilio, nei lėktuvo, be to, 
iš šio bunkerio nebuvo jokio slapto išėjimo. O ir pats Hit- 
leris jau vos bepaėjo, kūnas jo nebeklausė... 

Pagaliau pasirodo Krėbsas. Atrodė nusiplūkęs ir pa- 
vargęs, ir mums nereikėjo net klausti, kokią žinią parne- 
šė. Jo pasiūlymas buvo atmestas. Taigi, ėmėm ruoštis pra- 
siveržimui. Gėbelsas praneša per radiją, kad fiureris mi- 
rė, „žuvo vadovaudamas savo būriams“. Naujieną suži- 
nojo ir kiti bunkerio gyventojai. [...] Tuštinami dideli na- 
mų valdytojo sandėliai, kuriuose tiek daug konservų, vy- 
no, šampano, degtinės ir šokolado, kad visko neįmanoma 
išsidalinti. Šie daiktai nebeteko savo vertės. Bet visiems 
reikia ginklų. Jų turi ginkluotos apsaugos vadas. Ir mes, 
moterys, gauname po pistoletą. Šaudyti nepatariama, ne- 
bent pačiu blogiausiu atveju. Po to mums išduoda prak- 
tiškesnę aprangą. Turiu nueiti į kitą sandėlį Vosštrasės 
bunkeryje. Tam reikia pereiti operacinę. Aš niekada nebu- 
vau mačiusi lavono ir į kraują bijodavau net pažiūrėti. O 
dabar praeidama visai abejingai žiūriu į du ant neštuvų 
gulinčius, baisiai sudarkytus negyvus kareivius. Kai mes 
įeinam, profesorius Hazė net nepakelia galvos. Suprakai- 
tavęs ir susikaupęs jis amputuoja koją. Aplink kibirai, pil- 
ni kraujo ir žmonių galūnių. Pjūklas girgždėdamas zulina 
kaulą. Aš nieko nematau ir nieko negirdžiu, šie vaizdai 
nebepasiekia mano sąmonės. Gretimoje patalpoje mecha- 
niškai pasiimu man į rankas įspraustą plieninį šalmą, il- 

gas kelnes ir trumpą švarkelį, pasimatuoju batus ir grįžtu 
atgal į bunkerį. 

Su naujais drabužiais jaučiuosi nejaukiai. Vyrai taip 
pat pasiruošę žygiui. Kai kurie nusiėmė savo antpečius ir 
apdovanojimus. Lėktuvo kapitonas Bauras į apvalią dė- 
žutę kiša aliejiniais dažais tapytą iš rėmų išimtą ,, Frydri- 
cho Didžiojo“ paveikslą. Jis nori jį pasiimti atminimui. 
Hėvelis dar neapsisprendė, ką jam daryti. Jis visuomet 
buvo neryžtingas. Ir dabar jis neapsiprendžia, ar jam nu- 
sinuodyti, ar prisijungti prie mūsų kovinės grupės. Paga- 
liau pasirenka pastarąją galimybę, kaip ir admirolas Vo- 
sas Bormanas, Naumanas, Kempka, Bauras, Švėgerma- 
nas, Štumpfėgeris — visi nori ištrūkti. 

Staiga prisimenu vaikus. Ponios Gėbels niekur nematy- 
ti. Ji užsidariusi savo kambaryje. Ar vaikai dar pas ją? Kaž- 
kuri mergaitė iš virtuvės ar kambarinė pasiūlė pasiimti ir 
vaikus. Galbūt rusai jiems nieko nedarys. Bet aš nežinau, 
ar ponia Gėbels pasinaudos šiuo pasiūlymu. 

Susėdę laukiame vakaro. Tik sužeistasis ginkluotosios 
apsaugos šefas Šėdlė"" jau nusišovė. Staiga atsivėrė durys 
į Gėbelsų kambarius. Viena seselė ir vyras baltu paltu išne- 
ša didžiulę sunkią dėžę, po to antrą. Sekundei sustojo ma- 
no širdis. Kažkodėl pagalvoju apie vaikus. Sprendžiant iš 
dėžės dydžio, galėjo taip ir būti. Vis dėlto mano širdis dar 
nesurambėjo, ir gerklę suspaudė jaudulys. 

Krėbsas ir Burgdorfas atsistoja, pasitaiso savo unifor- 
minius švarkus, atsisveikindami ištiesia kiekvienam ranką. 
Jie nesutinka vykti ir ruošiasi nusišauti. Po to išeina ir atsi- 
skiria nuo tų, kurie dar nori palaukti. Mes pabuvome, kol 
sutems. Gėbelsas rūkydamas vaikšto iš kampo į kampą lyg 
koks viešbučio šeimininkas, diskretiškai laukiantis, kol iš 
restorano išeis paskutiniai svečiai. Jis nebesiskundžia ir ne- 
besibara. Pagaliau atėjo laikas. Mes visi atsisveikindami 

paspaudžiam jam ranką. Jis prisiversdamas nusišypsojo ir 
palinkėjo „viso gero“. „Galbūt jums pavyks“, — dar pridu- 
ria tyliai ir nuoširdžiai. Bet aš papurtau galvą. Mes jau iš 
visų pusių apsupti priešo. Potsdamo aikštėje stovi rusų 
tankai... 

Vienas po kito paliekame šią siaubingą vietą. Paskutinį 
kartą einu pro Hitlerio kabineto duris. Ten, ant geležinio 
kabyklos stovo, kaip visada, kabo pilkas Hitlerio paltas, 
virš jo — didelė kepurė su auksine valstybės emblema, o 
greta guli šviesios zomšinės pirštinės. Ten pat tabaluoja 
šuns pavadis, panašus į kartuvių virvę. Norėjau atminimui 
pasiimti pirštines, bent jau vieną, tačiau ištiesta ranka nu- 
sviro žemyn, pati nežinau, kodėl. Evos kambaryje, spinto- 
je, kabo mano sidabrinės lapės kailiniai. Ant jų pamušalo 
šviečia auksinė „E. B.“ monograma. Dabar jų man neberei- 
kia, man nebereikia nieko, išskyrus pistoletą ir nuodus. 

Taip mes pereiname į didelį naujosios kanceliarijos an- 
glių rūsį. Otas Giunšė praveda mus pro spūstį, savo pla- 
čiais pečiais praskirdamas mums, keturioms moterims — 
poniai Christijan, panelei Kriūger, panelei Manciarli ir 
man - kelią pro išžygiuoti pasiruošusius kareivius. Tarp jų 
pamatau pažįstamus Bormano, Bauro, Štumpfėgerio, 
Kempkos, Ratenhuberio, Lingės veidus. Visi jie užsidėję 
plieninius šalmus. Mes linktelim vieni kitiems, daugelio iš 
jų daugiau nebemačiau. . 

Po to bunkerio kambaryje laukiame, kol ateis mūsų pa- 
kviesti. Sunaikiname visus savo dokumentus. Aš neimu nei 
pinigų, nei maisto, nei rūbų, tik daug cigarečių ir keletą 
nuotraukų, su kuriomis niekaip negaliu išsiskirti. Kitos 
moterys susikrauna nedidelius krepšius ir ryšulėlius. Jos ti- 
kisi pereiti pragarą. Pasilieka tik seselės. 

Buvo apie pusė devynių vakaro. Mes einame su pirmą- 
ja bunkerį paliekančia grupe — keli nepažįstami kareiviai iš 

sargybos bataliono, mes, keturios moterys, Giunšė, Mon- 
kė, Hėvelis ir admirolas Vosas. Požeminiais koridoriais 
braunamės pro laukiančius žmones. Apgriautais laiptais, 
per skyles mūruose ir griuvėsius išlipame į viršų. Pagaliau 
pasiekiame mėnulio nušviestą Vilhelmo aikštę. Ant grindi- 
nio vis dar guli negyvas arklys. Tačiau dabar iš jo belikę tik 
likučiai. Alkani žmonės iš metro šachtų išpjaustė mėsos 
gabalus... 

Tyliai pereiname aikštę. Aidi pavieniai šūviai, tolumoje 
šaudoma smarkiau. Prieiname metro stotį prie kaizerio 
dvaro griuvėsių, nusileidžiame į apačią ir tamsiu tuneliu 
pro sužeistuosius ir benamius, pro besiilsinčius kareivius 
braunamės toliau iki Frydrichštrasės stoties. Ten baigiasi 
šachta ir prasideda pragaras. Reikia pereiti į kitą pusę, ir 
mums pavyksta. Visa kovinė grupė nesužeista pereina į ki- 
tą tramvajaus bėgių pusę. Už mūsų nugarų užverda pekla. 
Šimtai snaiperių šaudo į tuos, kurie eina po mūsų. 

Valandų valandas šliaužiame rūsiais, degančiais na- 
mais, svetimomis tamsiomis gatvėmis. Kažkur apleistame 
rūsyje sustojome pailsėti, pamiegame pora valandų. Tada 
einame toliau, kol kelią pastoja rusų tankai. Niekas iš mū- 
sų neturi sunkiųjų ginklų. Mes ginkluoti tik pistoletais. 
Pralaukiame naktį, o ryte viskas nutyla. Nebešaudo. Dar 
nebuvome matę nė vieno rusų kareivio. Pagaliau pakliūna- 
me į seną alaus daryklos rūsį, paverstą bunkeriu. Čia pas- 
kutinė stotis. Toliau — rusų tankai. Pats vidurdienis. Dar pa- 
vyksta nepastebėtiems patekti į bunkerį. Apačioje Monkė 
su Giunše sėdasi į kampą ir pradeda rašyti. Hėvelis prigu- 
„la ant vieno iš gultų, įbeda žvilgsnį į lubas ir tyli. Jis nebe- 
nori toliau eiti. Du kareiviai įneša sužeistą Ratenhuberį. 
Jam peršauta koja, jis karščiuoja ir kliedi. Vienas gydyto- 
jas jį apžiūri ir paguldo į lovą. Ratenhuberis išsitraukia pis- 
toletą, nuleidžia saugiklį ir pasideda prie šono. 

Į bunkerį įėjęs kažkoks generolas susiranda gynybos 
komendantą Monkę ir šnekasi su juo. Sužinome, kad esa- 
me paskutiniame Reicho sostinės pasipriešinimo kampely- 
je. Rusai apsupo alaus daryklos kompleksą ir reikalauja pa- 
siduoti. Monkė rašo paskutinį pranešimą. Mums liko dar 
viena valanda. Susėdome parūkyti. Staiga Monkė pakelia 
galvą ir, žiūrėdamas į mus, moteris, sako: „Atėjo jūsų eilė 
padėti. Mes visi uniformuoti iš čia išeiti nebegalime. Bet 
jūs galite pabandyti prasiveržti, nuvrysi pas Dionicą ir per- 
duoti jam šį paskutinį pranešimą“. 

Aš nebenoriu niekur eiti, tačiau ponia Christijan ir abi 
kitos mane tol įkalbinėja ir purto, kol pakylu ir aš. Plieni- 
nius šalmus ir pistoletus paliekame ten. Nusivelkame ir 
karines striukes. Tada paspaudžiame vyrams rankas ir iš- 
einame. 

Alaus daryklos kieme prisišliejusi prie transporto prie- 
monių stovi SS kuopa ir laukia įsakymo paskutiniam puo- 
limui. OT komandos nariai ir kareiviai į krūvą meta gin- 
klus ir išeina pas rusus. Kitame kiemo gale rusų kareiviai 
vokiečiams dalina degtinę ir cigaretes, ragina pasiduoti ir 
broliaujasi. Mes pereiname per kiemą, lyg būtumėm nema- 
tomos. Netrukus atsiduriame už apsupties žiedo, tarp lau- 
kinių rusų nugalėtojų ordų, ir aš pagaliau galiu išsiverkti. 

Ką daryti toliau? Aš niekada nebuvau mačiusi numirė- 
lių, o dabar jais buvo nuklotas visas kelias. Niekas jais ne- 
sirūpino. Kartais vis dar pasigirsdavo pavieniai šūviai. Ki- 
tur rusai, ieškodami pasislėpusių kareivių, padegdavo na- 
mus. Pavojus tykojo už kiekvieno kampo. Dar tą pačią 
dieną netekau savo kolegių. Praradusi viltį, viena keliavau 
toliau, kol pagaliau atsidūriau rusų kalėjime. Kai man už 
nugaros užsitrenkė kameros durys, aš nebeturėjau net sa- 
vo nuodų. Atrodė viskas įvyko taip greitai'". Ir vis dėlto aš 
dar buvau gyva. Prasidėjo siaubingi ir baisūs laikai, bet aš 

nebenorėjau mirti. Norėjau sužinoti, kiek žmogus gali iš- 
tverti. Ir likimas buvo man palankus. Tik per stebuklą pa- 
vyko išvengti išvežimo į Rytus. Mane išgelbėjo vieno vie- 
nintelio vyro pasiaukojantis poelgis. Po ilgų mėnesių aš 
pagaliau galėjau sugrįžti į savo namus ir pradėti naują gy- 
venimą. 


PAAIŠKINIMAI 


1 Nacionalsocialistų praktikuotas valstybinis darbo reguliavimas, 
siekiant įgyvendinti „Naujosios vokiečių teritorinės tvarkos“ idėjas ir 
planus: buvo kontroliuojamas ir „darbo prievolės“ reguliuojamas dar- 
bo vietų paskirstymas ir keitimas. 


2 Albertas Bormanas, *1902 09 02 Halberštate, $ 1945 gegužį Ber- 
lyne (manoma, kad nusižudė kalio cianidu); profesija: bankininkas, 
nuo 1931 metų dirbo fiurerio kanceliarijoje, nuo 1933 — fiurerio kan- 
celiarijos vadovas, nuo 1938 — Reichstago narys, nuo 1943 — NSKK 
grupių vadovas ir asmeninis Adolfo Hitlerio adjutantas. 


3 Martinas Bormanas, * 1900 06 17 Halberštate,į tikriausiai 1945 
metų gegužės 2 dieną Berlyne (savižudybė kalio cianidu). Profesija: 
ūkininkas, 1924 m. įstoja į NVDP, 1933-1941 — štabo viršininkas ir 
fiurerio pavaduotojas, 1933 — paskiriamas NVDP reichsleiteriu, nuo 
1938 metų dirba asmeniniame Hitlerio štabe, nuo 1941 05 12 — parti- 
jos kanceliarijos vadovas, nuo 1943 04 12 — fiurerio sekretorius, 1944 
metais paskiriamas ministru, 1946 metais Niurnberge už akių nuteisia- 
mas mirties bausme. 


4 Gerda Christijan, gimusi Daranovski („Dara“), *1913 12 13 Ber- 
lyne, dirbo pas Elizabetą Arden Berlyne, nuo 1937 metų - sekretorė 
Hitlerio „Asmeninėje adjutantūroje“, nuo 1939 metų su Hitleriu įvai- 
riuose fiurerio štabuose, 1943 02 02 ištekėjo už Ekharto Christijano, 
karinių oro pajėgų majoro, vermachto šefo fiurerio būstinėje adjutan- 
to. Iki 1943 metų vidurio nutraukia savo tarnybą pas Hitlerį, po to iki 
1945 metų dirba fiurerio vyr. būstinėj, 1945 metų gegužės 1-4 dieną 
pavyksta pabėgti iš reicho kanceliarijos į Vakarų Vokietiją. 

> Johana Volf, *1900 06 01 Miunchene, į1985 06 05 Miunchene, 
nuo 1929 metų stenografistė privačioj Hitlerio kanceliarijoj ir NVDP 
narė, po valdžios perėmimo 1933 metais — sekretorė Hitlerio kancelia- 

rijoje, vėliau asmeninėje adjutantūroje Berlyne, karo metu — su Hitle- 
riu įvairiuose fiurerio štabuose. Naktį iš 1945 metų balandžio 21-os į 
22-ą Hitleris ją ir Kristą Šrioder atleido iš darbo ir liepė abiems palik- 
ti Berlyną. Internuota iki 1948 01 14. 

6 Krista Šrioder, *1908 03 19 Hanoverš Miundene, 11984 06 28 
Miunchene; 1930-1933 — sekretorė NVDP valdyboje Miunchene, 
1933-1939 — sekretorė „Asmeninėje fiurerio adjutantūroje“. Karo me- 
tu iki 1945 metų balandžio 22-os kaip sekretorė visose kelionėse ir vi- 
suose štabuose lydėjo Hitlerį. Internuota iki 1948 05 12. 


7 Heincas Lingė, *1913 03 23 Brėmene, t 1980 Brėmene; profesi- 
ja: mūrininkas, 1933 įstojo į Adolfo Hitlerio SS (LSSAH), 1935-1945 
metais Adolfo Hitlerio tarnas, 1945 05 02 suimtas Raudonosios armi- 
jos ir internuotas Rusijoje, 1950 metais nuteisiamas 25 metams bau- 
džiamųjų darbų, 1955 metais paleistas į laisvę. 


Š Valteris Hėvelis, * 1904 01 02 Kelne, į 1945 05 02 Berlyne (ma- 
noma, kad nusižudė); 1923 metais „Hitlerio smogiamojo būrio“ vė- 
liavnešys per pučo bandymą Miunchene, po bausmės atlikimo iki 1936 
metų — komersantas užsienyje, 1933 įstojo į NVDP, 1938 priimamas į 
Užsienio reikalų ministeriją pirmos klasės diplomatiniu patarėju, rei- 
cho užsienio ministro asmeninio štabo vadovas, 1940 metais paskiria- 
mas pirmos klasės pasiuntiniu ir ministerijos vadovu, nuolatiniu reicho 
užsienio reikalų ministro įgaliotiniu pas Adolfą Hitlerį. 1945 metų ge- 
gužės 2 dieną kartu su Martinu Bormanu paliko reicho kanceliariją. 


9 Joachimas fon Ribentropas, * 1893 04 30 Vėzelyje, į 1946 10 16 
(mirties bausmė); 1915 metais — leitenantas Pirmajame pasauliniame 
kare, 1920 m. vedė Anelyzę Henkel, po vestuvių — firmos Henkel Ber- 
lyne (šampano gamyba) atstovas. 1930 m. įstoja į NVDP, nuo 1933 
metų Hitlerio padėjėjas užsienio reikalams, 1934 m. - įgaliotinis nusi- 
ginklavimo klausimais, 1936 m. — ambasadorius Londone, nuo 1938 
metų — reicho užsienio reikalų ministras, 1945 metų gegužę suimamas 
britų armijos, 1946 m. Niurnberge nuteistas mirties bausme. 

10 Hansas Hermanas Jungė, * 1914 02 11 Vilsteryje/Holšteine, f 
1944 08 13 Dreux/Normandijoje; profesija: tarnautojas, 1933 metais 
įstoja į SS, 1936 — SS komandoje „Der Fiūhrer“, 1940 — Adolfo Hitle- 
rio tarnas ir ordonansas, 1943 06 19 vedė Traud! Humps, 1943 12 01 
su Hitlerio jaunimo 12-ta SS tankų divizija išvyko į frontą. 

|! Julius Gregoras Šaubas, * 1898 08 20 Miunchene, į 1967 12 27 
Miunchene, SS narys, nario numeris 7, NVDP partinis numeris 81, SS — 

obergrupenfiureris ir asmeninis Hitlerio adjutantas, 1936 — Reichstago 
narys, Hitlerio vairuotojas, 1945 metais Miunchene ir Berchtesgadene 
sunaikino Hitlerio slaptus dokumentus. Iki 1949 metų kalėjo įvairiuose 
lageriuose. 


12 Kristijanas Vėberis, * 1883 08 25 Polsingene, + 1945 Miunche- 
ne, restorano savininkas, bukmekeris ir politikas, vienas pirmųjų „„Hit- 
lerio smogiamojo būrio“ narių, 1926-1934 metais NVDP Miuncheno 
miesto tarybos narys, 1935 — miesto tarybos narys, SS jojimo mokyk- 
lų ir daugelio kitų įstaigų inspektorius, 1945 metais nužudytas Bavari- 
jos sukilėlių. 

15 Kalbama apie virėją Otą Giunterį. Anksčiau jis dirbo Mitropo- | 
je, 1937 metais pradėjo dirbti Hitlerio spec. traukinyje, o po to — fiure- 
rio vyr. būstinėje „Vilko irštva“. 

14 Alfredas Jodlis, * 1890 05 10 Viurzburge, į 1946 10 16 Niurn- 
berge (įvykdyta mirties bausmė), 1939 — vermachto vadovybės šefas, 
nuo 1940 priklausė vermachto operatyvinio vadovavimo štabui, arti- 
miausias Hitlerio karinis patarėjas, 1945 05 07 pasirašė Vokietijos be- 
sąlygiškos kapituliacijos aktą, 1946 10 01 nuteistas mirties bausme. 


15 Anksčiau Hitleris su entuziazmu lankė kinus ir teatrus. Tačiau 
prasidėjus karui, atsisakė šio malonumo. 


16 Teodoras Morelis, * 1886 06 22 Trais-Miuncenberge, į 1948 05 26 
Tėgernzė, 1913 apsigynė disertaciją, 1914 metais — laivo gydytojas, 
savanoris, 1918 metais atidarė gydytojo kabinetą Berlyne, 1933 metais 
įstojo į NVDP, 1936-1945 metais Hitlerio asmeninis gydytojas, 
1945 04 23 išvyko iš Berlyno Berghofo kryptimi, nuo 1945 iki mir- 
ties - įvairiuose lageriuose ir ligoninėse. 


17 Karlas Brandtas, * 1904 01 08 Miulhauzene/Elzase, į 1948 06 02 
Landsberge (įvykdyta mirties bausmė), nuo 1932 metų —- NVDP narys, 
1934 - Hitlerį lydintysis gydytojas, 1937 — vyr. gydytojas Chirurginėse 
klinikose Berlyne, iki 1944 metų — reicho kanceliarijos štabe visada 
šalia Hitlerio. Po 1944 metų liepos 20 dienos pasikėsinimo į Hitlerį at- 
leistas iš lydinčiojo gydytojo pareigų. 1945 04 16 Hitlerio įsakymu su- 
imamas esesininkų. Priežastis: nepakankamas tikėjimas galutine perga- 
le. 1947 metais amerikiečių karo teismo nuteisiamas mirties bausme. 


15 Otas Dytrichas, * 1897 08 31 Esene, f 1952 11 22 Diuseldorfe, 
studijavo filosofiją ir visuomeninius politinius mokslus, laikraščio re- 
daktorius, nuo 1929 metų — NVDP narys, 1932 metais įstojo į SS, 
1930-1931 metais — „Nacionalinio laikraščio“ vyr. redaktoriaus pava- 

duotojas, 1931 — partijos atstovas spaudai, 1949 metais nuteistas sep- 
tyneriems metams kalėjimo, 1950 metais išleistas į laisvę. 


19 Heincas Lorencas, * 1913 08 07 Švėryne, studijavo teisę ir eko- 
nomiką, 1932 — spaudos stenografas Vokietijos telegrafo biure, 1936 — 
atsakingas už užsienio politikos pranešimus reicho spaudos šefui Dyt- 
richui, 1942 metų pabaigoje — vyr. redaktorius Vokietijos informaci- 
niame biure ir iki 1945 04 29 fiurerio vyr. būstinėje. Iki 1947 metų — 
britų nelaisvėje. 

20 Johanas Ratenhuberis, * 1897 04 30 Oberhachinge/Miunchene, 
+ 1957 06 30 Miunchene, 1920 metais įstojo į Baireuto tvarkos polici- 
ją, 1933 — policijos prezidento Himlerio adjutantas, 1933 metais gavo 
užduotį - Berlyne suformuoti „Ypatingos paskirties komandą“, 1935 — 
savarankiškos įstaigos „Reicho saugumo tarnyba“ (RSD) vadovas, kū- 
rė įvairius RSD štabus, iki 1945 metų vadovavo RSD, 1945 05 02 su- 
imtas Raudonosios armijos, iki 1951 11 16 - karo belaisvis Rusijoje. 


21 Pėteris Hėglis, * 1897 08 19 Poksau/Dingolfinge, + 1945 05 02 
Berlyne (šūvis į galvą); profesija: malūnininkas, 1919 metais - Polici- 
jos mokykla Miunchene, 1920 - policininkas, 1932 metais — krimina- 
linėje policijoje, 1933 — fiurerio apsaugoj, 1934 — SS oberšturmfiure- 
ris, 1935 — reicho saugumo tarnybos pirmojo štabo vadovas, 1944 — 
reicho saugumo tarnybos kriminalinis direktorius, 1945 — Hitlerio sa- 
vižudybės liudininkas. 

22 Be visų kitų užduočių, Traudl Jungė turėjo spausdinti kelionių 
planus bei pranešimus apie nuostolius ir Adolfui Hitleriui diktuojant 
užrašyti kalbas ir sveikinimus. Karinius įsakymus spausdindavo atsa- 
kingųjų tarnybų sekretorės. 


23 Vilhelmas Keitelis, * 1882 09 22 Helmšerodėje/Harco kalnuo- 
se, 1 1946 10 16 Niurnberge (mirties bausmė), generolas feldmaršalas, 
1935 — vermachto šefas, 1938 02 04 — OKW šefas, 1945 05 08 pasira- 
šė Vokietijos kapituliaciją, kaip karinis nusikaltėlis nuteistas mirties 
bausme. 


24 Frydrichas „Fricas“ Darges, * 1913 02 08 Diulseberge; 1933 
metais įstojo į SS, 1934 — SS štandartenjunkeris, 1935 — SS unterš- 
turmfiureris, 1937 — Martino Bormano adjutantas, 1940-1942 — kari- 
ninkas ordonansas pas Hitlerį, po to — tarnyba kariniuose daliniuose, 
1943 —- asmeninis Hitlerio adjutantas fiurerio būstinėje, 1944 metais, 
po nesutarimų su Hitleriu, išsiųstas į frontą, 1945 05 08 suimtas ame- 
rikiečių armijos, 1948 metais paleistas iš kalėjimo. 

25 Otas Giunšė, * 1917 09 24 Jenoje; 1934 metais įstojo į Adolfo 
Hitlerio (LSSAH), 1941-1942 — SS junkerių mokykla Bad Tiolce; da- 
lyvavo kare, nuo 1943 metų sausio iki rugpjūčio — asmeninis Adolfo 
Hitlerio adjutantas “Vilko irštvoje“, po to — tarnyba fronte, nuo 1944 
metų vasario vėl asmeninis Hitlerio adjutantas, 1944 — šturmbanfiure- 
ris, nuo 1945 gegužės 2 dienos — rusų nelaisvėje ir darbo stovyklose 
Rusijoje, 1956 gegužę išleistas iš VDR. kalėjimo Baucene. 

26 Savo aprašyme Traudl Jungė turi omeny Vokietijoje kursavusius 
keleivinius traukinius. Šiandieniniam skaitytojui gali susidaryti įspū- 
dis, kad ji galvoja apie deportacinius traukinius, nežmoniškomis sąly- 
gomis į Rytus gabenusius žydų kalinius. 1947 metais, rašant atsimini- 
mus, jai tokios asociacijos nekilo. 


27 Sutuoktiniai Vilis ir Greta Mitlštraser iki pat „Trečiojo Reicho“ 
pabaigos prižiūrėjo Berghofą. 

28 Kalbama apie Paulą Hitler, * 1896 01 26 Hafelde/Austrijoj, + 
1960 06 01 Šionau/Berchtesgadene; pabaigusi prekybos mokyklą dir- 
bo kanceliarijos tarnautoja Vienoje, 1930 metais neva dėl brolio atlei- 
džiama iš darbo, nuo 1933 iki 1945 gyveno iš Adolfo Hitlerio mėnesi- 
nės pensijos, 1945 05 26 Dytricho Ekharto trobelėje Berchtesgadene 
susekta ir apklausta britų armijos, iki mirties kovojo dėl dalies iš Hit- 
lerio palikimo. 


29 Rudolfas Šmundtas, * 1896 08 13 Metce, į 1944 10 01 Rasten- 
burge/Rytų Prūsijoje, 1938 — vermachto šefadjutantas pas fiurerį, po to 
paaukštinamas iki generolo leitenanto, 1944 07 20 sunkiai sužeistas 
pasikėsinimo į Hitlerį metu. Po poros savaičių mirė Rastenburgo ligo- 
ninėje. 

30 Karlas Jesko fon Putkameris, * 1900 03 24 Frankfurte prie Ode- 
rio, $ 1981 03 04 Noiryde; 1917 metais įstojo į reicho jūrų laivyną, 
1930 - kapitonas leitenantas, nuo 1933 iki 1935 — karininkas tarpinin- 
kas tarp Jūrų laivyno ir vyriausiosios kariuomenės vadovybės Berlyne, 
1935 — antrasis adjutantas ir J ūrų laivyno karininkas tarpininkas pas 
Hitlerį, 1939 — Jūrų laivyno karininkas tarpininkas vyr. fiurerio būsti- 
nėje, 1945 04 12 per Zalcburgą vyko į Berghofą, 1945 05 10 suimtas 
amerikiečių armijos, 1947 paleistas į laisvę. 

31 Valteris Frencas, * 1907 08 21 Heilbrone, Miunchene ir Berly- 
ne studijavo elektrotechniką, operatorius UFA kino studijoje, dirbo su 
Lėni Ryfenštal, 1939 — fiurerio būstinėje atsakingas už filmuotą me- 
džiagą, 1942 — Oro pajėgų leitenantas, visose kelionėse bei įvairiose 

vyr. būstinėse filmuodamas ir fotografuodamas lydėjo Hitlerį, 1945 0424 
išskrido iš Berlyno, 1945 gegužę suimtas amerikiečių armijos, 1946 
metų pabaigoje paleistas iš amerikiečių nelaisvės. 

32 Hugo Blaškė, * 1881 11 14 Noištadte, į 1959 12 06 Niurnber- 
ge; Filadelfijoje ir Londone studijavo stomatologiją, 1911 — atidaro 
stomatologo kabinetą Berlyne, Hermano Gėringo dantų gydytojas, 
1931 metais įstojo į NVDP, nuo 1933 metų pabaigos iki 1945 metų — 
Hitlerio dantų gydytojas, 1946 metais internuotas, 1948 paleistas į lais- 
vę, iki pensijos dirbo dantistu Niurnberge. 


33 Kalbama apie iki šiol egzistuojantį restoraną „Pas turką“. 


34 „Platerhofas“ — viešbutis su kirpykla, kurios klientėmis buvo ir 
Eva Braun su Traudl Junge. 


35 Iansas Karlas fon Haselbachas, * 1903 11 02 Berlyne; studija- 
vo mediciną, 1936 chirurgo specializacija Miuncheno Universitetinėje 
ligoninėje, 1933 įstojo į NVDP, 1934 — į SS, 1936 Dr. Brandto pava- 
duotojas ir Hitlerio lydintysis gydytojas fiurerio vyr. būstinėje, 1944 
metų spalį atleistas po ginčo su profesorium Moreliu, iki karo pabai- 
gos buvo lauko ligoninės Vakarų fronte vyr. gydytojas, internuotas 
amerikiečių armijos, 1948 metais paleistas iš nelaisvės. 


37 Fricas Todtas, * 1891 09 04 Pforcheime, į 1942 02 08 Rastenbur- 
ge; nuo 1923 — NVDP narys, Vokietijos gatvių statybų generalinis ins- 
pektorius, vadovavo reicho automagistralės ir Vakarinio pylimo staty- 
boms, įkūrė „Todt organizaciją“ (OT), 1940 — reicho ministras amunici- 
jos klausimais. Vėliau jo postą užėmė Albertas Šperas. 


38 Heinrichas Hofmanas, *1885 09 12 Fiurte, į 1957 12 16 Miun- 
chene, dirbo tėvo foto ateljė, nuo 1908 — nepriklausomas fotografas 
Miunchene, 1920 - NVDP narys, nario numeris 425, 1933 — Vokieti- 
jos Reichstago narys, 1938 metais Hitleris suteikė jam profesoriaus 
vardą, 1945 metų gegužės mėnesį suimtas amerikiečių armijos, 1950 
metų gegužę paleistas į laisvę. 

39 Kalbama apie Margaretą, visų vadinamą „Greta“ arba „Marg- 
ret“ Šper, nuo 1928 metų Alberto Špero žmoną. 


40 Nikolausas fon Belovas, * 1907 09 20 Jargeline, į 1983 07 24 
Detmolde; iki 1929 metų mokėsi Vokietijos keleivinių lėktuvų mokyk- 
loje, 1933 - leitenantas, 1933—1936 — reicho oro laivyno ministerijoje, 
1936-1945 — oro laivyno adjutantas pas Hitlerį. Su savo žmona pri- 
klausė siauram Hitlerio draugų ratui Berghofe. 1946-1948 metais 
anglų nelaisvėje. 

4Į Vilhelmas Briukneris, * 1884 12 11 Baden Badene, į 1954 08 18 
Herbstdorfe/Chymgau; iki 1919 Gyventojų pasipriešinimo narys (sa- 
vanorių korpusas Epp), 1923 metais įstojo į NVDP, SA pulko vadas 
Miunchene Hitlerio pučo metu, 1930 — Adolfo Hitlerio adjutantas, SA 
obergrupenfiureris, 1936 — Reichstago narys, 1940 metais atleistas iš 
šefadjutanto pareigų, 1941 metais pašaukiamas į armiją, papulkinin- 
kis; 1945-1948 amerikiečių armijos nelaisvėje. 

42 Kalbama apie 1942 metais nusižudžiusią šokėją ir aktorę Ingą 
Ley, Roberto Ley žmoną. Robertas Ley, * 1890 02 15 Nyderbgeiden- 
bache/Reino žemėje, + 1945 10 25 Niurnberge (nusižudė); Miunstery- 
je studijavo chemiją, nuo 1914 iki 1918 metų dalyvavo Pirmajame pa- 
sauliniame kare, 1923 metais apsigynė disertaciją, pirmoji darbovietė — 
I. G. Farben, 1925 — gauleiteris Reino srityje, 1930 — Prūsijos landta- 
go narys, 1932 — NVDP organizacinis vadovas, 1945 05 10 suimtas 
Zalcburge. Pasikorė Niurnbergo kalėjimo celėję. 


43 Hermanas Eseris, * 1900 07 29 Riormose, + 1981 02 07 Dyt- 
ramscelyje; 1919 — NVDP, 1920 — „Tautos stebėtojo“ redaktorius, 
1923 — NVDP propagandos vadovas, liūdnai pagarsėjęs antisemitinę 
provokacija; 1932 — Bavarijos landtago deputatas, dėl intrigantinių po- 
litinių metodų turėjo pasitraukti iš politikos, 1935 — užsienio turizmo 
skyriaus Propagandos ministerijoje vadovas, 1939 — kurstomoji pro- 
klamacija „Pasaulinis žydų maras“ , 1945-1947 — amerikiečių nelais- 
vėje, 1949 metais nuteistas penkeriems metams prievartinių darbų, 
1952 metais išleistas į laisvę. 


*4 Balduras fon Širachas, * 1907 05 09 Berlyne, + 1974 08 08 
Kriove/prie Mozelio; 1924 metais įstojo į NVDP ir SA (smogiamuosius 
būrius), 1927 — NS studentų sąjungos vadovas, 1931 — reicho jaunimo 
vadovas, 1933-1940 — „Vokietijos reicho jaunimo“, 1940-1945 — gau- 
leiteris ir reicho vietininkas Vienoje, 1946 metais Niurnbergo Tarptau- 
tinio karo tribunolo už nusikaltimus žmonijai nuteistas 20 metų kalėji- 
mo. 

45 Marijona Šėnman, * 1899 12 19 Vienoje, į 1981 03 17 Miunchene, 
per būsimą Heinricho Hofimano žmoną Erną susipažino su Hitleriu, 
1935-1944 metais dažnai svečiavosi Berghofe. 

*6 Albertas Šperas, * 1905 03 19 Manheime, į 1981 09 01 Londo- 
ne; Karlsrūjėje studijavo architektūrą, 1927-1932 metais Heinricho 
Tesenovo asistentas Berlyne, nuo 1931 —- NVDP narys, 1933 metais or- 
ganizavo Gegužės šventes, 1936 metais Hitlerio pavedimu pavedimu 

naujai projektavo Berlyną, 1937 — Fiurerio štabo įgaliotinis statybų 
klausimais ir Berlyno generalinis statybų inspektorius, 1942 — reicho 
ministras amunicijos reikalams, 1945 05 23 suimtas su Dionico vy- 
riausybe Flensburge, 1946 metais Niurnberge nuteistas 20 metų kalė- 
jimo, 1966 paleistas į laisvę. 

47 Henrietė fon Širach, gim. Hofiman, * 1913 02 03 Miunchene, 
1930 metais įstojo į NVDP, 1932 metais ištekėjo už Baldūro fon Šira- 
cho, 1945 metais internuota, 1980 metais išleido knygą „Anekdotai 
apie Hitlerį. Pusės amžiaus istorijos“. 

48 Ponia fon Širach buvo gimusi Miunchene, bet tuo metu su savo 
vyru, gauleiteriu ir reicho vietininku Vienoje, iš tikrųjų gyveno tuome- 
tinėje „Ostmarko“ (Austrijos) sostinėje. 


49 Tozefas „Zepas“ Dytrichas, *1892 05 25 Havangene, 1 19660421 
Liudvigsburge; profesija: vežikas, dalyvavo Pirmajame pasauliniame 
kare, 1919 metais Miunchene „Oberlando savanorių korpuso“ narys, 
1928 — NVDP ir SS narys, 1929 — Bavarijos SS brigados vadovas, 
1933 — SS ypatingos paskirties būrio Berlyne vadovas, 1939 metais 
kelis kartus buvo fronte, 1945 05 08 amerikiečių armijos suimtas Aust- 
rijoje, 1946 metais nuteistas kalėti iki gyvos galvos, 1955 išleistas į 
laisvę. 

50 Jakobas Verlinas, * 1886 05 10 Andrice prie Graco, į 1965 09 23 
Zalcburge; profesija: prekybininkas, 1921 metais firmos „Benc u. Cie“ 
Miuncheno filialo vadovas, ten dirbdamas Hitleriui parduoda daug au- 
tomobilių, abu susipažįsta ir tampa gerais draugais,1932 metais įstoja į 
NVDP ir SS, 1942 — SS obergrupenfiureris, generalinis automobilizmo 
inspektorius, 1945-1949 metais amerikiečių nelaisvėje. 


51 Kalbama apie aktorę Emi Soneman, 1935 metų balandžio 10 
dieną ištekėjusią už Gėringo. Hitleris buvo sutuoktuvių liudininkas. 


32 Gerda Christijan 1943 metų vidury vėl pradėjo dirbti pas Adol- 
fą Hitlerį. 


33 Kalbama apie „Didžiąją vokiečių meno parodą“ (GDK), nuo 
1937 T YVA AIA MOS VA S vengiama, 
parodą-pardavimą kurios tikslas — paremti „naująjį vokiečių meną“ — 
konservatyvius, į XIX amžiaus realizmą orientuotus darbus. 

54 Gerhardinė Gerda Trost, mergautinė pavardė Andersen, 
* 1904 03 03 Štutgarte, būdama 19 metų tėvo medžio dirbtuvėse su- 
sipažino su Pauliumi Liudvigu Trostu, už kurio ištekėjo 1925 me- 
tais, 1932 metais įstojo į NVDP, 1934 m. po vyro mirties vadovavo 

jo architektūros ateljė, 1935 m. išrinkta į vokiečių Meno namų val- 
dybą, 1937 metais Hitleris suteikė jai profesorės vardą, 1938 — Bavari- 
jos meno bendrovės tarybos narė, po 1945 apsigyveno Šiutcinge prie 
Chymo ežero. Paulius Liudvigas Trostas, * 1878 08 17 Elberfelde, į 
1934 01 20 Miunchene; studijavo architektūrą Darmštadte, 1902 apsi- 
gynė disertaciją, nepriklausomas architektas Miunchene, nuo 1912 iki 
1929 — interjero architektas šiaurės Vokietijos Loido mieste, 1929 susi- 
pažino su Hitleriu, 1932 metais suprojektavo vokiečių Meno namus, su- 
planavo Karališkąją aikštę ir joje stovėjusius partinius pastatus ir t. t. 

25 Erichas Kempka, *1910 09 16 Oberhauzene/Reino srityje, T 
1975 01 24 Freiburg Hoitingsheime; profesija: elektrotechnikas, 1930 
įstojo į NVDP ir SS, dirbo vairuotoju Eseno srityje,1932 — SS lydimo- 
sios komandos Miunchene vairuotojas, 1936 — nuolatinis vairuotojas ir 
automobilių parko viršininkas, 1945 metų gegužės 1-ą pabėgo iš fiure- 
rio bunkerio, 1945 06 20 suimtas amerikiečių armijos, iki 1947 inter- 
nuotas įvairiuose lageriuose. 


27 Adolfas Hitleris buvo išvykęs ne į Niurnbergą, o į rinkiminius 
renginius Hamburge. Tačiau žinia apie dukterėčios mirtį jį pasiekė iš 
tikrųjų netoli Niurnbergo. 

38 ss oberšturmfiureris Hansas Pfeiferis 1939 10 10 buvo atsiųs- 
tas pas Hitlerį ir paskirtas ordonansų karininkų. 


29 Ernstas „Pucis“ Hanfštengelis su žmona Erna antrojo dešimtme- 
čio pradžioje buvo vieni svarbiausių Hitlerio draugų. 


60 Helena Mari „Marlena“ fon Eksner, * 1917 04 16 Vienoje; Vie- 
nos universitete baigė dietologijos asistentės studijas, nuo 1942 rugsė- 
jo iki 1943 liepos — dietologė pas maršalą Antonesku Bukarešte, nuo 
1943 liepos iki atleidimo 1944 gegužės 8 d. — Hitlerio dietologė. 

6! Traudi J ungė kalba apie Adolfo Hitlerio ir Benito Musolinio su- 
sitikimą 1943 liepos 19-tą dieną Feltre prie Beluno. 


62 Hansas Bauras,* 1897 06 19 Ampfinge + 1993 02 17 Naur- 
dersberge; profesija: prekybininkas, 1916 — Bavarijos I lakūnų sky- 
riaus pilotas, 1922 — Bavarijos Luftlloyde, 1926 perėjo į Lufthanzą, 
1932 skraidina Hitlerį rinkiminės kampanijos metu, 1933 — Hitlerio 
lėktuvo vadas ir SS štandartenfiureris Himlerio štabe, 1944 — SS bri- 
gadenfiureris, po to — policijos generolas leitenantas, 1945 gegužės 
1-4 pabėgo iš fiurerio bunkerio, 1945 m. gegužės 2-4 pakliuvo į ru- 
sų nelaisvę, iki 1955 kalėjo įvairiuose kalėjimuose ir darbo stovyk- 
lose. 

63 Iš tikrųjų Musolinis buvo nuverstas, suimtas, ir atleistas iš pa- 
reigų jau 1943 07 25, praėjus tik vienai savaitei po susitikimo su Hit- 
Ieriu. 1943 09 12 vokiečių desantininkai išlaisvino jį iš Campo Impe- 
ratore (Gran Sasso d'Italia) kalėjimo. Nuo tada jis pasislėpęs ir pri- 
klausomas nuo Hitlerio gyveno šiaurės Italijoje. 

64 Kaip Traudl Jungė pati rašė, iš gausybės 1943 metų įvykių ji atsi- 
mena tik atskirus įvykius ne chronologine tvarka. Stalingradas „krito“ 
prieš Hitlerio susitikimą su Musoliniu. 1943 sausio 31 d. kapituliavo pie- 
tinis Stalingrado „katilas“ 1943 vasario 2 d. šiaurinis. Oficialiai vyriau- 
sioji kariuomenės vadovybė pranešė: „Kova už Stalingradą baigėsi. Iki 
paskutinio atodūsio ištikima karinei priesaikai, pavyzdingai vadovauja- 
ma generolo feldmaršalo Pauliaus, armija buvo sunaikinta dėl priešo 
pajėgų persvaros ir nepalankių oro sąlygų. Jie žuvo už Vokietiją“. 


65 SS reichsleiterio saugumo tarnyba, nuo 1936 metų oficiali Vo- 
kietijos reicho ryšių ir gynybos tarnyba, aprūpindavo Slaptąją valsty- 
bės policiją informacija apie nacionalsocializmo priešininkus šalyje ir 
užsienyje. 

66 Akivaizdu, kad čia Traudl Jungė peršoka prie 1945 metų pava- 
sario įvykių, kai balandžio 6-tą į Vieną įžygiavo sovietų armija, o ba- 
landžio 13-tą visas miestas buvo kontroliuojamas Raudonosios armi- 
jos. Tačiau toliau kalba eina vėl apie 1944 metų pavasarį. 


67 SS rūko skyrius turėjo daugiau nei 270 rūko prietaisų, kuriuose til- 
po po 200 litrų rūko rugšties. Kai grėsė priešų puolimas, visą Berchtesga- 
deno žemę buvo galima per trisdešimt minučių padengti dūmų uždanga. 

68 Eduardas Dytlis * 1890 07 21 Bad Aiblinge, 11944 06 23 (Iėk- 
tuvo katastrofa), 1908 virštarnybinis kareivis, dalyvavo Pirmajame pa- 
sauliniame kare, 1918 — Eppo savanorių korpuse, 1920 įstojo į VDP 
(Vok. darbininkų partija), 1931 — majoras ir bataliono vadas Kempte- 
ne, 1935 — 99 kalnų jėgerių regmento pulkininkas, dalyvavo karo Žy- 
gyje užkariaujant Norvegiją, 1942 — 20-osios kalnų armijos vadas ir 
generolas pulkininkas. 

62 Kalbama apie vieną iš Geležinių kryžių, kuris buvo suteikiamas 
nuo 1944 metų (geležinis riterio kryžius, geležinis riterio kryžius su 
ąžuolo lapais, geležinis riterio kryžius su kardais ir brilijantais, geleži- 
nis riterių kryžius su auksiniais ąžuolo lapais, kardais ir brilijantais). 

70 Hansas Valentinas Hubė, * 1890 10 29 Naumburge/Silezijoje 
+ 1944 0421 (lėktuvo katastrofa), 1909 įstojo į armiją, 1940 — genero- 
las majoras, 16-osios pėstininkų ir tankų divizijos vadas, 1942 — tankų 

dalinio generolas, nuo 1943 spalio — vyriausiasis 1-osios tankų armijos 
vadas. 


"| Hermanas Fėgeleinas * 1906 10 30 Ansbache, + 1945 04 28 
Berlyne (mirties bausmė), 1927-1929 Miuncheno policijoje kandida- 
tas į karininkus, 1933 įstojo į SS, SS raitelių grupės vadas, 1935 įkūrė 
SS aukštesniąją raitelių mokyklą, 1936 — SS šturmbanfiureris, 1940 — 
SS oberšturmbanfiureris ir SS Totenhopf komendantas, nuo 1944 01 01 
— SS ginklų karininkas — tarpininkas pas Hitlerį, 1944 06 21 — SS ge- 
nerolas leitenantas, 1945 04 25 išvyko iš reicho kanceliarijos bunkerių, 
1945 04 27 — suimtas reicho saugumos tarnybos kriminalinio direkto- 
riaus Pėterio Hioglio, 1945 04 28 nuteistas mirties bausme ir sušaudy- 
tas. 


"2 Beno fon Arentas, * 1989 06 19 Giorlice/Saksonijoje, + 1956 10 14 
Bonoje; profesija: vidaus architektas ir scenografas, 1916-1918 atliko 
karinę tarnybą, po to — savanorių korpuso Rytuose dalyvis, 1931 įsto- 
jo į NVDP, „NS scenografų sąjungos“ įkūrėjas, „NS reicho teatro rū- 
mų“ valdybos narys, 1945 metais internuotas rusų armijos, 1953 pa- 
leistas iš rusų nelaisvės. 


3 Papulkininkis Heincas Vaicengeris buvo generolo feldmaršalo 
Vilhelmo Keitelio adjutantas. 


MOT Operacija Todtas, žiūrėti 37 pastabą. 


75 Kalbama apie majorą Ernstą Joną fon Fraiendą, vieną iš Vilhel- 
mo Keitelio adjutantų. 


76 Klausas Grafas Šenkas fon Štaufenbergas,* 1907 11 15 Jetinge- 
ne, $ 1944 07 20 Berlyne (mirties bausmė); reicho armijos kadrinis ka- 
rininkas, 1927 - leitenantas, 1934 — kapitonas, 1940 — majoras armijos 
generaliniame štabe, 1943 sunkiai sužeistas, 1944 07 01 — kariuome- 
nės rezervo štabo šefas. Kartu su feldmaršalu Vitelėbenu ir generolais 
Orbrichtu, Beku ir Vagneriu Štaufenbergas planavo 1944 metų liepos 
20-osios pasikėsinimą į Hitlerį. 

"7" 0KW- vyriausioji kariuomenės vadovybė. , 

78 Kalbama apie Hitleriui ištikimą majorą, Otą Ernstą Rėmerį 
(Traudl Jungė supainiojo jo pareigas). Hitleris jam telefonu pranešė, 
kad jo šefas, generolas leitenantas Paulius Fon Hazė priklauso „nedi- 
delei išdavikų grupei“, ir kad jį reikia tuoj pat suimti. Rėmeris turi per- 
imti visų Berlyno vermachto dalinių vadovavimą ir vykdyti Gėbelso 
nurodymus. 

79 Kaip Traud Jungė šiandien sako, „Vilko irštvoje“ nebuvo atski- 
ros arbatinės kaip Berghofe. Čia ji kalba apie kazino priestatą. 


$0 Ervinas Gyzingas, * 1907 12 07 Oberhauzene/Reino srityje, T 
1977 05 22 Krėfelde, studijavo mediciną Marburge, Diuseldorfe ir 
Kelne, 1936 — ausų-nosies-gerklės gydytojas, 1932 įstojo į NVDP, iki 
1939 dirbo Virchovo ligoninėje Berlyne. 1944 liepos 20-tą pakviestas 
į vyr. būstinę gydyti pažeistų Hitlerio klausos organų, rugsėjo mėnesį 
atleistas dėl nesutarimų su Teodoru Moreliu. 1945 internuotas ameri- 
kiečių armijos, 1947 paleistas į laisvę. 

81 Erichas fon Manšteinas, * 1884 11 24, į 1973 06 11 Iršenhau- 
zene/Aukštutinėje Bavarijoje; tikras vardas — Fricas Erichas fon Le- 
vinskis, 1896 jį įsivaikino Georgas fon Manšteinas, įstojo į kadetų kor- 
pusą Plione, 1907 - leitenantas, 1914-1918 — papulkininkis ir haup- 
tmanas Pirmojo pasaulinio karo metu, 1921-1927 — kuopos vadas 
Drėzdene, 1927 — majoras, 1933 - pulkinikas, 1934 — III gynybos ko- 
mandos Berlyne štabo vadas, 1936 — pirmasis generalinio štabo šefo 
Liudviko Beko adjutantas, 1939 — vyriausiojo kariuomenės vado Osto 
generalinio štabo šefas, 1940 vadovavo XXXVIII armijos korpusui, 
1941 — II armijos vyriausiasis kariuomenės vadas, 1942 - paaukštintas . 
iki generalinio papulkininkio, 1944 kovo 31 d. pateko į Hitlerio nema- 
lonę, 1945 internuotas britų armijos, 1946 Niurnbergo procese išteisin- 
tas, 1949 britų karinio teismo Hamburge nuteistas dvylika metų kalė- 
jimo dėl karo nusikaltimų, 1953 anksčiau išleistas į laisvę, nuo 1953 
iki 1960 — oficialus federacinės vyriausybės patarėjas Vokietijos gin- 
kluotųjų pajėgų sukūrimo klausimais. 


$2 SS oberštumfiureris Hansas Jungė žuvo 1944 08 13 per lėktuvų 
antskrydį Creuxe/Normandijoje. 


83 Karlas fon Eikenas, * 1973 12 31 Miulheime/Rūro srityje, 
+ 1960 Heilbrone; 1922 — ausų-nosies-gerklės ordinarinis profesorius 
Berlyno Charitė, 1926 ausų-nosies-gerklės klinikų Charitė direkto- 
rius, nuo 1950 — emeritas. 

84 Konstancija Manciarli, * 1920 04 14 Insbruke, f 1945 05 02 
Berlyne; dietologijos asistentės mokslai, 1943 09 13 dietologė Cabelio 
sanatorijoje Bišofsvyzene, nuo 1944 rugsėjo — Adolfo Hitlerio virėja, 
manoma, kad nusižudė išgerdama kalio cianido. 

Š5 Vilhelmas Burgdorfas, * 1895 02 14, + 1945 05 02 (dingęs be ži- 
nios); 1914 - junkeris, 1915 - leitenantas, 1930 - kapitonas, 1935 — ma- 
joras, 1938 — papulkininkis, 1940 - pulkininkas, 1942 - Antrojo kariuo- 

menės personalo skyriaus vadas, 1942 — kariuomenės personalo sky- 
riaus pavaduotojas, 1944 — kariuomenės personalinės ministerijos va- 
dovas ir vermachto šefadjutantas, 1945 balandį — fiurerio bunkeryje. 


Š6 Arturas ir Freda Kanenbergai nuo 1933 iki 1945 metų dirbo rei- 
cho kanceliarijos namų valdytojais. Arturas Kanenbergas, * 1896 02 23 
Berlyne, į 1963 01 26 Diuseldorfe; baigė virėjo, padavėjo ir buhalte- 
rio mokslus, 1924 perėmė tėvo įmonę, 1930 bankrutavo, po to - „Pfū- 
lio vyno ir alaus baro“, kur lankydavosi ir Gėringas su Gėbelsu komer- 
cinis direktorius, 1931 vadovavo „Rudojo namo“ kazino Miunchene. 
Internuotas nuo 1945 gegužės iki 1946 liepos, 1957 — „Šneiderio Vi- 
belio“ baro Diuseldorfe šeimininkas. 


$7 Liudvigas Štumpfegeris, * 1910 07 11 Miunchene, į 1945 05 02 
Berlyne (nusižudė); 1930 — medicinos studijos, 1933 įstojo į SS, 1935 
įstojo į NVDP, 1937 apsigynė disertaciją, nuo 1938 iki 1944 — gydyto- 
jo ir SS karjera, 1944, Himleriui pasiūlius, buvo iškviestas į fiurerio 
vyr. būstinę „Vilko irštvoje“ kaip Hitlerį lydintis gydytojas, iki 
1945 05 01 buvo reicho kanceliarijoje Berlyne. 

Š8 Iš tikrųjų Hermanas Fėgeleinas ir Greta Braun apsivedė 1944 06 03, 
tik prieš kelis mėnesius. 


Š9 Karlas Rudolfas Gertas fon Rundštedtas, * 1875 12 12 Ašerslė- 
bene, f 1953 02 24; virštarnybinis kareivis, 1893 prūsų infanterijos ka- 
rininkas, 1914—1918 - generalinio štabo karininkas, 1928 — 2-osios ka- 
valerijos divizijos vadas, 1932-1938 vyriausias I grupenkomandos 
Berlyne vadas, 1939 — generolas pulkininkas, įžygiuojant į Lenkiją, 
vadovavo Pietų kariuomenės grupėms, 1940 generolas feldmaršalas, 
1942-1945 vyriausias Vakarų kariuomenės vadas. 


90 Karlas Dionicas, * 1891 09 16 Griūnau/Berlyne, + 1980 12 24 
Aumiūlėje; 1910 - karo laivyne, 1913 - kadrinis karininkas, 1916 — po- 
vandeniniame laive, 1934 — kreiserio „Emden“ vadas, 1935 - fregatos ka- 
pitonas, 1936 — povandeninių laivų kariuomenės vadas, 1940 — vicead- 
mirolas, 1942 — admirolas, 1943 — vyr. admirolas ir vyriausias karo lai- 
vyno vadas, 1944 apdovanotas auksiniu partijos ženkliuku, 1945 04 30 
Hitleris paskyrė jį vyriausiuoju vermachto vadu, 1945 05 23 suimtas 
anglų armijos, 1946 Niurnberge, kaip karo nusikaltėlis, nuteistas 10 
metų kalėjimo, 1956 išleistas iš Berlyno Špandau kalėjimo. 


91 Iš tikrųjų Johana Volf su Adolfu Hitleriu bendradarbiavo nuo 
1929 iki 1945 metų, taigi beveik 16 metų. 


92 Elsė Kriūger, ištekėjusi Džeims, * 1915 02 09 Hamburg Altono- 

je; 1942 Martino Bormano sekretorė, 1945 05 01 pabėga iš fiurerio 
bunkerio į Vakarus, internuota britų armijos, persikraustė į Angliją. 


93 Hansas Krėbsas, * 1898 03 04, į 1945 05 01 Berlyne (nusišo- 
vė); 1914 išėjo savanoriu į karą, 1915 - leitenantas, 1925 — vyresnysis 
leitenantas, 1933-1944 karinės karjeros laiptais iškilo iki įvairių ka- 
riuomenės skyrių generalinio štabo šefo, 1945 04 01 — kariuomenės 
generalinio štabo fiurerio bunkeryje šefas. 


94 Hansas Erichas Vosas, * 1897 10 30 Angermiundėje; 1915 - jū- 
rų laivyno kadetas, 1917-1942 karjera nuo jūrų laivyno leitenanto iki 
kapitono, 1943 - kontradmirolas ir nuolatinis vyriausiojo jūrų laivyno 
vado fiurerio būstinėje pavaduotojas, 1944 viceadmirolas, 1945 gegu- 
žės 2-ą suimtas Raudonosios armijos, 1955 paleistas iš nelaisvės. 


95 Verneris Naumanas, * 1909 06 16 Gūrau, į 1982 10 25; 1928 
įstojo į NVDP, 1933 — SA brigadenfiureris, 1937 vadovavo reicho pro- 
pagandos ministerijai Breslau, 1938 Ministrų skyriaus Berlyne šefas, 
1944 — valstybinis sekretorius propagandos ministerijoje, 1945 balan- 
dį — su Gėbelsu fiurerio bunkeryje; pabėgo į Vakarus, 1953 sausį suim- 
tas britų okupacinės valdžios, 1953 liepą paleistas iš kalėjimo. 


96 Giunteris Švėgermanas, * 1915 07 24 Ulcene; prekybininko iš- 
silavinimas, 1937 įstojo į SS, 1938 — SS junkerių mokykla, 1939 — 
Berlyno policijoje, po to — Jozefo Gėbelso adjutantas, 1945 05 01 pa- 
bėgo iš fiurerio bunkerio, 1947 išleistas iš amerikiečių nelaisvės. 


97 Arturas Aksmanas, *1913 02 18 Hagene/Vestfalijoje; studijavo 
teisę, 1928 įkūrė pirmąją Vestfalijoje Hitlerjugendo grupę, 1933 vado- 
vavo reichsjugendo socialiniam skyriui, 1940 08 01 NVDP reichsju- 
gendfiureris, 1941 — Rytų fronte, 1945 12 15 suimtas amerikiečių ar- 
mijos, 1949 paleistas iš amerikiečių karo belaisvių stovyklos. 


98 Heinrichas Miuleris, * 1900 04 28 Miunchene, + 1945 05 29 
(dingęs be žinios); lėktuvų montuotojas, 1919 — Bavarijos policijoje, 
1933 — kriminalinis inspektorius, 1937 — kriminalinis tarėjas ir SS 
oberšturmbanfiureris, 1939 — NVDP narys, 1939 — Berlyne gestapo IV 
skyriaus šefas, 1941 — SS grupenfiureris, 1945 04 29 paskutinį kartą 
buvo matytas fiurerio bunkeryje. 


99 Valteris Venkas, * 1900 09 18 Vitenberge, 7 1982 05 01 (auto- 
mobilio avarija); virštarnybinis kereivis, 1942 — mokytojas Karo aka- 
demijoje, LVII tankų korpuso generalinio štabo šefas, 1942 lapkričio 
mėnesį — trečiosios rumunų armijos šefas, 1943 generolas majoras, 
I tankų armijos generalinio štabo šefas, 1944 — generolas leitenantas, 

operacinio skyriaus OKH šefas, nuo 1944 rugsėjo iki 1945 vasario — 
OKH vadovaujančios grupės šefas, 1945 balandį — generolas, 12-tos 
armijos, turėjusios išvaduoti iš blokados Berlyną, kurios Hitleris laukė 
iki paskutinės minutės, vadas. 


100 Feliksas Martinas Šteineris, * 1896 05 23 Ebenrodėje; virštar- 
nybinis kareivis, dalyvavo Pimajame pasauliniame kare, po to savano- 
rių korpuse, 1933 — policijos inspekcijos Vakaruose majoras ir specia- 
listų parengimo vadas, NVDP ir SS narys, 1940 — ginklų SS generolas 
majoras, 1942 - generolas leitenantas, 1943 — III SS tankų korpuso ge- 
nerolas, 1945 sausį — 11-o0s armijos vadas, nuo 1945 kovo - 11-os tan- 
kų armijos vadas, SS generolas. 


101 Vilhelmas Monkė, * 1911 03 15 Liubeke; pardavėjas ir sandė- 
lininkas, 1931 įstojo į SS, 1933 — SS ypatingos paskirties komanda 
Berlyne, 1933 — SS šturmfiureris, 1943 — SS oberštumfiureris, 1945 
sausį — SS brigadenfiureris, 1945 vasarį — Berlyne SS fiurerio rezerve, 
1945 04 23 Hitlerio įgaliotas rūpintis „Citadelės“ (reicho kanceliarija 
ir apylinkės) gynyba, 1945 05 02 rusų nelaisvė, 1955 paleistas iš kalė- 
jimo. 

102 1945 balandžio 21-ąją Adolfas Hitleris, sovietų armijai pra- 
siveržus Berlyno šiaurėje, įsakė kontrapuolimą. SS obergrupenfiure- 
ris Feliksas Šteineris, vadovavęs SS tankų korpusui, turėjo pradėti 
puolimą. 

103 Hana Reitš, * 1912 03 29 Hiršberge, + 1979 08 28 Frankfur- 
te; nebaigtos medicinos studijos, sklandytojos išsilavinimas, 1932 — 
ilgalaikio skrydžio pasaulio rekordas. 1934 — pasaulio sklandymo 
aukščio rekordas, 1937 — lėktuvo vadė, 1939 — lakūnė bandytoja, 
1942 buvo apdovanota II klasės Geležiniu kryžiumi, 1945 04 26 kar- 
tu su Greimu nuskrido į Berlyną, 1945 04 29 iš Berlyno nuskrido pas 
admirolą Dionicą, po to toliau į Kicbiūlį, iki 1946 amerikiečių nelais- 
vėje. 

104 Robertas Riteris fon Greimas, * 1892 06 22 Beiroite, 
+ 1945 05 24 Zalcburge (nusižudė); 1919 — pilotas ir leitenantas, 
1921 - teisės studijos, 1924-1927 gyveno Kinijoje, 1928-1934 — lakū- 
no pasirengimas pietų Vokietijoje, 1934 majoras reichsvere, 1938 ge- 
nerolas majoras, 1940 — V-to lakūnų korpuso generolas, 1943—1945 0425 
6-tojo oro laivyno vadas, 1945 04 26 kaip Gėringo įpėdinis Hitlerio pa- 
skirtas generalfeldmaršalu ir vyriausiuoju karinių oro pajėgų vadu, 
1945 gegužę suimtas amerikiečių armijos. 


228 


105 Verneris Hazė, * 1900 08 02 Kiotene/Anhalte, + 1945 Mask- 
voje; 1924 apsigynė disertaciją, chirurgo specializacija, 1927 — lai- 
vo gydytojas, 1934 įstojo į SS, 1935 - lydintysis gydytojas fiurerio 
štabe, 1935 SS šturmfiureris, 1943 — SS oberštumfiureris, vyr. gydy- 
tojas Berlyno Charitė, 1945 balandį vadovavo ligoninei reicho kan- 
celiarijos bunkeryje, 1945 05 03 Raudonosios armijos suimtas fiure- 
rio bunkeryje. 


106 Benitą Musolinį kartu su mylimąja Clara Petacci 1945 04 28 
Giulinio di Mezzegra prie Dongo/Como provincijoje sušaudė italų 
pasipriešinimo kovotojai. Abu lavonai buvo pakarti Milano Piazza 
Loreto. 


107 Adolfas Hitleris buvo įsitikinęs, kad Hermanas Fėgeleinas, 
kaip Himlerio karininkas tarpininkas, dalyvavo jo (Himlerio) derybo- 
se su švedų diplomatu ir Švedijos Raudonojo Kryžiaus prezidentu gra- 
fu Bernadote arba bent jau buvo apie tai informuotas. 


108 Neva Heinrichas Himleris buvo keturis kartus susitikęs su gra- 
fu Folke Bernadote ir derėjosi dėl kapituliacijos Vakaruose. 


109 Hitlerio karinių oro pajėgų adjutantas pulkininkas fon Belovas 
turėjo vieną testamento kopiją nunešti Vilhelmui Keiteliui, Heincas 
Lorencas — antrąją į Miuncheną, į „Rudąjį Namą“, ir Vilhelmas Can- 
deris - Karlui Dionicui. 


110 Traudi J ungė mano girdėjusi šūvį. Ekspertai bandė rekonstruo- 
ti Hitlerio savižudybės eigą ir padarė išvadą: „(...) Ponia Jungė tuo me- 
tu buvo ant laiptų iš apatinės į viršutinę bunkerio dalį. Šis tariamas „šū- 
vis“ galėjo būti įjungto dyzelinio motoro garsas arba šūvis į reicho 
kanceliariją. 

11 Generolas Hansas Krėbsas, vykdydamas Jozefo Gėbelso įsaky- 
mą, naktį iš 1945 balandžio 30-osios į gegužės 1-ąją su rusų generolu 
Vasilijum I. Čuikovu vedė derybas dėl kapituliacijos. 

112 Francas Šėdlė nuo 1944 12 20 buvo ginkluotosios apsaugos še- 
fas, vadovavęs daugiau nei 100 vyrų. 


115 Kaip pasakojo Melisai Miuler, nuodai iš Traudl Jungės buvo at- 
imti tik per kameros vizitaciją Lichtenbergo moterų ir jaunimo kalėjime. 

KALTĖS SUVOKIMO CHRONOLOGIJA 


2001-JŲ METŲ UŽRAŠAI 
Melisa Miuler 


Nr: penktojo dešimtmečio vis dažniau per spaudą ir ki- 
tas visuomenės informavimo priemones pasirodo bu- 
vusiųjų „Trečiojo Reicho“ funkcionierių pareiškimai „Ir aš 
ten buvau“, — Hitlerio draugų, jo intelektualių rėmėjų pa- 
gražinti pasiteisinimai. Tai daugiau ar mažiau nuoširdžios 
išpažintys, kurias kritikai pašiepdami vadina kičiniais „bu- 
vusiųjų“ memuarais. 


„Kalba senoji Jungė“, — kitame laido gale — Traudl Jungė. 
Ji skambina, norėdama patvirtinti savo abejones. Kam rei- 
kalinga dar viena knyga apie nacionalsocializmą? Kam de- 
monstruoti savo asmeninį psichologinį atsiskaitymą su 
praeitimi? Ir kodėl būtent dabar? Ji ne kartą pasakojo savo 
įspūdžius apie Adolfą Hitlerį ar Evą Braun. Nuo penktojo 
dešimtmečio jai dažnai tekdavo atsakinėti į istorikų ir Žur- 
nalistų klausimus, nors iki tol ji vengė viešai kalbėti apie 
savo asmeninį gyvenimą. Matyt, pagrindinio savo gyveni- 
mo įvykio — tų dvejų su puse metų artimiausioje Adolfo 
Hitlerio aplinkoje — ji pati dar nebuvo psichologiškai įsisą- 
moninusi. 

Traudl Jungė tarnavo nusikalstamam režimui, nors tie- 
siogiai nacionalsocialistų organizuotose žudynėse nedaly- 
vavo. Jos tai nepateisina, bet reikia į tai atsižvelgti, jeigu 

norime suprasti, kas vyko. Ji buvo pačiame įvykių centre, 
tačiau netelpa į paprastus juoda-balta rėmus, į kuriuos visi 
buvo įsprausti kaip nacionalsocialistiniai niekšai arba anti- 
fašistiniai didvyriai. 

Kaip Traudl pati pasakoja, ji niekada savęs nesigailėjo, 
net chaotiškomis „Trečiojo Reicho“ žlugimo dienomis ir 
valandomis. „Būtų buvę dar gražiau,“ — turbūt pagalvoja 
skaitytojai, tačiau būtent tuo ji ir skiriasi ne tik nuo dauge- 
lio savo artimiausių kolegų, bet ir nuo tų savo amžininkų, 
kurie vėliau prisiskyrė save prie aukų. Tokie pasiteisini- 
mai, kaip „Buvo sunkūs laikai...“ arba „Juk buvo karas...“, 
daug kam po 1945 metų padėjo išstumti iš atminties ar 
bent jau sumenkinti žydų persekiojimą, koncentracijos 
stovyklas ir kitus siaubingus nacionalsocializmo nusikal- 
timus. Jie šį „totalinį karą“ su visais materialiniais ir ne- 
materialiniais nuostoliais pergyveno kaip „totalinį žlugi- 
mą“ ir guodėsi „nulinės valandos“ fikcija. Jie kalbėjo apie 
„pasibaigusį košmarą“ ir „išsivadavimą iš apžavų“. Nusi- 
kaltėliai ir persekiojamieji, pasyvūs pasekėjai ir tokie ben- 
dradarbiai kaip Traudl Jungė — visi siejo savo viltis su 
nauja pokario epocha. 


Traudl Jungė niekada nesijautė nekalta. Kad ir kaip kanki- 
namai gėda ir liūdna buvo dėl NS niekšybių, jai buvo labai 
sunku be abstrakčios kaltės suvokimo įvardinti savo atsa- 
komybę. Pagaliau ji konstatuoja, kad padarė klaidą, priim- 
dama Alberto Bormano pasiūlymą. 1941 metais ji veržėsi į 
Berlyną, buvo įtūžusi ant savo darbdavio, užgaidi ir užsi- 
spyrusi. Jos tikslas buvo Berlynas, o ne reicho kanceliarija 
ar darbas pas Adolfą Hitlerį, ir nors ji girdėjo savo vidinį 
balsą sakant: „Nesusidėk su partija — tai geruoju nesi- 
baigs“, kito pasirinkimo tikslui pasiekti neturėjo. Po to, kai 
ji po daugelio atsitiktinumų atsidūrė pas Hitlerį, kaip pati 

sako, buvo jau per vėlu. Šiandien ji supranta, kad pasidavė 
ne ideologiniams ar politiniams kerams, — tai jos niekada 
nedomino, — tačiau Hitleris sužavėjo ją kaip žmogus. Ji ne- 
menkina to fakto, kad tuo metu, kai Hitleris su savo ben- 
drais vykdė žydų naikinimo politiką, ji sudarė jam kompa- 
niją prie stalo. Pati prisipažįsta, nieko nežinojusi apie žydų 
persekiojimo mastą tik todėl, kad nenorėjo žinoti. Vis dėl- 
to jos pastangos intelektualiai ir psichologiškai įvertinti ar 
net su savimi susieti tuos baisius įvykius persipynusios su 
betarpiškais gyvenimo pas Hitlerį įspūdžiais, kurie, spren- 
džiant iš rankraščio, daugiausia teigiami. Tai neturėtų ste- 
binti, nes būtent čia ir glūdi iki šiol neišspręstas Traudl 
Jungės vidinis konfliktas, — kaip susitaikyti su ta mintim, 
kad žmogus, kuris rūpinosi jos gerove, tuo pačiu užtraukė 
nelaimę milijonams žmonių. 


„Totalinis žlugimas, pabėgėliai, sielvartas, — dėl viso šito 
aš, žinoma, kaltinau Hitlerį. Po jo testamento ir savižudy- 
bės pradėjau jo neapkęsti, nors tuo pačiu man buvo ir gai- 
la jo. Kai meilė kokiam žmogui, pavyzdžiui, sutuoktiniui, 
virsta neapykanta, paprastai prisimenama ir gražios aki- 
mirkos ar geresni laikai. Kažką panašaus patyriau ir savo 
santykiuose su Hitleriu... Erotiškai jis manęs nežavėjo, 
nors aš, žinoma, norėjau jam patikti. Jis buvo tėviškas 
draugas, jo globojama aš jaučiausi saugi. Ir ten, vyriau- 
siojoje fiurerio būstinėje, vidury miško, ta „tėvo figūra“ 
man labai padėjo gerai jaustis. Vis dar šiltai prisimenu 
anuos laikus. Daugiau niekada manęs nebuvo apėmęs toks 
stiprus namų jausmas “. 


Po Hitlerio savižudybės ir pasibaigus karui Traudl Jun- 


gė nusivylė „savo fiureriu“, nors dar 1945 metų sausį 
laiške mamai ir seseriai ji rašė: „[...] man sekasi gerai. 

Mes neturime kitos išeities, kaip tik laimėti arba žlugti“. O 
jis kaip bailys pasitraukė iš savo aferos. 1945 metų vasarą 
ir rudenį ją apima egzistencinio pobūdžio jausmai, — ji bi- 
jo rusų okupantų savivalės, bado. Šalyje visko trūksta. Sa- 
vižudybė, kurią paskutinėmis karo dienomis prieš 1945 ge- 
gužės 1-ją pasirinko daugelis jos kolegų, — jai ne išeitis, 
nors kaip didžiausią turtą ji saugo atsisveikinimui iš paties 
Hitlerio rankų gautą nuodų kapsulę. 


„Nepriklausiau tokiems idealistams, kaip Magda Gėbels, 
kurie negalėjo įsivaizduoti, kaip reikės gyventi be fiurerio. 
Man savižudybė buvo tik paskutinis išsigelbėjimas tuo at- 
veju, jeigu būčiau kankinama ar prievartaujama. Su kap- 
sule kišenėje jaučiausi daug saugiau“. 


Naktį iš 1945 metų gegužės 1-sios į gegužės 2-ąją likę gy- 
vi bunkerio gyventojai ryžosi išsiveržti iš reicho kanceliari- 
jos katakombų. Susidarė dešimt grupių po dvidešimt žmo- 
nių. Traudl Jungė, smulkiai aprašiusi tai savo rankraštyje, 
buvo pirmoje, SS brigadenfiurerio Monkės vadovaujamoje 
„grupėje. Antrą vakarą ji buvo atskirta nuo savo bendrake- 
leivių — kolegių Gerdos Christijan, Martino Bormano sek- 
retorės, Elzės Kriūger ir Konstancės Manciarli. Hitlerio vi- 
rėja atitiko rusų moters idealą: stotinga, pūstažandė, bet per 
neapdairumą apsivilko vermachto švarku. Ji pabandė susi- 
rasti civilius drabužius. Traudl Jungei teko jos laukti. Kitos 
dvi moterys atsistojo į eilę prie vandens, po to nuėjo ieško- 
ti nakvynės. Po kiek laiko Traudl Jungė matė, kaip du rusų 
kareiviai metro šachtos link vedasi Manciarlę. „Jie tik nori 
patikrinti mano popierius“, — dar spėja sušukti ji ir dingsta 
kartu su rusais. Nuo tada ji laikoma dingusia be Žinios. 
Traudl Jungė pameta iš akių ir kitas dvi koleges ir toliau 
keliauja viena. Ji iš rusų zonos mėgina prasiveržti į šiaurę, 

pas anglus, kur turėtų būti apsistojęs Hitlerio įpėdinis ad- 
mirolas Dionicas su savo žmonėmis. Traudl keliauja be pi- 
nigų, be dokumentų, be bagažo, apsivilkusi kelnėm ir lan- 
guotais marškiniais. Gatvėse — tūkstančiai pabėgėlių. Vie- 
ni bėga iš subombarduoto miesto, kiti atvyksta iš rusų oku- 
puotų rajonų ir ieško prieglobsčio mieste. Traudl Jungė 
bando užmegzti kontaktus, jai ši vietovė nepažįstama, ne- 
girdėti kaimų, per kuriuos eina, pavadinimai. Ji tuoj pat 
juos užmiršta. Kurį laiką eina kartu su buvusiu koncentra- 
cijos stovyklos kaliniu. Jis vis dar vilki savo dryžuotą kali- 
nio uniformą. 


„Šis vyras ir aš tuo momentu buvome likimo draugai, — 
abu bijojome rusų ir kartu nuėjome kelio galą. Apie praei- 
tį nesikalbėjome, nes neturėjau supratimo, kokia iš tikrųjų 
buvo padėtis koncentracijos stovyklose. Ausyse man vis 
dar skambėjo Himlerio žodžiai apie gerai organizuotas 
darbo stovyklas. Šiandien tai sunku suprasti, tačiau aš to 
kalinio nieko neklausinėjau, kaip neklausinėjau ir pati sa- 

ves“. 


Keletą dienų ji keliauja lygumom. Jos nepasiekia žinia apie 
Vokietijos kapituliaciją ir oficialią karo pabaigą. Gerai pri- 
simena audringo pavasario su žydinčiom pievom bei me- 
džiais ir žmonių vargo, sugriautų namų, skausmingai mū- 
kiančių nemelžtų karvių kontrastą. Naktimis ieško prie- 
globsčio pas svetimus žmones, miega klojimuose, kartais 
netgi lovoje. Geros širdies žmonės pavaišina ją virtom bul- 
vėm, kažkas net padovanoja seną paltą. Nors šiltą dieną jis 
našta, tačiau naktį — puiki antklodė. Ji susitinka kelis pas- 
kutinių karo dienų sumaištyje dezertyravusius vokiečių ka- 
reivius, kurie apsiskarmalavę bando pasiekti namus. Pas 
vieną ūkininką susitinka savo vestuvių liudininką Erichą 

Kempką, asmeninį Hitlerio vairuotoją. Jis taip pat nubriz- 
gusiais drabužiais bėga nuo rusų. Kempka norėtų per- 
plaukti Elbę ir pasiduoti amerikiečiams į nelaisvę. Vėliau 
jam pavyko nukeliauti iki pietų Vokietijos, nes liepos vidu- 
ry Berchtesgadene pateko amerikiečiams į rankas. 

Pabėgėliai pasiskirsto mažomis grupėmis, nes taip sau- 
giau. Greitai Traudl Jungė susidraugauja su Katja, ištekė- 
jusia už SS karininko. Ji pati nacionalsocialistų partijos na- 
rė. Atėjus rusams, apimta panikos, ji paliko Berlyną. 
Traudl Jungė pasipasakoja jai, kad buvo Hitlerio sekretorė, 
tačiau abiem rūpi visai kiti dalykai, - kur gauti pavalgyti ir 
rasti nakvynę? Abi kartu bando nepastebėtos pakliūti į an- 
glų zoną. Nepavykus keliauja palei Elbę iki Vitenbergo ir 
vis ieško galimybės persikelti per upę. Kitame krante pra- 
sideda amerikiečių zona. Traudl Jungę kankina niežai, — 
nuo išvykimo ji nemačiusi muilo. Daktaras, pas kurį apsi- 
lanko, paskiria jai tepalą bei voneles ir liepia kasdien keis- 
ti apatinius drabužius. Už šią paslaugą jis pareikalauja pen- 
kių markių, kurias ji lieka skolinga. 

Keltai per Elbę nekursuoja, plaukti į kitą krantą Traudl 
ir Katja nesiryžta. Upė per plati ir per šalta. Jos nuspren- 
džia sugrįžti į Berlyną. Kol pradės važinėti traukiniai į 
Miuncheną, Traudl Jungė galės slapstytis draugės bute. 
Maždaug po mėnesio, pėsčiomis nužingsniavusi daugiau 
nei 300 km, ji, dabar jau Gerda Alt, vėl Berlyne. Šį slapy- 
vardį Traudl pasirinko kelyje, kai viename kaime 
išsirūpino naujus dokumentus, su kuriais turėjo teisę gauti 
girdę Gerdos Alt vardą, supras, kad čia ji - Traudl Jungė. 

Berlyne ji išbuvo vieną savaitę. Dienomis Katja valyda- 
vo griuvėsius, o Traudl beveik neišeidavo iš namų. Buvo ir 
laimingų akimirkų: kai pirmą sykį po daugelio savaičių iš- 
sitrinko galvą, o Katja virtuvės spintelėje rado kavos pupelių 

maišelį. Pirmoji viltis, kad gyvenimas sugrįžta į vėžes. Bir- 
želio 9-tą dieną, kai maršalas Georgijus Žukovas, vyriau- 
sias sovietinės okupacinės kariuomenės vadas, sudarė 
„Karinę sovietinę administraciją Vokietijoje“ (SMAD), į 
Katjos buto duris pabeldė du civiliai, jaunas vyras ir mer- 
gina, kalbantys su ryškiu rusišku akcentu. Prisistatė kaip 
žurnalistai. 


„Man iš karto buvo aišku, kad būsiu suimta. Kas mane iš- 
davė, iki šiol nežinau. Dokumentų su netikru vardu nepasi- 
ėmiau, nes buvo kalbama, kad tie, ką pagaudavo meluo- 
jant, pakliūdavo į rusų pragarą. Tuo metu nebuvo nieko 
keisto, jei ir neturėjai dokumentų. Pas namų valdytoją pa- 
likau Kaijai žinutę ir išėjau kartu. Žinoma, mane buvo apė- 
musi mirties baimė, juolab kad nesijaučiau nekaltai suim- 
ta. Labiausiai bijojau rusų nenuspėjamo elgesio“. 


Prasideda Traudl Jungės odisėja po įvairius provizori- 
nius kalėjimus. Pirmoji jos arešto vieta — rusų komen- 
dantūra Nusbaum alėjoje, kur ji praleidžia vieną naktį. Iš 
ten ją nuveža į buvusį moterų ir jaunimo kalėjimą Lich- 
tenberge. Keturiolika savaičių ji prasėdi vienutėje, iš 
pradžių — iš tikrųjų viena, vėliau — su dar septyniom mo- 
terim, — tik tada ja susidomi ir pirmą kartą nuveda į ap- 
klausą. Labiausiai juos domina Hitlerio mirties aplinky- 
bės. Jai vis tenka išklausyti rusų kareivių, tarnaujančių 
dytus jų vaikus, per prievartą išsivestas moteris, sunai- 
kintus kaimus. Pirmą kartą su vis didėjančiu pasibaisėji- 
mu Traudl Jungė suvokia, kad prieš skerdynes Rytų Prū- 
sijoje ne mažiau žiauresnės skerdynės vyko Rusijoje ir 
kad ji leidosi apmulkinama nacionalsocialistinės propa- 
gandos. 

Kartą naktį, iš anksto nieko nepranešus, ji išvedama ir 
atsiduria Rudolfo Virchovo instituto pusrūsyje. Vienoje di- 
delėje kameroje čia laikomi su „spec. atvejais“ susiję Žmo- 
nės, pavyzdžiui, įtariami šnipai. Miegama ant žemės, kaž- 
kas atima iš Traudl Jungės vestuvių žiedą — visą jos turtą. 

Jau Lichtenberge iš jos atėmė nuodus. Nusbaum alėjos 
komendantūroje budinti komisarė paskyrė asmens kratą. 
Traudl Jungė iš apsauginės varinės kapsulės išėmė plony- 
tėlaičio stiklo nuodų ampulę, nepastebimai suvyniojo ją į 
nosinaitę ir, kai valėsi dantis, pasikišo po liežuviu. Tik ta- 
da nusirengė. Po kontrolės jai pavyko ampulę be apsaugi- 
nės varinės kapsulės paslėpti švarko kišenėje ir sveiką įsi- 
nešti į Lichtenbergą. 


„Mano kameros draugė žinojo apie kapsulę. Aš jai buvau 
sakiusi, kad blogiausiu atveju dar turiu nuodų, todėl nepa- 
siduodu panikai. Manau, ji mane ir išdavė. Po vienos vizi- 
tacijos iš manęs kapsulę atėmė. Tada aš visai nebetekau 
vilties. Juk kiekvieną naktį girdėjau kankinamųjų riksmus 
ir kaip kieme tikrindavo išvežamų į Rusiją sąrašus. Staiga 
aš pasijutau pasmerkta, nes iš manęs buvo atimta paskuti- 
nė galimybė“. 


Traudl Jungės į Rusiją neišveža. Ar ją laiko kaip vertingą 
liudininkę? Gal okupantams ji neatrodo tokia pavojinga ir 
nėra reikalo ją bausti? Į šiuos klausimus taip paprastai at- 
sakyti neįmanoma. Šiaip ar taip, likimas jai palankus, ypač 
tada, kai pasiunčia jai armėną Arkadijų. Šis civiliais drabu- 
žiais apsirengęs ir pas rusų okupantus vertėju dirbantis vy- 
ras vieną 1945 metų spalio naktį išsikviečia ją iš Rudolfo 
Virchovo instituto rūsio ir nuveža į kitą rusų komendantū- 
ros Marien gatvėje rūsį. Pakeliui jis kalba nedaug, tačiau jai 
į akis krenta jo puikios manieros ir subtilus kalbos stilius. 

Kad ir koks baisus šis vyras iš pradžių pasirodė, jis jai 1a- 
bai padėjo. Netrukus jis tampa jos angelu sargu: parūpina 
drabužių, kambarį, dokumentus ir pagaliau netgi darbą. 
Vienintelė sąlyga — ji turi pasilikti rusų zonoje. Kartą jis 
padovanojo jai pomidorą, kuris priminė jai rojaus obuolį. 


„Komendantūroje Arkadijus mane apklausė vieną vienin- 
telį kartą, kai kitame kambario kampe sėdėjo uniformuotas 
karininkas. Turėjau paprasčiausiai papasakoti, kas pasku- 
tinėmis dienomis įvyko fiurerio bunkeryje. Po to turėjau 
pasirašyti, kad sutinku išvardinti likusių gyvų fiurerio vy- 
riausiojoje būstinėje pavardes “. 


Maždaug vieną savaitę ji praleidžia Marien gatvėje rūsy- 
je įrengtoje kameroje, tada Arkadijus nusprendžia: „Turi- 
te iš Čia išeiti“, — ir pirmame pasitaikiusiame name kon- 
fiskuoja mažą kambarėlį, kuriame ji ir apsigyvena. Pane- 
lė Koch, muzikos mokytoja, ne savo noru tapusi Traud! 
kambario šeimininke, patenkinta jos draugija. Kai Arka- 
dijus, „užimdamas kambarį“, išbando, ar patogi lova, 
Traudl Jungę apima negera nuojauta. Tačiau Arkadijus 
nesikabinėja prie jos nei tuo momentu, nei vėliau. Jis net- 
gi pasirūpina, kad ji būtų apiforminta kaip komendantū- 
ros darbuotoja, ir kiekvieną dieną valgykloje ją pavaišina 
pietumis. Spalio 5-tą dieną jai išduodama „darbo knyge- 
lg atstojanti kortelė“, pagal kurią ji kiekvieną dieną po 
10-12 valandų darbuojasi komendantūroje. Apie tai, ką ji 
iš tikrųjų veikia, ji išsamiai rašo 1945 metų gruodžio 4- 
os laiške mamai, su kuria beveik po metų nežinomybės 
pagaliau vėl užmezgė ryšį. Nei šiame, nei kituose laiš- 
kuose ji nekalba apie pabėgimą, kalėjimą ar Arkadijų, nes 
žino, kad paštas cenzūruojamas kaip ir anksčiau, tik da- 
bar jau okupantų. 

„[-..] Turbūt nori sužinoti, kaip aš gyvenu: taigi — aš gyva! 
Negaliu tau daug ko papasakoti, bet turiu pakankamai val- 
gyti ir net storėju. Pagrindinis mano užsiėmimas — namų 
ruoša, be to, dar mezgu pirštines bei megztinius, darau lė- 
les ir minkštus žaisliukus ir šiaip naudojuosi visais savo di- 
letantiškais talentais. Jeigu kada nors sugrįšiu į namus, 
galbūt atsiras man kokia laisva rūbininkės ar tualeto budė- 
tojos vieta. Atsiminimuose dažniausiai sugrįžtu į laikus, 
kai gyvenau Miunchene, o ne į artimiausią praeitį. Pati ge- 
riausia žmogaus savybė — sugebėjimas užmiršti. 

Gyvenu pas pagyvenusią merginą, kitaip sakant — sen- 
mergę. Ji labai geros širdies ir tuo pačiu kvaila per visą 
pilvą, be to, užkietėjusi davatka. Ir vis dėlto ji mane pamė- 
go, nes esu visų galų meistrė: kalinėju langus ir duris, ka- 
poju malkas ir šiaip esu naudinga. |...) Mano gyvenimas 
nelengvas, bet nuo tada, kai žinau, kad manes laukiate, 
jaučiuosi kaip naujai gimusi, kad ir kiek ilgai tektų laukti 
mūsų pasimatymo |...“ 


Nors ir stengiasi su humoru nušviesti savo padėtį, lapkričio 
mėnesį nebeišlaiko ir jos nervai. Jau geriau sėdėti rūsyje, 
negu nieko neveikiant laukti, kol lieps ką nors išduoti. Ji 
visiškai priklausoma nuo Arkadijaus ir, kaip ir anksčiau, jo 
bijo. Tačiau netikėtai jis vėl ją nustebina. „Jums reikia dar- 
bo“, — staiga nusprendžia jis. Tada padaro jai paso nuotrau- 
ką ir išduoda jos vardu asmens pažymėjimą. Nuo 1945 me- 
tų gruodžio 10 dienos, jam tarpininkavus, ji pradeda dirbti 
Charitė poliklinikoje. Iš pradžių administracijos darbuoto- 
ja, po to priimamajame ir pagaliau — prie kasos langelio. 


„Sis vyras paprasčiausiai mane gelbėjo, nors neturėjo jokių 


asmeninių ketinimų. Jis buvo labai keistas, vis kalbėjo apie 
apvaizdą. Kai jo paklausiau, kodėl taip manimi rūpinasi, Jis 

trumpai atsakė: „Aš nesu jūsų priešas. Galbūt Jūs man kada 
nors irgi padėsite“. 


Pirmą kartą po „Trečiojo Reicho“ žlugimo ji gali šiaip taip 
pati pasirūpinti savimi. Pinigų už lėles vos užtekdavo su- 
simokėti už nuomą. Dabar ji per mėnesį uždirba 100 
reichsmarkių ir priedo gauna maisto kortelių. Būdama 
Hitlerio sekretore, prieš pabaigą ji gaudavo 450 reichsmar- 
kių bei turėjo nemokamą kambarį su visu išlaikymu. Da- 
bar kepalas duonos juodojoje rinkoje kainuoja apie ketu- 
riasdešimt reichsmarkių, kilogramas cukraus — apie devy- 
niasdešimt, blokas „Česterfildo“ markės cigarečių — iki 
1500 reichsmarkių. Rūkorė Traud| Jungė juodąja rinka ne- 
sinaudoja, nes neturi nei pinigų, nei prekių mainams. 

Ji labai vieniša ir visą savo būdo šilumą atiduoda ma- 
mai. Tais išorinio ir vidinio nerimo mėnesiais ryšys su mo- 
tina — vienintelė vertybė, į kurią ji beveik vaikiškai kabina- 
si iš visų jėgų. Gruodžio 11-tą ji rašo vieną iš daugelio to 
meto laiškų į Breitbruną, prie Amero ežero, kur po Miun- 
cheno subombardavimo apsigyveno mama. 


„Nepaisant visų bėdų, man dar palyginus pasisekė [...] aš 
vėl dirbu [...] ir esu labai patenkinta, kad nebelieka laiko 
slegiančioms mintims. Mintyse aš visuomet su jumis Ls | 
Labai bijau švenčių. Tikriausiai nesikelsių iš lovos įr pra- 
miegosiu šias atsiminimų kupinas dienas. [...] Mano kišenė 
neišneša net žvakės, o eglės šakos kaina suvis man neįkan- 
dama. [...] Brangioji mamyte, atšvęskite kaip galima gra- 
žiau ir džiaukitės, kad galite būti kartu ir nereikia vienam 
būti tarp svetimų žmonių. Būtų dar pusė bėdos, jei galė- 
čiau užsidaryti savo kambarėlyje ir iš tikrųjų pasilikti 
viena su savo atsiminimais. Tokių atveju žinočiau, ką 
veikti. Tačiau dėl didelių šalčių esame priversti visi kartų 

laisvalaikį leisti tamsioje, visada sujauktoje ir niekada ne- 
sušylančioje virtuvėje. Dar blogiau tiems žmonėms, kurių 
namuose šaltas centrinis šildymas, ir jie neturi kitos pasi- 
šildymo galimybės. |...“ 


Per kitas savaites Traudl Jungės mintys sukasi apie naują- 
ją pradžią Miunchene. Apimta prieštaringų jausmų, ji sten- 
giasi užmegzti ryšį su savo senuoju pasauliu, kuriame 
gyveno iki savo didžiosios klaidos. „Mano galvoje be pa- 
liovos sukasi tik viena mintis — kaip sugrįžti namo,“ — rašo 
Ji gruodžio 30-tą dieną ir toliau paaiškina savo prieraišumo 
priežastis: „Pasiilgau tik tavęs ir Ingės, nes bijau kitų pasi- 
gailėjimo ir piktdžiugos“. 1945-jų Naujųjų metų išvakares 
ji praleidžia Vilmersdorfe, anglų okupuotoje miesto dalyje, 
pas savo žuvusio vyro draugus. Jau ir anksčiau ji ne kartą 
slapta buvo nuvykusi į uždraustą zoną, o šį kartą ten už- 
trunka net du mėnesius, nes pirmąją 1946-jų metų dieną ją 
su 41 laipsniu karščio ir skaudančia gerkle paguldo į Ro- 
berto Kocho ligoninę, kur nustato difteriją. Tai, kad rusų 
zonoje jos niekas nepasigenda, tik sustiprina pasiryžimą 
kaip galima greičiau pabėgti į Bavariją. „Stengiuosi kuo 
daugiau miegoti ir bent taip nukreipti savo mintis nuo kar- 
čių praeities prisiminimų ir neaiškios ateities. Kartais sva- 
joju apie geresnius laikus, kai sugrįšiu namo, ir statau gra- 
žiausias oro pilis“. (1946 sausio 15 diena) Kartu su savo 
palatos kaimyne, kurią taip pat traukia į Miuncheną, ji ku- 
ria konkrečius pabėgimo planus. 

„Nuo vakar vėl dirbu Charitė, tačiau tarnyba man nesu- 
trukdys, atėjus laikui, iškvykti į namus“, — rašo ji 1946-jų 
metų paskutinę vasario dieną. „Tu gali ramiai suvalgyti vi- 
sus kopūstus, kol nesupelijo, o aš skanausiu pirmuosius ri- 
dikėlius ir ropes“. O gegužės 1-ją rašo savo seseriai: „Tu 
klausi, ar aš jau visai laisva ir turiu visus popierius. Deja, 

nei taip, nei ne. Jeigu būtų taip paprasta, jau seniai būčiau 
išrūkusi“. 

Tuo metu Breitbrune mama stengiasi išrūpinti Traudl 
leidimą gyventi Bavarijoje ir persikraustyti į Breitbruną. 
Be šių popierių ji negali ištrūkti iš Berlyno, nes nuo jų 
priklauso, ar tėviškėje gaus leidimą dirbti, maisto korte- 
lių ir t. t. Balandžio 2 dieną Traudl Jungė pagaliau gauna 
išsvajotąjį dokumentą: „Valio! Jau turiu leidimą gyven- 
ti!“ Kovo 15-ją, vos dieną prieš savo 26-jį gimtadienį, 
prisiminusi, kad darbo sutarčiai nutraukti teturi vieną mė- 
nesį, paduoda Charitė savo pareiškimą. Trumpas susitiki- 
mas su Arkadijum dar labiau sustiprina jos apsisprendimą 
pabėgti. Susitikusi jį gatvėje, ji iš tolo pasisveikina, bet 
Jis nereaguoja. Tik priėjęs arčiau keliais žodžiais perspė- 
ja, kad pasikeitė komendantas ir dingo jos byla. Ir tuoj pat 
nuskuba tolyn. 

1946 balandžio 15-ji jos darbo knygelę atstojančioje 
kortelėje įrašyta kaip „paskutinė darbo diena“. Ji iš karto 
pabando bėgti iš Berlyno. Pasikliovusi vedliu kartu su pa- 
žįstama iš ligoninės Erika prie sienos tarp zonų įsėda į 
tramvajų. Vedlys tyčia ar netyčia nuveda jas tiesiai rusų 
patruliui į rankas, tačiau moterims pasiseka, nes jas papras- 
čiausiai parsiunčia atgal į rusų zoną. Antras bandymas sėk- 
mingesnis. Viename kaime susipažįsta su ūkininku, kurio 
laukai — abipus sienos tarp rusų zonos ir anglų. Pernakvo- 
jusios pas jį, kitą rytą jo traktoriumi važiuoja į laukus kra- 
tyti mėšlo. Traudl ir Erika pasislepia priekaboje, prie sie- 
nos iššoka ir, pamokytos paslaugaus ūkininko, zigzagais 
kaip zuikiai pasileidžia į krūmus. 

„Tai buvo kažkur netoli Giotingeno ir Hanoveriš Miundeno. 


Zen pirmą kartą savo gyvenime ankstyvą rytą išgirdau suo- 
kiant lakštingalą. Žmonės anuomet buvo tikrai paslaugūs. 

Viename name mums padovanojo didelį puodą, pilną bul- 
vių, ir druskos. Tai buvo mano pirmieji žingsniai, ištrūkus 
iš rusų zonos. Pagaliau sulaukėme ir traukinio, — trauki- 
niai važinėjo dar labai nereguliariai, — ir per Kaselį atvy- 
kome į Bavariją. Niekas mūsų netikrino: nei anglai, nei 
amerikiečiai. Iš Miuncheno aš važiavau tiesiai į Heršingą 
„prie Amero ežero, o iš ten, susistabdžiusi pakeleivingą ma- 
šiną, į Breitbruną. Velykų sekmadienį pagaliau vėl buvau 
namie“. 


Pasimatymo džiaugsmas. Užsimiršimo metas? Traudl grį- 
žo sveika ir gyva — mama ir sesuo Ingė beveik neklausinėja 
jos apie praeitį Berlyne. Be to, jos ir pačios daug ką išgy- 
veno: subombarduoti namai, mama neteko beveik viso sa- 
vo turto, po sausgyslių uždegimo pasibaigė Ingės, kaip šo- 
kėjos, karjera, ir šiaip visko trūko. Sugrįžusios Traudl jos 
nekamantinėja dar ir todėl, kad tausoja jos nervus. 


„Po mano sugrįžimo mes nė nekalbėjome apie tai, kaip jos 
įsivaizdavo mano likimą po Hitlerio mirties. Jos net nenu- 
tuokė, kad fiurerio bunkeryje buvo kilusi tikra savižudybių 
epidemiją. Pas mamą aš jaučiausi saugiai, nes žinojau, 
kad mama visuomet palaikys mane, kad ir ką aš būčiau 
pridariusi. O man po tų baisių įvykių labai norėjosi išsipa- 
sakoti. Klausydamasi mama nė karto nepriekaištavo “ 


Traudl Jungei iki šiol nesuprantama, iš ko pragyveno jos šei- 
ma ir daugelis žmonių pokario metais. Užtat puikiai prisime- 
na, kokie tai buvo smagūs laikai, nes žmonės laikėsi drauge 
ir vienas kitą suprasdavo. Dažnai užeidavo pabėgėliai ir 

pasiprašydavo pastogės. Po evakuacijos mama Hildegarda 
išsinuomavo iš Breitbruno bendruomenės gabalėlį pievos, 
kur augino daržoves. „[...] nedidelis mūsų žemės gabalėlis 
mane nepaprastai ramina. Aš kaupiu jėgas, kad vėliau - ka- 
da nors — galėčiau dirbti lauke,“ — rašo Traud! Jungė viena- 
me iš savo laiškų (1945 metų gruodžio 5dieną). „Visą lai- 
ką norėjau, kad jūs gyventumėt kaime, o ne sugriautame 
didmiestyje. Miške ir pievoje galima greičiau pamiršti ka- 
ro ir pokario vargus“. 

O ji vis verčiama prisiminti detales iš karo meto. Pra- 
ėjus kelioms dienoms po sugrįžimo, ji važiuoja į Miunche- 
ną aplankyti senų draugų. Susitinka ir vieną graikų kilmės 
pažįstamą iš jaunystės laikų. Jo gyvenimo draugė dirba 
amerikiečių karinės vyriausybės karininko sekretore. Grai- 
kas, papasakojęs savo draugei, ką Traudl veikė fiurerio 
bunkeryje, staiga suvokia, kad jo nediskretiškumas gali pa- 
kenkti Traudl, todėl perspėją ją. 

Ir iš tikrųjų, Traudl Jungei dar nesugrįžus iš Miunche- 
no, Breitbrune jau prisistato žandaras. Mama pasako jam, 
kad duktė išvykusi į miestą. Tačiau po kelių dienų, per 
sekmines, jis vėl atvažiuoja į Breitbruną. Šįkart ji buvo 
namie ir prisistato jam. Mama dar įbruka jai obuolį ir ga- 
balėlį sūrio, ir ginkluotas žandaras išsiveža Traudl ant už- 
pakalinės motociklo sėdynės į Iningą. Vieną naktį ji pra- 
leidžia tenykštės gaisrinės kameroje, sekminių pirmadie- 
nio rytą ją uždaro į didelę bendrą Štarnbergerio kalėjimo 
kamerą, kuri po savaitgalį įvykusio amerikiečių reido pil- 
na prostitučių. Kitą dieną jas visas ir Traudl Jungę atėjo 
apžiūrėti medikai. Tačiau po ilgų diskusijų prižiūrėtojai 
suvokia, kad ji — politinė kalinė. Taip Traudl išvengia ne- 
malonios procedūros. 

Maždaug tris savaites amerikiečiai laiko ją dvivietėje ka- 
meroje. Kartu su ja sėdi admirolo Ericho Rėderio dukterėčia 

prisistačiusi moteris, įtariama šnipinėjimu. Moterys kame- 
roje siuva sau liemenėles, kurių tomis dienomis, kaip ir 
visko, labai trūksta. Vienas vokiečių ir žydų kilmės JAV 
karininkas, apklausęs Traudl Jungę vienintelį kartą (ap- 
klausa truko kelias valandas ), liepia jai užrašyti savo atsi- 
minimus apie paskutines dienas fiurerio bunkeryje. Ji su- 
talpina savo išgyvenimus į tris lapus. Karininką taip suža- 
vėjo tekstas, kad šis pasiūlo jai 5000 dolerių už teisę jį pub- 
likuoti. Išsigandusi, kad gali atkreipti rusų okupantų, iš ku- 
rių teritorijos ji nelegaliai išvyko, dėmesį, Traudl atsisako. 
Keista, tačiau karininkas jos neišduoda. Tokiems kaliniams 
kaip Traudl Jungė pasitarnavo skirtingi okupacinių valdžių 
interesai. 


„Uždaryta pas amerikiečius nė sekundės nebijojau, kad 
būsiu išvežta ar kankinama. Jie buvo labai korektiški, ne- 
jautė neapykantos ar priešiškumo. Mane stebino, kaip jie 
stengėsi būti nešališki, politiškai neurtralūs, tačiau smal- 
sūs ir geidžiantys sensacijų. Aš nelabai turėjau ką jiems 
papasakoti, nes 1946 metais net neįsivaizdavau, kas atsiti- 
ko Bormanui, Gėringui ar Gėbelsui. Adjutantų, tarnų, vai- 
ruotojų ar sekretorių likimas tuomet dar nieko nedomino, 
tik daug vėliau buvo pradėta domėtis ir jais. Kai pagaliau 
buvau paleista, amerikiečių karininkai pasikvietė mane į 
Štarnbergą paburiuoti... Aš buvau jauna, pavasario saulė- 
je įdegusi moteris, tačiau šio pasiūlymo nepriėmiau. Po to 
dar kurį laiką negalėjau išvykti iš Braitbruno'. 

Miunchenas, 1947-ji. Kasdienybė griuvėsiais paverstame 
mieste. Ingė, pasimokiusi aktorystės ir pasivadinusi Inge- 
borga Coman, pasirodo su Ralfo Marijos Zygelio kabareto 
grupe. Tais pačiais metais ir Traudl pabando įsitvirtinti sa- 
vo gimtajame mieste. Abi seserys gyvena Valterio Ober- 
holcerio, to skulptoriaus, kuriam Traudl pozavo būdama 
penkiolikos metų ir su kuriuo nuo tada draugauja visa šei- 
ma, namo palėpėje. Jam tarpininkaujant Traudl Jungė susi- 
randa pirmąją darbo vietą vienoje elektros firmoje, gami- 
nančioje cinkuota skarda išklotus termosus, kuriuos pašil- 
džius maistas ilgai neatšaldavo. Didelę paklausą turi ir „šil- 
dantys ritinukai“. Įjungus vienai minutei į elektrą, juos ga- 
na ilgai buvo galima nešiotis kartu ir šildytis rankas. Jie la- 
bai pravertė Traudl Jungei, kai ji pradėjo dirbti sekretore 
Helgos Pėters — Pavlinino ateljė teatre, kuriame kažkada 
dirbo ir jos sesuo. Ten būdavo taip šalta, kad, neatsišildžiu- 
si pirštų, ji net negalėdavo rašyti. 


„Prie amerikiečių buvo nuostabu pajusti, kas yra demo- 
kratija. Anksčiau aš net nesuvokiau, kad galima klausytis 
lenkų ar rusų kompozitorių sukurtos muzikos, skaityti žydų 
literatūrą ir kad tiek daug dalykų buvo uždrausta ar 
smerktina. Staiga atsivėrė visas dvasinis pasaulis. 

Miunchene tuo metu vėl pradėjo veikti teatrai ir kaba- 
retai... Gyvenimas iš tikrųjų pasuko nauja kryptimi. Nepa- 
sitvirtino Hitlerio pranašystė, kad Vokietija žlugs ir vėl 
taps agrarinė šalimi... Žinoma, amerikiečiai atsivežė ir sa- 
vo modernią muziką, ir savo rašytojų kūrybą, pavyzdžiui, 
Hemingvėjaus. Mes labai vargome, bet buvome patenkinti 
gyvenimu“. 

Nors Traudl Jungė uždirba nedaug, bet darbo jai netrūksta. 
Nuo 1947 iki 1950 metų ji dirba sekretore įvairiose firmo- 
se: medicininės technikos realizavimo kompanijoje, pas 
iraniečių žurnalistą ir Miuncheno universiteto dėstytoją 
Davoud Monchi-Zadeh, „Miuncheno leidyklos“ knygyne 
ar „Majer 4 Finckh“ buhalterinių knygų spaustuvėje. Daž- 
niausiai dirbdavo po pusę dienos keliose firmose. Nė vie- 
nas darbdavys jos neignoravo. Tai, kad ji buvo valstybės 
vadovo sekretorė, bylojo apie jos sugebėjimus: „(...) ji gali 
per pusę dienos padaryti tiek, kiek kitam reikia visos die- 
nos,“ rašoma „„Majer 4: Finckh“ charakteristikoje. „Ponia 
Jungė buvo nepaprastai gera darbuotoja, kurios mums la- 
bai truks,“ — žavisi ja Miuncheno leidyklos knygyne. „Ją, 
kaip gerą darbuotoją, gerbė tiek firmos vadovai, tiek kole- 
gos, be to, visi pabrėžė jos nuoširdumą“. 

Kurį laiką ji darbavosi pas Hansą Rafą, advokatą ir ge- 
ros draugės Ulos, su kuria nesimatė nuo 1942-jų metų, vy- 
rą. „Hansas iš karto gerai sutarė su Traudl“, —- pasakoja Ula 
Raf. Tai nebuvo toks paprastas dalykas, nes jis — pusiau Žy- 
das ir „Trečiajame Reiche“ buvo persekiojamas. 1933 me- 
tais, likus aštuonioms savaitėms iki valstybinio egzamino, 
jį, diplomuotą mašinų gamybos inžinierių ir būsimą teisi- 
ninką, išmetė iš universiteto, 1941 metais kaip „nevertą 
tarnauti“ atleido iš armijos, iki 1944-jų Miunchene jis va- 
dovavo fabrikui, kuris gamino dailininkams drobes. Fabri- 
ką jis perėmė iš giminių, atlikęs darbo prievolę druskos ka- 
syklose. 1946 metais, išlaikęs baigiamąjį egzaminą, atsisa- 
kė patentinių bylų advokato karjeros ir specializavosi kom- 
pensacijų srityje. Labai greitai jis tapo žymiausiu šalies ad- 
vokatu kompensacijų dydžio nustatymo ir skyrimo klausi- 
mais. 

Ula Raf sako, kad jie vengdavo su Traudl kalbėti apie jos 
tarnybą pas Hitlerį. Šiandien sunku patikėti, bet jie iš tikrųjų 

taip elgėsi. „Norėjome ją patausoti. Mums buvo jos gaila, nes 
matėme, kaip ji kankinasi“. Hansas Rafas netgi padėdavo jai 
finansiškai, neretai paremdamas ir jos vargstančią mamą. 


„Kai grįžau iš Berlyno, jaučiausi niekam tikusi ir menka, 
todėl džiaugiausi bet kokiu man parodytu dėmesiu. Iš ma- 
no pažįstamų niekas asmeniškai man nepriekaištavo. Visi 
sakydavo: „Juk tu buvai dar tokia jauna ir negalėjai su- 
vokti, kas vyksta...“ Niekas nebandė su manim išsamiau 
apie tai pasikalbėti. Kai užrašiau savo atsiminimus, niekas 
nepuolė jų skaityti. Toks visų elgesys padėjo man nuramin- 
ti sąžinę. Tačiau niekaip nepavyko apgauti pasąmonės “. 


Traudl Jungei didelės įtakos turėjo jos santykiai ir bendra- 
darbiavimas su Karlu Ude. Netrukus ji susidraugavo ir su 
jo šeima. Su rašytoju ji susipažįsta 1948 metais. Tada ji su 
mama ir seserimi glaudėsi Švabingeryje, Bauer gatvės 10 
name, į kurį jos įsikraustė nelegaliai, nes jis karo metu bu- 
vo taip subombarduotas, kad išbrauktas iš butų skyriaus są- 
rašų kaip neremontuojamas. Anksčiau ketvirtame to namo 
aukšte gyvenęs katalikų kunigas Berghoferis šiek tiek su- 
tvarkė pirmąjį aukštą ir perleido du kambarius trims mote- 
rims, kurios pirmiausia turėjo tiesiogine prasme susitvar- 
kyti stogą virš galvos. „Nuo Berghofo iki Berghoferio — to- 
kia tai tavo karjera,“ — juokauja Traudl draugai. Antrame 
aukšte, tarp likusių mūriukų, Karlas Udė įsirengė savo var- 
gingą biurą, kuriame, be kita ko, buvo redaguojamas lite- 
ratūros žurnalas „Pasaulis ir žodis“. „Jis buvo itin demo- 
kratiškų pažiūrų, bet šiaip apolitiškas žmogus“, — apibūdi- 
na jį sūnus Christijanas, šiandieninis Miuncheno meras. 
„Trečiojo Reicho“ metais Karlas Udė tyliai išlaukė, kol 
viskas pasibaigs, nors visą gyvenimą domėjosi laikmečio 

įvykiais. Jis buvęs per daug diplomatiškas, kad užimtų ko- 
kią nors poziciją, be to, jis dar ir menininkas. Po pietų 
Traudl Jungė dirba Karlo Udės sekretore, iki pietų — redak- 
toriaus asistente Ralfo Kauko leidykloje, kur redaguoja 
iliustruotą kriminalinį žurnalą. 


„Karlas Udė buvo liberalių, demokratinių pažiūrų žmo- 
gus. Būdamas rašytojas jis domėjosi kultūra ir turėjo dide- 
lės įtakos mano mąstymui. Žinoma, jis žinojo, kad buvau 
Hitlerio sekretorė, — tiems žmonėms, su kuriais artimiau 
bendravau, aš iš karto pasipasakodavau, nes nenorėjau, 
kad mano praeitis apsunkintų mūsų santykius. Karlas Udė 
neklausinėjo manęs detalių ar motyvų, kodėl taip atsitiko. 
Apie praeitį nekalbėdavome. Mūsų mintys, jausmai ir 
veiksmai buvo nukreipti į ateitį. Mums rūpėjo normalaus 
gyvenimo atstatymas... Beje, aš per Udę užmezgiau ryšius 
su SPD kultūros forumu ir iki šiol esu jo narė“. 


Kai Traudl įsijungia į šeimos gyvenimą, Udės sūnui 
Christijanui — tik vieneri metai. Su tėvais ir seserimi Ka- 
ren jis glaudžiasi devintame Bauer gatvės name — priešais 
Traudl Jungės namą. Dar lankydamas liaudies mokyklą, 
jis pradeda domėtis istorija bei politika ir klausinėja jos 
apie pas Hitlerį praleistus metus. Po daugelio judviejų 
pokalbių jis įsitikina, kad „Adolfas Hitleris ir Antrasis pa- 
saulinis karas — ne vien tik svarbūs istoriniai įvykiai, nes 
politika gali būti ranka pasiekiama ir vykti čia pat, pašo- 
nėje“. Kai vėliau rimtai įsitraukia į tėvų ir jų pažįstamų 
užstalės diskusijas, jis pastebi Traudl Jungės „guvų ir kri- 
tišką protą“ ir jos pomėgį diskutuoti. 


„Tik po karo pradėjau sąmoningai ieškoti gyvenime esmės 
bei žmonių tarpusavio santykių prasmės. Iki to laiko aš 

taiksčiausi su viskuo, kas man nutikdavo, net nebandyda- 
ma pakeisti įvykių eigos. Kur tik pakliūdavau, visur bandy- 
davau susidomėti tuo reikalu ir stengiausi kaip išmanyda- 


“6 


ma . 


1947 metais Traudl Jungė gauna ir oficialią absoliuciją, su- 
rašytą net dviem egzemplioriais. Ji, kaip visi vokiečiai, ku- 
riems daugiau nei aštuoniolika metų, turi užpildyti Milita- 
ry Government of Germany anketą — 86 cm ilgio formulia- 
rą su 131 klausimu apie asmeninę praeitį. Šią anketą ji už- 
pildo du kartus: vieną kartą kaip Traudl Jungė, kitą — kaip 
Traudl Humps. Kam to reikėjo, ji ir pati nebežino. Apie sa- 
vo tuometinę profesiją ir pareigas ji rašo — „Reicho kance- 
liarijos sekretorė“, nes į šias pareigas ji buvo priimta dirb- 
ti pas Hitlerį. Taigi, ji gauna du pranešimus apie denacifi- 
kaciją: viename ji priskiriama prie „jaunųjų pasekėjų“ ir jai 
pritaikoma 1946 metų jaunimo amnestija, kuri taikoma vi- 
siems, gimusiems po 1919 metų. Kitoje byloje ji, kaip ir 94 
procentai visų bavarų, „pripažįstama nekalta“. Traudl Jun- 
gė net nepastebi, kad denacifikacija — bandymas dėl politi- 
nių pažiūrų „išvalyti beveik visą tautą“ — virsta reabilitaci- 
jos farsu. Jai šios anketos užpildymas — tik formalumas, 
nes ji vis tiek nesitikėjo būti nuteista, juk niekada nėra bu- 
vusi NVDP nare. 

Beveik visi vokiečiai šį procesą supranta kaip atskaitos 
tašką, nuo kurio apie NS laikus kolektyviai tylima. Įvykių 
eigą pagreitino ir sąjungininkų interesai, — šaltojo karo me- 
tu Rytų ir Vakarų vokiečiai buvo reikalingi kaip sąjungi- 
ninkai, be to, Adenauerio eros vokiečių politikai kovojo už 
rinkėjų balsus, o juos lengviau gaudavo tie, kurie paklus- 
davo reikalavimams „užbaigti šią temą“. „Žvelgiant atgal 
į anuos metus, kyla įtarimas, kad Adenauerio eros rinkė- 
jai iki pat šeštojo dešimtmečio ne sykį buvo viliojami 

panašiomis priemonėmis“, — dėsto Ralfas Giordano. - „Tai 
lyg nežodinis susitarimas tylėti, priimtinas visiems, bet iš 
dalies ir suorganizuotas“. Giordano vadina tai „didžiąja 
santarvę“ su kaltininkais. Tik antroji pokario karta šeštojo 
dešimtmečio pabaigoje pabandys priversti savo senelius 
pasisakyti šiuo klausimu. Nuo tada ir Traudl Jungės taria- 
ma vidinė ramybė pasibaigė. Tačiau iki tol turėjo praeiti 
beveik dvidešimt metų, kuriuos ji vadina pačiais gražiau- 
siais savo gyvenime. 

Traudl Jungei susigrąžinti pasitikėjimą ypač padėjo 
Heincas Baldas. Jis —- Ralfo Marijos Sygelio kabareto gru- 
pės, kur dažnai lankosi ir Traudl, pagrindinis asmuo, kaip 
šiandien pasakytume — „menedžeris“. Jungė vadina ji 
„auksarankiu“, nes Heincas moka dirbti. Jis ima nuošir- 
džiai ja rūpintis. Trečiojo Reicho metu Heincas Baldas da- 
lyvavo pasipriešinimo judėjime, bet tai nesutrukdė jam pri- 
imti į darbą Traudl, — tai ją sustiprina morališkai. Emigra- 
vęs į Ameriką, jis nori, kad ir ji pas jį atvažiuotų, nes keti- 
na ją vesti. 


Prasidėjo vilties kupinas penktasis dešimtmetis. Pasaulio 
priešiškumas Vokietijai atslūgsta, įvyksta ekonomikos ste- 
buklas. „Mes vėl atgavome savo vertę“, — konstatuoja dau- 
gelis vokiečių. Traudl Jungės gyvenimas banguotas. 1951 
metais Ingė palieka Vokietiją ir išvyksta į Australiją, ten iš- 
teka už lenkų kilmės vyro, emigravusio dar prieš metus. 
Jaunystėje Traudl jai dažnai pavydėdavo, kad sugebėjo 1gY- 
vendinti savo svajonę ir tapo menininke. Dabar jai trūksta 
sesers. Tada parašo prašymą JAV vizai gauti. Heinco Baldo 

šefas Amerikoje sutinka laiduoti už ją. 1954 metais ruo- 
šiamasi nugriauti griuvėsius Bauer gatvėje. Mama pasi- 
naudoja proga aplankyti Australijoje gyvenančią dukterį 
ir užtrunka ten beveik dvejus metus. Kadangi Traudl 
Jungė avariniame name gyveno neoficialiai, ji gali dži- 
augtis jai paskirtu butu Miunchen-Mozache ir nors pati jį 
vadina „siaubinga lūšna“, vis dėlto ten įsikrausto, nes ki- 
ta alternatyva — „Frauenholco Stovykla“, benamių prie- 
glauda. 

Užtat darbe jai atsiveria neblogos galimybės. Nors ir 
sulaukusi trisdešimties, ji vis dar neturi konkretaus tikslo, 
nors jai nestinga rėmėjų. Vilis Brustas, pažįstamas žurna- 
lo „Ouick“ grafikas, rekomenduoja ją savo aštrius repor- 
tažus publikuojančiam žurnalui, garsėjusiam kritiniais 
straipsniais ir apie žmones su NS praeitimi. Nors „Ouick“ 
žurnalistai bei redaktoriai ir žino apie ankstesnį kolegės 
gyvenimą, niekas nepasidomi jos išgyvenimais „Trečiaja- 
me Reiche“. 


„Atsimenu, vieną karnavalo antradienį redakcija parengė 
didžiulį straipsnį apie įvairius karo nusikaltėlių procesus ir 
įvykdytas mirties bausmes Landsberge. Tuomet pirmą kar- 
tą su visom smulkmenom sužinojau, kas vyko „Trečiojo 
Reicho“ užkulisiuose ir kokius darbelius dirbo mano pa- 
žįstami „malonūs ir kultūringi“ žmonės. Pavyzdžiui, ką 
veikdavo vienas iš Hitlerį lydėjusių gydytojų Karlas 
Brandtas. Mano akyse jis buvo išsilavinęs ir humaniškas 
žmogus, 0 19486 metais buvo pakartas už dalyvavimą da- 
rant medicininius bandymus su koncentracijos stovyklos 
kaliniais ir eutanaziją. Aš buvau priblokšta“. 


Trejus metus Traudl Jungė buvo dešinioji vyr. redaktoriaus 
ranka, po to, dideliam jo nusivylimui, perėjo dirbti vieno 

laisvai dirbančio kolegos iš mokslinio skyriaus asistente. 
Komandiruotės į Italiją metu jiedu suartėja, ir tai tęsiasi 
trylika metų. 


„Jtalijoje buvau pirmą kartą: Gardos ežeras, kiparisai, cit- 
rinmedžiai ir apelsinmedžiai... mano širdis buvo kupina 
dėkingumo ir džiaugsmo, ir tokiom aplinkybėm prasidėjo 
mūsų flirtas. Kai jis manęs paklausė, ar norėčiau pas jį 
dirbti, aš iškart sutikau“. 


Jai nebuvo taip lengva apsispręsti, kaip rašo savo atsimi- 
nimuose. Bet pagaliau ji susižadėjo ir netrukus turėjo iš- 
važiuoti į Ameriką. „(...) jei jus šiandien apims ne tik išsi- 
skyrimo liūdesys, bet ir dvejonės, ar teisingai apsisprendė- 
te, „nuplaukite“ visa tai (...) nepamiršdama paties svar- 
biausio — gurkšnelio už ateinantį pirmadienį prasidėsiantį 
naują etapą,“ — rašo jai būsimasis darbdavys 1953 metų 
rugsėjo pabaigoje. 

Kurį laiką ji dar gali pažadais raminti savo sužadėtinį 
Heincą Baldą ir tempti laiką, kol galutinai apsispręs. 
„Heincas rašo žaviai, su meile ir iš širdies. Esu nepaprastai 
laiminga, kad turiu jo laiškus“, — pasižymi savo dienoraš- 
tyje Traudl 1954 metų spalio 16 dieną. O lygiai po dviejų 
mėnesių: „(...) Heincas parašė priekaištingą laišką, kuris 
vis tiek mane nudžiugino. Visada jaučiu jo meilę“. Nors ji 
jau seniai savo širdį atidavusi žurnalistui, tačiau jis vedęs 
ir turi vaikų. Laiškai iš Amerikos Traudl Jungei šiokia to- 
kia paguoda. „Naktimis mane lyg tamsūs šešėliai aplanko 
mintys ir abejonės, ar viskas jau taip gerai ir teisingai. Vi- 
dinė priklausomybė, net absoliutus atsidavimas nepasie- 
kiamam žmogui įstūmė mane į slegiančią ir vos bepakelia- 
mą vienatvę. Kartais ilgiuosi paprastos, banalios, kasdie- 
niškos meilės — tačiau iš ryto, pakeliui į darbą, ir vėl būnu 

apimta laimės jausmo“, — vienas iš daugelio įrašų dienoraš- 
tyje su panašiu ambivalentišku atspalviu 1954 metų lapkri- 
čio mėnesį. 

1955 metais ji gauna vizą į JAV, tačiau jau apsisprendu- 
si nebevažiuoti: per daug prisirišusi prie Vokietijos, savo 
darbo ir naujosios meilės... Be to, ir mama pranešė sugrįŽ- 
tanti iš Australijos. Per tuos metus išblėso ir Heinco Baldo 
patrauklumas. Tai, kad jis greitai susirado kitą, privertė ją 
susimąstyti: „Per Kalėdas (1956) jis (Heincas Baldas) su- 
grįžo susižadėti su Manuela ir galbūt ketino iš karto ją ves- 
ti. Truputėlį skaudu, bet ne todėl, kad praradau jį ir palai- 
dojau savo viltis, o todėl, kad negaliu džiaugtis buvusia lai- 
me. Nors ir kankina ilgesys, nebūčiau galėjusi pasiryžti 
dvigubam žaidimui. Man vis tiek smagu, kad Heincą apė- 
męs tas, mano nuomone, meilę sąlygojantis „keistas jaus- 
mas pilve“, kurio man visada trūko. Kaip aš norėčiau pa- 
galiau pajusti tokį laimės ir vienybės jausmą“, — rašo ji die- 
noraštyje. Tačiau tuo metu pati abejoja, ar po Antrojo pa- 
saulinio karo buvo kada nors tam pasiruošusi. 


„Matyt, dėl to, kad pirmą kartą taip neapgalvotai ir skubo- 
tai ištekėjau, labai bijojau prie ko nors prisirišti. Su Han- 
su Junge neturėjome jokios galimybės suartėti dvasiškai. 
Taip ir neteko rimčiau su juo pasikalbėti, ir beveik nežino- 
jau, kuo jis domisi. Mes netgi nesuspėjome susikurti savo 
ateities planų. Jo mirtis tuo momentu mane labai sukrėtė, 
tačiau aš gana greitai su tuo susitaikiau. Mes juk dar ne- 
buvome kartu gyvenę! Po jo mirties 1944 metų rugpjūtį 
įvykiai taip paaštrėjo, kad jo netektis buvo nustumta į ant- 
rąjį planą. Pasibaigus karui, buvo užverstas ir šitas mano 
gyvenimo puslapis... Vėliau taip ir nesutikau tokio vyro, 
apie kurį iš visos širdies būčiau galėjusi pasakyti: noriu 
kartu su juo praleisti visą gyvenimą. 

Nė vienas dienoraščio įrašas taip aiškiai neatskleidžia jos 
vidinių prieštaravimų kaip padarytas 1956 metų sausio 
pradžioje: „(...) Šiandien archyve radau straipsnį apie gra- 
foterapiją. Ten parašyta, kad jeigu, pasikeitus charakteriui, 
keičiasi raštas, tai turėtų būti ir atvirkščiai, — sąmoningai 
pakeitus raštą, turėtų pasikeisti ir charakteris. Noriu paban- 
dyti. Galbūt tapsiu labiau subrendusi ir energinga, jei ta 
kryptimi pasikeis mano raštas“. Ir iš tikrųjų nuo tos dienos, 
bent jau dienoraštyje, pasikeičia jos raštas. Iš pažiūros ji at- 
rodo linksma ir besidžiaugianti gyvenimu. Tačiau jausmai 
ir toliau nepalieka jos ramybėje. Nors ji jau nieko nebesiti- 
ki iš savo, kaip slaptos meilužės, situacijos, jai vis dėlto 
sunku emocionaliai atsiskirti nuo savo darbdavio. Tai gali- 
ma paaiškinti, nes profesijos požiūriu ši partnerystė ją ten- 
kina. Ji dirba savarankiškai, rašo straipsnius, nors tik retai 
pasirašo savo vardu, ir 1959 metais Miunchene, Franco 
Erenvirto leidykloje, ji išleidžia knygą „Žvėrys ir jų šei- 
mos“, kuri nesusilaukia didesnio komercinio pasisekimo, 
tačiau parašyta gražiai ir su humoru. 


„Pirmą kartą gyvenime mane apėmė jausmas, kad ne tik 
dirbu savo darbą, bet ir domiuosi savo darbo turiniu. Bū- 
čiau galėjusi studijuoti biologiją! Gal net būčiau tapusi 
gera gydytoja ar gydomosios mankštos specialistė, tačiau 
trejus metus trunkantiems mokslams trūko pinigų . 


Penktajame dešimtmetyje Traudl Jungė domisi tik dabarti- 
mi. Sekretoriavimą pas Hitlerį jai retai kas primena, o kon- 
taktų su išlikusiais gyvais kolegomis iš fiurerio būstinės ji 
greičiau vengia, nei ieško. 


„Kitos sekretorės nenorėjo ar negalėjo atsisakyti ištikimy- 
bės fiureriui. Man tai buvo nesuprantama. Pavyzdžiui, 

Krista Šrioder, nors ir kritiškai peržiūrėjo visą literatūrą 
apie Adolfą Hitlerį, vis tiek nesugebėjo nuo jo atsiriboti. 
Draugystę palaikiau tik su Hitlerio virėja ponia fon Eks- 
ner. Po karo kartais susitikdavau ją per atostogas Periša- 
che, prie Verterio ežero. Matydavau ir Hansą Berndą Lan- 
cę Iš buvusio spaudos šefo Dytricho štabo. Jis po karo ku- 
rį laiką gyveno Breitbrune. 1955 metais, sugrįžęs iš rusų 
nelaisvės, atsiliepė ir Otas Giunšė, tačiau paskutiniu metu 
mes retokai matydavomės “. 


Tiesa, kontaktų ieškojo įvairūs apie Hitlerį rašantys ir 
Traudl Jungės atsiminimais besidomintys istorikai bei žur- 
nalistai. 1954 metais ji dar kartą susitinka amerikiečių jūrų 
laivyno kapitoną Michaelį A. Musmaną. Jis buvo vienas iš 
Niurnbergo proceso teisėjų, ir nuo 1945-tų iki 1948-tų me- 
tų apklausė maždaug du šimtus liudininkų, tarp jų ir Traudl 
Jungę, apie paskutines Hitlerio gyvenimo akimirkas. 1950 
metais jis išleido savo knygą „Ten Days to Die“. 1954 me- 
tų rudenį, kai Georgas Vilhelmas Pabstas susiruošia pagal 
ją kurti filmą, Musmanas atgaivina pažintį su Traudl. Laik- 
mečio liudininkė Traudl Jungė kviečiama konsultuoti aust- 
rų režisierių. Miunchene ji daug kartų susitinka su Pabstu 
ir Musmanu ir po ilgesnių apmąstymų sutinka būti režisie- 
riaus Pabsto asistente, filmuojant Vienoje. Austrija vis dar 
užimta sąjungininkų, ir ji bijo atkreipti į save rusų kariuo- 
menės dėmesį, nes nelegaliai pabėgo iš jų okupuotos Ber- 
lyno zonos. 1 500 markių honoraras — pati didžiausia pini- 
gų suma, kokią ji iki tol vienu kartu buvo uždirbusi. Tai lei- 
džia jai iš buto Mosache persikraustyti į prabangų vieno 
kambario butuką Švabinge. 

1955 metų balandį įvyksta filmo „Paskutinis aktas“, ku- 
riame pagrindinius vaidmenis atlieka Albinas Skoda ir Os- 
karas Verneris, premjera. Filmas buvo sukritikuotas. Buvo 

prisimintas ir ginčytinas G. V. Pabsto vaidmuo „Trečiaja- 
me Reiche“. Dvidešimtaisiais metais ekranizavęs „Trijų 
grašių operą“ ir „Liūdną gatvę“, jis išgarsėjo kaip visuo- 
meninės santvarkos kritikas. 1933 metais emigravęs dėl sa- 
vo įsitikinimų, jis ieškojo laimės iš pradžių Paryžiuje, po to 
Holivude, tačiau nesulaukęs pripažinimo , sugrįžo į Vokie- 
tiją ir iki karo pabaigos sukūrė „Komediantus“ ir „Paracel- 
są“ — du filmus, atskleidžiančius nacionalsocializmo laikų 
dvasią. 


„Apie mūsų asmeninę patirtį „Trečiajame Reiche“ mes su 
Pabstu nesikalbėjome. Filmavimas — labai karštligiškas 
darbas, reikia užfiksuoti tiek daug dalykų, kad nebelieka 
laiko ramiam, gilesniam pokalbiui. Šiandien aš, žinoma, 
labai to gailiuosi". 


Penktojo dešimtmečio pabaigoje įvyko dar viena akistata 
su praeitimi — susitikimas su Erika Klopfer, tuo metu jau 
Stoun, fotografe iš Niujorko. Iš Traudl mamos, kuri 1956 
metais sugrįžo iš Australijos, Erika sužino, kad jos buvusi 
draugė „iki pat galo buvo asmeninė Hitlerio sekretorė“. Ji 
pati emigravo per prievartą ir iš pradžių net negalėjo tuo 
patikėti, todėl net nenorėjo užmegzti su ja ryšio. Bet paga- 
liau smalsumas nugali, ir ji aplanko Traudl „be jokio iš- 
ankstinio nusistatymo“. Tai ji pamini savo knygoje „Tėvy- 
nė per prievartą. Emigrantai Niujorke“ („Berg am See“ lei- 
dykla 1991 metai). Jos abi puikiai sutarė, be to, Erika bu- 
vo įsitikinusi, kad tuo metu nebuvo nė vienos jaunos mer- 
ginos, kuri būtų atsisakiusi tokių pareigų. Ji netgi sako: „Ir 
man taip galėjo atsitikti“. Dar vienas Traudl Jungės patei- 
sinimas, tačiau ji jo neprisimena. Erika Stoun vis dėlto ma- 
no, kad Traudi Jungė nėra laiminga : „Metai pas Hitlerį su- 
gadino jai gyvenimą“. 

Šeštasis dešimtmetis — netekčių metai. 

1962 metais miršta Traudl Jungės tėvas. Jo mirtis jos 
nesukrečia, nes ir paskutiniais gyvenimo metais jie mažai 
bendravo. Paveikta įvykių fiurerio bunkeryje, ji, pasibai- 
gus karui, kurį laiką net galvoja, kad ir jis nusižudė. koss ) 
Nors kai kam mirtis gali būti lengvesnė už gyvenimą, pa- 
vyzdžiui, mano tėvui, kuris šiandien būtų šventęs savo 
gimtadienį“, — rašė ji 1945 metų gruodžio 4-tą. Iš tikrųjų 
Maksas Humpsas, NVDP ir SS narys, bet atleistas nuo ka- 
rinės tarnybos kaip pramonei reikalingas asmuo, saugumo 
direktorius, priklausė tiems daugiau kaip 300 000 NS reži- 
mo aktyvistų, kurie sąjungininkų buvo suimti ir trumpam 
internuoti. Kaip ir daugelis jo likimo draugų, Maksas laikė 
save greičiau neteisingos okupantų politikos auka, nei NS 
režimo nusikaltėliu: 


„Po karo aš beveik negalvojau apie tėvo likimą, kol į mus 
nesikreipė jo žmona. „Na, ar Jau visai nesirūpinate savo 
tėvu? Vargšelis sėdi koncentracijos stovykloje. Prancūzai 
Jį suėmė ir kankina“. Jos pasiklausius, atrodė, kad Jis vi- 
siškai nekaltas. Tokios psichologinio atmetimo apraiškos 
(vert. pastaba: sąmoningas psichinių reiškinių pašalinimas 
iš sąmonės, siekiant sumažinti nerimą, įtampą arba kaltę) 
buvo būdingos tam laikui. Mano tėvą gana greitai paleido, 
tačiau tai turėjo pasekmių tolesniam jo gyvenimui. Nuo ta- 
da jo žmona viena uždirbdavo pragyvenimui. Iš pradžių ji 
Frydrichshafene atidarė nedidelį loto bilietų kioską. Po 
kurio laiko ji jau turėjo elegantišką parduotuvę Stoties 
gatvėje, kurioje pardavinėjo cigaretes, žurnalus, laikraš- 
Čiuis ir alkoholį. Mano tėvas buvo pats geriausias jos 

klientas. Po jo mirties mes su seserimi nuoširdžiai susi- 
draugavome su jo žmona - „teta“ Mycel. Mano tėvui ji bu- 
vo ideali žmona". 


Motinos mirtį 1969 metais Traudl Jungė išgyvena daug 
skausmingiau, nors senajai damai, sirgusiai parkinsono li- 
ga ir gyvenusiai senelių namuose, tai buvo išsigelbėjimas. 


„Metų metus ji atsisėdus žiūrėdavo į duris ir laukdavo, ka- 
da aš įeisiu. Ji buvo tokia romi, kad mane dėl jos visada 
grauždavo sąžinė. Kai kartais susiruošdavau savaitgalį 
kur nors išvažiuoti, ji kančios kupinu balsu sakydavo: „Ak, 
gali važiuoti, aš juk įpratusi būti viena“. Todėl jeigu ir iš- 
važiuodavau kur nors, tai ta kelionė man apkarsdavo. Man 
būdavo jos labai gaila, nes jai nenusisekė gyvenimas. Bū- 
dama šešiasdešimt penkerių metų, ji pirmą kartą ėmėsi siu- 
vėjos amato ir užsidirbo pinigų. Ji siūdavo ir mano drau- 
gėms. Jai tai būdavo nepaprastai malonu“. 


Traudl Jungės gyvenime jau prieš trejus metus buvo įvykęs 
lūžis, kai nuo sutrikusio širdies ritmo mirė jos gyvenimo 
draugas ir kolega. „Visada sugebėdavau įveikti liūdesį“, — 
prisipažįsta ji. „Tiesą pasakius, mėgdavau išsišnekėti apie 
savo skausmą“. 

Tuo sunkiu metu, kaip ir anksčiau, ji dažnai lankosi 
Lancenštylių šeimoje. Luizė Lancenštyl — Heinco Baldo 
sesuo, nepaisydama Traudl Jungės santykių su buvusiu su- 
žadėtiniu, buvo supratinga ir daugelį metų geriausia jos 
draugė. 


„Luizė buvo ištekėjusi už pastoriaus ir pagimdžiusi šešis 


vaikus. Ji tiesiog spinduliavo džiaugsmu ir pasitikėjimu. 
Nacių laikais šeima nepaprastai narsiai laikėsi ir neišdavė 

savo idealų. Luizė man pasakojo, kad per visą tą laiką nė- 
ra nė karto ištarusi „Heil, Hitler!“ Visai Jos pamaldžiai 
šeimai būdingas ne šventeiviškumas, 0 atviras žvilgsnis į 
pasaulį. Iš pradžių aš jausdavausi nejaukiai, kai Jie prie 
stalo pirmiausia pasimelsdavo, tačiau vėliau aš vis labiau 
Įaugau į jų šeimą. Esu dėkinga Heincui Baldui, kad šian- 
dien turiu tarsi antrą šeimą, nes draugauju su šešiais jo se- 
sers vaikais bei trylika anūkų. Esu Jų „teta Traud!“. 

Pas Lancenštylius pirmą kartą sąmoningai pajutau, ką 
žmonėms reiškia tikėjimas. Visą laiką jiems labai pavydė- 
Jau to „sugebėjimo tikėti“, nes man tai buvo neduota. Jie 
nebuvo kokie nors misionieriai ir priėmė mane tokią, kokia 
ir esu. Pas Luizę eidavau ir tada, kai norėdavau pasislėp- 
ti nuo viso pasaulio. Ten jaučiausi saugi ir suprasta“. 


Traudl Jungė turi omenyje savo depresiją, kuri ją kankino 
nuo šeštojo dešimtmečio vidurio. Iš pradžių ją buvo apė- 
męs abstraktus nepasitenkinimo jausmas. „Žmogaus gyve- 
nimo kelias nėra jau toks nekintantis, kad nebūtų buvę ga- 
lima kitaip apsispręsti“, — rašo politologas Klausas Legevy. 
Traudl Jungė priekaištauja sau, kad pasuko ne tuo gyveni- 
mo keliu, o lemiamu momentu leidosi plukdoma pasroviui. 

Tik vėliau ji savo depresiją susieja su NS režimo nusi- 
kaltimais ir, kaip pati manė, nekaltu jos pačios vaidmeniu. 
Ją kankina vis konkretesnis kaltės jausmas, nebepadeda nė 
ilgą laiką buvęs toks patogus pateisinimas: „Juk tu buvai 
dar tokia jauna“. 


„Tuomet aš jau daugybę kartų buvau praėjusi pro Sofi Sol 
memorialinę lentą Franco Jozefo gatvėje, tačiau jos nepa- 
stebėjau. Vieną dieną aš atkreipiau į ją dėmesį ir. kai pDer- 
skaičiau, kad mirties bausmė jai buvo įvykdyta 1943 me- 
tais, — tuo metu dar tik prasidėjo mano gyvenimas pas 

Hitlerį, — buvau giliai sukrėsta. Juk iš pradžių Sofi Šol ir- 
gi priklausė Vokietijos Merginų sąjungai, buvo metais už 
mane jaunesnė, bet vis dėlto suprato, kad susidėjo su nusi- 
kaltėlišku režimu. Staiga visi mano pasiteisinimai pasidarė 
juokingi“. 


Sąmoningo susivokimo metai, ilgai trunkančios depresijos, 
ligoninės ir bevaisiai terapiniai pokalbiai nuslopino bet ko- 
kį norą dirbti. Tarp 1967 ir 1971 metų Traudl Jungė dirbo 
„Wort und Bild“ leidyklos leidžiamame žurnale pirkėjams 
„Drogerijos žurnalas“. 


„Staiga nebegalėjau rašyti. Nesugebėdavau suregzti net 
pačios paprasčiausios eilutės. Kai pagalvodavau, kad ne- 
begalėsiu dirbti pagal specialybę, mano padėtis dar labiau 
pablogėdavo.Tada norėjau pabėgti į Australiją, ieškoti 
prieglobsčio pas seserį. Išėjau iš darbo ir išnuomavau sa- 
vo butą...“ 


Australijos valdžia, žinodama Traudl Jungės ryšius su 
„Trečiuoju Reichu“, nedavė jai ilgalaikės vizos. Pirmą kar- 
tą net po 25-erių metų jai iškyla keblumų dėl praeities. Pa- 
galiau ji nuvyksta į Sidnėjų kaip turistė, prabūna ten dau- 
gelį mėnesių ir nusprendžia visam laikui sugrįžti į Vokieti- 
ją. 1974 metais jai diagnozuojamas gimdos vėžys, kuris 
sėkmingai išgydomas. 1981 metais, būdama 61-erių me- 
tų,ji išėjo į pensiją, bet ramybės vis tiek neturėjo. Vokieti- 
joje prasidedėjo „visuotinis atsiskaitymas su praeitimi“. 
Traudl Jungė, kaip viena paskutinių laikmečio liudininkių, 
dalyvavusi fiurerio bunkerio finale, ne kartą kviečiama į 
televiziją. Pasekmės liūdnos, — po laidų ją dažnai suranda 
ir nacionalsocialistiniai fanatikai bei autografų medžioto- 
jai, norėdami bent kartą paspausti ranką, kurią jai spaudė 

pats fiureris. Traudl Jungė ima vengti viešumos. Ji gyvena 
užsisklendusi, rūpinasi savo sena akla drauge, žiedžia puo- 
dus ir aklųjų sąjungai įrašinėja audio kasetes. Įrašinėdama 
Ji perskaito daugybę knygų. 


Paradoksalu, bet Traudl Jungė radikaliai atsiriboja nuo na- 
cionalsocializmo, kuriam niekada nesijautė priklausanti, 
bet vis dėlto dirbo toj sistemoj. Ji nesusikūrė naujos gyve- 
nimo istorijos ir stengėsi būti atvira savo aplinkiniams. 
Kankinančios konfrontacijos su savimi metai nebuvo be- 
prasmiai, — per juos ji subrendo. 


„Užsidariau nuo visų ir buvau graužiama kaltės jausmo, 
liūdesio ir sielvarto. Staiga visi susidomėjo manimi kaip 
laikmečio liudininke. Tai sukėlė mano vidinį konfliktą su 
pačia savimi. Tuose pokalbiuose visą laiką buvo kalbama 
tik apie istorinius faktus, o ne apie kaltę, todėl aš galėjau 
pasakoti apie viską nesiteisindama. Ši aplinkybė mane dar 
labiau gniuždė ir privertė daug ką permąstyti. Šiandien aš 
nešioju dvigubą gedulą, — gedžiu dėl nacionalsocialistų 
nužudytų milijonų žmonių ir dėl mergaitės Traudl Humps, 
kuriai lemiamu momentu pritrūko apdairumo ir pasitikėji- 
mo savimi pasipriešinti blogiui “. 

PADĖKA 


Abi autorės dėkoja leidyklos redaktorei Ilkai Heineman 1r 
Jochenui bei Marijai Mas. Jei ne šie trys žmonės, nebūtų 1T 
šios knygos. 


Melisa Miuler dėkoja Andrė Heleriui už patarimus, Chris- 
tianui Udei ir Ursulai Raf už reikšmingus atsiminimus apie 
Traudl Jungę bei kritiškiems pirmiesiems skaitytojams — 
Christianui Brandšteteriui, Barbarai Byrach ir Riūdigeriui 
Salatui už vertingas pastabas ir klausimus. 


Traud! Jungė iš visos širdies dėkoja savo draugams, kurie 
jai atstoja šeimą. Jie žino, ką ji turi omeny. 

Vasaros atostogos prie Amero ežero, maždaug 1927 metai (iš kairės į 
dešinę: Traudl Humps, žaidimų draugė, Ingė Humps, antrame plane 
močiutė Agata Cotman). 


Reicho kanceliarijos Berlyne darbuotoja, 1942 m. 


Vestuvės su Hansu Junge, 1943 06 19. 


Ką tik susituokę: Traud! ir Hansas Jungės su liudininkais Otu Giunše 
(kairėje) ir Erichu Kempka (dešinėje). 


Fiurerio spec. traukinyje: Traudl ir Hansas Jungės su Johana Volf 
(dešinėje) žiūrinėja vestuvines nuotraukas (Valterio Frenco nuotr.). 


Adolias Hitleris su ordonansu Hansu Junge, keturiasdešimtųjų 
metų pradžia. 


Berghofo terasoje 1943 metais. Sėdi iš kairės į dešinę: papulkininkis 
Gerhardas Engelis, Heinrichas Hofmanas (už jo — Traudl Jungė), 
Valteris Hėvelis, Gerda Borman, užsienio turizmo valstybės sekreto- 
rius Hermanas Eseris (Valterio Frenco nuotr.). 

Pokalbis su Sepu Dytrichu 1943 m. (Valterio Frenco nuotr.). 


Vakarinis kojinių adymo ritualas savo kambaryje, fiurerio 
vyriausiojoje būstinėje „Vilko irštva“, 1943 m. 


Šioje virtuvėje „Vilko irštvoje“ buvo gaminama tik Hitleriui. Iš 
kairės į dešinę: Marlena fon Eksner, padėjėjas Vilhelmas Klejeris, 
Traudl Jungė, 1943-jų metų pabaiga. 


Paso nuotrauka naujam asmens pažymėjimui, Berlynas, 
1945-jų lapkritis. 


Traudl Jungė su sužadėtiniu Heincu Baldu, 1955 m. 


Redagavo Eugenijus Kubilinskas 


Išleido leidykla „Mūsų knyga“ 
Pagamino AB spaustuvė „Spindulys“ 
Tiražas 2000 egz. 


; K NAMAS BSK 
„Traudl Jungė gimė 1920 metais | 
Miunchene alaus daryklos meistro 
šeimoje. Nuo 1942 metų pabaigos 

iki 1945 metų balandžio ji buvo 
asmeninė Hitlerio sekretorė. Po karo 
„buvo patekusi į rusų nelaisvę, bet 
greitai paleista. Vėliau dirbo Ouick ir 
laisvai samdoma žurnaliste. 


Traudl Jungė mirė 2002 metų vasarį, 
netrukus po šios knygos 
pasirodymo. 


Pokario kartoms jis — diktatorius, didybės manijos | 
apsėstas valstybės veikėjas, fiureris, sukėlęs didžiausią | 
XX amžiaus žmonijos katastrofą. Nuo 1942 metų 
gruodžio mėnesio iki jo savižudybės 1945 metų 
balandžio 30 dieną Traudl Jungė buvo Hitlerio asmeninė 
sekretorė. Be to, ji buvo pasikėsinimo, įvykdyto prieš 

Hitlerį 1944 metais birželio 20 dieną, liudininkė. - 
Būtent jai Hitleris padiktavo savo politinį ir asmeninį 
testamentus. Paprasta mergaitė iš Miuncheno, svaioiusi 
tapti šokėja, netikėtai ir labai greitai atsidūrė „rudųjų“ 

valdžios viršūnėje. 


